
Dedicaţie 


Pentru femeia care eşti şi care vrea să obțină rezultate 
excepționale în viață, pentru toate femeile care s-au născut 
să lase în urma lor o lume mai bună prin talent şi vocaţie. 

Ştiai că în lumea asta mare nu mai există nimeni ca 
tine? Singura salvare, singura carte pe care trebuie să pariezi 
în viață eşti TU! 

În fiecare zi afirmăm ceva, fie că suntem conştiente sau 
nu, însăși viața ta este o afirmare a felului în care percepi 
realitatea. Atitudinea îţi face viaţa. 

Stilul tău de viaţă îți poate livra fericire sau nefericire. 
Tu alegi. 

Eşti pregătită să devii cea mai bună variantă a ta? 

Ai cumpărat această carte fiindcă ești o femeie care s-a 
săturat să trăiască zile fără rezultate. Chiar acum ai în mână 
un plan de acțiune care te sprijină în planurile tale. 

Cartea „Stilul Tău - pentru femeia care vrea rezultate” 
a fost scrisă pentru tine, dacă tu eşti femeia care vrea să 
schimbe datele cu care a venit pe lume ca să elaboreze un 
nou scenariu de viaţă. Eşti pregătită să răstorni tipare și să 
te eliberezi de îndoieli și frică? 

Sensibila intuiție îmi spune că viața e mai mult decât ai 
trăit până acum. De azi înainte n-o să te mai zbațţi între 
lumină şi întuneric, nu o să mai suferi de insomnii și 
singurătate. 

Vei descoperi că viața ta se va schimba pe măsură ce 
practici, pas cu pas şi cu perseverenţă exerciţiile din această 
carte, menite să te elibereze de un trecut şters, sărăcăcios şi 
dureros. 

Îți promit că la finalul călătoriei noastre împreună vei 
pierde contactul cu teama, dependenţa, ura de sine, gelozia, 


depresia, neîncrederea şi lipsa de sens care te-a ţinut 
prizonieră până nu demult în roluri şi poziţii pe care nu ţi 
le-ai dorit pentru destinul tău de femeie. 

Presiunea socială te obligă să faci cele mai bune alegeri 
în jungla urbană, să încalți cele mai trendy sandale, în 
tendințele  primăvară-vară, astea-s valorile sociale 
promovate de societatea contemporană și tu le urmezi ca un 
bun cetățean ce ești și fără să sesizezi ai intrat și tu în cursa 
după un bărbat perfect, carieră strălucită, trup perfect, viață 
perfectă, copil perfect! 


Acum ai ocazia să spui ce ai de zis, După ce termini 
această carte nu vei mai da niciodată vina pe altcineva 
pentru că n-ai obținut ce ţi-ai dorit de la viață. Vorbesc cu 
femeia matură din tine care ştie ce vrea şi care știe cât 
merită în lumea asta populată de șapte miliarde de alte 
suflete care rătăcesc fără să trăiască zile cu sens. 


Și mai ştiu că la sfârșitul acestei cărți vei fi o femeie 
liberă, independentă, sigură pe ea și înconjurată de bucurii și 
realizări în domeniile cele mai importante ale vieţii tale. 


Cioran zice că „tragedia omului e cunoașterea”. Eu zic 
că ignoranţa e tragedia omului. 


Lumea în care ai trăit până acum începe să se destrame 
şi e timpul să păşești în stilul TAU pe drumul vocației, al 
iubirii, al prosperității şi al rezultatelor excepţionale. 


Lasă trecutul la trecut și ancorează-te aici şi acum, 
alături de mine într-o călătorie fără precedent. Verifică dacă 
rucsacul ţi-e gol ca să poţi așeza în el experienţe noi, 


pozitive, luminoase, extraordinare! 


Societatea, familia, prietenii, nimeni n-o să-şi mai bage 
coada în planurile tale. E timpul transformărilor, e anul 
schimbărilor interioare și exterioare. O viață fabuloasă vei 
avea! 


Am învățat devreme că omul e mai mult decât 
comportamentul său bun sau rău, potrivit sau nepotrivit și 
am avut inteligența necesară să mă ridic cu ceva în mână 
după fiecare căzătură şi lovitură a vieții. 


După ce-am conștientizat că ceea ce am ales nu era 
tocmai ceea ce-mi doream, am virat puternic la dreapta 
şi-am început o nouă viață, despre care vorbesc în această 
carte. 


Stilul Tău este un manual al vieţii cu care eu mi-am 
construit propria viaţă, una minunată. Acum te invit să 


păşeşti pe urmele mele. Întoarce pagina vieţii tale... 


Acum îți voi da eu IMPULSUL de care ai nevoie, 
FEMEIE! 


Călătorie frumoasă și inspirată prin viaţă şi prin Stilul 
Tău! 


Devino cea mai bună variantă a TA! 


CAPITOLUL I 
PERSONALITATEA 


întrebarea care cred eu că îţi traversează mintea chiar 
acum este: cum arată o femeie cu personalitate? Ce 
mănâncă? Ce preferinţe vestimentare are? Cât doarme? câţi 
bărbați are? Câte ore lucrează pe zi? Unde îşi petrece 
vacanţele?” 

Sigur că femeia asta specială seamănă cu tine și cu 
mine la prima vedere. Dar când te apropii mai bine de ea, 
descoperi că are câteva trăsături de personalitate speciale. 

lată câteva din aceste trăsături evidente: 

și consideră că merită tot ce-i mai bun de la viață are 
capacitatea de a lua decizii vitale în propria-i viaţă e fericită, 
creativă, împlinită şi iubită de întreaga lume își explorează și 
exprimă propriile trăiri fără teamă 4* are încredere în 
personalitatea şi autenticitatea sa. 

Cum s-au schimbat lucrurile în viața femeii secolului 
XXI? 

Aşa cum zicea Maslow, părintele motivaţiei și al 
personalităţii: „Am ajuns în acel punct din istoria biologică în 
care suntem responsabili pentru propria evoluţie”. 

Evoluţia noastră depinde numai de noi. De alegerile pe 
care le facem în fiecare clipă şi de modul în care ne trăim 
viața. Bineînţeles că e mult mai ușor să găsim pe cineva 
disponibil să ne care și crucea noastră dar nu aşa 
funcționează Universul ăsta deştept. Dacă te prinde că vrei 
să lenevești îți dă să cari şi cruci care nu-ţi aparțin. Și doar 
fiindcă viaţa este generoasă cu tine. 

Femeia de astăzi traversează o perioadă fără 
precedent. Eu nu ştiu ca femeia să fi avut atâta libertate de 


exprimare ca în zilele noastre. Trăim o perioadă 
excepțională pentru tot ceea ce înseamnă dezvoltare 
personală, profesională și spirituală. Poţi să faci ce vrei, să 
devii cine vrei, să trăieşti cum vrei, că nimeni nu are treaba 
ta. 

Cineva m-a întrebat cum a reușit o tânără 
înspăimântată şi traumatizată să se transforme într-o femeie 
cu personalitate, cu o carieră de succes şi o viață împlinită? 

Mă grăbesc să-ți spun că revoluţia interioară m-a 
ajutat să rup lanţurile condiţionării şi programării sociale în 
care marea majoritate rămân blocaţi o viaţă întreagă. Nu 
caut să te păcălesc, călătoria nu este una ușoară, dar este 
inevitabilă. 

Revoluţia de care vorbesc nu este mediatizată și oferită 
publicului larg deoarece ar crea haos în rândul mulțimii 
anesteziate și drogate cu mesaje sociale. Cei care se joacă cu 
minţile noastre strălucite se ocupă doar de îndobitocirea 
noastră, nicidecum de emanciparea și desăvârşirea 
personalității, a minţii, a sufletului său de îmbunătăţirea 
relaţiilor cu mediul în care trăim. 

Societatea te vrea mai prost, nu mai deștept. 
Reprezentanţii ei resping evoluţia noastră individuală şi se 
gândesc doar la o bunăstare colectivă, care precum simţi pe 
propria piele este departe de a deveni o realitate a ta şi a 
viitorilor tăi copii. 

Dacă astăzi, tu și cu mine, nu facem ceva ca să 
schimbăm lumea în care trăim, fetiţele noastre care așteaptă 
să se nască, vor avea parte de vremuri și mai grele decât ale 
noastre. Ştim prea bine ce greu ne-a fost nouă să ne ridicăm 
şi să ne afirmăm, într-o lume în care ne era predată modestia 
şi prostia. Manipularea maselor este instrumentul de lucru 
al celor care controlează lumea. Și noi în şcoală și acasă am 


fost duşi de nas, păcăliți și amăgiţi cu mesaje care n-au 
devenit niciodată realitate. 

Singura realitate pe care amândouă o cunoaştem este 
starea de precaritate, de sărăcie și de singurătate în care ne 
zbatem de dimineața până seara, ca într-o cursă de șobolani 
din care nu mai reuşim să ieşim cu reţetele predate de 
societate. Ai nevoie de-o nouă carte de bucate, cu 
ingrediente sănătoase pentru femei inteligente. 

Această carte care vorbeşte despre femeia cu 
personalitate şi care vrea rezultate. Ea face apel la toate 
femeile care s-au săturat de mediocritate şi banalitate. Sper 
că şi tu eşti una din acele personalități care își dorește să 
trăiască într-o lume mai bună. Hai să ne recăpătăm 
demnitatea personală şi socială în această călătorie. 

Prea mulți ani de suferință, nesiguranţă, teamă și 
îndoială am trăit ca să ne mai permitem să rămânem la fel, 
ori să ne comportăm în acelaşi chip, zi după zi. 

Să nu mai permitem lucrurilor mărunte să ne distragă 
de la cele mai importante aspecte din viaţa noastră. În taină, 
tu ştii ce vrei şi cât meriţi, dar vorbele şi dorințele tale nu 
prind viață în lumea adevărată. De ce? Fiindcă ai fost prost 
crescută de acest sistem care se vrea ascultat şi respectat. 

Dar pe tine, cine te-a invitat să-ți spui părerea? în 
lumea celor mari, trăirile și părerile tale sunt mici și 
neînsemnate, nu-i aşa? Și aşa ai învăţat că viaţa ce-o ai acum 
este cea mai bună pe care o poţi avea vreodată. Şi acest rău 
eu mă grăbesc să-l rup de la rădăcină cu acest manuscris. 

Intrăm într-o nouă eră spirituală, în care vor reuşi doar 
cei care se desprind de „normalitate” și de societate. Era, 
care ne oferă o altă imagine despre om, societate, ştiinţă și 
întreaga noastră scară de valori ne este restructurată. Și noi 
suntem invitaţi la această mare adunare de oameni frumoși 


și împliniți. Eu pot să-ți descriu experiența mea şi sunt 
sigură că la sfârşitul călătoriei noastre te vei îmbarca alături 
de mine într-o nouă dimensiune spirituală. Una pe care toţi o 
merităm până la urmă. 

Eu m-am revoltat acum ceva vreme împotriva 
sistemului şi am câștigat bătălia cu programarea socială. Şi 
pe drumul rebeliunii mele mi-am descoperit adevăratele 
talente care astăzi au devenit instrumente de ajutorare a 
celor care au nevoie de încurajare, de-o vorbă bună și un 
mesaj motivațional. Eu m-am născut ca să deschid drumuri 
în viaţă. Şi am nevoie și de tine. Tu faci parte din viziunea 
mea și o altă femeie va face parte din planul tău de 
schimbare a lumii. Împreună vom reuşi. 

Şi odată cu acest mesaj îmi vine în minte un eveniment 
important care pe mine m-a ajutat să ies din cercul social 
limitat în care trăiam, acum ceva ani. Am reuşit să las în 
urmă o serie de dependențe care mă reduceau la statutul de 
sclavă în propria viaţă. 

Întâmplarea a făcut ca eu să mă îmbarc în același avion 
cu o mână de oameni excepţional de frumoși sufletește și 
evoluaţi spiritual. Glumesc. Ştii prea bine că nu există 
întâmplări întâmplătoare. Sosise momentul meu să divorțez 
de vechile obiceiuri nesănătoase şi să fac cunoștință cu 
profunzimile sufletului meu. 

Nu știam eu ce mă așteaptă în această călătorie decât 
ceea ce-mi fusese spus la plecare de o prietenă dragă și 
anume, ceea ce-ţi voi spune şi ție acum: „Mergem în India, 
aterizăm la Chennai şi ne cazăm într-un ashram unde vom 
medita timp de trei săptămâni. „Woow. Îţi imaginezi cum am 
căscat ochii la Ela și i-am zis, când plecăm? Căutam o ușă de 
evadare din existența mea chinuită la acea vreme. 

Şi s-a întâmplat ca în filme. Când îţi lipseşte curajul să 


iei o decizie vitală, Universul te invită la dans şi într-o clipă ţi 
se limpezesc gândurile cu privire la ceea ce ai de ales. 

M-am împachetat și îmbarcat în această călătorie 
spirituală ca să fac cunoştinţă cu părţi ale personalităţii tale 
încă necunoscute, netrăite. Zâmbeam fericită şi încrezătoare 
la decizia de a călători tocmai până în India ca să înţeleg ceva 
mai mult despre mine şi rostul meu pe acest Pământ. 

Am zburat multe ore fără să meditez la ce mă aştepta 
să trăiesc. Latura mea infantilă încă era foarte activă. Lăsam 
pe umerii celor mai înţelepţi şi responsabilitatea fiinţei mele. 
Îţi dai seama spre ce zburam? 

Am aterizat în Chennai, sau Madras, cum îmi plăcea 
mie s-o alint în gând. Îmi suna mai familiar, mai aproape de 
nevoile mele de fetiță răsfăţată de timp. Încă eram încântată 
și curioasă. Ușile aeroportului se deschid pentru noi, cei 
înfometați de experiențe profunde. Aerul sufocant al Indiei 
m-a îmbrățișat în locul unui călduros: „Bine ai venit, Andreea 
Papp”. Mă preveniseră că e cald și murdar, frumos și 
periculos dar mintea mea n-a prelucrat informaţiile primite 
la îmbarcare. Am continuat să caut cu privirea semne și 
confirmări că această călătorie va fi ceea ce am eu nevoie. 

Din aeroport ne-am suit cu grijă într-un taxi care a fost 
verificat de cei mai experimentați din grup, care ştiau cât de 
periculoasă poate fi o alegere negândită. 

Răpirile şi furturile au fost înlăturate din drumul 
nostru şi glumele ne-au ţinut companie. Înghesuiţi, ne 
îndreptam spre ashram, unde aveam să petrecem trei 
săptămâni de meditaţie şi voluntariat. Încă eram încântată. 

Când am ajuns la destinaţie şi am văzut că o bucată 
întinsă de pământ acoperită de sute de corturi poartă 
numele de ashram, am început să transpir şi mai abundent. 
Căldura şi emoția creșteau cu puterea gândurilor. „Asta e 


cazarea noastră?” 

Wow! Asta a fost prima palmă peste față pe care viața 
mi-a dat-o acolo. „Andreea, pregătește-ţi patul, sau mai bine 
zis, resursele interioare pentru supravieţuire”. 

Fetița din mine se aştepta la ceva condiţii mai bune, 
nicidecum de cinci stele, dar măcar la o construcție care 
să-mi ofere un pat curat și puţin confort. Și cum Universul e 
generos, un membru înțelept al grupului s-a gândit să 
închirieze câte un pat în casa unui indian pentru noii 
„aterizaţi”, printre care mă număram şi eu. 

Dumnezeu e tare generos. Mi-a dăruit, alături de doi 
tineri frumoși, un apartament cu pat, duş şi o indiancă 
bătrână. Am împărţit camera toți trei până la plecare. Înainte 
de culcare mă luptam cu gândurile mele negative şi 
limitative, care încercau să mă saboteze, așa cum au reuşit 
de fiecare dată până în clipa de față. 

„Asta este ţara cunoașterii spirituale? De ce am ales 
oare această destinaţie?” 

Multe gânduri mă agresau şi mă temeam deopotrivă să 
închid şi să deschid ochii. Asta în primele zile, pe care le-am 
traversat într-un dialog lăuntric constat. Nu aveam cu cine 
împărți gândurile, acolo oamenii erau obișnuiți cu vocile lor 
interioare. 

India mi-a dezumflat orgoliul în trei săptămâni, m-a 
învățat că eu nu valorez mai mult decât o vacă. Poate nici 
măcar cât ea; la ei vaca fiind sfântă. Amândouă, și eu, şi vaca, 
mergeam pe aceeaşi stradă. Fiecare cu gândurile ei despre o 
Indie incredibilă şi șocantă pentru un călător profan, care se 
aşteaptă la propria satisfacție personală. 

Recomand să-ți cauţi online un bilet spre acest ţinut, 
dacă vrei să te cunoşti cu adevărat. Crede-mă, tabloul ce 
tocmai ţi l-am pictat nu reprezintă nici măcar 1% din 


experiența ce va urma... India ori o iubeşti ori o urăști. Nu 
există compromis. 

Când ajungi în India îți dai seama de valoarea ta 
adevărată, care se găseşte în interiorul tău şi nicidecum în 
personalitatea manifestată până atunci în societatea de 
consum. 

Ceasul suna pentru noi în fiecare dimineaţă la răsărit, 
asta era pe la ora 04:30, iar la 05:00 trebuia să fim deja în 
sala de meditaţie alături de alte sute de persoane care 
căutau să întâlnească ceva, pe cineva, cred că personalitatea. 
Cel puţin, eu asta căutam. 

La urcarea treptelor din fața sălii de meditaţie ești 
întâmpinat de un covor care găzduieşte sute de sandale 
colorate. Şi asta deoarece în templul spiritual se intră cu 
tălpile goale şi curate. 

Te întrebi dacă la ieşire îţi vei mai găsi sandalele 
„Prada' recent achiziționate? 

Și mintea mea săracă s-a ruşinat de ale ei producţii în 
timpul şederii în India. Aici este locul în care eşti față în față 
cu tine și cu limitele tale. Nu te poţi ascunde niciunde. 

Oriunde ai merge, tot de tine vei da și asta este marea 
binecuvântare a vieţii, chiar dacă la început pare doar un 
blestem din alte generaţii. 

Una din metodele de cunoaștere a personalităţii mele a 
fost meditaţia, care e o tehnică orientală mai puțin apreciată 
în mediile academice și ştiinţifice. Pe mine m-a ales. La fel de 
eficientă este și introspecţia. Să rămâi cu tine, să te preferi 
pe tine înaintea agitației de-afară; te ajută să dai de miezul 
ființei tale, de vocea ta interioară. Eu cred în tăcere. 

Autoanaliza te poate ajuta să descoperi care-i drumul 
tău în viață. Dar despre tehnici vom vorbi la finalul acestui 
capitol. Acum să aflăm ce mi-a dăruit India şi cum m-am 


întors în țară un om împlinit şi mulțumit de ceea ce am găsit. 


Nu putem să devenim ceea ce avem nevoie să devenim și 
totuși să rămânem cine suntem. 
(Oprah) 


Nu puteam să mă întorc după trei săptămâni din India 
şi să gândesc la fel. Sau să revin la aceleași obiceiuri toxice, 
care m-au făcut să plec atât de departe de casă. 


Cunoaşterea de sine şi afirmarea de sine 


Draga mea, India m-a ajutat să aflu cine sunt cu 
adevărat. Dar cred cu putere că aș fi obținut același rezultat 
şi închisă într-o cameră în vârful muntelui, la bunici sau doar 
deconectată telefonic de prieteni dragi. Îți spun că nu e 
nevoie să te urci în primul avion cu destinaţia India. 

Poţi să te smulgi din sânul agitaţiei exterioare și să te 
interiorizezi, să petreci câteva săptămâni cu tine însăţi ca să 
afli care sunt adevăratele nevoi și dorinţe ale sufletului tău. 
Doar că aici e mai greu. Tentaţiile se găsesc pretutindeni. Şi 
ai nevoie de mai multă voinţă și ambiţie, iar dacă nu le ai, 
ia-ți un bilet spre un ţinut pustiu, îndepărtat, destinat 
călătoriei sufletului pentru o perioadă importantă. Poţi și în 
casa ta să te izolezi anunțând că ești plecată din țară. 

În India, ritualul spiritual este onorat de fiecare ființă 
umană de trei ori pe zi şi nu-ţi permite prea multe distracţii. 
Alegerea îți aparține. Eu, cunoscându-mi limitele destul de 
bine am decis că distanţa este cea mai bună opțiune pentru 
mine. Am ales distanța ca să mă desprind de-o mamă 
dependentă, de-un iubit răsfățat şi de-o serie de alte 
dependențe care nu mi-ar fi dat niciodată șansa să mă 


cunosc cu adevărat. Şi n-am greşit. Astăzi sunt un om fericit 
și împlinit. De câţiva ani buni, duc o viață nouă. Dar asta 
după ce am decis să-mi ascult vocea interioară și nevoile 
sufletului. 

Nu vei putea niciodată să-i faci pe ceilalți să te accepte 
aşa cum eşti dacă tu nu eşti cea care nu se mândreşte cu 
propriul fel de a fi și a exista pe pământ. 

Și o să-ți spun o anecdotă drăguță pe care am 
descoperit-o în cartea lui Nuță - „Calea Vrăjitorului”, care 
ilustrează acest adevăr crud: 

O tânără foarte drăguță din Irlanda de Nord, crescută 
în cel mai sever spirit catolic, pleacă în Anglia. După câţiva 
ani se întoarce în orașul natal pentru a-și vizita mama. 
Coboară dintr-un Rols Royce, îmbrăcată din cap până în 
picioare în haine de firmă: Gucci și Prada. Mama este 
extraordinar de mirată şi, normal că o întreabă cum a reușit 
să atingă un asemenea nivel de trai. 

După un moment de ezitare, fata se hotărăște să-i 
spună adevărul: „Mamă, trebuie să-ți spun că am devenit 
prostituată”. A fost suficient ca femeia să leşine. 

După ce îşi revine, o întreabă: „Cum ai putut să faci una 
ca asta? Cum ai putut să devii protestantă?” 

Familia şi societatea îţi trasează drumul pe care să 
păşeşti „în siguranță”, astfel încât să nu încâlci moralitatea și 
normalitatea și de aici se naşte conflictul şi dezacordul cu 
propria-ţi fiinţa. 

Te întrebi mereu dacă procedezi bine? Vrei să-i împaci 
pentru ei: familia, iubitul şi propriile înclinații, dorinţe? Cum 
le împaci? Dacă te retragi în tine și te ocupi de tot ce-ţi place, 
riști să-i îndepărtezi pe cei dragi de tine. Stai şi cântăreşti 
dacă merită să te răzvrăteşti. 

Nu există nimic mai jenant decât să repeți aceleaşi 


greșeli la infinit. Nu te-ai săturat de ce trăieşti? Nu-ţi doreşti 
şi tu o existenţă echilibrată şi împlinită? O viaţă proprie în 
care să alegi singură ceea ce e mai bine pentru tine fără să-i 
mai implici pe ceilalți în deciziile tale existențiale? 

Nu lăsa pe nimeni să aleagă în locul tău! 

Au trecut atâția oameni prin viața mea care mi-au spus 
că pierd cu stilul meu, cu atitudinea și nebunia mea. Și nici 
astăzi n-am ajuns să mă întreb dacă au avut dreptate sau nu. 
Asta denotă că am avut dreptate să trăiesc așa cum am trăit 
până acum. Câştigă cel care crede în el cu adevărat, chiar și-n 
nebunia sa temporară, care se vindecă cu multe succese. Așa 
a fost şi-n cazul meu. Deşi n-am avut șansa unei familii unite, 
a unei educațţii, a unui echilibru, confort şi siguranţă, am 
ajuns unde am visat. 

Și ştii cum am reușit să transform fetița înspăimântată 
într-o femeie de succes? Prin fidelitate față de propria 
personalitate și curajul de a îmi manifesta autenticitatea. 

Cu mult curaj, nebunie şi compasiune de sine care în 
timp s-a transformat în iubire de sine. Eu am fost prima 
persoană din viața mea care m-am îmbrățișat pentru prima 
oară. Şi din acea clipă nu m-am mai simţit o fetiță singură și 
vinovată de abandonul suferit de mică. 

Am îndrăznit mult, am crezut, am cerut mult de la 
mine, de la viață. Nu m-am oprit la primul bărbat fiindcă 
mi-a lipsit cineva. 

Am mers mai departe, cu frica în sân, dar am mers, 
ştiind că fiecare experiență aduce după sine mai mult, și mai 
mult. 

Oamenii se plâng, se droghează, se pedepsesc, şi se 
compromit în fiecare clipă. De ce? 

Fiindcă nu îndrăznesc mai mult. Îşi trăiesc drama în 
fiecare zi, din teamă de mai rău, din teamă de schimbare, de 


nou, de eșec. Şi nu-şi dau seama că ei singuri se închid în 
cursa șobolanului din care nu mai pot ieși. Și dacă nu știi 
cum arată viața acestor suflete fragile, îți ofer câteva 
exemple pe care le am la îndemână și care sigur evidențiază 
ceea ce vreau să exprim: 

„Iubitul meu nu mă respectă pentru ceea ce sunt”. 

„Patronul meu îşi bate joc de mine și de munca mea'. 

„Părinţii mei n-au ştiut să mă educe adecvat”. 

„Sunt tristă deoarece soțul meu m-a înșelat cu o colegă 
de serviciu”. 

„Sunt descurajată deoarece dau numai peste bărbaţi 
nepotriviţi”. 

Și mă opresc aici... fiindcă acest manuscris vorbeşte 
despre femeia care vrea rezultate, care caută reţete de 
bucate şi care îşi condimentează viața cu mirodenii picante 
și aromate. 

Pe aceste femei nu le doboară înfrângerile. Din contră, 
provocările le oferă şansa să devină mai bune, și mai bune, 
până când vor ajunge să învingă chiar şi în fața unui eşec. Da! 
Asta înveţi dacă trăieşti așa cum eşti. Dacă renunți la vechiul 
stil de viață. Ce zici? 

Te aventurezi alături de mine în această călătorie, 
numită atât de frumos, viață? 

Știu că sunt bună, știu că pot fi mai bună, de asta invit 
mereu schimbarea în viața mea. Nu mă împiedic de trădarea 
partenerului, nu mă cramponez de o iubire pierdută, nu 
plâng după trecut... merg mai departe. Ăsta e motto-ul meu, 
împrumutat de la o prietenă dragă: 

Tot înainte, tot înainte! 

De ce majoritatea femeilor trăiesc în minciună, 
compromis, suferință şi trădare? 

Cum se face că atât de puţine femei sunt fericite și 


împlinite? Unde greşesc ele de suferă, sunt singure, sărace şi 
nefericite? 

Dacă există soluţii atât de accesibile, cum de ele nu le 
implementează ca să-și îmbunătăţească stilul de viaţă și să 
divorțeze odată pentru totdeauna de obiceiurile lor negative 
şi repetitive? 

Trăim într-o societate de femei care se plâng, care 
rămân singure şi care nu-şi permit o viaţă de calitate în lipsa 
unui bărbat care să le umple golul afectiv. 

De ce cunosc şi ascult femei care rămân în relaţii cu 
bărbaţi nepotriviți doar ca să nu-și rănească mama și tatăl? 
De ce ne pasă de gura lumii atât de mult? D e ce ne 
mulțumim cu puţin în această viață? De ce ne ignorăm 
propriile nevoi? 


Omul nu poate face alegeri înțelepte în viață dacă nu 
îndrăznește să se asculte pe sine, pe el însuși, în fiecare clipa a 
existenţei sale. 

(Abraham laslow) 


Îți dau şi veşti proaste. Nu toate femeile reuşesc să-şi 
dezvolte personalitatea. Femeile care încă privesc bărbatul 
ca pe un colac de salvare ajung să se înece în oceanul vieţii 
conjugale. Şi nu numai, ele ratează experienţa profesională, 
prestigiul, succesul şi bucuriile vieţii. 

Am un mesaj şi o nouă abordare pentru femeile care 
vor rezultate. Am trăit destule experienţe ca să vă vorbesc 
azi despre lumea din spatele cortinei. 

Mă aflu în fața ta ca să-ți spun că meriţi să trăieşti mai 
mult, să-ți mai spun că ai drepturi, nu doar obligaţii, să-ţi 
mai spun că eşti liberă să-ţi alegi stilul personal, propriul 
adevăr, să-ţi alegi grupul social, job-ul şi partenerul potrivit, 


nicidecum primul venit. 

Și mai cred că până azi, ai făcut cele mai bune alegeri 
pentru tine însăţi. Doar că acum a venit timpul să treci la 
nivelul următor. De ce? 

Fiindcă viața nu iartă pe nimeni. Dacă nu ești pregătită 
să ai succes, ești pregătită să pici examenul vieţii, ştiai? 

Și nu-mi spune că tu nu poţi, că nu ești la fel ca mine, 
câţi lipseşte puterea interioară, că eşti rănită și nu poţi zbura 
spre schimbare alături de mine și de alte femei curajoase. 
Scuzele tale nu sunt decât niște credinţe limitatoare. Tu poţi 
decide chiar acum să pășești pe același drum, alături de 
mine şi să urmezi instrucțiunile pe care le-am pregătit 
pentru tine. 

Schimbarea ţine de tine, nu de soartă. Poţi alege şansa 
spre succes sau spre eşec. Ce alegi? 

În urma rezultatelor unor experimente ştiinţifice din 
psihologie și neurologie a rezultat că, într-o zi, avem 
aproximativ 60.000 gânduri, şi, mare parte dintre ele sunt 
negative, cum ar fi: arăt ca naiba azi. Sunt obosită. Ar fi 
trebuit să procedez altfel. Am greșit. N-am încredere în mine. 
Mă înşală? Cum să-l aduc înapoi? Nu cred în miracole. N-ar fi 
trebuit să mă culc cu el atât de devreme. O să reușesc să 
slăbesc? 

Asta-i dialogul interior al femeilor care se pregătesc să 
piardă în viaţă, nu să cucerească inimi, milioane și rezultate. 

Te invit să-ți iei timpul de care ai nevoie și să răspunzi 
la următoarele întrebări: 

Ce crezi tu despre tine însăți? 

Care-s lucrurile importante pe care ţi-ai dori să le 
schimbi? 

Ce te-a oprit să faci schimbări? 

Ai idei clare despre ce-ţi doreşti de la viață? 


Cum o vezi pe mama ta? 

Prin ce crezi că te deosebeşti de ea? 

Gând mama ta voia să te complimenteze, ce-ţi spunea? 

Dar atunci când te critica? 

Care a fost cel mai important sfat dat de mama ta? 

Ce ai fi putut face ca să o faci să fie mândră de tine? 

Cum e tatăl tău? 

Există vreo asemănare între tine şi el? 

Dar deosebiri? 

Ce complimente ţi-a făcut tatăl tău? 

Ce îți spunea când te critica? 

Care a fost cel mai important sfat pe care ţi l-a dat? 

Ce se așteaptă tatăl tău de la tine să faci în viață? 

Ai putea să-mi spui câteva dintre cele mai importante 
interdicții care ţi-au fost insuflate? 

Care a fost cea mai importantă decizie pe care ai luat-o 
când ai fost copil? 

Care este decizia timpurie pe care simţi că ai 
schimba-o? 

Care este noua decizie pe care vrei s-o iei? 

Ce-ţi place cel mai mult la tine? 

Ce nu-ți place la tine? 

Ce ţi-a spus mama ta despre viață în general? 

Ce ţi-a spus tatăl tău direct sau indirect despre viață? 

Cum îți aminteșşti de tine ca și copil? 

Cum te-ai perceput ca adolescentă? 

Care era imaginea ta despre tine acum cinci ani? 

Cum ți-ar plăcea să fii peste cinci ani? 

Cum te-ai gândit să pui în practică acest plan? 

Cum ar suna epitaful tău dacă ar fi să-l scrii chiar tu? 

Ce cuvinte te temi că ar fi scrise pe piatra ta funerară? 
/Cum ţi-ai fi dorit să se fi purtat mama ta? 


Cum ţi-ai fi dorit să se fi purtat tatăl tău? 


CE ţi-ai dorit cel mai mult în viață? 

Dacă ţi-ai pune trei dorinţe care ar fi acestea? 

Aceste întrebări te ajută să conștientizezi cine ești, cum 
trăieşti şi ce ai de făcut ca să te împlineşti personal, 
profesional, relațional, social şi spiritual. 

Te rog să nu judeci răspunsurile. Nu te teme de ceai 
aflat. Sau de cine ţi-a influențat gândirea și personalitatea. 
Sunt sigură că ai aflat cu durere cum unul dintre părinţi ţi-a 
inoculat mesaje de care nu aveai nevoie ca să-ți dezvolți 
personalitatea. Nu judeca. Ei au făcut ce au știut mai bine. 
Acum e rândul tău să-ți hrăneşti mintea şi sufletul cu mesaje 
potrivite. Înlocuiește mesajele din copilărie cu mesaje noi, 
pozitive, motivaţionale. Mesajele pot fi înlocuite de tine chiar 
acum. 

Descoperă şi alt fel de a fi şi trăi, resursele sunt în tine, 
scoate-le afară! Explorează și conștientizează cât ești de 
frumoasă și de puternică. De astăzi începi o nouă viaţă, cu 
gânduri curate şi cu încredere în deciziile tale. 

Eşti aici ca să câştigi lupta. Și lupta începe cu tine, nu 
cu restul, aşa cum îţi place să crezi. Cei pe care îi atragi în 
viața ta nu fac altceva decât să te ajute să devii mai bună. 
Atât, nimic mai mult. Urmează calea regală: ascultă-ți vocea 
interioară. Ce zice? O auzi? Concentrează-te! Merită efortul, 
urmează căile necunoscute ale rațiunii, ascultă, shhhh... fă 
liniște: ăsta e drumul pe care trebuie să mergi. Pe aici au 
păşit şi cei care au reușit. 

Nu trebuie să fii vreun erudit, trebuie doar să-ţi dorești 
cu adevărat schimbarea, vibrația, viaţa nouă. Eşti tu femeia 
despre care vorbesc de atâta timp? Femeia cu personalitate 
care se rupe de lanțuri, de manipulare şi programare 


socială? 

Eşti hotărâtă să pui ordine în lucruri? Să te desparți de 
ce-i mort, de ce te ţine în loc, de ce te frustrează, de ce nu te 
lasă să înaintezi? 

Lecţia cea mai importantă în viață este divorțul de 
dependențe, aşa cum ţi-am povestit mai sus, în peregrinarea 
sufletului meu prin India. Asta e prima poveste 
transformatoare care m-a ajutat să înţeleg cine sunt, ce pot 
şi ce merit de la viaţă. 

Caută să dai un nou sens vieţii tale. Nu e timp de 
pierdut. Ca să te ajuţi, adu-ţi întotdeauna aminte că regretele 
sunt cumplite. Mai bine te desparți acum de trecut și 
dependențe decât să te omori în fiecare zi, picătură cu 
picătură. Ce alegi? 

Mergi înainte cu mine, sau rămâi să-ți plângi de milă?! 

În viaţă lucrurile pot fi schimbate, tu ce schimbări ai 
face? Notează-ți gândurile și sentimentele ce le provoacă 
aceasta meditație. Aici sau în jurnalul tău personal unde-i 
scrii şi analizezi viaţa şi evoluţia personală. 

Ce ai făcut cu viața ta până astăzi? 

Cine te-a influențat cel mai mult? 

Ce ai lăsat în urma ta? 

Care sunt aşteptările de la viață care nu ți s-au 
împlinit? 

Ce regreţi cel mai mult de la viață? 

Ce proiecte existenţiale ai lăsat neterminate? 

Ce altceva ţi-ai fi dorit să trăieşti? 

Dacă ai avea posibilitatea să-ți refaci viața, ce anume ai 
schimba la felul tău de a trăi? 

ATENȚIE! continuă lectura abia după ce ai încheiat 
această călătorie şi invitaţie la introspecţie. 

Ştii, noi toţi ne batem cu pumnul în piept că în fața unei 


noi şanse am proceda altfel şi adevărul trist este că am 
continua să facem aceleași alegeri prostești la nesfârşit. Şi 
pentru asta o să-ți ilustrez povestea lui Mulla Nassrudin. E o 
anecdotă pe care o folosesc des în cadrul Atelierului de Stil 
ce îl organizez cu femeile şi țin prea mult la ea ca să nu ţi-o 
narez și ţie. Poate de data asta face vreun miracol în viața ta. 

Mulla Nassrudin se găsea pe patul de moarte 
înconjurat de prietenii săi. Mulla este întrebat: Dacă ţi s-ar 
mai șansa unei noi vieţi ce ai face diferit?” 

El închide ochii, trage aer în piept şi se gândeşte câteva 
clipe bune, după care le răspunde curioşilor de lângă el: 
„Dacă mi s-ar mai da şansa unei vieţi, mi-aş face cărare pe 
mijlocul capului. Toată viața mea mi-am dorit această 
pieptănătură însă tatăl meu n-a fost de acord. Şi când tata a 
murit, părul meu a ajuns să fie atât de condiţionat încât n-a 
mai stat cu cărare pe mijloc. „Îţi vinde să crezi ce și-ar fi dorit 
Mulla Nassrudin dacă i s-ar mai fi dat șansa unei vieți? 

E haioasă și tristă povestirea în același timp. Noi 
rămânem aceiași. Nu ne schimbăm prea mult după marile 
suferințe sau limitări exterioare. Când ne eliberăm de 
condiționări ne promitem o nouă viață şi nu facem altceva 
decât să ne comportăm la fel. 

Și ca să mă asigur că nu vei uita niciodată această 
poveste, te invit încă o dată să proiectezi pe ecranul 
imaginaţiei tale Stilul Tău de Viaţă! 

Eu m-am folosit de această structură ca să-ţi 
îmbunătățesc viaţa. Poate vrei s-o urmezi şi tu şi să notezi în 
detaliu, la timpul prezent, cum vrei să arate viaţa ta. Viitorul 
e aici, imaginaţia n-are vârstă și limite. Ea îţi oferă imaginile 
pe care ţi le-ai dorit dintotdeauna. Urmărește să răspunzi la 
întrebările de mai jos pe o planșă, coală de A3, care să 
găzduiască aspiraţiile şi dorinţele sufletului tău. 


Acest exercițiu te ajută să rămâi fidelă față de nevoile 
personalității tale de acum încolo. Păstrează planga într-un 
loc sacru şi pictează pe ea cât mai multe stări, detalii, 
descrieri, nuanţe și trăiri. Așa îţi vei îmbogăţi lumea 
interioară şi îți vei dezvolta personalitatea. Adu-ți aminte că 
inconştientul lucrează numai cu simboluri. Foloseşte-te şi de 
imagini, pe care să le proiectezi, la fel pe un panou al 
visurilor, sau dacă ești talentată la desen, eliberează creaţia 
și imaginaţia chiar acum, aici, însoțită de mine prin aceste 
întrebări care îți stau la dispoziţie. 


Stilul tău de viaţă care reflectă personalitatea de 
succes 


Deschide jurnalul intim și construieşte-ţi viața pe baza 
întrebărilor de mai jos - fațete ale vieţii: 

Fizică: 

Cum ai dori să fie mediul fizic în care să trăieşti, oraș, 
formă de relief, apă, aer? 

Care ai vrea să fie condiţia ta fizică? Descrie ce ai vrea 
să-ți permiţi din punct de vedere alimentar? 

Mentală: 

Ce cunoștințe ai dori să-ți îmbunătăţeşti? 

Ce provocări intelectuale ai dori să rezolvi? 

Ce lucruri ai dori să cunoști? 

Emoţională: 

Care sunt emoţiile pe care îţi dorești să le trăieşti în 
cursul vieţii tale? 

În ce condiţii te-ai simţi în siguranţă? 

Filosofică: 

În ce condiţii ai putea să te porţi exact aşa cum ţi-ar 
plăcea? Ce ar trebui să se întâmple pentru a putea fi fericit? 


Socială: 

Cum ţi-ar plăcea să fie oamenii pe care i-ai întâlni 
frecvent? Cum ţi-ar plăcea să fie colegii tăi, dar şefii tăi? 

Cum ţi-ai dori să arate bărbatul pe care să-l iubeşti? 

Descrie familia ideală. 

Divertisment: 

Cum ţi-ar plăcea să-ți petreci timpul liber? 

Unde, cu cine ţi-ar plăcea să-ți petreci vacanţele, 
concediile? Cât timp liber ai dori să ai? 

Ştii ceea ce reprezinţi? 

Ştii cine eşti? 

Ştii unde vei fi în următorii ani? 

Îți cunoşti nevoile interne? 

Ştii cum arată bărbatul cu care vrei să îmbătrânești? 

Ştii ce meserie vei alege? câţi copii vrei să ai, etc.? 


Cum mi-am dat seama ce am de făcut ca să-mi 
schimb viaţa 


Aşa cum ţi-am spus deja, de câțiva ani duc o viaţă nouă. 
Mă trezesc şi mă culc cu aceleași gânduri și scopuri. Ştiu 
unde vreau să ajung şi am decis să sacrific tot ce am astăzi: 
confort, relaţii, tinereţe, distracţii, călătorii pentru scopul 
vieţii mele. 

Am lăsat deoparte viața de odinioară și mă ocup 
exclusiv, de dimineaţă și până seara, de crearea unei școli 
pentru FEMEIA CARE ȘTIE CĂ MERITĂ ȘI VREA 
REZULTATE. 


Aş putea bine-merci să nu mă stresez cu scrisul, 
învățatul şi cititul în fiecare clipă a existenţei. Nu sunt lipsită 
de statut social, finanţe și confort, din contră, am tot ce-mi 


trebuie pentru a mă distra de luni și până luni. 

Însă vocea interioară nu mă lasă să merg pe acest 
drum, ci mă îndeamnă să aleg drumul devenirii de sine, al 
dezvoltării personale. 

Nu e ușor, dar merită să încerci! 

De abia după ce furtuna se potoleşte putem înţelege că 
aceste  „pedepse' divine ne-au servit la dezvoltarea 
personalităţii şi că nimeni nu ne-a vrut răul în această lume. 

Și dacă totuși astăzi suferi, să ştii că nu e vina 
destinului, ci a ta! 

Dacă eşti nemulțumit de tine însuţi şi de viaţa ta, e tot 
vina ta. Succesul stă în puterea ta personală! Forţele naturii 
lucrează doar împreună cu tine... Visează şi realizează! 

Ce vrei de la viață? 

De ce nu îndrăznești să cucereşti lumea? 

De ce te limitezi doar la atât? 

De ce nu ceri mai mult de la tine?! 

Eu sunt oglinda ta, cum ţi-am mai spus de atâtea ori... 
sunt aici ca să-ți arăt fața ta adevărată, sunt aici ca să trezesc 
viața în tine, sunt aici ca să nu te las să dormi și să-ţi laşi 
sufletul să moară. 

Calitatea se păstrează numai prin întrebări de calitate! 
Dacă te mulțumeşti cu puţin, puţin vei avea! 

Dacă ţi-e teamă să ceri mai mult, nimeni nu-ți va da 
mai mult! 

Dacă ţi-e frică de schimbare, nici nu-ţi va intra în casă. 
Aşa că asta e viața ta! Mult, puțin, numai tu poți să alegi 
pentru tine! 

Câștigă cei care cred, care îndrăznesc, care se luptă cu 
ordinea şi cu normalul. 

Fii altfel, fii tu însăţi și urmează-ţi stilul înnăscut. Eşti 
ceea ce ești. Și nu te mai îndoi de cea care ești. Eşti o femeie 


cu personalitate tocmai prin curajul de a fi tu însăţi şi de a-ţi 
urma propria cale. 

Niciodată nu vei primi asigurări despre alegerile ce le 
faci, despre viitor, despre ce te aşteaptă, nici de la 
clarvăzătoare, părinţi, sau filosofi. De aceea e mai bine să 
acționezi, acum e timpul tău, nu mâine, nici mai târziu, acum. 
Și-ți promit că vei descoperi care-i Stilul Tău de 
Personalitate şi cum să îmbraci haina succesului şi a 
împlinirii personale. 

Accesează link-ul testului Myers-Briggs să afli ce n-ai 
ştiut despre tine: http://www.personalitatealfa.com/blog/? 
p = 39 

Închei aici şi te aştept să-mi spui că şi tu vrei mai mult 
pentru tine! 


CAPITOLUL II 
ÎNCREDEREA ÎN SINE 


Cred că n-am fost niciodată fericită până în clipa în care 
am început să practic încrederea și stima de sine. 
(Andreea Papp) 


Cunosc multe femei bolnave pe dinăuntru care 
prezintă pe afară o stimă de sine înaltă dar atât de fragilă că 
s-ar putea prăbuşi la o mică critică și judecată. Aceste 
persoane, dacă nu sunt în centrul atenţiei și nu captează 
toate privirile, când sunt într-o adunare socială ori 
profesională au impresia că nu există, că se sufocă și îşi pierd 
strălucirea prefabricată. 

Şi când îţi lipsește o abilitate într-o societate pregătită, 
te prefaci într-un personaj social care le știe pe toate și se 
bucură de toate ca să maschezi lipsurile care te ucid pe 
dinăuntru. 

Asta s-a întâmplat cu un medic care avea mereu o 
dispoziţie grozavă şi un optimism de neștirbit. El era omul 
responsabil cu voia bună în spital. Toată lumea îl adora și-l 
iubea. 

El s-a sinucis fără să rateze, așa cum se întâmplă în cele 
mai multe cazuri. Epuizat de eforturile de-a se preface, el 
şi-a pus capăt zilelor care nu-i aparțineau. A obosit să tot fie 
popular, bine dispus, fericit şi a preferat eliberarea prin 
moartea sigură care-i permitea să fie el însuşi, slab, 
vulnerabil, înspăimântat și cu îndoială de sine. 

Seara, când te întorci acasă și te dezbraci de haine şi 
dai jos masca, când stai de vorbă cu tine şi îți asculți vocea 
interioară care îți spune că nu ești destul de bună, nu ești 
destul de inteligentă, frumoasă, slabă, atrăgătoare şi toată 


această povară o cari cu tine, în ziua următoare, poate simţi 
și tu un gol în viața ta pe care nu ştii cum să-l umpli mai bine. 

Poate și tu ai îndoieli când îți pui întrebarea „Oare eu 
ce merit?” Nu îmbrăca niciodată o mască care nu eşti TU! 

A te preface că ești fericită când ești tristă, a te 
prezenta puternică când eşti slabă, a te arăta sigură pe tine 
când eşti îndoită de tine, este drumul sigur către sinucidere. 

Poate n-o să ai curaj să-ţi iei viaţa, dar n-o să te bucuri 
niciodată cu viaţa ta falsificată. Minciunile sociale frumos 
ambalate pe care le livrezi celorlalți te îndepărtează de tine. 
N-o să mai ai curaj să fii tu însuţi dacă te prefaci într-un 
personaj social fericit şi împlinit. 

Ce s-ar întâmpla dacă ai fi cu adevărat TU? 

Îți spun eu ce-am păţit în fiecare zi cât timp am purtat 
masca amazoanei și a femeii fatale când de fapt eram o fetiță 
vulnerabilă și speriată pe dinăuntru: am suferit periodic de 
depresie, anxietate, fobii, bulimie, dependenţă de tutun, 
alcool şi droguri. Și ca să nu trădez ce simt şi ce sunt mi-am 
construit o mască socială ideală în care am investit toată 
energia și timpul dat ca să mă cunosc și să mă dezvolt 
personal. Am greșit. 

Eşti sigură că vrei să fii altcineva decât ești tu? Eşti 
pregătită de ce e mai rău pe pământ? 

În fiecare zi a vieţii mele am băut câte-o picătură de 
otravă care m-a îndepărtat de tot ceea ce cunoşteam despre 
mine şi sufletul meu de copil. Era o vreme când m-am gândit 
și la sinucidere în adolescența mea. 

Ca şef de trib și lider de opinie în gaşca mea nu puteam 
să prezint lumii vreun semn de slăbiciune. Eram întotdeauna 
pregătită de acțiune şi fapte mari. Chiar dacă cu fiecare 
decizie pe care o luam îmi riscam viaţa. Eu nu puteam să-i 
dezamăgesc pe cei care credeau în mine și care mă investeau 


cu încredere și stimă. 

De tânără m-am simțit greșită, nedefinită și 
nepregătită. Am suferit în tăcere, mistuită de temeri și 
îndoieli de sine. Mi-a fost întotdeauna frică că n-o să fiu la 
înălțimea succesului meu. Şi de ce mi-a fost frică n-am scăpat 
până în clipa în care am decis să fiu eu și să vorbesc deschis 
despre mine şi lumea mea interioară. 

Învăţând să-i iubesc pe cei de lângă mine am învăţat să 
mă iubesc și pe mine. Practicând iubirea de altul, am dat de 
mine şi mi-am reparat imaginea de sine şifonată și 
deformată. 

Curajul l-am deprins din acest exercițiu de-a mă 
accepta ca pe-o ființă imperfectă. E „wow” să ajungi să te 
bucuri că eşti sensibilă, vulnerabilă, înspăimântată. 
Libertatea o dobândeşti când îți permiţi să plângi, să suferi, 
să-ți recunoşti temerile și greșelile. 

Cum să obțin mai multă încredere în mine astfel încât 
să ajung să mă iubesc? 

Capitolul de față tratează viaţa cu tine, în particular şi 
viața în lume. Este o invitaţie la fericire şi împlinire, la iubire 
şi realizare de sine. Ţin foarte mult să te duc în fața oglinzii 
și să-ți arăt ce n-ai văzut niciodată la tine şi în tine. 

Asta pentru că dialogul cu oglinda reflectă dialogul cu 
lumea în care trăim separat şi împreună. Oglinda este 
simbolul feminismului şi al cunoașterii. E primul lucru pe 
care-l vezi dimineaţa şi seara, nu-i aşa? în care te admiri și te 
judeci deopotrivă. 

Știu cum dialogul își pierde strălucirea când îţi lipseşte 
încrederea în tine. Mai ales într-o societate unde suntem 
invitați să ne schimbăm stilul personal şi vestimentar lunar, 
dacă nu săptămânal. 

Există specialişti care se uită la noi şi ne îmbracă în 


trend fără să ne consulte nevoile sufletului sau tipul de 
personalitate. Trebuie să te decolorezi, fiindcă se poartă 
blondul, să te pensezi în colțuri, să-ţi fațetezi dinţii și să-ţi 
injectezi conturul buzelor cu acid hyaluronic, gen Angelina 
Jolie. Dacă n-o faci, nu vei ocupa un loc pe podiumul femeilor 
care arată trăsnet în 2012. Ce faci? Te conformezi imaginilor 
din Vogue și Cosmopolitan? Normal! 

Vrei și tu să faci parte din ceva măreț. Cine-i nebun să 
refuze o invitație atât de glamour? Eu sunt prima care mă 
retrag din rândul campaniilor de publicitate. M-am săturat 
să mi se spună ce se poartă, vreau să port marca „STILUL 
MEU”. 

La gunoi cu toate tabloidele atotştiutoare care îți 
anulează personalitatea  și-ți îngroapă definitiv 
autenticitatea. Nimeni nu promovează stilul personal, 
oricare ar fi el. Se poartă stilul tău! Te invit să fii tu însăți. 

Te invit să descoperi frumuseţea de-a te purta pe tine 
în lume, la job, la restaurant, la sport, la cină și la prima 
întâlnire. Nu e uşor. Știu. 

Ştiu ce înseamnă să priveşti o reflecţie cu care nu te 
identifici. Ştiu cum e să porți măști care nu-ți aparţin, știu 
cum e să joci într-un rol secundar, sau să te prefaci că ţi-e 
bine. 

Ca să te ajut să-ți construieşti o viață împlinită, mai 
întâi trebuie să te scap de o viață neîmplinită. Poate de-o 
gândire negativă. Sigur schimbarea întregii tale psihologii 
despre viață te va conduce pe insula fericirii. Nu mai poți 
continua la fel. Riști să te pierzi pe tine. 

Simptomele de care suferi astăzi denunţă exact această 
stare de-a trăi o viaţă care nu-ţi aparţine. Poate eşti într-o 
relaţie care nu te creşte și nu te mulțumește, sau poate ai un 
job care îți mutilează personalitatea. Indiferent de simptom, 


leacul este autenticitatea. 

Manifestându-ţi personalitatea într-un mod autentic îţi 
reclădești încrederea în sine. Sună bine, pare simplu de 
implementat, dar adevărul este că drumul e întortocheat. Ai 
mai încercat. N-am venit să te amăgesc și să te ameţesc cu 
poveşti motivaţionale şi inspiraționale. 

Dar, la fel ca alţii pe care i-ai citit, şi eu vin să-ţi spun 
lucruri pe care le-ai mai auzit. Însă continuu să scriu cu 
speranţa că stilul meu de-a opera e diferit de-al altora. lată 
tratamentul în 5 paşi de care ai nevoie ca să ajungi să 
îndepărtezi din viața ta temerile, ruşinea și sentimentele de 
vinovăţie: 

(1) Libertatea de a alege un stil personal, o carieră 
atipică, un bărbat însurat, la un moment dat, în viaţa ta. Ai 
capacitatea să alegi ceea ce ţi se potriveşte în acest moment? 

Au fost momente în viața mea când m-am îndoit de 
gusturile mele vestimentare, de alegerile mele sentimentale 
şi de capacitatea mea intelectuală. Ce faci când nu ai 
încredere în mintea ta? Te uiţi la ceea ce face mulțimea. 

Din păcate, omul n-a găsit altă cale spre reuşită decât 
privind la ceea ce fac modelele lor în viață. Este o abordare 
bună? 

Această tendinţă de-a copia modele este amăgitoare şi 
te îndepărtează de cine eşti. Cel mai bine este să fii 
conştientă cine eşti, ce simți şi ce vrei în viață. Asta mă 
interesează în acest capitol. Să te aduc mai aproape de ceea 
ce eşti și de ce vrei cu adevărat. 

Vezi frumuseţe în prietena cea mai bună, în mama ta și 
la tine n-o vezi? Este ilogic. Noi nu vedem decât ceea ce se 
află în noi. Asta e legea proiecției. Dacă vezi frumusețe în 
lume, înseamnă că tu eşti frumuseţe. lar dacă vezi urâțenie 
în oameni şi-n lume, e destul de limpede ce sentimente ai 


față de tine... nu refuza adevărul, îmbrăţișează-l. 

(2) Alegerea de a gândi independent îţi oferă șansa 
de-a trăi conștient și împlinit. Şi pentru asta te invit să-ți 
goleşti mintea de ceea ce ţi-au spus alții despre ceea ce 
trebuie să faci în viață. Nimeni nu știe ce-i mai bine pentru 
tine. Evenimentele sunt create de tine și mai exact de ceea ce 
crezi despre tine. Cum te vezi? Importantă sau neînsemnată? 

(3) Acceptare de sine. Acceptă-te așa cum eşti, fără să 
minţi despre tine în lume. 

Eu așa am crescut. Minţind despre mine. Și într-un 
final am ajuns să mă pierd pe mine. Mi-a fost ruşine de mică 
să vorbesc despre natura situației mele familiale și 
financiare. Mi-am ameţit colegii de la școală şi prietenii de la 
bloc cu poveşti despre o copilărie fericită. Asta nu-ți aduce 
eliberare ci te menţine într-o stare de sărăcie şi suferință 
permanentă. 

(4) Dreptul de a exista îți aparține. Nu ești aici ca să 
trăieşti după aşteptările altora. 

Prietenii, iubitul, familia, șeful, societatea pune 
presiune pe umerii tăi. Așa este. Dar obligaţia de-a trăi în 
conformitate cu ceea ce gândeşti şi eşti este legea vieții. Nu 
poţi ignora ce crezi doar pentru că ceilalți au mai multă 
experienţă de viață sau par că ar avea. Este greşit să pășeşti 
pe un drum trasat de „cei înţelepţi”. Indicatoarele au căzut. 
Eşti față în faţă cu tine. 

(5) îndrăgosteşte-te de tine şi de viaţa ta. Așa cum e ea 
acum, săracă şi măruntă. 

Cu timpul și cu sinceritate față de tine însăţi vei 
dobândi puterea interioară de a alege cu inspiraţie și 
încredere ce ţi se potriveşte cel mai bine. De la haine până la 
bărbaţi potriviţi. 

Concentrează-te asupra a ceea ce vrei să îmbunătăţești 


la tine și în viaţa ta. Care sunt aspectele pe care vrei să le 
schimbi începând de azi? 


PRACTICA 


Fă o listă cu toate lucrurile care simți că n-au legătură 
cu felul tău de-a fi și care te opresc să fii fericită. Schimbă-le! 

Dacă eşti nemulțumită de felul în care arăţi, consultă 
un stilist şi fă o schimbare. 

Dacă eşti nemulțumită de felul în care ești tratată de 
partenerul tău, părăsește-l. 

Dacă eşti nemulțumită de job-ul actual, dă-ţi demisia. 

Schimbările sunt inevitabile. 

Vreau să te anunţ că ceea ce vrei să obţii se împlineşte, 
întotdeauna. Dacă în adâncul inimii ştii că partenerul tău nu 
este potrivit pentru tine, vei ajunge să fii părăsită de acesta 
deoarece ţie ţi-a lipsit curajul de a-l părăsi din teama de nou, 
de schimbare, sau de a nu-l răni. 

Mare atenţie la ceea ce simţi! Inconștientul tău este 
foarte puternic. El se ocupă de treburile murdare de care 
conştientul tău evită să se ocupe. 

Acum înţelegi de ce eşti atât de furioasă pe fostul tău 
iubit? „Nenorocitul, cum a îndrăznit să mă înșele? Eu mă 
pregăteam să-l părăsesc într-un mare stil! Sunt atât de 
furioasă că mi-a luat-o înainte!" 

Ce s-ar întâmpla dacă ai practica AUTENTICITATEA? 

Curajul de a fi tu însăţi este o stare a oamenilor care 
merită să fie ascultați și aplaudaţi în această lume. Toţi 
trecem prin drame, eşecuri şi pierderi semnificative. 

Nu ești singura care traversează stări de lipsă şi teamă, 
ruşine şi vinovăţie. 

Dar ești singura care se poate elibera de propria 


judecată. Tu eşti judecătorul care se pedepseşte când 
greşeşte în loc să fie îmbrățișat şi încurajat. 

„Data viitoare vei reuși!” se spune în loc de „ești o 
proastă şi pe drept ai pierdut această şansă”. 

Încrederea în sine se construieşte în timp. Experienţă 
cu experienţă. Am devenit obsedaţi de creșterea încrederii în 
sine. De ce ai nevoie de încredere? Să cucerești inima unui 
bărbat? Să obţii un job mai bine plătit? Să câştigi admiraţia 
celor din jur? 


Arta autoacceptării sau cum să fii vulnerabilă dar 
mult mai puternică 


Când trăieşti după aşteptările şi cererile celorlalți simţi 
că niciodată nu ești destul de bună. lar când trăieşti ca să te 
împlinești pe tine, n-ai nevoie de mai multă încredere. Eşti 
mulțumită cu ceea ce eşti şi ai. N-ai nevoie să demonstrezi 
nimănui cât de bine îţi este şi îți merge. Îţi ajunge cine ești şi 
ce ai. Asta e starea ta acum? 

Tare m-aş bucura să te știu autentică, curajoasă și 
încrezătoare în propria-ţi ființă. 

Dar prea puţini se bucură de luxul ăsta în lumea 
noastră modernă unde ţi se spune cum trebuie să te porți, ce 
culori te prind şi ce meserie să preferi şi să alegi. Poţi să te 
întorci puţin în timp? Ce zicea mama ta despre alegerile tale 
adolescentine? Că nu te vor duce la succes şi integritate? 
Nu-ţi spunea mama ta ce haine să îmbraci? Și ce băieți să 
iubeşti? Mama mea nici astăzi nu aude ce nu-i convine. 
Refuză. 

Dar noi suntem arestaţi la domiciliul părintesc până ce 
ne permitem o viață a noastră. Şi fără să vrem preluăm din 
mesajele acestor ghizi spirituali. Câtă treabă ne așteaptă 


când plecăm de-acasă... nu e ușor să-ţi speli creierul de 
păcate. Crede-mă. 

Într-un moment crucial al existenţei mele, m-am trezit 
acționând la fel ca mama mea. Şi asta după ce-mi jurasem că 
n-am să copiez modelul mamei vreodată. Da. Multe spunem 
și puţine facem. 

Faptele noastre cântăresc mai tare decât vorbele 
noastre ca în citatul lui R.W. Emerson: 

Nu aud ce spui. Faptele tale strigă mult mai tare. 

Te ridici mereu flămândă de la masă când viaţa ta 
depinde de părerea celorlalți. Nu vei putea niciodată să obţii 
admiraţia şi iubirea celorlalți dacă te lipsești de respect și 
iubire de sine. Fără să-ți dai seama ai ajuns la mila celorlalți 
care îşi dau cu părerea despre purtarea ta în viaţă și felul în 
care ar trebui să-ţi trăieşti experienţele. 

Cei care câștigă în viață sunt cei care cred că merită 
totul în viață. „Eu merit! Eu pot! Eu ştiu! Eu afirm! Eu cunosc! 
Eu mă angajez să... Eu obțin ceea ce vreau”. 

Asta-i limbajul celor care obțin tot ce-și doresc de la 
viață. E atât de simplu. Ei cred că merită iubire, bani, succes, 
sănătate, apreciere, stimă şi o viață frumoasă. 

O cale greşită pe care o apucă mulţi tineri este 
competiția și comparațţia. Vei pierde mereu E 
Întotdeauna vei întâlni pe cineva mai frumos şi mai bogat 
decât tine. Te vei simţi oribil și slabă. Legenda spune că 
Maria Callas i-a forțat pe directorii tuturor sălilor de operă 
în care cânta să-i plătească un dolar mai mult decât primeau 
celelalte cântărețe de operă pe aceeași scenă. Vă dați seama 
cum trăia această faimoasă soprană? 

O vorbă spunea că „Nu este destul să reușești în viață. 
Ceilalți trebuie să nu reuşească în viață”. Probabil era 
motto-ul Mariei Callas. 


Eu zic că singura cale sănătoasă este competenţa şi 
colaborarea. Vei câștiga orice bătălie dacă înveţi să 
colaborezi cu părinții, cu iubitul, cu colegii și prietenii tăi. 

Vei putea experimenta sentimentul fericirii dacă 
colaborezi cu lumea. Altfel, prin comparație, începi să pierzi 
și stropul acela de încredere şi strălucire ce ţi-a mai rămas. 
Hotărăşte ce te-ar face fericită: care este lucrul pe care ţi-l 
doreşti cu ardoare? 

O casă, o mașină, un iubit, o vacanţă, o sursă de venit 
pasiv, un copil, un job bine plătit, o aventură, o bibliotecă cu 
cărți, un curs de dezvoltare personală? 

E destul de limpede pentru oricine că fericirea 
înseamnă: sănătate, frumuseţe, avere, prosperitate, respect, 
iubire, familie, vacanțe la mare şi la munte. Și mă întreb: ce 
fac cei cărora le lipsesc lucrurile simple, apropiate de 
realitate? 

Cum trăiește un om care stă în chirie, n-are o sursă de 
venit pasiv, mai degrabă trăieşte de pe azi pe mâine, flămând 
afectiv şi lipsit de încredere în el? 

Cum se poate face bine un suflet care pleacă la luptă cu 
gândul că nu-l aşteaptă nimeni acasă? Supravieţuieşte şi e și 
învingătoare. 


Viktor Frankl, care a scris o carte superbă, „Omul în 
căutarea sensului vieţii”, ne povesteşte cum a reușit el şi alții 
ca el să supraviețuiască experienţei de la Auschwitz. 

Gândeşte-te că acest om și-a pierdut tatăl, mama, 
fratele și soția sa în lagărul de concentrare, ei au fost trimiși 
către camerele de gazare. Şi el a continuat să trăiască și mai 
presus de atât, să considere că viața merită trăită. Cum a 
reușit el în acele condiţii de foame, frig, violenţă și 
ameninţare cu exterminarea de la oră la oră să-și dorească 


să supraviețuiască? 

Și pe noi ce ne face să fim atât de necredincioși în 
viață? O palmă ce-am primit-o peste față? O ceartă cu 
părinţii? O despărțire de persoana iubită? O operaţie de 
apendicită? O uşoară depresie? Nu avem scuze. Zilele trec 
inutil pe lângă unii. 

Viaţa nu este atât de lungă pe cât crezi. Și s-ar putea s-o 
ratezi dacă continui să te autoevaluezi atât de aspru. Ai totul 
în tine, doar că nu vezi. Eşti oarbă și surdă. 

Sigur că nu vom muri mâine dar faptul că amânăm 
mereu viața nu ne ajută s-o trăim în stil mare. Se întâmplă că 
mulți oameni își trăiesc zilele ca şi cum ar avea două vieți. 

„Dacă pe asta o ratez, mă așteaptă alta”. Wow... unii 
sunt nebuni de legat pentru că și în următoarea vei trăi 
aceleași lucruri dacă nu îţi înveţi lecţia în această viață. 

Noi credem că ne lipseşte ceva din configuraţie dacă nu 
avem mașini luxoase și pietre preţioase. Ne credem mai 
puţin decât suntem şi ne luptăm o viață întreagă să obținem 
ce au alții. 

Câte eforturi şi ore de muncă investim ca să atingem 
succesul oamenilor pe care îi admirăm? Câtă înfometare și 
frustrare trebuie să suporte corpul meu? 

Îți spun eu, prea multă. Şi degeaba. Primim reţete de 
succes pe care nu le urmăm, participăm la seminare de 
dezvoltare personală în care ne ascundem după măști. Şi 
ratăm şansă după şansă. De ce? 

Răspunsul este întotdeauna ascuns într-o rană sau 
cicatrice care nu te lasă să te bucuri de răsăritul soarelui și 
de darurile primite de la universul acesta generos. Ai totul în 
tine și poţi obţine tot ce ţi-ai propus! De ce n-o faci? Nici 
măcar nu este nevoie să te chinui, să transpiri, să suporţi 
violenţe. De ce nu acţionezi? Ce-ţi lipseşte? 


Te rog să-mi răspunzi la câteva întrebări ca să ne 
lămurim asupra lipsurilor tale actuale. 

Dacă îți doreşti un iubit matur și educat, ce cauţi la 
braţele unui bădăran și golan? 

Dacă îți doreşti un job mai bine plătit, de ce nu-ţi depui 
CV-ul la o companie multinațională? 

Dacă vrei să ai mai mulți prieteni, de ce nu ieși din casă 
în vinerea şi sâmbăta ta liberă? 

Dacă vrei să scrii o carte, de ce nu te apuci de treabă? 

Dacă vrei ceva, de ce nu acţionezi? 

O să-mi spui că îţi lipseşte încrederea în tine, curajul, 
banii, relaţiile şi de asta ai cumpărat cartea mea, ca să-ţi 
ofere soluţiile la frământările tale nocturne. Adevărat. Asta 
fac. Dar fără tine, munca mea sau a oricărui autor de 
literatură motivaţională este fără valoare. 

Atitudinea ta negativă este cea care te împiedică să 
obţii rezultatele dorite. Tu ești singurul tău adversar. Sper că 
îți dai seama că neputința ce-o simţi naşte lipsa ta de 
acțiune. 

Am nevoie de tine ca să reuşim. Am un plan măreț cu 
tine. Alături de mine, va trebui să renunți la îndoială, teamă, 
gânduri mărunte care-ţi compromit șansa la fericire. Va 
trebui să renunțţi la obiceiurile tale nesănătoase și să lupţi 
împotriva scuzelor și neîncrederii tale. 

Credinţa te ajută să-ți înmulțeşti gândurile bune. Să 
crezi în tine este prima poruncă. 

Şi am o poveste pentru tine care ilustrează excelent 
lipsa de credință ascunsă. 

O secetă cumplită s-a instalat într-un sat şi fermierii 
ajunşi în pragul disperării s-au închinat lui Dumnezeu la 
slujba de duminică. Preotul i-a sfătuit să se adune toţi de 
câteva ori pe zi şi să se roage Domnului cu credință. „Nu 


uitaţi că o rugăciune fără credință nu este cu adevărat o 
rugăciune”. Fermierii s-au adunat de 2 - 3 ori pe zi să se 
roage pentru scopul lor comun, de-a aduce ploaie peste 
seceta din sat. Nimic. 

Peste exact o săptămână, din nou, într-o duminică, s-au 
întors în biserică să vorbească cu preotul. „Nu s-a întâmplat 
nimic, ne-am adunat şi ne-am rugat, aşa acum ne-aţi sfătuit. 
„Preotul îi întreabă: „V-aţi rugat voi cu credință așa cum 
v-am spus?” Toţi au răspuns afirmativ. Atunci preotul a 
adăugat: „Eu ştiu că nu v-aţi rugat cu credinţă, pentru că 
niciunul din voi nu și-a adus umbrela la el”. 

Noi facem ceea ce zic preoţii, experții şi terapeuţii, dar 
nu credem cu adevărat că ceea ce spun ei poate fi realizat de 
noi. Și degeaba crezi ce predică stânga și dreapta dacă n-ai 
credința că vei putea aduce în viaţa ta, iubirea şi bogăţia prin 
puterea gândului şi a perseverenţei. Pentru tine are sens 
ceea ce-ţi zic? 

Degeaba îți doreşti cu disperare să plouă, dacă nu 
umbli cu umbrela după tine sau nu ești pregătită să dansezi 
în ploaie. 


Tot ceea ce cereţi rugându-vă, să credeţi că l-aţi 
primit deja și atunci îl vei vedea 


Nimic din ceea ce-ţi spun astăzi nu este nou sub soare. 
Acum 2000 de ani oamenii primeau aceleași mesaje. Totul 
este posibil într-o lume atât de generoasă. Pășește și tu pe 
această cale şi învaţă să crezi cu nebunie în tine, în 
aspiraţiile şi ambițiile tale. 

Gândeşte în stil mare! 

De-a lungul timpului ţi-ai creat o serie de credinţe, 
valori şi obiceiuri care au ajuns să-ți conducă viaţa. Ele nu te 


lasă să visezi mai mult și să trăieşti etern. 

Tu ai ajuns sclava minţii tale, care-ţi spune ce ai de 
făcut ca să nu dai de necaz. În niciun caz nu-ți spune cum să 
acționezi ca să obţii rezultatele pe care ţi le doreşti. 

În jurul tău sunt prea multe voci care te obligă să rămâi 
aceeaşi fată de treabă. 

Rămâi neschimbată fără să fi semnat vreun contract pe 
milioane de dolari. Pe Leonardo di Caprio îl înțeleg de ce se 
îngrașă 20 de kg. Joacă un rol bine plătit. 

Dar pe tine nu te înţeleg de ce te ambiționezi să crezi în 
eşec, sărăcie şi suferință. 

Arhetipul eroului încearcă, testează, cade, se ridică şi-o 
ia de la capăt până reuşeşte. Tu de ce te oprești la prima 
bătălie pierdută? De ce ridici steagul alb? 

Viaţa aparţine acelora care luptă și care-și murdăresc 
mâinile și genunchii de la atâtea încercări. Dacă m-aș fi oprit 
la prima suferinţă, eşec şi lovitură a vieţii, astăzi n-aş fi avut 
nimic de povestit şi de scris în istoria lumii. Am părăsit 
trecutul de mult. Tu încă te ţii de el? 

Nu te forțează nimeni să-l tragi după tine în viitor. Eşti 
liberă să alegi curajul şi nebunia. Așa cum eu am făcut-o. Am 
refuzat să cred că n-am valoare și talent: „N-o să reușeşti!” 

Am luptat cu fantomele trecutului, cu gândurile 
catastrofice şi cu limitele educaţiei. 

M-am ridicat întotdeauna de jos cu lecţia învățată și am 
păşit pe drumul meu, trasat de intuiţie, nu de indicatoarele 
comunităţii în care trăim. Vocea lăuntrică știa că naşterea 
mea n-a fost întâmplătoare. Mi-a şoptit adevărul. M-am 
născut cu o misiune. La fel ca tine. 

Trecutul, prezentul și viitorul unui om, evenimentele, 
circumstanţele şi experiențele pe care le întâlnește în calea 
lui sunt umbrele proiectate de credinţele lui... astfel încât, 


existența şi destinul sunt materializarea convingerilor și 
iluziilor lui. 

Te face fericită sistemul tău de credinţe şi valori? Sau e 
timpul să-ți proiectezi noi gânduri și visuri pe ecranul 
universului? Răstoarnă-ţi credințele şi vom învinge orice 
bătălie! 

Flexibilitatea, Jocul şi Umorul. Când te confrunți cu 
eşecul pune în mișcare aceste trei forțe care n-o să te lase 
niciodată să te judeci şi te pedepseşti. Succesul până la urmă 
se obține printr-o serie de eşecuri repetate. Numai așa devii 
o personalitate, un erou, o învingătoare! 


Cum poţi să-ţi creșşti puterea interioară și să te 
simţi bine în propria-ţi piele: 7 strategii care te 
transformă în femeia care vrei să fii 


Provocarea ta nu este măruntă, este greoaie. Ca de azi 
să înveţi să te stimezi așa cum n-ai făcut-o atâţia ani. Nu e o 
misiune ușoară. Dar merită fiecare încercare. 

Ai libertatea de alegere, de exprimare şi creaţie. Și nu 
te bucuri. Te frămânți şi te limitezi enorm considerând că nu 
meriți nimic bun pe lumea asta. Când eşti respinsă de-un 
bărbat te gândești că oricum n-aveai cum să-l reţii. „Bine că a 
plecat și n-a avut timp să-mi descopere vulnerabilităţile și 
imperfecțiunile”. 

Sau te desparţi de iubitul tău și gândeşti că ești o 
persoană îngrozitoare din moment ce-a ieşit din viaţa ta fără 
preaviz. Când ai putea să gândeşti că a plecat deoarece nu se 
ridică la Înălțimea Ta. Sesizezi diferența? „Bine c-a plecat, ca 
să facă loc unui bărbat mai bun”. 

Ai puterea să gândești pozitiv în fiecare ceas al zilei. 
Este un exerciţiu. Începe cu lucruri simple. Pot să o sun pe 


prietena mea şi s-o fac să iasă cu mine la cafea și la film. 

Este o reuşită. Ar putea să-ți spună că are un program 
mai interesant. Dar ea o să vină cu tine. Poţi merge la sală și 
alerga 30 de minute. Este un succes. Poţi mânca o zi întreagă 
numai hrană vie. Este un succes. Îți creşte încrederea în tine. 

Te porți foarte urât cu tine. Tu singură. Şi inviţi răul şi 
ostilitatea să-ți guverneze viața dacă vei continua să 
gândeşti că nu eşti bună de nimic, proastă şi incompetentă. 
Oamenii n-au obligaţia să te tragă de umeri și să-ți spună cât 
eşti de grozavă, dar tu ai puterea asta şi n-o foloseşti pentru 
îți place să fii compătimită. 

„Săraca, n-are încredere în sine. E rănită și vulnerabilă. 
Hai s-o ajutăm să treacă cu bine prin viață”. De fapt, care e 
dorinţa ta? Să primeşti ajutor din partea celorlalți? 

Ai putea să te gândeşti la lucrurile frumoase pe care 
le-ai dobândit în viaţă, la calităţile ce le ai, la relaţiile 
profunde ce le-ai legat cu câţiva oameni importanți. 

Te gândeşti mai des la ceea ce-ţi place la tine sau la 
ceea ce nu-ţi place la tine? 

Deja cunosc răspunsul la această întrebare și înţeleg 
cine se opune dezvoltării tale personale. Tu însăți. Tu 
hrăneşti criticul din tine. Parcă ai avea un program de 
autodistrugere în tine. De ce ţii atât de puţin la tine? 
Observă-te şi notează-ți gândurile negative cu care te 
hrăneşti în fiecare ceas al zilei. Te îngrozești. 

De ce nu descoperi ce-i frumos la tine? Ţine un jurnal 
în care să notezi toate aspectele fizice, sufleteşti, sociale şi 
emoţionale frumoase ce construiesc personalitatea ta. E 
timpul să treci printr-un proces de metamorfozare, să treci 
de la stadiul de om la nivelul de personalitate. Este doar o 
problemă de timp. Ai răbdare cu tine. Fii blândă cu tine. 

Jung, în procesul său de individuaţie, spunea că 


personalitatea este singura cale spre sinele nostru, adevărul 
nostru lăuntric. Și n-ai cum să devii tu însăţi și să-ţi trezeşti 
potenţialul latent dacă îmbraci măști şi haine care-s în trend. 
Tu eşti muza ta! 

Să ştii că pe lumea asta nu mai este nimeni ca tine, 
nimeni care să semene perfect cu tine sau să îmbrace 
darurile pe care viaţa ţi le-a dăruit ţie. Eşti unică și meriţi tot 
ce-i mai bun pe lume! 

Dar nu ajunge ca doar eu să cred asta. De acum încolo, 
îți cer să te tratezi cu respect și iubire de sine, vorbeşte-ţi 
frumos, aşa cum o faci cu cei dragi. Vizualizează fetița din 
tine care are nevoie de încurajare, prețuire şi iubire. 

E timpul să te deschizi şi să te arăţi la față. Nu te mai 
ascunde sub farduri. Şi-n viața mea au fost momente în care 
m-am simțit mai proastă decât restul. Mai urâtă. Și nimic nu 
m-a ajutat să devin ca ei, oricâte haine de firmă îmi 
cumpăram şi orice maşină conduceam. Doar individuaţia, 
acest proces de concentrare pe sine te ajută să devii o 
personalitate şi să trăieşti o viață împlinită alături de cei 
dragi. 

Până ce nu desfaci carapacea sub care ţi-ai ascuns 
adevărata identitate și autenticitate, nu vei trăi satisfacția 
unei vieți împlinite. Ştiu ce vorbesc, am trecut pe aici... 


(1) Hotărăşte-te să te accepţi şi să te preţuiești. 

Dacă nu te simți în contact cu tine, cu gândurile, 
sentimentele și potenţialul tău este fiindcă nu te cunoști, nu 
te trăieşti şi încă reprimi părţi din tine care crezi tu că sunt 
greşite. 


După ce și-a risipit cu dăruire lumina asupra lumii, 
soarele își retrage razele ca să se lumineze pe sine. 


(Jung) 


Şi soarele se îngrijeşte de înfrumusețarea sa interioară 
şi exterioară. Tu de ce n-ai îndrăzni? Natura ne vrea frumoși 
și fideli nouă înşine. Dezvoltă-ţi personalitatea! 


(2) Fii bună cu tine! 

Cineva zicea foarte frumos că dacă i-am trata pe ceilalți 
aşa cum ne tratăm pe noi, n-am mai avea atât de mulţi 
prieteni. Mi se pare genială această afirmație. Noi îi tratăm 
pe ceilalți regeşte și cu noi ne purtam mai rău decât o facem 
cu duşmanii noştri. 

Sigur că viața ne oferă destule motive să ne enervăm, 
frustrăm, supărăm și fără pregătire tindem să ne pedepsim 
prin critici și auto devalorizare. Nimeni nu e perfect. Toţi 
avem momente în care starea noastră emoţională ne scapă 
de sub control. Dar prin acceptare și o îmbrăţișare în 
momentele de criză, putem trece peste furtunile vieţii 
noastre. „Data viitoare voi fi mai pregătită. Acum am făcut 
tot ce-am ştiut și putut. Chiar dacă am eșuat, mă accept şi mă 
iubesc profund și-n totalitate”. Este o formulă pe care te 
sfătuiesc să ţi-o administrezi de fiecare dată când te 
surprinzi judecându-te sau criticându-te. 

(3) Învață să fii bună cu tine. 

Să te încurajezi aşa cum o faci cu un om aflat la necaz. 
Gândeşte-te cum ai proceda cu prietena cea mai bună. Sunt 
sigură că eşti o prietenă adevărată care are cuvintele 
potrivite fiecărui necaz. În acest moment e foarte important 
să te ierți fiindcă n-ai ştiut să te iubeşti și să-i ierţi şi pe cei 
pe care te-au privat de iubire. 

Şi am câteva recomandări pentru tine care te pot ajuta 
să-ţi creşti încrederea în tine. 


Alege un model care te inspiră, o femeie pe care o 
admiri pentru felul în care se îmbracă, îşi aranjează părul 
sau pentru felul în care se fardează. Eu o am pe Diana. Se 
faciale. Când iese din casă e ca o stea de cinema. Eu am 
urmat paşii ei şi am ajuns să mă preţuiesc mai mult. 
Îngrijirea facială şi corporală e semnul iubirii de sine. 

Pe Florina o admir pentru stilul ei de viață ecologic. 
Hrana ce-o mănâncă este ecologică și vie. Cremele și 
fardurile sunt naturale. Viața ei este un model pentru mine. 
O urmez şi descopăr şi-n mine sănătate şi frumuseţe. 

Genoveva este omul creativ din viața mea. Ea m-a 
învățat cum să-mi înfrumuseţez casa cu decorațiuni, flori şi 
lumânări. Oamenii pe care îi admiri îţi înfrumusețează viaţa. 
Urmează-i. 

Foloseşte fiecare ceas din ziua ta ca să-ţi faci o bucurie, 
să-ți oferi o îmbrăţişare! 

(4) Lasă amabilităţile, fii tu însăţi! 

Este titlul unei cărți de comunicare nonviolentă care 
mi-a făcut cu ochiul în librărie. 

Mi-am dat seama cât suntem de condiţionaţi, cum de 
mici învăţăm să fim amabili şi respectuoşi cu ceilalți și să ne 
îndepărtăm cu mare viteză de adevăratele noastre nevoi. Ce 
societate bolnavă, nu-i așa? 

Și în scurt timp dobândeşti predispoziția de a te 
lamenta și de a blama părinții şi societatea. Şi eu am făcut 
același lucru. Fără grijă. Și sentimentul de vinovăţie se 
instalează şi el tot în această perioadă de mari revoluții. Te 
răzvrăteşti şi te retragi departe de cei care ţi-ai făcut atâta 
rău, Îi consideri responsabili pentru lipsa ta de încredere şi 
speranţă în tine şi în lume. „Au făcut ce-au vrut din mine! 
M-au folosit ca pe-o jucărie”. 


Dacă astăzi încă blestemi cerul și pământul pentru 
nefericirea ta înseamnă că încă ești întemnițată și nu 
îndrăzneşti să-ți scrii viața, draga mea. Nu ei trăiesc viaţa ta. 
Eşti adult acum, n-ai nicio scuză să nu trăieşti excepţionalul. 
A trecut perioada educării și formării tale. 

Nimeni nu te constrânge să faci ceea ce nu-ţi place. 
Însă tu preferi să faci ceea ce ți se spune decât să o apuci pe 
propria cale. De ce? Pentru că eşti dependentă de ceilalți. 

Cei care depind de lume rămân înglodaţi în cele mai 
joase zone ale existenţei. Ai căutat toată viața siguranţă și 
satisfacţii efemere numai în afara ta... şi ai stat suspendai 
mereu între teamă şi speranţă... care reprezintă miezul 
dependenţei. 

Tu ești singura care alege să se pună în slujba altora 
sau să ocupi un loc secundar în viaţa ta și-a altora. Eu vreau 
să fiu numărul unu în viața mea. Să fiu vedetă în casa mea. 
Eu ştiu cine sunt. Și unde vreau să ajung. Viaţa îmi aparține 
doar mie. 

Trăim într-o lume în care eşti obligată să te creşti, să te 
promovezi şi să te întreţii singură. Mama și tata și-au pierdut 
responsabilitatea de a te purta în cârcă. Gata. 

E timpul tău! Lasă latura ta negativă să moară şi 
permite-i laturii tale creative şi pozitive să se nască. Aspiră 
la libertate, înalță-te deasupra acestei mulțimi de 
naufragiaţi! E şansa ta! 

(5) înlătură gândurile catastrofice, conflictuale şi 
sentimentele negative despre sine. 

Atâta timp cât vei continua să te vezi greşită, 
depresivă, grasă, proastă, săracă, neatractivă, slabă, 
incompetentă, nepregătită, superficială, leneșă şi fără 
încredere, vei exista pe pământ din mila celorlalți și a 
universului. 


Vreau să fi imaginezi această situație. 

Universul te ţine pe pământ din milă, prietenii tăi te 
privesc cu milă, părinţii tăi îți plâng de milă, iubitul rămâne 
alături de tine din milă. Fă acest exercițiu vizual acum. 
Opreşte lectura aici și închide ochii pentru câteva minute și 
inspiră şi expiră profund de câteva ori. 

Apoi, proiectează pe ecranul mental, imaginea ta de 
cerşetoare care întinde mâna trecătorilor după o bucată de 
pâine şi-o îmbrăţișare „da-ți-mi şi mie puţină atenţie și 
câteva monede”. Cum te simţi când știi că persoanele cele 
mai dragi sufletului tău te privesc cu milă și compasiune? 

Asta-i hrana emoţională cu care te hrăneşti în fiecare 
zi. Degeaba eşti vegetariană dacă continui să te otrăveşti cu 
gânduri negative și distructive, te identifici cu aceste 
gânduri. Asta-i păcatul tău. 

la încearcă de azi înainte să urmezi tehnica budistă, 
care spune că nu ești una cu sentimentele tale (pozitive și 
negative). „Eu nu sunt furie! Nu simt furie!” 

Înlocuieşte aceste afirmaţii greşite cu „în corpul meu 
se găseşte furie!” „în mintea mea e furie!” „în mine se găsește 
bucurie”. Lucrează și cu pozitivul și cu negativul deopotrivă. 
În scurt timp te vei debarasa de autodevalorizare, critică şi 
judecată și te vei hrăni cu respect. 

(6) Lasă trecutul să moară, temerile, gândurile 
limitatoare, regulile. leşi din închisoare! 

Când nu trăiești liberă, împlinită şi fericită înseamnă că 
trăieşti dependentă, frustrată şi nefericită. Destul de simplă 
logica, aşa-i? înseamnă că trăieşti din mila altora, din mila 
Universului, a lui Dumnezeu... ce existență duci tu azi? 

Cât de aproape eşti de împlinire şi bucurie în suflet? 
Aproape? Departe? Ce înseamnă să fii stăpâna vieţii tale? 
Arhitectul vieţii tale? 


Nu poți să-ţi construieşti un stil de viață sănătos până 
ce nu îngropi trecutul cu ale lui gânduri şi emoții negative. 
Nu poţi, cu aceleași gânduri şi emoţii, să-ți construieşti o 
viață nouă, o relaţie împlinită, dacă tu în fiecare zi o iei de la 
capăt la fel cum erai ieri. Ceva trebuie să moară, iar ceva nou 
să se nască. Ori te înalţi, ori te afunzi. Tu alegi! Tu ești 
singura care ai puterea să hotărăști! Şi-n curând nu vei mai 
depinde de nimeni. 

Dar, totuși, hai să verificăm dacă eşti căpitanul corăbiei 
tale şi dacă eşti în contact cu puterea ta interioară care te 
ajută să-ți construieşti propria-ți viaţă. 

(7) Conştientizează propria condiţie. 

Eşti o sclavă. Un bun de manevrat şi manipulat. Ești la 
dispoziţia celorlalți. Eşti săracă şi singură deoarece n-ai 
curaj să te ridici din propria mocirlă. Crezi în suferință. În 
greutăți repetate. Viaţa îți este alterată de gândurile tale 
mărunte şi sărace. Tu perpetuezi această stare de sărăcie, 
singurătate, frustrare şi disperare prin existența ce-o duci. 
Când nu faci nimic pentru a schimba ceea ce trăieşti, poţi 
spune despre tine că ţi-ai semnat sentința la moarte, îţi scrii 
biletul de sinucidere. 

Ţi-ai luat bilet spre ultima călătorie a vieţii, părăsirea 
unei vieți bune şi împlinite pentru o moarte lentă și 
dureroasă. Să mori în fiecare zi câte puţin nu este o misiune 
uşoară. Şi eu mi-am omorât câţiva ani din viață printr-un stil 
nociv și toxic. 

Ştiu ce înseamnă să supraviețuieşti. Și ştiu ce înseamnă 
să şi trăieşti. E o uriașă diferenţă. Și doar printr-o revoluţie 
personală poți să te ridici deasupra nefericirii actuale. Cât 
crezi că vei putea trăi în durere, lipsuri şi eşecuri? Dar în 
frică şi îndoială? Teama te face să devii dependentă de 
oameni, de lume, de angajatori, de iubiţi şi părinţi. Teama te 


face un sclav pe viaţă. Şi lumea e în plină schimbare. 

O nouă lume se deschide în fața noastră. Trăiesc 
frumos şi împlinit doar conducătorii, dacă vrei, managerii 
propriei fiinţe, nu sclavii părerilor celorlalți. 

Depinde ce vrei de la această lume. De ce te-ai născut? 
Ca să creșşti, să te școleşti, angajezi și măriţi? Să perpetuezi 
specia şi să suporţi toanele şi infidelitățile soţului tău? Lipsa 
de comunicare şi afecțiune de care are nevoie sufletul tău? 

Mă întreb cât mai poți să reziști ca femeie, soție, mamă, 
fiică, soră, angajată? 

N-ai vrea să se spună despre tine că ești o femeie care 
ştie ce vrea şi obține ceea ce-şi propune? N-ai vrea să se 
spună despre tine că eşti arhitectul propriei tale vieți? 

Depinde numai de tine! Dezvoltă obiceiul de-a vedea 
frumusețea în prieteni dragi, în legăturile tale sentimentale, 
în natură, în pasiunile personale, în tot ce te înconjoară. 

Şi o tehnică grozavă ce te va susține în restructurarea 
personalităţii tale este vizualizarea creativă. Eu o folosesc. 
Mă  înconjor de oameni frumoşi, de filme şi cărți 
inspiraţionale şi nu mă opresc aici. Proiectez pe ecranul 
mental poze ale viitorului meu profesional, conjugal și 
familial. Mă văd exact aşa cum îmi doresc. Chiar dacă astăzi 
stau cu chirie, mă proiectez în căminul meu primitor de pe 
malul mării. 

Lise Bourbeau, în cartea „Cine eşti tu?” care este o 
lectură obligatorie, zicea în felul următor: 

Dacă vrei să înveţi să cânți la pian, trebuie să iei lecţii. 
Dacă vrei să înveţi să patinezi, trebuie să urmezi cursuri fie 
patinaj. Dacă vrei să fii fericită, trebuie să studiezi fericirea. 

Dacă vrei să fii tu însăţi, trebuie să înveţi cine ești tu! 
Tu eşti cel mai bun lucru care ţi se putea întâmpla! Tu meriţi 
tot timpul din lume! Tu eşti cea mai importantă persoană din 


viaţa ta! 
Și nu uita că anul acesta se poartă TU! 


CAPITOLUL III 
VOCAȚIA 


Cel care are un de ce pentru care să trăiască poate 
îndura aproape orice. (Nietzsche) 


Femeia caută un sens într-un univers lipsit de sens. 
Există în viață câte-un moment în care viața nu mai are 
niciun sens. Poate când obținem ceea ce vrem sau poate 
când nu obținem ceea ce vrem. Sau când viața ne refuză 
permanent cererile şi pretenţiile. 

Am experimentat și eu episoade de lipsă de sens în 
care am trăit fără un ţel zile la rând, săptămâni, luni și chiar 
ani, încercând să înțeleg dacă e o stare experimentată și de 
alți tineri în căutare de sens. Am aflat că mai sunt mulţi care 
rătăcesc şi trăiesc zile fără sens. 

Nu ești singură. Nu eşti greşită. Nu e nimic grav. E doar 
o fază care anunţă o nouă etapă în viaţa ta. Şi ceea ce ai de 
făcut este să meditezi la ceea ce vrei să trăieşti. Pune-ţi 
câteva întrebări simple şi sincere și vei afla care-i calea ta. 

Ce rol arm eu în această viață? 

Ce-mi place să fac? 

Unde mă văd peste cinci ani? 

Ce mă inspiră? 

Cum vreau să se desfăşoare viața mea? 

Dacă astăzi ar fi ultima ta zi de viaţă, ce ai vrea să faci, 
ce ai vrea să spui și cum ai vrea să fii? 

Ce eşti dispusă să faci în fiecare zi ca să trăieşti o viață 
plină de sens? 

Pătrunde cu sinceritate în mintea şi inima ta. Poartă o 
discuţie cu tine ca și cum ai sta de vorbă cu cea mai bună 
prietenă pe care vrei s-o ajuţi să-și descopere rostul în 


această lume. Fii soluția de care ai nevoie şi începe să 
întocmeşti o listă a plăcerilor și nevoilor tale. 

Dimineaţa este momentul meu preferat, mă trezesc 
devreme şi cu entuziasm. Ştiu ce vreau să realizez și mă 
îndrept cu determinare şi încredere spre obiectivele mele. 
Îmi păstrez buna dispoziţie până la sfârşitul zilei și asta se 
datorează plăcerii cu care lucrez. În lipsa acestui aspect îţi va 
fi foarte greu să ajungi la sfârşitul zilei încântată de tine. Mă 
simt vie, inspirată și binecuvântată că pot face ceea ce-mi 
place. Nu e lucru puțin într-o societate de oameni încorsetați 
și forțați să muncească fără chef și pasiune. Am ajuns 
stăpâna vieţii mele după ce-am renunțat la o serie de 
„trebuie” şi alte formule care mă obligau să renunţ la o parte 
din personalitatea mea. Am reușit tot ce mi-am propus 
fiindcă am avut curaj să mă pun în mişcare cu riscul de a 
eşua şi a pierde ani importanţi din viața mea. 

Nu-ţi ascund că au fost momente în călătoria mea când 
aş fi vrut s-o iau de la capăt pe un alt drum, mai simplu și 
mai sigur. De asta îi şi înțeleg pe oamenii care preferă un loc 
de muncă cu un program de opt ore fără să-și bată capul cu 
înfiinţarea unei afaceri proprii. 

Există riscuri în orice alegere. Eu am preferat să lucrez 
pentru mine cu ceea ce am aflat despre mine în ani de 
experimentare pe propria-mi piele şi studiu aprofundat în 
domeniul psihologiei umane. N-am greşit. Anii mi-ai 
confirmat că am ales vocaţia. A fost o mare revelaţie să aflu 
ca ceea ce făceam bine îmi era destinat să fac în această 
încarnare. 

Dar acum o să vorbim despre cum este să trăieşti fără 
să simţi că ai pentru ce să te trezești dimineaţa. O să folosesc 
exemplul unei tinere ca să te lămuresc că nu ești singura 
care simte că viața ei n-are un sens și o direcție anume: 


„Viaţa mea este un eșec total. Nu mă regăsesc în nimic 
ce mă înconjoară. Nu am un ţel și îmi lipseşte și 
determinarea. Mi-e teamă că nu-mi voi găsi menirea şi voi 
regreta toată viața că nu am făcut ceea ce aș fi putut face. E 
posibil să-mi schimb viaţa la 27 de ani?” 

După ani de trăit în mijlocul oamenilor am înţeles că 
cine crede că nu poate obține ceva nu va obţine ceea ce-și 
doreşte şi cine crede că reușeşte obține ceea ce vrea. 

Pentru mine este o mare revelație și un punct de 
plecare în abordarea vieţii particulare. Mie personal, viața 
mi-a demonstrat că dacă nu cred în mine nu voi obține ceea 
ce mi-am propus în această existență. Am renunțat la 
părerile de rău, la sentimentele de inferioritate, la gândurile 
negative şi la atitudinile greşite ce-mi furau șansa la fericire. 
Viaţa ne dăruieşte dreptul la fericire chiar din primele zile 
doar că noi uităm de acest dar minunat. 

E greşit să gândeşti că pe tine te ocolește șansa și 
fericirea în viață fiindcă nu obţii ceea ce vrei. Nu trăieşti 
împlinirea şi succesul pentru că tu crezi că el aparține doar 
unora, celor aleşi sau mai înzestrați decât tine. Singurul 
obstacol în calea descoperirii vocației sunt convingerile tale 
greşite şi rigide. Poţi câştigă orice bătălie dacă te decizi să 
renunțţi la credințele care te-au așezat greșit în viaţă. 

Pomul cunoaşterii este sistemul tău de convingeri. 
Fiecare dintre noi avem pomul nostru în care credem. Și 
dacă vrei să descoperi sensul vieţii trebuie să iei un măr din 
pomul meu. Azi unul, mâine altul, până ce vei ajunge să 
cunoşti lumea. 

Ce zici? Vrei să încerci și o nouă abordare a vieţii? Un 
alt stil de viață? 

Goleşti paharul cunoașterii tale ca să-l poţi umple cu 
descoperirile mele? Ai încredere în mine? Gândeşte-te la ce 


ai trăit până acum şi dacă nu este ceea ce-ţi dorești să 
trăieşti urmează-mă cu încredere în această călătorie de 
transformare. 

Mă consider persoana potrivită pentru tine deoarece 
am crescut învățând din greșeli și astăzi pot vorbi despre 
ceea ce am învăţat pe pielea mea. Îţi voi recomanda numai 
ceea ce eu am experimentat sau alți experți care au trăit în 
laboratorul vieţii. 

Nu mă încred în oameni care sfătuiesc lumea fără să fi 
trăit acțiunea. Nu ajunge să ştii lucruri în viaţă, este nevoie 
să le şi aplici ca să cunoşti cu adevărat sensul vieţii. 

Crezi că nu ești așa cum trebuie să fii. Sau că nu ești 
destul de bună ca să ai un rost pe pământ, că nu eşti un om 
ales de Dumnezeu, că nu eşti perfectă, că nu meriţi nimic 
bun. Ce zici de mesajele cu care încerci să dai un sens vieţii 
tale? 

Întreabă-te cum poţi să-ţi îmbunătăţești imaginea de 
sine ca să descoperi frumuseţea zilei şi a nopţilor dacă tu 
hrănești aceste gânduri toxice? 

Cine ești? Vreau să-mi răspunzi acum la întrebare: cine 
eşti? 

Acum vreau să-mi spui cine nu ești? Wu ești împlinită/ 
Nu ești măritată! Nu ești bogată! Wu eşti iubită! Wu eşti 
respectată! Wu ești mulțumită de viaţa ta! Wu ești fericită! 
Wu eşti o femeie de succes! Wu ești pe drumul vocațional, nu 
eşti. 

Dacă tu crezi că nu îţi vei descoperi vocaţia, nu-ţi vei 
descoperi vocaţia! 

Dacă tu crezi că nu eşti suficient de bună, nu vei fi 
niciodată mai bună! 

Dacă crezi că-ţi vei rata viaţa chiar îţi vei rata viața! 

Ce crezi tu despre tine este adevărul despre tine. 


Puterea stă în credinţa ta. Ai credinţa în gândurile, talentul și 
atitudinea ta? Poate o să-mi spui că ai încredere în tine. Eu o 
să-ți spun că n-ai încredere din moment ce încă te întrebi 
care-i vocaţia ta. Începe de undeva şi pe drum o să-ţi dai 
seama dacă ceea ce faci este vocaţia ta. Prin ezitare n-o să 
cucerești nimic. Dacă ești pregătită să renunți în orice clipă 
înseamnă că nu ești o persoană dedicată cauzei sale. Sunt 
persoane care mă întreabă și care mă admiră pentru faptul 
că mi-am descoperit vocația. Asta nu-i nicio grozăvie. 
Adevărata valoare constă în faptul că rămâi acolo, chiar dacă 
ţi-e greu de nu mai poţi. Rămâi, construieşti, eşuezi și o iei de 
la capăt. Planurile tale sunt ucise doar de incertitudine, lene, 
amânare şi îndoială de sine. Atât. 

Ştii cum mi-am descoperit eu vocaţia? Experimentând 
eşec după eşec. Nu ai chef să te arzi, să te împiedici, să cazi? 
Nici eu n-am vrut să mă lovesc de eşecuri dar succesul nu te 
cere de nevastă la prima întâlnire, la fel cum nici iubitul n-o 
face. 

Am pornit în viața cu gândul ca existența mea pe 
pământ va avea un sens. Unul special. N-a fost așa. M-am 
întâlnit cu eşecuri repetate. Dar norocul meu a fost că am 
învăţat din fiecare eşec ce am de făcut ca să nu-l mai repet. 
N-am făcut niciodată o greșeală de două ori. Am făcut altele. 
M-am servit de eşecuri până ce am ajuns să-mi conduc viața 
în stilul meu. N-a fost ușor. Multă vreme am crezut că n-o să 
ajung unde mi-am propus şi asta fiindcă existau destule voci 
în jurul meu care-mi spuneau ce ar trebui să fac şi mai 
presus de toate cum ar trebui să trăiesc. 

De abia după ce m-am scăpat de acești înţelepţi am 
aflat cine sunt şi ce pot face. Când am descoperit că nu sunt 
greşită deoarece nu sunt perfectă am reuşit să mă privesc în 
oglindă fără să mă mai critic şi pedepsesc pentru 


imperfecțiuni şi lipsuri. 

Eu am crescut cu un mesajul greşit și-anume că viața 
este grea şi că trebuie să învăţ și să muncesc mult ca să obțin 
ceea ce vreau. Astfel încât, viața chiar așa mi s-a arătat, grea. 

Îmi scriu multe femei despre nefericirea ce-o trăiesc în 
lipsa unui partener sau a unui stil de viaţă care să le permită 
călătorii, răsfățuri şi momente speciale. 

Viaţa este rutinieră. Nu putem spune că ni se întâmplă 
lucruri fantastice în fiecare zi. Dar eu cred că tocmai asta 
este provocarea mea şi-a ta. Să dai un sens zilei în care te 
trezeşti fără sens. Caută senzaționalul şi excepționalul şi nu 
te opri în fața rutinei. Majoritatea oamenilor se plâng de-o 
viață fără sens, de lipsuri şi de ghinion şi se supără că 
universul nu le-a oferit nimic deosebit. Doar responsabilități 
şi încercări. 

Sensul vieții apare, el nu trebuie urmărit obsesiv. Dar 
poţi să te pregătești prin următoarele strategii. Dar nu 
înainte de a înlătura obstacolele din calea reușitei şi de a-ţi 
întocmi un plan al vieţii. Care-i viziunea ta despre ce 
urmează să trăieşti? 

Hai să visăm împreună şi realizăm ce ne propunem. 

Vrei? 

Noua mea perspectivă asupra vieţii acesta este planul 
vieţii mele: 

Financiar 

Fizic 

Mental 

Social 

Profesional 

Spiritual 

Familial 

Relaţional 


Emoţional 


Cunoaşterea de sine, viziunea și acțiunea te conduc pe 
drumul descoperirii puterii tale interioare. Ceea ce pui în 
lista de mai sus va prinde viaţă în clipa în care realizezi ceea 
ce-ţi propui. Nu te înghesui alături de cei care își tapetează 
pereții cu visuri măreţe şi dorm până la prânz. Nu alerga 
după o relaţie, şi când o ai te ascunzi în spatele unui 
calculator. 

Nu plânge că n-ai bani de vacanțe dacă nu munceşti ca 
să produci bani de răsfățuri exotice. Nu mânca junk-food 
dacă vrei să trăieşti 80 de ani. Și nu uita că ce ai scris mai sus 
se va împlini dacă în fiecare zi te vei pune în mişcare pentru 
visurile tale. 


Obstacolele ce le ai de înlăturat dacă vrei ca viaţa 
ta să aibă un sens 


Văicăreala și scuzele 

„Nu pot! Nu ştiu! Nu cred! Nu merit! mai am nevoie de 
timp. Alţii au noroc. Ceilalţi sunt mai buni decât mine. Lumea 
aparține celor cu bani şi relații. Eu n-am şanse”. 

N-am vești bune pentru femeile care nu se consideră 
responsabile de eșecul lor. Sunt condamnate să trăiască o 
existență fără valoare, măruntă și sărăcăcioasă. Femeia care 
vrea rezultate, în afara faptului că ştie ce vrea, mai și 
acționează ca să-şi atingă aspiraţiile înalte. 

Majoritatea femeilor duc o existență mediocră și se 
ascund în spatele scuzelor ieftine. Toţi am suferit în viaţă. 
Însă puţini au decis să îngroape trecutul. Tu încă îl care în 
spate? 

Să luăm exemplul unei fete care-și doreşte să slăbească 


10 kilograme. Ea spune lumii întregi că vrea să slăbească și 
totuşi nu reușește să se abțină de la mâncare. Ce crezi 
despre ea? 

Sau ce părere ai despre femeile care își doresc 
independenţă financiară și totuşi sunt dependente de 
bărbații lor? Sunt ele inteligente? 

Deşi simţi că poţi să obţii tot ce vrei de la viaţă, nu faci 
nimic ca să schimbi datele cu care ai venit pe lume. Să zicem 
că n-ai avut sprijinul părinţilor şi ţi-a lipsit afecțiunea. Cum 
se face că deși ştii care-s cauzele imaturităţii tale, nu reușeşti 
să le depășeşti? Dacă simţi nevoia ajutorului specializat, de 
ce nu-l ceri? De ce te ascunzi în spatele proastei educaţii sau 
a abuzului emoțional? Asta nu e o dovadă de iubire de sine. 

Suferința nu poate fi nici blestemată şi nici iubită. 
Avem prea multe exemple care sfârșesc pozând în victime. 
Ai şi tu poze cu tine rănită şi lovită de soartă? Și eu aveam 
multe. Le-am ars odată cu trecutul. Toate durerile au un 
termen de valabilitate. Expiră ca alimentele și 
medicamentele. Vorbesc din experienţa... şi eu am sângerat. 
Şi mult. Și astăzi pot spune că suferinţa a fost profesorul meu 
preferat. El m-a motivat să-mi depășesc limitele. 

Teama de schimbare, amânarea maturizării, lipsa 
încrederii în sine, teama de viață, retragerea și văicăreala îţi 
mănâncă respectul de sine şi te îndepărtează definitiv de 
succes şi de-o stare de bine psihologică. Tu eviţi deciziile şi 
responsabilitatea și viața te evită pe tine. Nimic în viața nu 
se obține fără muncă, efort şi sacrificiu. 

Eşti o fetiță care se plânge și uiţi că în societatea de 
astăzi nu ești bine primită dacă depinzi de îmbrăţișările 
fiecărei persoane care-ţi iese în cale. Nimeni nu vrea prin 
preajmă o persoană cu nevoi speciale, care atârna greu, ca 
un rucsac de cărat în spate. Toţi vor să urce munții fără 


greutate. lar bărbații nu aleg niciodată la braţul lor nişte 
fetiţe. 

Poate acum înţelegi de ce ești „urmărită de ghinion”. 
Renunţă la iluziile care-ţi fac rău. Nu există alți responsabili, 
în afara ta. Tu eşti singurul om din viaţa ta care-și vrea răul. 

În viaţa există doar experienţe. Încrederea şi curajul 
doar experienţa ți le dăruiește. Experimentând, riscând, 
muncind la depășirea condiţiei tale vei dobândi încredere în 
tine. 

În lumea asta nu va veni nimeni să te salveze. Şi ştii de 
ce? Pentru că fiecare se gândeşte la el şi la binele personal. 
Uită-te la tine. De cine ești preocupată? De cine te vaiți? De 
tine şi de ceilalți. Bineînţeles că ești atinsă de vorbele mele 
sau de refuzul unui bărbat. Nu-ţi place adevărul. Doare. Dar 
tu ce eşti dispusă să faci că să te hotărăști odată cu privire la 
ceea ce contează cu adevărat pentru tine? 

Din câte îmi amintesc, ai cumpărat această carte ca să 
afli calea pe care să păşeşti. Eu sunt persoana de la care 
aştepţi să primeşti instrucțiunile necesare ca să îndepărtezi 
obstacolele din calea reușitei tale. Corect. Eu nu sunt precum 
lisus, am limitele mele. 

lisus a fost un deschizător de drumuri. Până aici mă 
pot lăuda că am deschis și eu o ușiță în calea reușitei tale 
personale. lisus ne-a învăţat să credem în Christosul din noi! 
Asta încerc şi eu să fac, să te conving că ești mai mult decât 
ceea ce ai realizat până acum. 

lisus a fost un model succes, dacă vrei, care ne-a 
încurajat să îndrăznim să fim cea mai bună variantă a 
noastră! Nu există nicio barieră pe care n-o putem depăși 
împreună. De ce n-o facem? De ce nu pornim la drum 
încrezători în el, în noi, într-un Dumnezeu care ne-a creat 
după chipul şi asemănarea sa? Divinul se găsește și în tine! 


Acum, ca să părăsim muntele plângerilor te invit să 
notezi toate lucrurile care crezi că te împiedică să ai succesul 
dorit. Notează motivele pentru care crezi că ești lipsită de 
sens în viață, nefericită, grasă, falită, depresivă, singură, 
neîmplinită și cum mai eşti tu în această clipă. Plânge-ţi de 
milă cât vrei! Folosește-te de această ocazie ca să te plângi 
pentru ultima oară în viața ta. Notează fiecare motiv, 
persoană, care crezi tu că te-ai împiedicat să-ți descoperi 
vocaţia și adevărata chemare. Scrie tot ce te doare și ai 
adunat în tine! 

Acum, te rog să-ţi scrii numele deasupra listei tale. Sus 
de tot. Numele tău poartă numele de titlu al acestei liste și 
este tot ceea ce contează cu adevărat pe de pe această listă 
lungă de plângeri. Numele tău! Te-am păcălit? Zâmbeşti? 
Te-ai înfuriat? Mesajul acestui exercițiu este surprinzător, 
genial și incomod, nu-i aşa? 

Tu ești singura responsabilă pentru viața pe care o 
duci! Autorul acestui exercițiu, Larry Winget spunea în felul 
următor: 

Toţi avem De-a face cu aceste liste. Diferenţa Dintre 
noi este că unii pun mâna pe aceste liste şi se îmbogăţesc, iar 
majoritatea pun mâna pe listă dar rămân faliţi, la fel cum 
erau şi mai devreme. 

Tu din ce categorie vrei să faci parte? Vrei să fii un om 
excepțional sau unul banal? Vrei să se vorbească despre tine, 
despre succesul tău, despre realizările tale? 


Poziţia de victimă 

Ca să te ajut să discuţi cu aceea parte din ţine de care 
poate ţi-e rușine o să facem un exercițiu împreună care 
scoate la iveală victima din viața ta. Exerciţiul sună cam așa: 

„Dacă m-ai cunoaște cu adevărat, ai şti că...” 


Exprimă-ți gândurile ce-ţi trec prin minte, 
sentimentele cu care te confrunți, visurile pe care le ai dar 
nu îndrăzneşti să le exprimi, nesiguranţele care te împiedică 
să ai succes, vorbeşte despre ceea ce nu ştie nimeni despre 
tine şi ți-ar plăcea să cunoască oamenii la tine. Devino cine 
eşti şi spune ce simţi! 

Ce-ai aflat despre tine? Te afli pe o poziţie de victimă? 
Ceea ce contează cu adevărat este unde te vei afla după ce 
vei parcurge acest proces incredibil de autodezvăluire. 

Care Gustav Jung spunea că „lucrurile cărora le opui 
rezistență persistă”. Asta înseamnă că atâta timp cât vei 
masca teama, îndoiala și nesiguranța ele îşi vor face şi mai 
mult loc în mintea și inima ta. Nu-i așa că e grozavă această 
ştire? Hai să vedem ce zice următoarea poveste. 

„Am nevoie de cineva, de susţinere şi de încurajare. Nu 
mă descurc singură. N-am destulă experiență. Nu sunt 
suficient de bună. Mai am multe de învățat. N-a avut cine să 
mă înveţe și să mă motiveze. Nu am reușit pentru că am fost 
greşit ghidată”. 

Toată viața am fugit de oameni care m-au făcut să mă 
simt responsabilă de nefericirea lor. Mama mea era 
persoana care m-a manipulat şi șantajat toată tinerețea mea. 
Și pe ea am lăsat-o în urmă. Îmi fura energia care era 
destinată formării şi cristalizării personalității mele. Trebuia 
să aleg. Eu sau ea. O alegere dureroasă dar absolut necesară. 
Nu poţi zbura cu o aripă frântă. Ai nevoie de două aripi ca 
să-ți iei zborul. Tu ai zburat de acasă? 

Aici se potriveşte citatul meu preferat, care m-a 
eliberat din condiţia de victimă... 


S-ar părea că, mai mult decăt alţii, sunt invidiaţi mai 
ales aceia care se ridică prin singura putere a aripilor lor și se 


eliberează din cușca în care ceilalţi rămân închiși. 
(Petrarca) 


Modelele care te inspiră sunt persoane obișnuite care 
au făcut nişte alegeri extraordinare. S-au aruncat în viaţă și 
au înotat fără ca apa să-i întrebe dacă ştiu să înoate. Înţelegi 
de ce tu încă n-ai urcat pe podiumul învingătorilor? 

Încă te victimizezi şi te simţi rău tratată de viaţă. Atâta 
timp cât nu realizezi că de tine ţine succesul, sensul în viaţă, 
împlinirea și bucuria sufletească nu te vei alătura femeilor 
care obțin rezultate senzaţionale. leşi te rog în rândul din 
față şi recunoaște-ți ție că ai căutat până acum să amâni 
descoperirea vocaţională, construirea unei relații din temeri 
şi îndoieli personale, nu din lipsa şanselor sau a norocului. 

Ai căutat afară ceea ce ştiai că se găsește în interiorul 
tău. Acum, caută în interiorul tău răspunsul la întrebarea 
care te frământă. Du-te și caută bucăţile împrăștiate pe-afară 
și construiește-ți viaţa! 

Visele pot să rămână în lumea viselor, dar noi nu. Noi 
avem un destin de scris. 

Dacă tu eşti prietena mea aşa cum eu sunt prietena ta, 
înseamnă că o să pornim împreună într-o călătorie 
interioară care ne smulge din braţele unei lumi obișnuite. 

Adu-ţi aminte întotdeauna că vei rămâne o simplă 
sclavă a timpului și-a iubirii dacă fericirea ta va depinde de 
altcineva. Eşti tu stăpâna lumii interioare? 

Trăieşte-ți viaţa în Stilul Tău! Viaţa te recunoaşte când 
te dedici ţie însăţi! Viața te răsplăteşte când te dedici 
vocației și creaţiei. Și viața te răsplăteşte când mai puţin te 
aştepţi... investește-ți energia în tine! 


Lenea 


Un obstacol drag mie și care-i practicat de multe femei 
care îmi scriu. El este exprimat cam așa „nu am voinţă” sau 
„nu reuşesc să duc lucrurile la bun sfârșit”. Traducerea este 
inclusă în prețul pe care l-ai plătit pe carte şi înseamnă lene 
în toate variantele prezentate. 

„N-am ce să fac. Nu e timpul meu. N-am noroc. Nu știu 
cum să-mi descopăr vocaţia. Numai unii au noroc. Nu pot să 
reușesc. Așa sunt eu!" 

Cu astfel de credințe nu putem colabora și nici nu vom 
schimba ceva în viața ta. Faptul că citeşti lucruri deștepte și 
care te inspiră nu te şi transformă pe loc într-o femeie de 
succes. 

La fel se întâmplă și în cadrul workshopurilor ce le 
organizez. Evenimentele sunt pline de experienţă şi schimbă 
și vieți, dar doar în cazul femeilor care sunt dispuse să facă 
schimbări urgente în viața lor. Îți spun aceste lucruri 
deoarece teoria trebuie neapărat aplicată în clipa în care dai 
de ea, aici, în alte cărți motivaţionale sau la întâlnirile de 
dezvoltare personală la care participi. 

Cărțile bune au șanse mari să schimbe ceva în tine 
dacă aplici ceea ce scrie în ele, altfel pierzi vremea și nu se 
lipeşte nimic de tine şi peste mult timp îţi vei aduce cu greu 
aminte ce anume din aceea carte ţi-a marcat existența. Pune 
în practică zilnic câte ceva şi vei vedea miracolele ce vor 
apărea în viaţa ta. 

Mie nu-mi place să pierd vremea, aproape că reuşesc 
cu greu să mă relaxez având o minte agitată care caută 
mereu să se autodepășească. Asta sunt eu. Tu cum ești? 

Aştepţi un bărbat să te scape de lipsa de sens? Aștepţi 
salvarea lui Dumnezeu? 

Vreau să laşi cartea din mână dacă încă crezi că cineva 
îți va bate la ușă să-ţi dăruiască o hartă care-ţi va ghida pașii 


în viață. Eu scriu pentru luptători! îmi plac oamenii cu o 
atitudine de învingători, care resping văicărelile şi scuzele. 

Bărbaţii pe care tu îi doreşti se îndrăgostesc de femei 
care se iubesc. Și crede-mă, nu poţi să mimezi fericirea şi 
încrederea în tine sau curajul și ambiția. Vibraţia ta joasă, de 
autocritică şi de respingere îi va ţine la distanță pe oamenii 
pe care tu îi doreşti în viaţa ta. De la bărbaţi la colaboratori 
și prieteni speciali. 

E un păcat grav să te laşi dominată de frică. Cunosc 
multe femei care își anesteziază temerile şi care îmbătrânesc 
înainte de vreme. Frumuseţea este o profesie. La fel ca 
succesul și iubirea. Trebuie să le practici ca să devii expert în 
iubire şi fericire. 

Trezitul de dimineaţă, la viaţă, este un dar. Unii nu se 
mai trezesc din lumea viselor. Alţii sunt paralizaţi, nu văd, nu 
aud, sunt grav bolnavi sau le lipseşte un braț. 

Tu eşti o entitate divină, la fel ca ei, doar că tu poţi să 
alergi, să priveşti frumuseţile naturii, să auzi cântecul 
păsărilor şi să te bucuri de o sănătate excelentă. Ce zici? 

Obiceiurile noastre sunt factori importanţi în viețile 
noastre, au consistenţă şi greutate și mai presus de toate 
vorbesc despre tine. Spune-mi cu ce te ocupi ca să-ți spun 
cine ești şi cât valorezi. Aşa gândeşte lumea, chiar aşa 
gândeşti şi tu despre tine. Nu ai momente când te simți 
vinovată că ai mai ratat o zi din viață? Cum te simţi la 
sfârşitul zilei când îţi dai seama că n-ai contribuit cu nimic la 
creşterea personală? Mâncarea a apărut pe masă ca prin 
magie, apa a curs la robinet fără să o care de la izvor, lumina 
s-a aprins când ai apăsat întrerupătorul, soarele a răsărit ca 
de obicei şi viața merge înainte cu tine şi fără tine. Cum te 
simți mâncând, dormind, privind pe geam sau la televizor? 

Se zice ca obiceiurile negative mor greu. Eu îţi spun că 


mor, asta dacă nu le lași să prindă rădăcini adânci. Ele 
trebuie smulse și în locul lor plantate seminţele identității 
tale. 

Creează paradisul în locul infernului în care trăieşti. 
Adu-ţi aminte că tu ai ales locul în care eşti chiar acum. N-ai 
pe cine da vina. Tu ţi-ai ales stilul astă de viaţă. Tu ai ales 
lenea. 

Obiceiurile tale sunt fundaţia ta. Și poţi fi aproape de 
oameni extraordinari dacă renunţi la obiceiurile tale 
proaste. Altfel riști să nu ajungi niciodată pe insula fericirii și 
a abundenței. 

Fă o listă a obiceiurilor tale proaste: 

Acum notează chiar aici activităţi noi cu care să 
înlocuiești obiceiurile proaste: 

Verifică-te printr-o scurtă listă de care îți pasă cu 
adevărat pe baza dovezilor zilnice. 

Ai aflat adevărul despre tine? Te minți singură că faci 
lucruri măreţe și la sfârşitul zilei nu eşti deloc mulțumită sau 
satisfăcută de tine și de rezultatele tale. Te sabotezi! 

Adevărul doare rău. După asta îl recunoști. Și eu am 
menirea să te pun faţă în faţă cu minciunile tale. Rezultatele 
tale vorbesc, nu statisticile. N-ai rezultate? 

Îmi ajunge cât am auzit şi sper să nu te mai aud cum îţi 
plângi de milă că-ți lipsesc resursele financiare, şansele 
profesionale, prezenţa unui partener sau norocul, atât de des 
invocat de persoanele slabe, care se lasă descurajate și 
influențate de societate. 

Dacă astăzi n-ai nimic înseamnă că n-ai făcut nimic ca 
să obţii bani, succes și iubire. Dacă ești falită, înseamnă că-ți 
place să fii falită. Dacă eşti singură înseamnă că nu ştii să 
atragi şi să păstrezi un bărbat. Înseamnă că vrei să fii singură 
şi să n-ai rezultate. 


Ne place să credem lucruri deosebite despre noi, dar 
adevărul este că rezultatele noastre sunt mediocre și asta ne 
afectează încrederea în noi. Şi de aici lipsa puterii de-a crede 
că te-ai născut cu un rost și cu talente înnăscute. Vrei un 
sens în viață? încetează să mai trăieşti la întâmplare, să mai 
faci lucruri prostești şi trezeşte-te la viață! E timpul să faci 
ceva cu tine şi din tine! Ai totul în tine! 

Îți recomand o carte senzaţională din care am extras şi 
eu exerciții pentru tine: „Oamenii sunt idioţi şi eu pot 
demonstra asta!” semnată de Larry Winget. 


Nevoia de supunere 

Nevoia de supunere presupune o anumită moralitate 
care nu-i departe de masochism, este o formă de supunere 
care nu te creşte emoțional și spiritual. Tu ce trebuie să faci 
ca să-i împaci pe cei dragi? Să zicem pe mama, tata, iubitul și 
prietenii tăi de suflet? 

„Întotdeauna mi s-a spus cum trebuie să fiu şi să mă 
port în lume. M-am dat peste cap ca să obţin atenţie, respect 
şi iubire. 

Am făcut ce mi-au zis părinţii, educatorii, profeţii, şi 
degeaba. Tot străină mă simt de toate și de toți”. 

Tocmai fiindcă cauţi constant să mulțumeșşti pe cineva 
sfârşeşti prin a nu fi tu însăți. Şi nu poți fi niciodată ceea ce 
vor alții, tu te-ai născut să fii tu, nu fată bună și de treabă. 

Dar ce faci cu anii în care ţi-ai călcat demnitatea în 
picioare? Cum îi recuperezi sau mai bine zis cum te refaci 
după o perioadă în care i-ai servit pe ceilalți în locul 
sufletului tău? 

De azi înainte îți poţi investi inteligent timpul pe care îl 
ai la dispoziţie fără să te mai folosești de justificările pe care 
le transformi fără să vrei în obstacole. Nu-ţi mai pune 


singură piedici. Foloseşte-te cu inteligență de puterea ta 
nemărginită! 

Ai ajuns să crezi că nu valorezi nimic dacă ceilalți nu te 
aplaudă și nu râd la glumele tale. Asta-i o cale sigură de a 
ajunge sclava părerilor celorlalți. Renunţarea la propria 
putere îţi fură puterea de decizie şi de-a acţiona. Puterea, din 
punctul meu de vedere, înseamnă libertatea de-a acționa așa 
cum simți şi crezi de cuviință fără să mai ceri în stânga și în 
dreapta autorizaţii de bună funcţionare în cuplu, la muncă și 
pe stradă. Fă ce vrei, când vrei  asumându-ţi 
responsabilitatea faptelor tale în orice etapă a vieţii tale. 

De la vârsta de cinci ani te dai peste cap. În şcoală ai 
procedat la fel ca să faci parte dintr-un colectiv special. La 
lucru te-ai dat peste cap că să-l impresionezi pe șeful tău. 
Acasă la fel. În relaţiile de iubire și prietenie ai aplicat 
aceeaşi strategie ca să obţii aprobare, atenţie, apreciere şi 
mai multă iubire. Simți că eşti dependentă de părerea 
celorlalți? îți dai seama că nu ești iubită pentru ceea ce ești? 

Înseamnă că ceilalți nu te iubesc cu adevărat dacă 
resping părţi din tine, dacă n-au încredere să te lase să te 
exprimi liber, independent. A cui viaţă o trăieşti? A ta sau a 
celor dragi? 

Înseamnă că tu nu te iubeşti dacă îți pasă mai mult de 
ce zice lumea decât de ce zice lumea ta interioară şi asta e 
semnalul de alarmă de care aveai nevoie ca să o iei din loc 
fără să te mai uiţi în urmă. Ce zici? Te apuci de treabă 
împreună cu mine? 


4 strategii de a-ţi schimba viaţa 

Aplică-le și salvează-te! 

Fă ceea ce ai spus că vei face, când ai spus că vei face şi 
cum ai spus că vei face. Asta înseamnă integritate şi fidelitate 


față de propria personalitate. Această alegere de-a te hrăni 
cu afirmații pozitive şi de-a le repeta până ce vor domina 
gândirea ta negativă te vor împinge spre un viitor fericit şi 
împlinit. Lumea are nevoie de tine! Angajează-te în 
propria-ți viață ca un sportiv profesionist care nu renunță 
până ce nu câștigă medalia de aur. Trăieşte-ţi viaţa cu 
pasiune și credinţă în inima ta de războinică înţeleaptă! 

(1) Trezește curajul în tine! 

Ai nevoie de mult curaj ca să-ţi schimbi stilul de viaţă, 
să renunţi la credinţele care te sărăcesc și să-ți rescrii 
povestea personală recunoscând că până acum te-ai ascuns 
în spatele scuzelor şi-a plângerilor. Nu e ușor să arunci la 
gunoi un fel de-a fi pentru un altul pe care nu l-ai mai 
experimentat dar n-ai altă variantă. Vei reuși. Ești în 
siguranţă. Vei renaşte şi viaţa ta va avea un sens. Un sens pe 
care tu i-l vei da. Şi care te va defini ca persoană. Curajul te 
ajută să-ți depăşeşti propriile limite, care sunt doar mentale. 
Recunoaște-ţi punctele slabe ca să nu le mai care după tine. 
Nu te critica și judeca că ai acționat greşit până acum. 
Gândeşte-te că ai făcut ce-ai ştiut mai bine la acel moment. 

Acum e important să te accepți cu părțile tale 
vulnerabile. Care-s acestea? 

Acum scrie aici care sunt punctele tale tari. Ce faci 
bine? La ce eşti talentată? 

Fii recunoscătoare pentru darurile cu care te-a 
înzestrat Dumnezeu și foloseşte-le! 

(2) Practică credinţa dacă vrei să câştigi bătălia cu 
mediocritatea! 

Femeile bolnave de cancer care participa la grupuri de 
sprijin cred cu toată puterea că se vor vindeca dacă trăiesc 
pentru ele și plăcerile sufletului lor (lectura, pictura, dans, 
călătorii), în cadrul grupului terapeutic ele recunosc: 


„Cancerul m-a trezit!” 

„N-o să mai fiu niciodată femeia drăguță și de treabă 
care trăieşte pentru alţii. Întotdeauna am fost pregătită să-i 
ajut pe cei dragi şi să uit cu desăvârşire de mine. Gata! Viața 
îmi aparține! Viaţa mea e valoroasă și doar boala m-a făcut 
să înțeleg că merit mai mult!” 

Familia depindea în întregime de aceste femei. Ele erau 
percepute ca nişte sfinte care au rol terapeutic și nimeni nu 
consideră că şi ele au o inimă de protejat. Un sfânt n-are 
nevoie de ajutor, corect? Eşti sigură că mai vrei să-i 
mulțumești pe cei dragi? 

Stresul psihologic generează o eliberare masivă de 
hormoni care activează sistemul de urgenţă al corpului. Şi 
tensiunea interioară ce este reprimată periodic invită 
cancerul în viața noastră. Este dureros să ajungi să fii pusă în 
slujba ta printr-o tumoare agresivă. 

Chiar și energia negativă a gândurilor tale paralizează 
sistemul imunitar, îl slăbesc. Dacă vezi viața în culorile 
depresiei creezi un mediu nociv în care se va dezvolta 
cancerul. El are mână liberă când tu îți anulezi dreptul la 
fericire, bucurii şi satisfacţii personale şi te pui în slujba 
soțului nefericit şi frustrat personal sau a familiei nevoiașe. 
Stop! Și tu ai nevoi! 

Pe care, din păcate, nici nu le cunoști. Ai trăit prea mult 
pentru nevoile celorlalți, e timpul tău. Nici vreme să dormi 
nu ţi-a rămas, rămâi trează și ocupă-te de cele mai 
importante aspecte din viaţa ta. Trupul tău, mintea, inima și 
sufletul tău aştept să fie alimentate prin sport și alimentaţie 
sănătoasă, meditație și concentrare mentală, iubirea și 
pasiunea aşteaptă să își facă loc în inima ta şi sufletul tău 
cere să fie hrănit cu vocaţie, sens în viață. 

Pune-ţi toată încrederea în tine, în ceea ce ai deja și 


devine cea mai bună varianta a ta! 

(3) Pune pasiune în orice ai de gând să faci în viaţă! 

Oamenii ies în stradă, protestează împotriva 
guvernului şi tu rămâi tăcută în casă. E și revoluţia ta. Pe 
lângă criza economică traversăm și-o criză personală, 
existenţială. 

Nu face asta dacă vrei o viaţă a ta, la o decizie acum! 
Investeşte în tine! A venit timpul să faci o schimbare în viața 
ta. Să pășeşti pe urmele femeilor care vor rezultate. O nouă 
eră se naşte prin Femeia care ştie ce vrea! Eu te iau de mână 
şi te însoțesc în drumul tău. 

Sau vrei să fii dominată, manipulată și controlată de 
familie, iubiţi geloşi şi-o societate flămândă? De ce lași 
societatea să creadă că eşti incapabilă să-ți conduci viața 
singură? De ce cumperi reţete de la cei care te vor tăcută, 
inferioară şi supusă? Cum poţi să-ți regăseşti independența 
într-o lume a dependenţelor? E o provocare, draga mea, și e 
a ta. 

E un semnal de trezire, din fericire. Vocaţia așteaptă să 
se exprime prin tine, prin cea ce știi să faci cel mai bine. 
Vorbeşte despre talentul tău, inspiră lumea, spune o poveste 
inspiraţională, ia o femeie care rătăcește şi pune-o pe calea 
cea bună, fă ceva pentru semenii tăi și vei descoperi fericirea 
adevărată. 

S-au făcut experimente interesante pe subiecții care 
câştigă la loterie şi de la acești norocoși-ghinionişti putem 
învăța că banii ne pot distruge dacă nu-s îndreptaţi spre 
acțiuni caritabile. Faptul că-ţi cumperi până şi-un munte pe 
care să-ți construieşti o vilă, nu te face să uiţi de lipsurile tale 
interioare şi de slăbiciunile care te-au vânat toată viața. Nu 
devii mai bună dacă câştigi la loterie un milion de euro sau 
un milionar cu statut social înalt. 


În ce-ţi investeşti energia? în chemarea ta sau răspunzi 
chemării iubiţilor şi-a familiei? 

Chemarea ta este pe primul loc şi n-o vei descoperi 
până ce nu te vei pune în slujba ta. Oamenii cred că-s 
nefericiți fiindcă n-au bani şi fiindcă nu şi-au descoperit 
vocația. Dar cum să-ţi descoperi vocaţia dacă tu stai pe loc? 
Nu există evoluție în stația de autobuz. 

Urcă-te în primul autobuz, tren, avion și coboară acolo 
unde simţi că ai ceva de spus și făcut. Nu mai sta după 
„momentul potrivit” sau „omul potrivit”. El nici nu există. 
Acum este timpul tău! Omul din faţa ta este oportunitatea ta 
de-a învăţa ceva despre tine şi chemarea ta. Viaţa înseamnă 
experimentare. Tu de ce te pui în calea reușite tale? 

Nu da niciodată drumul la speranţă! 

Luptele feministe ne-au croit drum pe scara socială. 
Femeile de fier s-au luptat cu discriminarea, cu mitul 
inferiorității naturale a femeii, cu inegalitatea dintre sexe, cu 
exploatarea, abuzurile și violența domestică. 

De ce noi ne irosim tinereţea și feminitatea în loc să ne 
afirmăm şi să ne ocupăm locurile care ni se cuvin? Noi 
preferăm să lăsăm amintirea acestor femei să se stingă 
definitiv. Continuă ce-au început ele. Trăiește cu pasiune, 
pornește un război, câştigă o bătălie. Ai tu o inimă de 
războinică? 

Ce loc vrei să ocupi în viața ta? Locul I, II, IHI? Ultimul? 
După mama, tata, vecinul, fratele, prietenul din copilărie, 
bunica? 

Eu sunt femeie şi n-o să uit ce greu ne-am câștigat 
dreptul la vot, educaţie, carieră și la o viaţă personală. 
Secolul XIX a adus schimbări majore în viața femeii. Astăzi 
avem libertatea personală și intelectuală să ne bucurăm de 
talentele și pasiunile noastre. Şi n-o facem. 


Unde-i păcatul? Mâinile cui sunt pătate acum? Nu te 
bucuri de putere și prestigiu când ai dreptul s-o faci. Nu-ţi 
construieşti o carieră şi-o viață împlinită în lipsa unui 
bărbat. Asta e pură nebunie. Sinucidere. Tu singură îţi 
semnezi sentința la moartea spiritului tău. 

Sunt extrem de şocată să văd femei inteligente, libere 
şi tinere care renunţă la ceea ce pot face ca să slujească un 
bărbat dominator sau un job prost plătit care nici măcar nu 
le oferă o minimă satisfacție. De ce se întâmplă ca femeia să 
nu creadă în propria persoană? 

Acum ceva vreme, mai exact în 1878, în România 
aveam 46 de şcoli, din care 44 erau pentru băieţi și doar 2 
pentru fete. Dezvoltarea educației femeii a întârziat acasă și 
la şcoală. Modelul mamei era predat și răspândit. Noroc cu 
câteva femei, precum Ana lpătescu, Maria Rosetti, Elena 
Cuza, Zoe Golescu și Constanţa Dunca, reprezentante de 
seamă a mișcării feministe. 

După multe lupte și multe legi încă întâlnim 
discriminare între bărbaţi și femei, violență conjugală, 
hărțuire sexuală la locul de muncă şi exploatarea femeii în 
gospodării. 

Biserica a stigmatizat femeia, când Pandora a deschis 
cutia interzisă „femeia este poarta diavolului”. Femeia a fost 
creată să fie sclava bărbatului, „unicul ei scop este 
procreaţia”. lar în timp s-a dezvoltat o stare de dependenţă 
față de parteneri şi soți. 

De asta, astăzi îți este atât de greu să-ţi vezi viața 
realizată în lipsa unui bărbat. Tâmpirea şi îndoctrinarea au 
avut grijă să-ți pună în capul listei măritișul ca realizare 
supremă şi să-ți lase talentul să moară în tine. Aceste 
vremuri au apus. 

Eu vin să îţi spun că poţi să le ai pe toate. Căsătoria, 


cariera, pasiuni, copii şi ordinea o stabilești tu singură fără 
să aştepţi binecuvântarea părinţilor și-a preoţilor din satul 
natal. 

Dar din păcate, aceste limitări au modificat 
personalitatea femeii. Gătitul, curăţenia și creşterea copiilor 
este o meserie încă predată din leagăn. Şi tu ai avut bucătării 
şi aspiratoare de jucărie? Acum câteva zile, am avut neșansa 
să descopăr că aceste cadouri sunt dăruite cu toată 
admiraţia de bunici şi mătuși unor copii care ar trebui să se 
ocupe cu pictatul, cântatul și dansatul. Jucăriile ocupă locul 
creativității și ar trebui scoase din circulaţie. Nimeni nu se 
mai joacă cu darurile minunate primite de la Dumnezeu. 

Ai văzut ce putere are curajul, credința, pasiunea şi 
speranţa în viaţa unei femei? 

Încă trăim zile unde presiunea culturală încearcă să 
împiedice multe tinere să urmeze o facultate și să-și 
construiască o carieră. Discutăm fierbinte despre cum putem 
împăca viața de familie cu cariera, deoarece studiile și 
cariera nu-ţi lasă timp pentru construirea unei familii. Eu nu 
cred nici în teoria asta limitatoare. E timp pentru toate unde 
există o bună organizare. Şi dacă totuşi familia te convinge 
să-ți conservi talentul înnăscut, citeşte rândurile de mai jos 
care au împiedicat-o pe mama și bunica ta să aleagă cu inima 
în viaţă. 

Vrei să vezi cum arăta legislaţia sfârșitului de secol 
XIX? îți ataşez trei paragrafe şi nu mai multe că avem o viață 
de construit şi de trăit: 

* „Conform articolului 195 din Codul Civil femeia 
datorează ascultare bărbatului. Dacă femeia are avere şi 
dotă, administrarea ei se dă pe mâna soțului, care face ce 
vrea cu ea fără a da socoteală nimănui”. 

* „în timp ce bărbatul are dreptul de a scoate bani din 


bancă, femeia nu are dreptul de a retrage bani fără 
consimțământul soțului, chiar dacă ea a avut dreptul de a 
deschide cont fără acest consimțământ'. 

* „Soţul are drept de custodie asupra copiilor 
indiferent de condiţia acestuia”. 


Bărbatul se gândește pe sine fără femeie însă femeia nu 
se gândește pe sine fără bărbat. 
(Simone de Beauvoir) 


Am nevoie de tine să demonstrăm contrariul, draga 
mea. Nu eşti doar un accesoriu extras din coasta lui Adam. Să 
lăsăm în urmă o lume care a aparținut doar bărbaţilor. 
Acum, lumea îți aparține, femeile se impun pe scena socială 
şi îşi construiesc destine fabuloase. 

Discriminarea care ne-a marcat inconştientul prin acte 
crude, precum curtezanele care erau arse pe rug și omorâte 
de alte femei măritate a murit pentru totdeauna. Eşti liberă 
să faci din tine o operă de artă și toate resursele lăuntrice 
aşteaptă să fie scoase la lumină prin exprimarea ta verbală și 
non-verbală. 

O nouă eră s-a deschis în fața ta şi aceste mărturii 
marchează un nou val de cunoaștere şi realizare de sine. 
Această schimbare anunță vremuri excelente pentru noi 
toate. 

Femeia s-a reinventat. Femeia e liberă. Femeia e o 
binecuvântare. Femeia dă viaţa. Ea este îngerul societăţii. Ea 
inspiră şi creează. 

Care-s femeile care te inspiră pe tine? Virginia Woolf 
care a scris 11 romane? Pe mine mă emoţionează şi 
motivează feminista Simone de Beauvoir. Ador scrierea sa. 
Tu caută acele modele feminine care te încurajează și 


motivează să-ți construieşti un destin fabulos! 

Dar nu le copia stilul de viață. Ascultă-le povestea de 
viață. Atât. Învață din greşelile lor dar nu îmbracă atitudinea 
lor. Tu ești construită divin şi ai datoria să descoperi 
comoara din tine. Calea lor nu este și calea ta. Stilul tău este 
o alegere personală. 

Te invit să-ţi iei destinul în mâini și să-ți scrii opera de 
artă. Tu eşti autorul vieţii tale! Descoperă puterea ta 
interioară nelimitată şi devino cea mai bună variantă a ta! 

Înainte de-a ne despărţi de lipsa de sens din viaţa ta, te 
invit să răspunzi la întrebările care ţi-au deschis lumea 
interioară şi care au scos la iveală resurse nebănuite până 
acum. Sunt exact aceleași întrebări de la începutul acestui 
capitol, dar sunt esenţiale deoarece îţi gravează în minte și 
în suflet un moment fără precedent, sensul vieţii tale este o 
prioritate şi o binecuvântare! 

Are viaţa mea un sens acum? 

Dacă n-are, ce sens îi pot da? 

Pentru ce trăiesc? 

Cum vreau să trăiesc? 

Ce rol am eu în această viață? 

Ce-mi place să fac? 

Unde mă văd peste cinci ani? 

Ce mă inspiră? 

Cum vreau să se desfăşoare viața mea? 

Dacă astăzi ar fi ultima ta zi de viaţă, ce ai vrea să faci, 
ce ai vrea să spui și cum ai vrea să fii? 

Ce eşti dispusă să faci în fiecare zi ca să trăieşti o viață 
plină de sens? 

Sensul vieţii îl stabileşti tu prin scopuri şi obiective 
bine trasate. Porneşte de la aspiraţiile pământești până la 
cele spirituale. Noi evoluăm chiar şi când ne merge rău. Nu 


te mai speria că în unele dimineţi te trezești fără sens. Dă-i 
un sens vieţii tale prin profesie, creativitate, muzică, dans, 
iubire și mediaţie. Acestea sunt doar câteva exemple care 
pot transforma o zi fără sens într-o binecuvântare și un 
moment de celebrare. 


CAPITOLUL IV 
SINGURĂTATEA 


Singurătatea este pentru spirit ceea ce este dieta pentru 
corp. (Luc de Clapiers) 


Ani la rând m-am văitat de deşertăciunea visurilor şi 
țelurilor mele. M-am întrebat care e rostul meu pe acest 
pământ şi m-am întors cu spatele la lucrurile și oamenii care 
nu mă ajutau să înțeleg mai multe despre mine și lume. Am 
fost întotdeauna un copil curios şi preocupat de 
anotimpurile sufletului. Eu, mai mult ca alți adolescenți, 
m-am zbătut constant între fericire şi nefericire. Pot număra 
pe degetele de la o mână care au fost episoadele de fericire 
din viaţa mea. În schimb, pot scrie cărți întregi despre 
nopțile pe care le-am petrecut în întuneric, chinuri, urlete și 
lipsă de sens. 

Se spune că orice reușită ascunde o renunțare. Putem 
spune că orice renunțare presupune o reuşită? Eu aşa am 
înfruntat singurătatea şi lipsa de sens din viața mea. 

M-am încurajat singură, mi-am potolit plânsul, m-am 
îmbrățișat de noapte bună și-am sperat într-o nouă zi, care 
avea să-mi aducă realizări, întâlniri cu sens şi un destin 
senin. 

Anii ce au urmat n-au fost scutiți de experienţe aspre şi 
momente de singurătate. Se pare că nu te scapi de 
singurătate atunci când îţi pui o dorinţă sau când sufli într-o 
lumânare. Această stare care cuprinde în braţe o lume 
întreagă este greșit interpretată. Toţi fug din braţele ei 
înainte să facă cunoştinţă cu darurile şi binecuvântările ce ţi 
le aduce. Prea puţini sunt aceia care înțeleg rostul 
singurătăţii în viața noastră. Ea nu caută să te pună pe fugă, 


ea te ajută să te înţelegi și să te împaci cu acele părți din tine 
pe care acum le respingi. 


În singurătate omul are posibilitatea să înveţe totul, 
astfel nu-i mai este teamă de nimic. (Sandor Marai) 


Adevărata maturizare, trezire, dacă vrei, presupune 
traversarea singurătăţii cu mare respect şi apreciere. Nu 
poţi să devii o personalitate fără să treci prin această 
perioadă de coacere și transformare interioară. Nu vei 
ajunge să ştii cine ești dacă te ascunzi în spatele înţelepţilor 
şi experţilor, prietenilor şi iubiților mai mari şi mai 
„inspiraţi” decât tine. 

Nu vei putea niciodată alege ceea ce ţi se potriveşte 
dacă nu vei cunoaşte adevărul despre tine, pe care-l 
dobândeșşti când rămâi singură, departe de vocile 
atotştiutoare. 

* vei ajunge să te plimbi prin viață ca şi cum te-ai 
plimba printr-un oraș necunoscut 

* vei putea ieşi la masă însoţită de-o carte fără să te 
simți privită şi judecată 

* să rămâi singură în casă simțindu-te mai bine decât 
dacă ai fi înconjurată de prietenii cei mai buni 

* vei ajunge să nu mai depinzi de ceea ce spun şi fac 
ceilalți nimic nu te va mai răni 

* vei avea puterea de-a decide ce-i mai bine pentru tine 
fără să mai consulți clarvăzători. 

Singurătatea îți deschide drumul autonomiei, care-ţi 
permite să trăieşti aşa cum visezi. 

Care Gustav Jung spunea că spiritul grupului este cea 
mai joasă formă de conştiinţă. Ce înseamnă asta? Eu înţeleg 
de aici că în grup nu sunt obligată să-mi asum 


responsabilitatea, mai ales dacă nu sunt lider în grupul 
social. Şi viața se derulează după cum decid alții, în cazul de 
față. 

Și de aici până la suferință nu mai e cale lungă. 

Sigur că atracția grupului este irezistibilă. Toţi vrem să 
facem parte din comunități inteligente și creatoare. Să ne 
bucurăm împreună de rezultate extraordinare. Și nevoia ta 
este perfect normală, atâta timp cât şi în viața ta individuală 
ai parte de aceleași rezultate pozitive şi creatoare. Dar când 
ajungi să depinzi de un grup de referință fără să petreci timp 
singură ca să-ți defineşti şi desăvârşești personalitatea, 
atunci eşti pierdută. 

Suferi de singurătate? întâmpini dificultăți în 
relaționarea cu ceilalți? Ai relaţii proaste cu familia? Te simţi 
singură în mulțime, la un concert, pe străzile aglomerate, în 
casa ta? 

Singurătatea este strâns legată de dispoziția și 
sănătatea unei femei. Şi studiile demonstrează că iubirea și 
relaţiile reduc boala și moartea prematură. Veşti bune? 

Vorbeşti des cu prietenii? 

Eşti apropiată de părinţi? 

Vorbeşti liber și deschis despre adevăratele tale 
sentimente în fața altora? 

Îți deschizi inima în faţa unui partener? 

Ai pe cineva în viaţa ta care ţine cu adevărat la tine? 

Te simţi iubită şi ocrotită? 

Există persoane în viaţa ta care te ajută să evoluezi? 

Faci des confidenţe? 

Există cineva în viața ta care te ia în braţe și 
consolează? 

Dacă răspunsul la aceste întrebări este „nu', riscul de 
îmbolnăvire şi de moarte prematură este de 3 - 5 ori mai 


mare. Avem nevoie să ne simțim protejaţi, stimaţi, iubiţi şi să 
trăim intimitatea cu cei dragi. Chiar dacă ai mulţi prieteni 
s-ar putea să nu vorbim de calitate ci de cantitate și asta nu 
ne menține sănătoși şi împliniţi, ca în exemplul de mai jos: 


Fata de sâmbătă seara 

Este sunată, dorită, așteptată la scară de fete şi băieţi. 
În fiecare seară energia îi este furată de aceşti prieteni care 
după miezul nopţii se transformă în vampiri energetici. 
Fiecare moment al zilei este bun pentru a petrece timp în 
compania celor dragi. Weekend-ul începe de joi şi cele trei 
zile de „muncă” sunt contaminate de cafele și conversații 
telefonice care tratează aceleași discuţii „profunde „din 
weekend: 

— Cum să-ți câştigi existența? 

— Unde să ies ca să-l întâlnesc? 

— Cum să am grijă de mine însămi fără o sursă de 
venit pasiv? 

— Pot să-mi găsesc un partener în lumea asta nesigură 
în care trăim? 

— Voi fi vreodată fericită și împlinită? 

Ana a împlinit 35 de ani şi încă se roagă la Dumnezeu 
să i-l trimită pe sufletul ei pereche la ușă. De ce Dumnezeu 
nu-i oferă fetei de vineri şi sâmbătă seara ce-și doreşte dacă 
e sufletul petrecerilor? 

Alege calitatea relaţiilor, nu diversitatea lor. Nu este 
important numărul prietenilor, ci calitatea intimităţii ce-o 
construieşti cu câțiva oameni importanți din viaţa ta. Cu toţii 
facem gimnastică emoțională pentru a atrage atenţia, a fi 
iubiţi și răsfățaţi, dar asta nu înseamnă că te și transformi 
într-o petrecăreață doar de dragul invitaţilor în oraş. 

Frica de neapartenenţă sperie figurile neîncrezătoare 


în propriul potenţial. 

Și eu am fost o adolescentă care petrecea de luni până 
luni din teama de a nu fi respinsă şi a nu pierde iubirea și 
atenția grupului de staruri care mă smulsese din braţele 
anonimatului. Ce nu face omul pentru puţină atenţie... 
funcționăm după principiul „cine se aseamănă se adună” și 
uităm că şi „contrariile se atrag”. Nu te lua în râs și-n glumă 
jucând rolul bufonului sau al fetei de weekend. 

După toate petrecerile de sâmbătă seara eu m-am 
întors cu mai multe întrebări decât aveam când am plecat şi 
nu ştiu dacă nu cumva răspunsurile mă așteptau acasă, în 
mijlocul intimităţii. Ne grăbim să creăm conexiune 
emoţională cu străinii de pe stradă în loc să ne împrietenim 
înainte cu acele părți din noi înşine care ne-ar răspunde la 
toate întrebările vieţii. 

Comunicarea cu noi înșine nu este prețuită de prea 
multă lume. Poate fiindcă afară e prea multă gălăgie şi în 
casă punem mâna pe-un telefon sau pe-o telecomandă care 
ne reduce la zero dialogul interior. Ce păcat că fugi de tine... 
te rog întreabă-te sincer: 

Am nevoie de această lume pentru a mă cunoaște? 

Fără un bărbat la care să mă raportez, nu știu că sunt 
femeie? Am nevoie de petrecerile de sâmbătă seara ca să 
alung singurătatea? 

Ceea ce-ţi lipsește e celălalt sau o relaţie intimă cu tine 
însăţi? 

Eşti la fel de importantă ca şi prietenii tăi pe care i-ai 
ridicat pe-un piedestal. Meriţi un moment de răgaz ca să 
meditezi la ceea ce vrei cu adevărat. Eu îți vorbesc din 
experiența mea şi-ţi spun că atunci când se petrece, se 
cheltuie și se consumă mult, se iubeşte puţin. 


Îmi place să ajut oamenii care se ajută singuri. 
(J. Galsworthy) 


Aceasta e limba divină care ar trebui vorbită în toată 
lumea... vocea conștiinței ne ceartă pe toţi. Avem un destin 
de împlinit şi singurătatea ne ajută să aflăm cine suntem și 
ce putem face cu noi înșine. Nu lăsa în tine viață netrăită! Nu 
mai fugi de tine! 

Tu eşti singurul judecător şi ajutor al tău. Nu cred că o 
să-ți placă ceea ce-ţi voi spune dar va veni o zi în care te vei 
supune unei judecăţi aspre: ce ai făcut din tine însăţi? Nimic? 
N-ai realizat nimic din ceea ce ţi-a fost dăruit? 

În urma chestionarelor ce le-am aplicat pe Stilul Tău 
am adunat informaţii valoroase care pun în legătură teama 
de singurătate cu lipsa unui bărbat, așa cum mă aşteptam. 
Uite ce-am aflat: 

Mi-e teamă de bătrâneţe, singurătate, sărăcie. Unde 
mi-aş putea găsi pe cineva? 

Mi-e teamă că voi rămâne singură. 

Mi-e teamă că nu voi găsi niciodată pe nimeni să fie 
cum aș vrea. 

Mi-e frică că rămân singură/că nu voi reuşi să fac 
vreun bărbat să mă iubească pentru ceea ce sunt. 

Mi-e teamă că nu voi avea un partener de viaţă, o 
familie, că voi rămâne singură/nu îmi voi întemeia o 
familie/unde greşesc? Mi-e teamă să nu îmbătrânesc 
singură. 

Care-i cea mai mare teamă a ta? Vrei să ştii care-i cea 
mai mare teamă a femeii? Singurătatea. Lipsa unui partener. 
A unui cămin şi a împlinirii în relaţiile cu cei dragi. 

Asta înseamnă că eşti flămândă de aprobare, atenţie, 
apreciere, aplauze, confirmare, validare şi aşa mai departe. 


Dacă eşti în punctul ăsta înseamnă că vei căuta mereu 
răspunsuri în privirea celorlalți. Toată viața care ţi-a mai 
rămas de trăit. Astea-s veşti proaste. Te interesează să fii 
iubită, acceptată, respectată, prețuită, sunată şi dorită? 

Nu e o pretenţie absurdă. Dar te-aș întreba, cât de mult 
te iubeşti pe tine? 

Sau dacă te simți bine şi când nu ai un bărbat în viață? 
Sau când prietenii uită de tine şi nu te invită la petrecerea de 
sâmbătă seara? 

Când ai să-ți dai seama că nu celălalt e problema ai să 
capeţi o forţă și un chef de viață încât ai să muţi munții din 
loc. Nu lipsa bărbatului doare, ci lipsa iubirii de sine. 

Te simţi singură deoarece nu crezi că ai valoare 
personală. N-ai o viață a ta. Când bărbatul este privit ca un 
colac de salvare înseamnă că nu ești pe drumul bun. Şi 
schimbarea direcției e singura ta strategie. 

De ce ţi-e teamă cu adevărat? De singurătate sau de 
traiul în lipsa unui partener? 

Dacă aștepți raiul pe pământ de la un iubit, prieten sau 
părinte vei trăi mereu în teamă și lipsuri. Deoarece, oricât de 
mult te-ar iubi cei dragi nu pot trăi doar pentru tine. Fiecare 
îşi doreşte ce-i mai bine pentru el și într-un final se va alege 
pe sine. 

Vi aşa fără un iubit este lipsită de sens pentru foarte 
multe femei cu care vorbesc. Și le cred că e mai ușor să 
găteşti pentru doi, să pui masa printre lumânări şi să bei un 
vin în doi decât să mănânci în fața unui televizor în fiecare 
seară. Totul, în doi, e mai uşor, plăcut, romantic, bun. Și toate 
ne angajăm în această căutare plină de sens care ne răsfață 
simţurile și gusturile rafinate. 

Vi aşa în afara relaţiei trezeşte în femeie sentimentul 
de singurătate și disperare care-i întunecă privirea și 


gândirea, aducând în prim plan gânduri catastrofice: „o să 
rămân singură toată viața”, „n-o să-mi întemeiez niciodată 
familia mea”, „n-o să am copilul mult dorit”. 

În această categorie intră femeile care încă împart casa 
cu părinţii, care sunt întreținute de familie, care n-au un job 
bine plătit care să le permită o cameră într-un bloc unde ar 
putea să împletească visuri şi ambiţii personale. 

lar faptul că încă trăiesc în dependenţă sau în sărăcie 
le presează să privească bărbatul ca pe un colac de salvare, 
ca pe un bilet de dus, sau o călătorie îndepărtată pe mare. „În 
orașul cel mare trebuie să găsesc o salvare”. 

Din păcate viitorul multor tineri este pecetluit de alţii, 
mai „înțelepți” şi mai îndrăzneți. Şi cei cu sufletul amorţit 
sau leneş îi autorizează pe acești mari oameni să aleagă o 
cale pentru ei. Mie îmi pare că viața este o experienţă 
personală. Și în lipsa experimentării nu te poți numi un 
autor al propriei vieţi. Şi atitudinea asta pasivă te va duce 
pe-o poziţie depresivă. 

Singurătatea este dureroasă când este însoţită de 
sărăcie, de lipsa unei relaţii împlinite, de lipsa unui job care 
să-ți ofere satisfacţii, de nedescoperirea vocației, de 
bătrâneţe, de rătăcire și lipsă de încredere în sine şi alte 
aspecte la fel de complexe. 

E uşor să trăieşti singură când îţi permiţi un stil de 
viață care te poartă pe culmile succesului profesional, social, 
emoțional sau când eşti admirată și iubită de lumea întreagă. 

Profesia, vocaţia, încrederea îţi conferă putere și 
siguranță. E mult mai uşor să iei cina acasă sau în oraș 
singură sau alături de prieteni sau cu un partener de afaceri 
decât atunci când nu-ţi permiţi o cină la niciun restaurant 
din oraş. E greu traiul fără satisfacţii. 

Și încă un aspect deloc neglijabil este acela că 


independenţa financiară, locativă, socială, îți permite să alegi 
un bărbat potrivit ţie, în schimb, dacă depinzi de invitaţia 
unui bărbat la cină, nu poţi spune că ai făcut o mare alegere 
în materie de bărbaţi buni și prosperi. 


11 greşeli capitale care te menţin în singurătate 


(1) Eşti propriul tău dușman! Ai o relaţie deficitară cu 
tine însăţi şi nu faci nimic ca s-o salvezi. 

Ai o imagine de sine deformată: „Nu sunt destul de 
bună”, „n-am încredere în mine”, „o să rămân singură, 
„nimeni nu mă dorește”. 

Acest dialog sărăcăcios, pe termen lung, îți blochează 
dezvoltarea emoțională şi psihologică. Vei rămâne 
prizoniera acestor gânduri negative care-ți răpesc dreptul la 
fericire. Şi profețiile tale se adeveresc într-un final trist al 
poveștii tale: „Destinul meu este să fiu folosită, exploatată și 
înlocuită”. 

(2) Eşti o cerşetoare! Devii dependentă de părerea 
celorlalți! 

Cum să te ajut eu să te vezi un om integru și hotărât 
care n-are nevoie de niciun ajutor din partea celorlalți? Deși 
nu este nimic în neregulă cu tine, tu cauţi sprijin și 
confirmare în afara persoanei tale, care ştie cel mai bine ce 
cale i se potrivește. 

Nu numai că ești prost ghidată dar ajungi să 
interpretezi un rol care nu ţi se potriveşte și care în timp te 
îmbolnăveşte. De fiecare dată când iei de bună părerea 
altcuiva  renunți la o parte importantă din tine. 
Raționamentul tău nu este prost, deoarece apelează la 
experți, clarvăzători, oameni pe care tu îi consideri mai buni 
decât tine. Aici e buba. Chiar oricine este mai bun decât tine? 


Ce te deranjează cel mai mult? Că ai nevoie permanent 
de ghidarea altcuiva sau că nu te poţi baza doar pe puterea 
ta de analiză şi decizie? 

Este foarte frustrant să nu crezi că poţi alege singură 
ce-i mai bine pentru tine. Eu n-aş putea trăi în dependenţă 
de părerea altcuiva. Aș lua-o razna. Tu reuşești să renunți la 
părerea ta cu ușurință și să îmbraci părerile mulțimii? 
Grozav! 

Vreau să-ți spun că tu nu te accepţi pe tine însăți dacă 
eşti sclava părerilor celorlalți. O părere proastă față de 
propria ta persoană înseamnă autodistrugere. 

Singură îți distrugi imaginea ce-o ai despre tine 
hrănind părerile şi sfaturile ce vin din afara ta. Eşti 
conştientă că-ți răpeșşti singură șansa la fericire și 
satisfacție? 

Îți iroseşti mare parte din viaţă încercând să devii 
precum modelele tale de succes fără să înţelegi că nimeni pe 
lumea asta nu arată şi se comportă la fel ca tine. Eşti unică și 
specială aşa cum ești. A fi tu însăţi este o precondiţie 
necesară a fericirii. 

(3) Eşti ceea ce spun ceilalți că eşti. 

„Dat fiind faptul că n-am rezultate în viața mea, nu pot 
fi decât greşită și neputincioasă. E normal să-i ascult pe cei 
care au reușit în viață. Când o să obţin succes și realizări 
financiare, o să merit aprecierea celorlalți. Când o să am o 
relație împlinită, o să mă pot bucura de viață. Când o să 
rămân însărcinată, o să fiu o femeie realizată. Când părinţii 
mei vor fi mândri de mine, o să fiu cea mai fericită fiică de pe 
planetă. Când o să am un partener, o să fiu împlinită și 
realizată”. 

Și până atunci ce-o să faci? O să te simți mizerabilă, 
fără valoare personală? Dacă gândeşti atât de distructiv și 


depreciativ o să rămâi toată viaţa sclava aprobării celorlalți. 
O să trăieşti ca să-i vezi fericiți pe cei dragi, în timp ce tu 
rămâi frustrată şi o nefericită. Eu nu-mi doresc asta pentru 
tine. Meriţi iubire şi azi. 

Ruşinea, vinovăția şi evaluarea de sine negativă îți 
răpesc starea de bine şi mulțumire. Nu poţi să te simţi 
împlinită sau fericită dacă tu consideri despre tine că vei fi 
bună și vei merita tot ce-i mai bun în viață doar când vei 
obține o relaţie, o casă, un job mai bine plătit. E un păcat să 
nu crezi că meriţi iubire, respect, apreciere acum, chiar în 
acest minut. Ce zici? încerci să te iubeşti mai mult? în fiecare 
zi, în fiecare minut? Gândeşte-te doar la faptul că nimeni nu 
va iubi un om care nu se iubeşte pe sine. 

Femeile au devenit nişte cerşetoare care-s lipsite de 
libertate interioară, ce-ţi permite să alegi un stil de viață 
independent de părerea celorlalți. Înţelegi că eşti o fetiță 
care se dă peste cap zilnic pentru cineva drag? Pentru tine 
cine se să peste cap? Iubitul, familia? Eşti pregătită să rămâi 
singură în această lume populată de oameni fericiţi? 

(4) Alegi şi rămâi în relaţii proaste şi toxice. 

Ca să alungi singurătatea intri în relaţii de-o noapte, 
promiscue doar ca să simţi că valorezi şi tu ceva. Ţi s-a 
întâmplat să te trezeşti a doua zi lângă bărbatul nepotrivit? 

De multe ori supraestimăm relaţia sexuală ori 
compatibilitatea dintre noi doar ca să nu mai revenim la acel 
model de viață particular, care ne menţine într-o stare 
depresivă și alegem un bărbat însurat, sau unul alcoolic. 
Oricare este mai bun decât niciunul. 

Suntem în stare de orice ca să alungăm nefericirea din 
noi. Chiar și să rămânem într-o relație toxică și abuzivă. 
Cunosc prea multe femei care se cred iubite când partenerul 
le răneşte verbal, fizic şi emoţional. Nu-mi doresc să ajungi 


aici. 

Ţi s-a întâmplat să rămâi într-o relație unde nevoile 
tale nu erau respectate? 

Ti s-a întâmplat să legi o relaţie cu un bărbat însurat? 

i s-a întâmplat să ieși cu un alcoolic sau narcoman? 

Ţi s-a întâmplat să rămâi alături de-un bărbat care era 
fidel carierei sale? 

Ți s-a întâmplat să rămâi lângă un infidel cronic? 

Ţi s-a întâmplat să iubeşti un infantil plin de datorii? 

Înseamnă că știi despre ce vorbesc și ce ai de făcut ca 
să ieşi din acest cerc vicios pe care îl consideri un cerc 
virtuos, unde te simţi obligată să-l salvezi pe celălalt. Eşti 
asistentă medicală? Terapeută? O mamă care iartă și 
tolerează orice? 

O relație merită trăită dacă îți amplifică puterea 
personală. În schimb, dacă te sărăceşte şi te stoarce de 
energie merită să ieși din ea cât mai repede posibil ca să te 
ocupi de creşterea ta spirituală. 

(5) îți anesteziezi vulnerabilitatea. 

Ce faci când te simţi rănită? îţi aprinzi o ţigară? Ce faci 
când te simţi inferioară? Bei un pahar de vin în plus? Ce faci 
când te simți singură? Mănânci o tablă de ciocolată? Ce faci 
când te simţi o ratată? Te îndopi cu mâncare ca să nu mai 
simţi rușine și vulnerabilitate? 

Ne ascundem sub veşminte scumpe, ne anesteziem 
simțurile prin dependența de substanțe. Ne mutilăm 
personalitatea doar ca să facem parte din lumea bună. 

Facem orice altceva decât să stăm față în față cu noi 
înșine. Singurătatea este o binecuvântare şi noi gândim că 
este cel mai mare blestem ce ne putea atinge, fără să 
înțelegem că nu poţi să-ți anesteziezi emoţiile negative fără 
să-ți anesteziei şi emoţiile pozitive. 


Când te îndopi de mâncare, alcool, ţigări și alte 
substanţe în trend, sau când te apucă furia cheltuielilor, e 
semn că te îndepărtezi cu viteză de momente de intimitate și 
iubire. 

Când iubim şi suntem iubiţi nu ne irosim şi nici nu ne 
îmbătăm ca să nu mai simțim durerea și disperarea. Poţi să 
te îmbeţi şi cu 10 cafele pe zi sau cu prea multe ore de lucru. 
Fiecare exces şi dependenţă anunţă un moment de disperare 
în viaţa ta. 

(6) Eşti o fetiță care refuză să fie femeie. 

Imaturitatea te menţine în aceeași stare infantilă de 
acum 20 de ani. Te comporți ca o fetiță care nu primește 
ceea ce vrea. Și ai rezultate de copil, iluzorii și amăgitoare. 
Vorbeşti ca o fetiță și ajungi şi nu transmiţi ceea ce vrei cu 
adevărat. Oamenii nu te iau în seamă. De asta crezi că râd de 
tine, te folosesc și te umilesc. Bărbaţii nu te văd ca pe-o 
femeie responsabilă și care merită cucerită. Te folosesc, se 
joacă cu tine, te scot la un film şi cam atât. Pleacă în 
cucerirea altor femei care știu ce vor. N-ai cum să reușeşti 
dacă nu ştii ce vrei sau dacă trăieşti un conflict interior care 
se traduce din declaraţiile tale: 

fi îmi doresc independenţă financiară dar îmi plac doar 
bărbații cu bani şi putere. 

Vreau să-mi descopăr vocaţia dar sunt sclava unei 
instituţii de 10 ani. 

Vreau să mă cunosc, să rămân în solitudine dar nu sunt 
niciodată singură. 

Vreau să mă mărit însă mă retrag din fața avansurilor. 

Înțelegi cât de perversă este mintea ta? Ce 
angajamente timpurii ascunzi? 

Conflictul cu cei din jurul tău se răsfrânge în timp 
asupra personalității tale şi ajungi să te comporți ca o 


nebună care nu mai știe ce vrea, care leagă şi dezleagă 
contracte şi prietenii. Și vei sfârşi prin a suferi episoade 
depresive care te vor izola de lume şi la orice invitaţie în 
oraș dar şi la altar vei privi cu teamă și suspiciune. Cum ar fi 
să-ți doreşti ceva din toată inima? 

(7) Nu ştii ce vrei. 

Una spui și alta faci. Și dacă nu faci ceea ce ai spus că 
faci, ce ţi-ai propus, îţi ataci direct stima de sine, imaginea de 
sine. Reputația ta ține de integritatea şi congruenţa dintre 
ceea ce spui și ceea ce faci. Îți dai seama ce-ţi faci cu mâna 
ta? 

Ce gândeşti tu despre tine spune foarte multe despre 
câtă stimă de sine ai. Ce-ar fi să-ți construieşti un sistem de 
valori propriu? Valoarea mea numărul unu este cariera. 

Dacă valoarea mea numărul unu este cariera voi face 
tot ce-mi stă în putință să-mi construiesc o carieră de succes. 
Şi ştiu ce am de făcut ca să-mi respect valoarea. 

Gândeşte-te că acțiunile greşite produc stres şi 
frustrare. Dacă spui că vrei o carieră de succes și nu faci 
altceva decât să pierzi vremea în fiecare zi, vei ajunge să-ţi 
lezezi profund imaginea de sine. Tu nu vrei asta, adu-ţi 
aminte de valorile tale. 

Continuă tu de aici: 


Valoarea mea supremă este... 
A doua mea valoare importantă este... 
A treia mea valoare importantă este... 


Un expert celebru zicea că cine are mai mult de trei 
priorități în viață, de fapt n-are niciuna. Sigur că ai nevoie 
să-ți construieşti un sistem de valori în care să crezi şi după 
care să funcționezi, dar te rog să ai în vedere şi acţiunile ce le 


desfăşori pe baza valorilor tale. Ocupă-te, pentru o perioadă, 
de cel mai important aspect, nu de toate pentru că riști să 
nu-ți atingi niciun obiectiv trasat cu grijă şi speranță. Succes! 

(8) Devii ce vor ceilalți, nu ceea ce vrei tu. 

Poate eşti o workaholică, o consumatoare nefericită și 
compulsivă care nu se bucură niciodată de ea. Cauţi să fii 
mai bună, să obţii mai mult, să faci totul mai bine pentru că 
tu ştii că nu eşti destul de bună, nu ai destule rezultate şi nu 
poţi fi fericitei până ce nu obţii mai mulţi bani, o carieră de 
succes, o casă mai mare, o mașină luxoasă, un bărbat 
puternic. Şi nu-ți dai seama că bătălia este pierdută din start. 
Nici când vei ajunge într-o casă cu trei etaje nu te vei simți 
mai bună, mai frumoasă sau mai fericită. Tu ești obișnuită să 
alergi după rezultate aşa cum mama ta ţi-a spus să faci. 

Dar în adâncul inimii tale, te-ai simţi vinovată că ai de 
toate când mama ta a fost toată viaţa o nefericită. Eu mi-am 
dat seama că există o luptă între ceea ce vrem şi ceea ce ni 
s-a spus că vrem. Modelele parentale ne-au încurajat de mici 
s-o apucăm pe un drum presărat de mesaje sapienţiale. Cum 
să trăieşti tu altfel decât ți s-a spus? Asta ar însemna să-ți 
dezamăgeşti părinţii. Ai tu curajul ăsta? 

Cine a fost fericit și împlinit în familia ta? Mama ta? 
Tatăl tău? Sora ta mai mare? La mine în familie toți au fost 
niște nefericiți. Cum aș putea eu acum să fiu fericită? 

Cum să mă bucur de-o relaţie împlinită când mama 
mea a fost singură toată viața? 

Mare atenţie, scumpa mea, la ceea ce-ţi faci cu mâna ta. 
Să nu-ți sabotezi fericirea! Tu nu eşti mama ta! Ai dreptul 
să-ți manifeşti personalitatea! Permite-ţi fericire, împlinire 
şi succese. Nu perpetua un model care nu-ţi aparține. 

(9) Cauţi nefericirea în orice întâlnire. 

Pleci de la premise greşite. Te concentrezi pe aspectele 


negative ale vieţii: „nu am”, „nu pot”, „nu merit. Eşti 
obişnuită să te zbați, să lupţi, să transpiri pentru un gram de 
mulțumire sufletească. Te găsesc mereu la câte un curs de 
dezvoltare personală căutând în tine acele lucruri care nu 
funcționează, care-s greşite şi condamnate de societate. 

„Ce trebuie să fac şi să schimb la mine? Ce-i în neregulă 
cu mine?” 

Cine ţi-a spus că ești greşită sau că nu ești destul de 
inteligentă pentru această lume? 

Amândouă știm cât de tare dor aceste mesaje și cât de 
greu este să trăim cu ele. Niciun copil nu este greşit. Doar 
educația imbecilă ne convinge că nu suntem destul de buni. 

Trecutul nu poate fi șters, dar poate fi vindecat și 
rescris de noi. Tu ai puterea să îngropi trecutul și să te 
serveşti de el pentru a-ţi construi o viață împlinită. Nu poţi 
schimba ceea ce ţi s-a întâmplat în copilărie dar poţi să te 
vindeci chiar acum, aici, împreună cu mine şi cu restul 
femeilor care au îndrăznit să vorbească despre rănile 
profunde trăite cu mult timp în urmă. Fă o listă cu mesajele 
care i-au fost administrate și eliberează-te de ele odată 
pentru totdeauna. Ce crezi şi azi despre tine? 

Până nu ajungi să stai față în față cu tine şi temerile 
tale nu există șanse de vindecare. Și ca să te ajut să te apropii 
mai mult de mine și de tine răspunde în scris la cele 10 
temeri principale care-ţi guvernează viaţa. Începe cu teama 
cea mai mică și continuă cu cea mai importantă. 

Mi-e teamă că n-o să-mi întâlnesc sufletul-pereche. 

Mi-e teamă de singurătate și de sărăcie. 

Mi-e teamă că o să fiu părăsită şi înşelată. 

Mi-e teamă că n-o să fiu niciodată iubită. 

Mi-e teamă 

Mi-e teamă 


Mi-e teamă 
Mi-e teamă 
Mi-e teamă 
Mi-e teamă 
Mi-e teamă 


Ştiai că teamă nu ocupă un loc în viaţa ta aici şi acum? 
Teama face parte din trecutul tău. Unde tu eşti terorizată să 
te întorci. Ai traversat un trecut dureros? Dacă acum nu stai 
față-n față cu temerile tale, ele se vor proiecta în viitorul tău. 


(10) Funcţionezi doar cu mintea rațională. 

Emisfera stângă este cea rațională şi logică, care separă 
şi cântăreşte mereu. 

Într-o societate competitivă ca a noastră tu gândeşti că 
viața e o luptă şi doar cel mai bun câștigă, astfel că ai ajuns 
să fii preocupată numai de succese. Să greșeşti ți se pare 
stupid și îți provoacă spaime şi dureri de cap. Şi acționezi 
doar din siguranţă și sfaturi „bune'. 

Drumul pe care-l parcurge cineva e mult mai 
important decât ceea ce ştie şi are cineva (glorie, bani, faimă, 
celebritate, puterea, realizările, proprietăţile). 

Dar drumul e seducător într-adevăr... bani, faimă, 
celebritate. Şi eu am căzut victimă acestui stil de viață şi-am 
căutat fericirea în poşete şi operații estetice. N-am găsit-o. 

Am căutat mai departe şi-am ascultat încă o dată de cei 
care îşi găsiseră „vocaţia”. 

Mă retrăgeam în muncă, în lucruri pe care le 
cunoşteam şi ştiam cum să le folosesc. 

Mintea are mânie. Inima are compasiune. M-am simţit 
întotdeauna bine în mintea mea. În inima mea nu prea 
trăiam şi asta fiindcă îmi era teamă că aș putea fi rănită. 


Nu m-au ajutat poșetele de firmă, operaţiile estetice, 
slăbirea și controlul greutăţii. 

Nu m-a ajutat nici seducţia, nici aglomeraţia, deși 
căutam să cunosc tot mai multă lume. Parcă aveam o 
dependenţă de lume, să fiu în mulţime ca să mă feresc de 
singurătate. Și nu-mi dădeam seama că tot ce făceam era să 
mă îndepărtez tot mai mult de mine. 

Cred că datorită faptului că de mică m-am simţit 
nedorită și respinsă am continuat să mă simt singură și 
tristă. Şi nu pot spune că relaţiile şi aglomerațţiile m-au 
vindecat de această singurătate. Ba mai mult, sfârşeam tot 
mai des în braţele izolării sociale după perioade de distracţii 
prelungite și relaţii disfuncționale cu bărbații. 

Mintea nu le ştie pe toate... şi poate ai nevoie şi tu să-ți 
aduci aminte ce e important pentru tine, nu ceea ce ţi s-a 
spus că e important într-o societate atât de flămândă de 
achiziţii. 


(11) În fiecare zi cauţi greşeala, pata neagră din viaţa 
ta. 

Ai devenit tu părintele de care ai fugit de mică. Atribui 
chiar succesul și reușitele tale altor persoane, părinţilor, 
chiar hazardului. Greşit! Ceea ce ai astăzi este meritul tău! 
De ce ești atât de aspră cu tine? De ce te critici și auto 
învinovăţeşti? 

Te-aş întreba acum care este atitudinea ta actuală față 
de câteva aspecte de viaţă: 

Bani 

Succes 

Dragoste /Putere / Căsătorie /Ghinion /Dumnezeu 
/Profesie /Timp 

Morală 


Notează ideile şi sentimentele tale față de bani, 
dragoste, căsătorie și aşa mai departe. Ai nevoie să afli care-s 
valorile şi credinţele tale ca să-ţi dai seama de ce eşti acolo 
unde ești. Eu nu pot lupta cu convingerile tale. Doar tu o poţi 
face. 


Acum, te rog să dai o notă de la 1 
(foarte bine) la 10 (foarte prost) 

aspectelor din viață. Ajută-te de 
următoarele întrebări: Cum mă simt 

În acest moment? Sunt mulțumită de 
această situație? 


Dragoste, 12345678910 
afecțiune: 
Familie 12345678910 
Partener 12345678910 
Profesie, loc de 12345678910 
muncă 
Finanțe 12345678910 
Cunoştinţe personale 123456789 
10 
Timpul liber 234567891 
0 
Prețuirea de sine 123456789 
10 
Umorul 234567891 
0 
Constituția psihică 234567891 
0 


Constituția 123456789 


emoțională 10 


Constituţia fizică 234567891 
0 

Cât de realizată mă 123456789 
consideră ceilalți 10 

Cât de realizată mă 234567891 
consider 0 


Adună toate cifrele marcate şi 
împarte-le la 15 ca în exemplul urmă 
tor: 60: 15 = 4 


Unde eşti pe scara evoluţiei? Eşti unde vrei? Acum știi 
ce ai de făcut ca să ajungi unde îţi dorești? Foloseşte timpul 
liber și în care eşti singură ca să te prețuieşti la adevărata ta 
valoare şi să te desăvârşeşti. Viaţa de una singură este o 
binecuvântare. Trăieşte fiecare minut şi secundă ce-ţi 
rămâne din zi cu tine însăţi. 

Ceea ce este înăuntrul tău este și în afara ta. Te rog să 
iei seama la ceea ce gândeşti despre tine şi care-s valorile şi 
credințele tale. Ele te conduc. Și dacă sunt greşite nu vei 
sfârşi aşa cum te-ai visat de mică și asta fiindcă orice cauză 
are efectul său. Totul se întâmplă conform legii cauzalității. 
Fii inspirată și congruentă. Fă ceea ce ai spus că vei face, 
când ai spus că vei face și cum ai spus că vei face. Fii stăpâna 
corăbiei tale, nu lăsa pe nimeni să-ţi influențeze cursul vieţii 
fiindcă rişti să n-ajungi la destinaţie. 


Exista o anumită calitate pe care trebuie să o ai ca să 
poţi învinge, și aceasta presupune să-ţi trasezi clar obiectivul 


pe care-l urmărești, ştii foarte bine ceea ce vrei și să-ţi dorești 
doare să reușești. (Napoleon Hill) 


Ca să te scapi de singurătate, datorii, gânduri negative 
nevoie de viziune. 

Leacuri miraculoase pentru suflete înspăimântate de 
singurătate îți voi răspunde prin 10 soluţii la problemele 
tale care te mențin într-o stare de singurătate. 


(1) Meriţi o viață împlinită. Eşti propriul tău terapeut! 

Eşti demnă de iubire și succes! Schimbă-ţi starea 
actuală de a vedea lucrurile dacă vrei să reuşești. Pune-ţi 
niște ochelari roz: „Am încredere în mine și alegerile mele! 
Trăiesc după propriile mele credinţe și valori. Pot! Reuşesc! 
Mă afirm! îmi asum responsabilitatea vieţii mele. Nu există 
nicio diferenţă între mine și oamenii de succes. Am totul în 
mine! Mă iubesc și mă preţuiesc!” 

Care e perspectiva ta asupra vieţii? Ăsta e locul unde 
poți să visezi în stil mare! 

Scrie aici sau în jurnalul tău cum vrei să arate viața ta: 

Și mă încred în imaginaţia ta şi claritatea dorințelor și 
aspirațiilor tale. Vreau să ştii că acei ce nu obţin rezultate 
sunt cei care consideră că nu merită nimic bun, cei care sunt 
leneşi şi cei care nu au încredere în sine. Succesul personal 
ține de tine! 

Nu uita că omul este ceea ce se defineşte. Cine eşti tu în 
relaţie, în afaceri, în societate? 

Secretul frumuseţii nu este în gene, ci în Stilul Tău! 
Următorul exercițiu este terapeutic și te rog să mă urmezi cu 
încredere. 

la oglinda în mână şi uită-te în ochii tăi, spune-ţi 
numele și continuă cu: „Eu mă iubesc şi mă accept aşa cum 


sunt”. Cum te vezi? încă nu eşti destul de bună? Dacă nu te 
vezi frumoasă, deşteaptă, seducătoare, inteligentă, femeie 
independentă, de succes, lasă oglinda jos pentru câteva 
secunde şi scrie o listă cu toate lucrurile pe care părinții tăi ți 
le-au spus în copilărie, acum ceva ani, ieri; scrie fără teamă... 
eşti în siguranţă aici, acum: 

Ca să ne asigurăm că în clipa în care te vei uita din nou 
în oglindă te vei vedea frumoasă, inteligentă, seducătoare, 
atrăgătoare, perfectă, așa cum eşti, rupe foaia, fă-o bucăţi și 
arunc-o în acest coş care şterge din memoria sufletului tău 
experiențele dureroase care nu ţi-au răpit frumuseţea și 
încrederea cu care te-ai născut. Eşti un suflet frumos și 
perfect aşa cum ești! 

Aplauze pentru inima ta curajoasă care a îndrăznit să 
se arate așa cum este, sensibilă şi vulnerabilă, rănită și 
speriată. lubirea vindecă orice inimă rănită! 

(2) Devino autonomă dacă vrei rezultate! 

Viaţa este un joc al cunoaşterii care te aruncă în stări 
de disperare ca să-ți facă cunoştinţă cu limitele tale. Dacă 
vrei să-ți conduci viața rupe relaţiile cu oamenii care-ţi 
mențin dependenţele. Oricât de grozavi și buni ar fi, a venit 
timpul să mergi pe propriul drum, chiar dacă va fi întunecat 
la început sau dacă te vei împiedica deoarece nu cunoşti 
semnele de circulaţie. 

Cine nu obține ce vrea este ori prea leneș, ori se 
ascunde în spatele unor oameni mai „înzestraţi”. Nu există 
salvare pentru persoanele care cred în noroc sau hazard. 
Fericirea se situează întotdeauna deasupra hazardului. Fă 
tot ce-ţi stă în putinţă ca să-ţi iei zborul și să atingi culmile 
succesului şi ale împlinirii sufletești. Viața ta depinde de 
tine! 

Fă o listă cu obiectivele tale pe 2012. Care-s cele mai 


importante aspecte din viața ta? 

Cariera 

Disciplina 

Relaţia încrederea în sine 

Şi aşa mai departe. Pune-ţi talentul la lucru. Devino 
propriul tău proiect. Ocupă-te de ce crezi că-i 
înfrumuseţează viață. Numai tu știi care-s cele mai 
importante aspecte din viața ta. Apucă-te de treabă imediat. 
Succesul nu este posibil, este inevitabil. 

Când m-am decis să-mi schimb stilul de viaţă şi să nu 
mă mai plâng de rănile inimii mele, am luat cărțile potrivite 
în dormitorul singurătăţii, un caiet imens şi-un pix. Și am 
ieşit de acolo de abia când mi-am întocmit un plan al vieții. 
Şi-a doua zi am păşit pe drumul vieţii cu viziunea unui stil de 
viață de succes din vizuina singurătăţii și-a nefericirii. 

M-am concentrat asupra obiectivelor trasate în fiecare 
zi şi mi-am asumat responsabilitatea vieții mele. Cu notițele, 
gândurile şi obiectivele la vedere pe care le reciteam zilnic 
n-am mai suferit niciodată de rușine, de lipsă de încredere și 
de singurătate. Când ai un plan cu tine, când mizezi totul pe 
tine, viața te răsplătește. 

Nu m-am dat bătută când am trecut prin momente 
grele. Și au fost destule încercări. 

Ştiam că dacă mă vor opri singurătatea, nefericirea şi 
restul demonilor de care am fugit atâta vreme, mă vor 
înghiţi. Succesul depinde de educarea personală. „Eu pot să 
depăşesc orice cutremur și furtună interioară”. 

(3) Alege relaţii sănătoase dacă vrei să te simți 
împlinită. Petreci din timpul tău cu oameni inteligenți și de 
succes? Sau te alături celor modești, mediocri și fără 
aspirații înalte? Vreau să-ți spun că anturajul tău poate 
spune unde vei fi peste câţiva ani. Îţi pot citi viitorul cu 


ușurință, ca o talentată clarvăzătoare. 


Spune-mi cu cine te însoţești și eu o să-ţi spun cine ești. 
(Don Quijote) 


Oamenii deştepţi nu pierd vremea cu prostii. Leneşii 
nu țin pasul cu învingătorii. Și tot aşa. Nu vreau să jignesc pe 
nimeni dar calitatea vieţii tale depinde şi de cei cu care te 
îmbarci la drum. Chiar şi-un partener imatur şi iresponsabil 
trebuie înlăturat dacă nu-și doreşte să evolueze. 

Eu nu-mi pierd vremea cu oameni care n-au aceleaşi 
ambiţii ca mine. Nu car pe nimeni în spatele meu şi ştii de 
ce? Pentru că am făcut-o şi m-am îndepărtat de obiectivele 
mele. Nu poţi urca muntele cu un bagaj prea mare în spate. 
Şi nu poţi construi o viaţă cu cineva care nu vede lucrurile ca 
tine sau care se plânge de lipsa de şanse. 


Paşi de acțiune care te duc la fericire în relaţiile tale de 
iubire, de prietenie, de afaceri: 

Misiunea mea în relație 

Misiunea mea în viață 

Am nevoie de 

Am nevoie să 

Mă angajez să 

Eu decid să îmi asum responsabilitatea pentru 

Tu ai vrea să ai o relaţie cu tine? 

(4) Arta autoacceptării este condiția schimbării şi 
vindecării: acceptarea de sine produce stima de sine. Când te 
accepți aşa cum ești şi renunţi la perfecţiune, o altă lume ţi 
se arată. Una care tolerează greşeli, imperfecțiuni şi eșecuri. 

Ştiai că stima de sine este definită de tine? De felul în 
care alegi să te raportezi la tine, la vulnerabilități și 


imperfecțiuni? Stima de sine chiar este instrumentul 
libertăţii personale. 

Condiţia transformării și a vindecării constă în a 
recunoaşte cu sinceritate ceea ce eşti, simţi și vrei, fără să te 
simţi vinovată, greşită, proastă, prea grasă şi singură. 

„Sunt ceea ce sunt. Mă accept şi cu cinci kilograme în 
plus şi nu-mi mai neg defectele şi slăbiciunile. Încetez să mă 
mai mint că sunt perfectă și am o viață de succes. Sunt 
imperfectă dar merit să fiu iubită”. 

În faţa problemelor şi conflictelor nu există alt mijloc 
de salvare decât iubirea şi compasiunea. Iubeşte. Înţelege. 
Acceptă. lartă şi mergi mai departe fără să te mai cobori în 
fântâna trecutului și să repornești programele copilăriei. 
Relația cu tine este cea mai importantă, precum 
comunicarea cu tine însăţi. Ai grijă cum te tratezi că aşa te 
vor trata şi ceilalți! 

(5) Asumă-ți responsabilitatea gândurilor și acțiunilor 
tale: ești responsabilă de fericirea ta, de cum te simți și de 
rezultatele obținute. Profesionistul spune „e treaba mea”, 
amatorul spune „nu am ce face”. Cauţi soluţii sau eşti 
amator? Cum te comporți când eşti responsabil? 

fericiţi vor să fie. 

(Abraham Lincoln) 

E uşor să trăieşti singură când îţi permiţi un stil de 
viață care te poartă pe culmile succesului profesional, social, 
emoţional, când eşti admirată şi iubită de lumea întreagă. 

Dacă n-ai bani în buzunar, n-ai o carieră, un job care-ţi 
dă satisfacţii şi-o viață socială pe măsură, vei fi tentată să-l 
iei de braț pe primul bărbat care-ţi calcă pragul 
dormitorului. Şi noi tocmai asta vrem să evităm, să alunecam 
în pat cu-n bărbat nepotrivit, sau indisponibil emoțional, sau 
mai rău, cu-n om violent, brutal. 


Problemele dispar în clipa în care le priveşti în faţă. 
Eşti pregătită de o nouă viață? Vrei să lași trecutul dureros 
în urma ta? Vrei să te vindeci chiar acum? 

Autocunoașterea te fereşte de lacrimi și de suferinţele 
ce le aduc alegerea unui partener fără conștientizare şi spirit 
de observaţie. E grozav să fii îndrăgostită dar e și excelent să 
fii inteligentă şi să alegi cât mai conştientă dacă cel din fața 
ta este omul cu care să-ți construieşti o relație și o viaţă. 

Nu ajunge să ne simțim atrași sexual ca să legăm o 
relaţie de iubire. Nu este îndeajuns să ai patul ocupat ca să fii 
împlinită și hrănită de această iubire. 

Adu-ţi mereu aminte că ce nu vrei să ştii, mai târziu te 
va răni profund! 

(6) Află ceea ce vrei cu adevărat de la viaţă. 

Care-i planul vieţii tale? Aici vreau să văd planul tău de 
acțiune în care îţi definești toate obiectivele. Vrei să fii soție? 
Femeie de carieră? Amantă? Seducătoare? Nimeni nu te 
judecă. Comportă-te în consecință cu obiectivele trasate. 
Care-i scopul tău? Misiunea ta? 

Nu mai eşti fetița care se juca în grădina din spatele 
casei fără să te intereseze nimic altceva. Nu te mai distrezi în 
propria viață şi nu mai poți fi fericită dacă nu ești băgată în 
seamă. Rămâi blocată în evoluţia ta dacă nu faci ceva chiar 
acum. Scrie-ţi viaţa! 

La ce renunțţi înainte de a porni împreună în această 
călătorie a iubirii? 

Renunţ la teamă, resentimente, sentimente de 
vinovăţie, tăcere. 

Renunț la critică, judecată, așteptări infantile, 
lamentări, dezamăgiri. 

Renunţ la obiceiul meu prost de a le face celorlalți pe 
plac. 


Renunţț la bârfe, lacrimi, suferință, atitudinea 
defensivă. 

Renunț la 

Renunț la 

Renunţ la 

Te felicit pentru curajul tău! 

(7) Meriţi să te ierți pentru greşelile trecute. Meriţi 
iubire şi iertare! 

Caută un grup de sprijin dacă simți că rănile inimii tale 
sunt prea adânci. Deschide-te în faţa unui grup securizant 
care te poate ajuta să te accepți așa cum eşti. Toleranța 
semenilor noştri ne face să ne considerăm mai buni decât 
suntem, să ne simțim importanți şi iubiți. Practicarea 
autoacceptării prin exprimare autentică - te ajută să te 
eliberezi de dependențe şi suferințe, de reguli și norme. Eşti 
liberă să alegi plânsul, iertarea, iubirea de sine fără să te mai 
critici sau autoevaluezi negativ. Aici e spațiul unde poţi să 
plângi, să urli şi să urăşti dacă acesta e sentimentul ce-ţi 
blochează evoluția. Nimeni nu e perfect. Toţi avem acest 
drept! 

Și acum, împreună o să ne scăpăm de bagajul 
emoțional pe care îl cărăm de atâta vreme după noi. Scapă-te 
de această povară chiar acum. 

Ce care în spate? Ce bagaje psihice duci cu tine? Ce te 
trage în jos? Cine te ține pe loc? 

Sunt supărată din cauza 

Sunt îngrijorată în legătură cu 

Sunt furioasă pentru că 

Sunt plină de resentimente datorită 

Mă simt responsabilă pentru 

Sunt indispusă din cauză că 

Mi se pare nedrept că 


Nu-mi vine să cred că 

M-am săturat de 

Nu mă simt demnă de mă sperie. 

Dacă n-ai spaţiu aici, opreşte-te din citit şi deschide-ți 
jurnalul intim, unde paginile primesc orice şi nu te judecă. 
Eşti tu cu tine şi cu sentimentele tale dureroase. Te rog, 
dezlănțuie-te! Ai nevoie să scoţi din pieptul tău suferinţa, 
inima de piatră și aşezi în locul ei o inimă care simte şi care 
îndrăzneşte să îngroape trecutul pentru a-și oferi un prezent 
luminat. Scrie tot ce ai pe suflet. Lasă gândurile 
împovărătoare să curgă liber. 

(8) Caută fericirea în orice întâlnire! 

Fii conștientă ca lumea este un loc special, frumos, 
perfect şi lasă-te inspirată de lume, de prieteni, de muzică, 
de natură, de artă, de iubire şi orice îţi iese în cale. 

Te-aş întreba ce e bun în viața ta acum? Tinereţea, 
sănătatea, vederea, auzul, prezența de spirit, dorința de-a 
evolua, faptul că eşti îndrăgostită, că ai o casă, o mână de 
prieteni fideli, un job care-ţi place? 

Avem totul la îndemână. Putem să fim fericiți de 
dimineaţă până seara şi să mulțumim universului că ne-am 
născut în colțul ăsta de lume și nu într-un ţinut suprapopulat 
ca India, unde clipele de fericire sunt măsurate în apă, hrană 
şi electricitate. Prea puţin ne gândim la ce avem, dar mereu 
la ceea ce ne lipseşte. Poate ajungi să conștientizezi cât eşti 
de binecuvântată. 

Vrei să afli câte femei singure trăiesc în România? 

Statisticile sunt îmbucurătoare, în România, doar 13, 
2% dintre femei sunt singure şi fără copii, spune Comisia 
Europeană. Numărul femeilor singure nu creşte de la an la 
an dar sigur creşte numărul femeilor nefericite şi a celor 
care rămân alături de bărbaţi violenţi din lipsa unei situaţii 


financiare care să le permită o viaţă în afara căsniciei. Mai 
ales cea care are și copii trăiește experiența sărăciei. O 
femeie este remunerată cu 20% mai puţin decât un bărbat 
care are aceeaşi pregătire profesională, spun oficialii de la 
Bruxelles. Înţelegi că destinul stă în mâinile tale? De ce să nu 
savurezi fiecare dimineaţă şi seară? 

Femeile cărora le pasă de individualitatea lor găsesc că 
viața fără partener nu este un impediment în calea fericirii şi 
dezvoltării sănătoase a personalităţii și-a vieţii. Tu ce crezi? 

(9) Fă apel la intuiţia ta! 

Eşti mai mult decât ce-ţi spune mintea (femeie, 1.70, 3 
kg în plus, inteligentă, într-o relaţie, conduc un Audi, fiică 
ascultătoare și angajată disciplinată). Eşti mai mult decât 
identitate. i, statutul, job-ul și veniturile tale. Ca să ai parte 
de experienţe extraordinare ai nevoie să-ţi trezeşti resursele 
interioare. Intuiția te salvează de mediocritate și 
normalitate. 

Această conștienţă interioară, sau voce interioară, cum 
îmi place mie să-i spun, te ajută să iei cele mai bune alegeri 
în momentele cele mai importante din viața ta. Ţi s-a 
întâmplat deja să faci apel la intuiţia ta? Sau eşti genul de 
persoană care nu iese de pe tărâmul gândirii logice? 

Dezvoltă-ţi al șaselea simţ aşa cum îţi dezvolți muşchii 
la sală. Practic-o în fiecare zi până ce vei ajunge să 
experimentezi bucuria de a descoperi un talent pe care n-ai 
ştiut că-l ai. Intuiţia este o trăsătură înnăscută pe care o 
avem toți şi o folosim puţini. 

Universul e foarte generos. Nu există dorinţă pe care să 
nu mi-o fi împlinit. Orice cerere absurdă. Am trăit precum 
am gândit. Şi eu sunt dovada vie că şi ție urmează să ţi se 
împlinească dorinţele și rugăciunile (rugăminţile?). Ce ţi-ai 
dorit pentru tine de la viață? Ce îți doreşti să ți se întâmple 


în iubire şi-n viață? Te afli aici ca să înveţi cât mai multe 
despre tine și lumea ta interioară. Şi împreună învăţăm și 
mergem mai departe, mai încrezători, mai optimişti, mai 
zâmbitori. Visează! 

Vestea bună e că resursele se află la tine, în tine, nu la 
mine. Ai tot ce-ţi trebuie pentru a rezolva problema la care 
cauţi ajutor. Ce-ţi doreşti cel mai mult? Exprimă rugămintea 
ta acum, aici: 

(10) învaţă în fiecare zi să te iubeşti necondiţionat! 

Caută divinul din tine. Asta înseamnă să te conectezi la 
aspectele pozitive din tine și din viața ta. E uşor să te 
pedepseşti când greşeşti. Dar vindecarea şi transformarea se 
nasc din iertare și acceptare necondiționată. Fii blândă cu 
tine! Respectă-te şi procedează la fel cu oamenii care-ţi intră 
în viață. Alege relaţiile care îți amplifică puterea şi 
creativitatea şi fugi de oamenii care încearcă să te limiteze 
sau să te programeze pentru un destin care nu-ți poartă 
numele. Tu eşti o operă de artă şi n-aș vrea ca un străin să 
semneze această lucrare divină, unică şi specială. Nu lăsa pe 
nimeni să-ți spună lângă cine ţi-ar sta mai bine în viaţă. 
Ocupă primul loc în viața ta! 

Omul este un înger şi viața sa un mesaj. Ce transmiţi în 
lume? Curaj sau laşitate? 

Eşti un suflet frumos şi curajos și pentru asta te rog să 
repeţi după mine: 

Mă iubesc şi mă respect! 

Mă iubesc și mă accept profund şi-n totalitate! 

Mă iubesc deoarece îmi sunt un bun prieten! 

Iubesc și respect faptul că sunt un om bun! 

Iubesc și respect ambiția mea de-a o lua de la capăt 
după un eşec! 

Iubesc și respect spiritul de luptătoare cu care am fost 


înzestrată! 

Iubesc și respect munca ce-o depun în fiecare zi ca să 
devin un om şi mai bun! 

Iubesc și respect 

Iubesc și respect 


Singurătatea este o oportunitate excepţională în 
dezvoltarea personală. 

Noi toți traversăm o perioadă de autorealizare şi 
dezvoltare personală și dacă astăzi te gândeşti cu teamă la 
orele în care urmează să rămâi doar tu cu tine, înseamnă că a 
venit timpul să-ți cunoşti cu adevărat potenţialul nelimitat 
de care vorbeam mai devreme. 

Te-ai gândit vreodată să răspunzi singură la toate 
întrebările de care eşti înspăimântată fără să mai apelezi la 
specialişti și prieteni dragi? 

Te-ai gândit vreodată să te întrebi pe tine care-i 
răspunsul la întrebările ce te frământă? 

Avem tendinţa să-i considerăm pe ceilalți mai inspirați 
și mai pregătiți să răspundă la durerile sufletului nostru. Nici 
măcar nu e logic ce gândim. Cum să ştie Ion dacă Gigel e 
potrivit pentru tine? Ion nu citeşte în stele și nici în zațul de 
cafea. 

Cauţi prea mult ajutorul celorlalți. De aici naşte 
suferința ta şi teama de a rămâne cu tine, că doar aşa se 
traduce teama de singurătate”. Mi-e frică să nu rămân 
singură”. 

Oamenii nu sunt adulți. Un adult care caută în 
continuare susținerea și ghidarea altuia se dovedeşte a fi 
încă un copil cu nevoi speciale. Eu glumesc de multe ori și îi 
numesc autiști pe bărbații și femeile care-s dependenţi de 
partener, care se simt vii şi întregi doar în prezența acestora. 


Să nu existe viață în lipsa unui partener? 

Un proverb românesc spune că cel mai mare orb este 
cel care nu vrea să vadă și cel mai mare surd este cel care nu 
vrea să audă. Eu nu stau de vorbă cu femei care nu-și doresc 
o viaţă şi-n lipsa unui partener. Și dacă faci parte din această 
categorie te invit să lași cartea din mână, fiindcă nu te va 
ajuta în ceea ce va urma. 

Eu tratez personalitatea și individualitatea înainte de 
toate (relație, familie, nașterea de copii). 

De obicei, noi oamenii facem un pas înainte și unul 
înapoi şi rezultatul este că stăm pe loc. Eu vreau să facem 
mulți paşi înainte chiar dacă o facem cu teama în sân. Nu 
contează că inima ne sare din piept, important este să nu 
mai dăm înapoi. Am făcut-o de prea multe ori ca să ne mai 
permitem să ne amânăm şi anulăm visurile. 

M-aş bucura să înţelegi ca în momentul conceperii tale 
toate stelele s-au aliniat pe cer şi au vegheat la nașterea ta în 
această lume. Nu te-ai încarnat în acest corp întâmplător sau 
fără vreun rost. Fără tine lumea asta nu ar fi la fel de 
frumoasă. 

Eu te încurajez să îţi priveşti viața prin ochii mei, cel 
puţin pentru o perioadă, mai exact până ce începi să vezi mai 
bine, să te lămureşti care-s calitățile tale înnăscute. 

Un proverb chinezesc spune: să știi și să nu acționezi 
înseamnă să nu știi nimic. Și cam așa arătam noi, femeile 
care alergăm în braţele bărbaților puternici şi grozavi. 

N-ai auzit despre singurătatea în doi? Sau despre 
imposibilitatea de a-l înţelege pe celălalt? Nu poţi înțelege pe 
nimeni până ce nu te înţelegi bine pe tine, draga mea. 

Cu cât îți doreşti mai tare să te apropii de un bărbat, de 
împlinire sau de succes, te ciocneşti de teamă, de 
singurătate, de neînțelegere, de conflicte și de eşecuri 


repetate. 

„Doar la gândul că nu voi mai fi niciodată singură încep 
să mă simt mai bine”. Și se întâmplă ca acest gând care ia 
naștere în mintea femeii să nu devină realitate. 

De ce aşteptarea şi visarea sunt atât de înşelătoare? De 
ce viața e atât de chinuitoare? Când ai nevoie de iubire nu ţi 
se dă iubire. Când vrei să strângi pe cineva în braţe, nu ai pe 
cine. Când vrei puţină linişte, îți sună telefonul. Și când vrei 
să scapi de singurătate, nu te scoate nimeni în lume. Care-s 
greşelile tale şi care-s imperfecțiunile lumii în care trăim? 

Ştii, când stai să te gândești la câtă nepotrivire se 
găseşte într-o familie, între un bărbat și o femeie, între un şef 
şi un angajat, între două prietene dragi, îți dai seama că viaţa 
împreună este la fel de înspăimântătoare ca singurătatea, nu 
ți se pare? 

Rebreanu, în „Cuibul visurilor” ne demonstrează că 
fericirea nu o găsești afară din tine: 

După treizeci de ani de zbuciumări deşarte, ne 
întorceam acolo de unde pornisem. 

Căutasem fericirea prin toate colțurile pământului şi 
nicăieri n-o găsisem. 

Nici în zgomotul celor mai mari, pline de culoare şi 
neadormite oraşe, nici în iubirea celor mai apropiaţi oameni 
și nici chiar în inima mea, Cu cât o râvneam mai însetat, cu 
atât ea se ascundea mai adânc. 

Și viața mă gonea întruna, mă umilea şi îmi reteza 
aripile. Apoi îndrăzneala m-a părăsit. Ochii mei nu mai 
priveau înainte, înfricoşați de întunericul nepătruns, se 
întorceau tot mai des înapoi. 

Și nu uita că a fi adult înseamnă a fi singur. Îţi doresc 
singurătate profundă şi înălțătoare! 


CAPITOLUL V 
SPORT ȘI ALIMENTAȚIE 


Eşti ceea ce mănânci 

Clişeu? N-am găsit nimic mai adevărat decât această 
răspândită sintagmă „ești ceea ce mănânci”. 

Mâncarea mi-a guvernat viața până ce mi-am vindecat 
inima rănită. Este ciudată explicația dar este unică. 
Mâncarea este folosită pentru a compensa o rană interioară 
care ne-a marcat copilăria şi tinereţea. În cazul meu de copil 
abandonat la vârsta de patru ani am cărat după mine 
amintirile acelui eveniment dureros și am descoperit, trăind 
zile de copil rănit, că anumite alimente mă calmează şi mă 
liniștesc. Pâinea este unul din alimentele de care am abuzat 
până la vârsta adolescenţei când am observat că-mi pierd 
măsurile importante pentru o tânără aflată în perioada 
afirmării de sine. Cartofii iarăși mi-au „umplut” golul interior 
şi mi-au oferit echilibrul psihologic şi emoţional de care 
aveam nevoie pentru a mă dezvolta. În genere, alimentele 
moi îmi satisfăceau nevoile. 

De mică mă gândeam la rolul pe care îl are hrana în 
viața mea dar de curând am început să-mi explic ce rol au 
alimentele în vindecarea rănilor emoționale. 

Ca de exemplu, nu mi-a plăcut niciodată să mănânc 
fără să savurez și socializez la prânz şi cină. Încă o dovadă că 
mâncarea pentru mine însemnă o dovadă afectivă. 

Cei prezenţi la masă cu mine aveau să-mi confirme că 
sunt vie, importantă, specială. 

Gastronomia este o mare pasiune de-a mea și mă văd 
hrănind prieteni dragi într-un restaurant al meu. Creez 
rețete culinare cu ingrediente inteligente pe care le 
experimentez pe propria-mi piele. Îmi place să-mi răsfăț 


trupul, simţurile, sufletul. 

Am o nevoie mare de-a mă afla în mijlocul oamenilor. 
Mă energizează mulțimea. Nu mănânc niciodată ca să-mi 
potolesc foamea. Mă așez la masă doar lângă o persoană 
dragă, alături de care savurez ingrediente şi momente 
speciale. 

Până la urmă vorbele sunt mâncare. Și îmi plac 
întâlnirile calde și coapte în care am timp să diger informaţia 
și salata. Mesele reușite îmi lasă un gust plăcut în gură. 

Există o legătură strânsă între hrană și emoție și cu 
acest material o să te introduc în arta de a mânca sănătos și 
spiritual. Orice act care implică propria persoană ar trebui 
să fie un act de iubire și creştere spirituală. 

Analiza alimentelor pe care le preferi te ajută să 
înţelegi ce nevoie emoţională ai. În cazul meu, alimentele 
moi subliniază faptul că mă aştept ca ceilalți să mă facă 
fericită (un iubit, o prietenă, un părinte, o minune etc.). Aşa 
gândeam, inconștient până nu demult. 

Hrana serveşte atât trupului cât și sufletului. Și uite că 
intuiţiile mele sunt susținute de oameni care au trăit în 
secolul I, înainte de Hristos: 


Legile alimentaţiei sunt etice în intenţie, deoarece 
abținerea de la consumul de sânge îmblânzește instinctul 
omului pentru violenţă, insuflându-i o groază faţă de vărsarea 
de sânge. Prescripţia care interzice consumul păsărilor de 
pradă a avut menirea de a demonstra că omul nu trebuie să-și 
prade semenii. (Aristeas) 


Am aflat din aceste cercetări ca interdicțiile dietetice 
au fost insuflate omului în scopul evoluţiei sale. Ele 
„pângăresc şi poluează sufletul şi tocesc ascuţimea spiritului, 


făcând ca omul să devină confuz în păreri şi comportament 
şi copleșit de pofte perverse și animalice care îl duc la 
pierzanie, contrazicând astfel scopul pierzaniei”. 

Uite un link care te ajută să înţelegi de ce hrana cu 
produse animaliere otrăveşte trupul și spiritul: http://goo. 
gl /Yy2C1 


Implicații și răni emoţionale 

Mama și hrana. 7 ani. Mama simbolizează planeta 
Terra şi tot ce creşte pe ea. Tatăl este reprezentat de Soare. 
Mama îţi asigură alimentaţia. Laptele mamei a fost bun? 

Relaţia sănătoasă cu mama până la vârsta de şapte ani 
te ajută să te dezvolţi sănătos. Ai fost alăptată de mama? Eu 
n-am fost hrănită la sânul mamei deoarece ea n-a avut lapte 
pentru mine. În urma acestui incident eu, inconştient, am 
dezvoltat o rană de respingere chiar din primele săptămâni 
de viață. Chiar și mama se simte vinovată că nu-şi poate 
hrăni copilul. Ea folosește biberonul în locul sânului pentru 
a-şi hrăni şi calma copilul când plânge. Aceste sentimente de 
vinovăţie nu sunt conştiente şi nici declarate în fața familiei, 
ele sunt mesaje ascunse care ne sabotează relaţiile cu 
ceilalți. 

De foarte devreme gura ne este hrănită cu tot felul de 
lichide dulci care dezvoltă în noi nevoia de a ne alimenta 
când frustrarea creşte în noi. Nimeni nu ne învață să 
medităm la ceea ce simțim sau să căutăm cauza 
disconfortului iar la maturitate ne consolam şi ne liniștim cu 
o bucată de ciocolată și un pahar de lapte. 

Mănânci de foame sau dintr-o frustrare? E aproape 
imposibil să discerni între cele două nevoi urgente într-o 
societate care te bombardează cu reclame fascinante. 

Sunt persoane care mănâncă ceva dulce ca să capete 


energie. Şi asta este o soluţie de scurtă durată care imediat 
consumată se cere reactualizată. Din acest cerc vicios ieși cu 
greu. Doar cu susţinere terapeutică şi educaţie alimentară 
poți să te scapi de-o alimentaţie proastă care îți rănește 
fizicul, mintea şi sufletul. Tot ceea ce faci are impact asupra 
tuturor corpurilor tale (fizic, mental, emoţional și spiritual). 
Dacă mănânci prost, mult, dezordonat, gras şi toxic îţi vei 
leza și celelalte coruri fine și subtile. 

Am o clientă care se hrăneşte cu cafea, ciocolată și 
țigări. Refuză hrana din teamă de a nu se îngrașă și consumă 
dulciuri ca să poată exista. Mănâncă în picioare şi pe fugă. Nu 
savurează mâncarea şi nu-și ascultă corpul care vorbeşte 
întotdeauna și ştie ce vrea. Ea fuge de realitate și îşi 
anesteziază simţurile și adevăratele sentimente. 

Zahărul este ca şi alcoolul și drogul. Ţigara aduce 
liniște emoţională. Zahărul este foarte greu de eliminat din 
corp. Glandele suprarenale sunt puse continuu la muncă. 
Mereu trebuie să pui lemne pe foc ca să poţi supravieţui. Și-n 
timp, te simți vlăguit. Dormi mult şi eşti mereu obosită. Cine 
caută dulcele, caută fericirea. Asta înseamnă că cine 
mănâncă prea mult dulce este nefericit? Ai văzut unde duce 
logica asta? 

Tu nu mănânci dulciuri? Poate mănânci sărat sau prea 
sărat. Pui sare în bucate înainte de a fi gustate. Asta denotă 
că n-ai încredere în felul în care au fost preparate. De aici 
putem gândi despre tine că eşti genul de persoană 
dominatoare care vrea să controleze totul în viaţa ei și poate 
a altora? 

Sau condimentat? Altă nevoie specială. Ce lipseşte în 
viața ta? Mirodeniile, aromele, pasiunea, plăcerea în 
domeniile vieţii tale? Vocaţia te poate ajuta. 

Îți plac alimentele grase şi greu de digerat? înseamnă 


că te simţi vinovată. Un om care se iubește nu se otrăveşte 
prin alimente care au datoria să te crească frumos și sănătos. 

Doar cineva care se urăște poate înghiți toxine și 
grăsime, iubirea te vindecă, nu te omoară. 

Îţi vine să crezi că analiza şi conştientizarea 
alimentelor ce le consumi seamănă cu o consultaţie 
psihologică la un cabinet specializat? 

Totul în viața noastră poate fi analizat. Trupul este 
primul care merită studiat, el trădează lipsuri, vulnerabilități 
și răni interioare prin cerinţele alimentare. 

N-ai unde să te ascunzi, chiar și dacă ţii cele mai 
draconice diete şi faci sală de cinci ori pe săptămână. Ceva te 
va trăda şi vei sfârşi în lacrimi și suferință până la urmă. 

Crede-mă, ştiu despre ce vorbesc. Şi eu am trecut pe 
aici. Sper să nu mă mai întorc niciodată în trecut. Asta este 
rugăciunea mea zilnică. Să mă accept și să mă iubesc așa 
cum sunt până la sfârşitul zilelor mele. 

Când ai pretenții prea mari de la tine sfârșeşti prin a-ți 
sabota existenţa şi fericirea. Când trăieşti în control şi teamă 
nu te bucuri nici de tine şi nici de ce-ţi intră frumos în viaţă. 

Asta deoarece tu raportezi succesul la felul în care te 
vezi. Dacă te vezi mică, grasă şi greşită cum crezi că vor fi 
evenimentele ce le vei trăi de-a lungul vieții? Măreţe și 
senzaţionale? 

Nu. Viața va fi dură cu tine, ca o coajă de pâine sau alte 
alimente crocante îndrăgite de tine. Nu realizezi că însăşi 
alegerile tale alimentare tale traduc nevoia de luptă și 
complicaţii? 

Creştem cu mesajul că viața trebuie să fie grea, că 
trebuie să transpiri pentru fiecare reușită, să simţi greutatea 
şi să te zbați constant între viață şi moarte. 

Din păcate, nu ne putem întoarce în timp să schimbăm 


felul în care am fost hrăniţi, dar avem capacitatea să ne 
schimbăm comportamentele alimentare şi prin ele să ne 
vindecăm rănile interioare. Asta este marea binecuvântare. 
Să poţi face ceva aici şi acum ca să te eliberezi definitiv de 
ruşine, vinovăţie, umilinţă și teamă. 

Ca să-ţi construieşti viaţa pe care o vrei ai de ales între 
a rămâne la fel sau a te schimba ca să atragi în viaţa ta alte 
evenimente. Mai frumoase și luminoase. Cred că în 
momentele noastre de sinceritate știm cine suntem, ce 
putem şi ce nu putem. 

Corect şi sănătos este să fii sinceră cu adevăratele tale 
emoții. Să-ţi recunoşti ţie că te-ai ascuns în spatele celorlalți, 
sau te-ai victimizat ca să ţii aproape pe cei dragi 
îngrijindu-se de tine şi de nevoile tale. Nu aştepta miracole. 
Nu există. 

O clientă m-a întrebat cum pot să o tolerez din moment 
ce n-a schimbat nimic în viața sa? Am ajuns să mi-o scot din 
viață ca să o pot ajuta. N-a funcționat. Fiindcă ea m-a înlocuit 
cu o altă terapeută. Întreţine dependențe față de persoane 
de același sex care pot avea grijă de ea așa cum mama ei a 
avut grijă de ea de mică. Nici iubirea exagerată precum nici 
privarea de iubire nu ne ajută să ne dezvoltăm sănătos. Viața 
este un curs de dezvoltare personală și avem obligaţia să ne 
luăm rămas bun după o perioadă de formare şi specializare. 
În multe cazuri nu se întâmplă așa. Aceste femei nu se 
maturizează niciodată. 

Ascultă-ţi corpul. El vorbeşte. Îţi spune de ce are 
nevoie ca să fie fericit. Nu-i oferi prea mult zahăr sau prea 
multă cafea. Dacă eşti un consumator înrăit de cafea sau de 
alte stimulente înseamnă că îţi lipsește motivaţia de a trăi. 
Nu te poţi ridica din pat decât dacă simţi mirosul de cafea? 
Descoperă noi feluri de a trăi. 


Eu, într-o perioadă, mâneam prea multă pâine, care 
este alimentul de bază al omenirii. Căutam să înlocuiesc 
pâinea albă cu cea neagră, cu cea dietetică, crocantă şi fără 
gust; în cuvinte sărace eram controlată de această plăcere 
păcătoasă. 

De-abia când am citit cartea lui Lise Bourbeau, 
„Ascultă, mănâncă şi încetează să te controlezi”, care a 
devenit biblia mea, am aflat că semnificația acestei 
dependențe de pâine traduce o lipsă de afecțiune uriașă. 

Eu simțeam că nu sunt destul de iubită şi acceptată de 
cei dragi. Pâinea mă ajuta să-mi calmez dependenţa față de 
ceilalți, care în mintea mea aveau datoria să mă susțină, 
încurajeze, asculte, admire şi valorizeze. 

Fără ei simțeam că nu valorez nimic. De-abia acum 
înțeleg de ce aveam casa plină de prieteni. Eu îi tratam 
regeşte ca să vorbească frumos despre mine așa cum eu n-o 
făceam niciodată. 

Din contră, mă judecam și pedepseam când lucrurile 
nu prindeau conturul dorit de mine. Atribuiam eşecul de 
orice natură, care de cele mai multe ori nu ţinea de 
performanţele mele, propriei persoane şi mă declaram 
incompetentă şi vinovată. Singură mă târam la Curtea 
Supremă de Justiţie unde mă condamnam la zile de izolare și 
învinovăţire. 

A căuta aprobare, recunoaştere şi validare în privirea 
celorlalți trădează o lipsă de iubire de sine. Aceşti oameni 
consumă cu precădere alimente moi, ca pastele, pâinea, 
piureul, supele-cremă, plăcintele și așa mai departe. 

A mânca prea mult sau prea puţin iarăși ne spune de ce 
ai nevoie pentru a fi împlinită şi mulţumită de tine şi de 
existența ta. Cine nu mănâncă aproape nimic simte că nu 
merită să fie hrănit și iubit. Sigur că în trecutul acestuia 


găsim o  relaționare defectuoasă cu mama. Respingi 
mâncarea ca să o pedepseşti pe mama. Ți s-a întâmplat să ai 
episoade de înfometare? 

Cunoști persoane care şi în fața unor delicatese 
mănâncă foarte puţin, fără să simtă aromele, adevărata 
plăcere a alimentelor? 

Sau altele care mănâncă orice, oricât, ca să-şi umple 
golurile interioare? 

Flămânzeala emoţională se răsfrânge asupra felului în 
care te alimentezi. De obicei, persoanele care nu au fost 
hrănite emoţional de mama au obiceiuri alimentare total 
nesănătoase. Ele au mereu ceva de mâncare la îndemână. 
Sunt preocupate excesiv de hrană și simt că alimentele le 
ajută să-și păstreze echilibrul emoţional. 

Se simt fericite doar când mănâncă. Simt în stomac un 
gol imens chiar şi după cină. Mâncarea pare să nu umple 
niciodată acest vid interior care seamănă cu un sac fără fund. 

Suferința noastră se găseşte în inima noastră. Acolo 
sângerăm. Suntem flămânzi afectiv. Vrem mângâierile ce 
ne-au lipsit şi le căutam greșit... în prea multe alimente și de 
calitate proastă. 

Cunosc femei care mănâncă hrană organică şi 
sănătoasă în prezenţa celorlalți și în clipa în care rămân 
singure devorează frigiderul, care găzduieşte cele mai nocive 
și grețoase alimente (unt, smântână, sosuri, maioneză). 

De ce se comportă atât de inautentic? De ce să-ţi 
comanzi peşte la grătar și-o salată verde la restaurant și 
acasă să bagi în tine tocăniță de porc şi cartofi prăjiţi cu 
maioneză? 

Trebuie să fii o fire masochistă ca să te pedepsești cu 
alimente nesănătoase. Ţi-e silă de tine, te disprețuiești dar 
nu-ți permiţi să te comporți la fel și în public. Cât de 


nefericită poate să fie o astfel de persoană? Oare se bucură 
de ce mănâncă la restaurant? Cum crezi că se simte când 
înfulecă alimentele păcătoase din frigider? 

Eu cred că se urăște profund după ce mănâncă dar nu 
se poate abține. Asta e pedeapsa cea mai la îndemână. Aceste 
persoane sunt și supraponderale, dizgrațioase și se gândesc 
că unde sunt atâtea kilograme în plus mai intră şi altele. 

Din păcate, vindecarea se poate produce doar pe 
canapeaua unui terapeut. Aceste suflete au fost cândva 
umilite profund încât au învăţat să-și administreze ele însele 
același tratament. Suferința este starea de normalitate 
pentru ele. Umilinţa pe care o trăiesc când sunt privite de 
ceilalți sau când se privesc dezbrăcate în oglindă. 

Ce zici de persoanele care mănâncă repede? Vrei să afli 
dacă acest obicei este o dovadă de iubire de sine sau un act 
de sabotaj? Intuieşti corect. 

Aceste persoane, la prima vedere, îți dau impresia unor 
gurmanzi care adoră mâncarea și gătitul. Se bucură de cină 
alături de tine, se pot disocia cu ușurință, conversând și 
mâncând în același timp şi, din când în când, exclamând „ce 
bun e totul!” 

Dar mâncatul în companie, sau în timp ce citești, sau 
priveşti la televizor nu este o acțiune conștientă care dă 
dovadă de iubire de sine. Din contră, această tipologie 
înghite hrana fără să o savureze. Creierul lor nu primește 
semnale corecte deoarece alimentele aterizează întregi în 
containerul stomacului fără să treacă şi pe la etajele 
superioare, responsabile de plăcere și starea de saturație. 

Asta face ca ei să mănânce și prea mult și fără să simtă 
plăcerea unui fel de aliment deosebit. Te-am speriat deja? 
Te-ai regăsit pe undeva? 

E uşor să te verifici. Fii atentă la ce simţi când îţi 


descriu aceste comportamente alimentare și vei descoperi 
cum să te vindeci de aceste tendinţe negative. 

Eu am să continui să-ți descriu diferite stiluri 
alimentare ca să înţelegi mesajul ascuns al acestor 
comportamente nesănătoase și compulsive. Ai nevoie de-o 
imagine globală a ființei umane că să știi ce se ascunde în 
spatele kilogramelor în plus. 

Știu că ești nerăbdătoare să ajungi la partea practică, 
care ne oferă pastile de slăbit, ceaiuri verzi şi regimuri 
draconice care ne curăță de grăsime şi toxine, dar nu mă 
grăbesc. 

Te trag după mine prin aceste prezentări neplăcute, nu 
pentru că sunt sadică, ci pentru că nu te poți vindeca cu o 
cură de slăbit. Doar retrăind acele stări emoționale 
traumatizante care au format tiparul alimentar nesănătos te 
poţi scăpa de această dramă a vieţii tale, care îţi fură toată 
energia și strălucirea. 

O să-ţi ofer soluţiile exact atunci când vei avea nevoie 
de ele. Poate o fac chiar acum... 

Am o cunoştinţă care trăiește în interdicții de 
dimineaţa până seara: „Nu mai mănânc nimic dulce o 
săptămână. Nu mai beau. De luna viitoare nu mai fumez. Mă 
opresc eu din mâncat”. Dar ea încă devorează tot ce-i pe 
masă. Ea crede că mesajele restrictive o ajută să slăbească 
sau să renunţe la obiceiurile ei păcătoase. 

Nu se poate să câștigi bătălia cu mintea dacă nu-i faci 
pe plac, dacă nu-i vorbeşti blând şi corespunzător. Când îţi 
frustrezi organismul ei se răzbună pe tine și apar tot mai des 
aceste excepţii, „doar azi am voie să mănânc dulce”. Și uite 
cum zboară pe geam angajamentele şi ambițiile tale. 

Felul în care ne alimentam vorbeşte despre starea 
noastră psihologică şi emoţională. Mie îmi place să ies la 


masă cu lumea şi să observ ce fac cu mâncarea. Este foarte 
distractiv. Nu cred că sunt singura care observă 
comportamentele alimentare din jur. Unii se înfurie pe cei 
care mănâncă porcării, sau repede, sau prea mult, fără să 
pună un gram pe ei. „Ce metabolism au, nenorociţii. Eu mă 
chinui să-mi menţin greutatea de-o viață”. 

Te apucă invidia, ai vrea ca ei să servească prânzul și 
cina în locul tău. Și eu am avut astfel de perioade în care îmi 
doream ca antrenorul meu personal să mănânce și să se 
antreneze în locul meu. 

N-a fost să fie. A trebuit să învăţ să trăiesc cu rănile și 
kilogramele mele, fără să-i mai invidiez pe cei cu arderi bune 
şi cu trupuri perfecte. A trebuit să-mi pansez rănile, să-mi 
ascult nevoile trupului şi să negociez cu mintea mea 
dominatoare. 

În timp, am învăţat să nu-mi mai pun restricții, să nu 
mă mai pedepsesc când mâneam prea mult şi să mă accept 
cu grăsimea din jurul taliei. A fost greu. Te mint. A fost foarte 
greu. Să-ţi deschizi de bunăvoie și nesilită de nimeni rănile și 
să le priveşti cum sângerează este ca o operaţie pe cord fără 
anestezie. E aproape mortală. Te întrebi neîncetat dacă n-ai 
înnebunit cumva. 

Petreceam zile în şir luptându-mă cu crizele mele de 
mâncat compulsiv, care se numesc crize de hiperfagie, în caz 
că te interesează termenii de specialitate. Oglinda era reduta 
mea. Să ajung să mă privesc mândră în oglindă, fără să mă 
mai resping și ascund. 

E groaznic să suferi de dimorfism corporal, să te vezi 
grasă şi neatractivă. Să te critici și pedepseşti când pui un 
kilogram pe tine. Controlul kilogramelor m-a dominat foarte 
mulţi ani. Şi eu am fost rănită de mică. Am crescut cu ideea 
greşită că trebuie să arăt într-un fel ca să nu fiu respinsă de 


cei din jurul meu. E trist. 

Știu că nu-ţi dau veşti bune. O inimă rănită se vindecă 
greu dacă se pedepseşte prin alimente, control şi umilință. Ai 
nevoie să înveţi lecţia iubirii de sine. Prin terapia 
autoacceptării poţi ajunge la kilogramele dorite și la o stare 
psihologică echilibrată. 

Cea mai eficientă cale spre un trup frumos și-o viață 
echilibrată este să înveţi să-ți asculți corpul care cere singur 
de mâncare când îi este foame. El îți va spune cu ce vrea să 
fie hrănit. Tu trebuie doar să-i înveţi limbajul. Să-l asculți și 
să fii prezentă. 

O să-mi spui că trupul tău are pretenţii exagerate, îi 
este foame de alimente nesănătoase. Eu o să-ți spun că 
emoțiile tale cer alimente rafinate, precum zahărul, faina 
albă, grăsimile, cofeina, alcoolul, tutunul și alte produse 
chimice. 

Nu există om pe planeta asta care să nu poată să 
înlocuiască alimentele nesănătoase cu cele sănătoase. Există 
doar oameni plini de scuze şi sper că tu nu faci parte din 
această categorie. Orice este posibil, când vine vorba de 
stilul tău de viaţă. 

Am încredere în puterea ta de schimbare şi de 
transformare. Dacă eu am reușit, şi tu poţi câștiga bătălia cu 
aceste dependențe toxice. Miracolul unui stil de viață 
sănătos îți aduce în viaţă energie, vitalitate şi poftă de viaţă. 


Miracolul alimentaţiei sănătoase și a sportului în 
viaţa ta 

Ca să mă vindec de episoadele mele compulsive de 
mâncat și eliminat hrana, care nu s-au vindecat nici cu zeci 
de ore de psihoterapie, m-am înscris, la îndemnul unei 
prietene, pe lista de aşteptare a unui instructor de fitness. 


Sorin, părea un tip de treabă, profesionist - culturist de 
podium chiar dacă avea 40 de ani - și un excelent pedagog. 
Mi-a plăcut. Foarte încântată, am plecat de la primul 
antrenament. 

A doua zi m-am întâlnit parcă cu un alt tip, care purta 
aceleaşi trăsături fizice şi de personalitate și chiar același 
nume. Era tot el dar în forma autorității supreme. 

Eu întârziasem de la antrenament, cum îmi era 
obiceiul, şi m-a făcut în două cuvinte să înțeleg că urmează 
să mă antrenez cu altcineva dacă întârzii, sau nu fac ceea ce 
spune: să ridic greutăţile pe care mi le aşază în spate şi nu 
alerg 5 km la fiecare întâlnire. Wow! Şi eu care voiam să-l 
adaug pe lista mea de prieteni! Nicio șansă. 

De un an şi jumătate fac sala cu Sorin şi n-am reușit 
nicio clipă să-l păcălesc sau să-l fac să mă privească ca pe un 
om cu nevoi speciale, ori să mă trateze ca pe un client 
deosebit, urmărit de bulimie și stări emoționale negative. 
M-a ignorat şi mi-a redat viața pe care eu o anesteziam cu 
pastile de slăbit şi restricţii alimentare. 

Ce mult bine îți poate face un străin care cunoaște 
natura umană, beneficiile exerciţiului fizic şi al unei 
alimentaţii sănătoase bazate pe proteine (animale sau 
vegetale), fructe şi legume. 

Antrenorul meu este şi un foarte bun psiholog. Îi ține 
pe clienţii săi la respect și la distanță de sentimentalisme, 
gen: „Sorin, sunt la menstruaţie, m-am despărțit de iubit sau 
am fost dată afară de la serviciu”. 

Eu le-am încercat pe toate. Răceli, perioadă 
premenstruală prelungită, menstruaţie de două ori pe lună, 
dureri de spate și de genunchi, doliu în familie, divorțul 
bunicului la 81 de ani, pisica grav bolnavă, cearta cu iubitul. 
Nimic n-a mers. Omul m-a pus de fiecare dată faţă în faţă cu 


mine, cu limitele şi scuzele mele jalnice. 

Dacă ai şti din câte scuze suntem construiți... eu m-am 
rușinat după o perioadă de ele. 

Hai să vorbim puţin despre cum m-a făcut să mănânc 
hrană de sportiv. 

După ce mi-a permis o săptămână să-l impresionez cu 
meniul meu îmbibat în carbohidrați (paste, cartofi, plăcinte, 
merdenele, orez) mi-a recomandat meniul lui bazat pe 
proteine, legume și fructe. Fără prea multe negocieri, am 
adoptat acest stil de viață şi m-am vindecat de dependența 
de  carbohidraţii care-mi guvernau viața mentală și 
emoțională încă din copilărie. 

Înţelegi care-i rolul instructorului personal în viaţa ta? 
Te ajută să nu renunțţi la tine. Să te îngrijeşti de corpul tău, 
care este un vehicul prețios în această lume. El te ajută să 
cucereşti. 

Lumea se trezește şi nu mai cumpără reclame şi 
produse frumos ambalate și promovate! încă vrei să trăieşti 
cu pastile? Refuză hamburgerul de la McDonalds. 

Într-adevăr prima înghiţitură e bună, poate şi a doua, 
dar a treia începe să fie grețoasă şi de îndată ce 
conșştientizezi cât este de artificială o vei lăsa să putrezească 
pe rafturile acestor companii internaţionale care şi-au 
umflat buzunarele prin vânzarea unor produse care sunt 
refuzate şi de bacterii. 

Vei salva lumea în care trăieşti salvându-te pe tine. 
Informează-te şi dă mai departe: http://wp. me/p8XEi-ds 


Jurnalul alimentar 


Vreau să te ajut să-ţi reglezi regimul alimentar şi stilul 
de viață. Amânarea mi se pare instrumentul oamenilor care 


nu vor rezultate. Eu stau de vorbă cu femeia care ştie ce 
vrea, corect? 

Bun. Să ne apucăm de treabă. la un caiet cu multe 
pagini şi notează pe coperta acestuia următorul titlu: 
Jurnalul meu alimentar. De astăzi, notezi în el tot ce mănânci. 
Eu, voi fi Sorinul tău. În fiecare zi te invit să notezi în acest 
caiet alimentele sănătoase şi păcătoase cu care te alimentezi, 
ne-am înţeles? 

Ora Alimente și lichide 

2 biscuiţi, un pahar cu lapte 

1 sandviş cu şuncă şi caşcaval, 1 cola zero 

1 farfurie de supă 1 felie de pâine neagră piept de pui 
la grătar 1 ceai verde cu miere 

17: 30.2 cupe de îngheţată, 1 cappuccino peşte la 
grătar 

20: 00 legume sote 

1 pahar de vin roşu, 1 cola zero 

07: 00 

11:00 

14: 30 


Ce se va întâmpla dacă vei urma acest ritual Care mie 
mi-a redat bucuria de a mânca? 

Vei deveni conștientă de ceea ce mănânci în mod 
repetat şi vei putea alege acele alimente care te 
înfrumuseţează și energizează în locul celor care te otrăvesc 
și îmbătrânesc. Fără să urmezi vreo dietă în trend vei ajunge 
să te subțiezi. 

Cu condiţia să nu te mai ascunzi în spatele scuzelor şi a 
lipsei de informaţie. Eşti responsabilă de gradul de 
informare şi de sănătate, de aspectul tău fizic şi de 
atractivitate. Corpul tău, așa cum ai văzut în descrierea de 


mai sus reflectă viața ta emoţională și mentală. Frumuseţea 
şi sănătatea ta depind de tine! 

După ce conştientizezi că eşti ceea ce mănânci, te vei 
urca o dată pe săptămână pe cântar, îți vei măsura talia și îţi 
vei verifica jurnalul alimentar, mai exact, ce-ai mâncat timp 
de-o săptămână. Eşti o merdenea, un hamburger, o porție de 
cartofi prăjiți? 

După dictonul: „eşti ceea ce mănânci” vei trăi şi tu de 
azi înainte. De tine depinde destinul tău și al viitorilor copii 
ai acestei planete. Lumea depinde de tine! 

Astăzi, când îţi scriu aceste rânduri am ajuns să-mi 
cântăresc mușchii pe cântar, nu țesutul adipos, grăsimea și 
celulita. Pe lângă aspectul estetic pe care l-am dobândit, am 
mai dobândit încredere în mine şi plăcerea de a mă privi 
dezbrăcată în oglindă. 

Sportul cu antrenorul personal mi-a schimbat viaţa. 
Până la el, eu eram obsedată de slăbit şi grija mea 
compulsivă era să am un trup perfect. Doar atunci mă 
simțeam sigură pe mine și puteam face față provocărilor 
vieţii. Astăzi sunt liberă și fericită! 

Ascultă-ţi corpul şi nu vei depăși dimensiunile ideale. 

Întrebări inteligente: 

Vreau să mănânc ceva cald, rece, moale, tare, dulce sau 
sărat? 

Mi-e cu adevărat foame? 

Mănânc pentru că mă simt singură, furioasă? Oare 
ce-aș putea mânca? Ceva sănătos şi gustos? 

Mi-e poftă de ceva dulce? (asta înseamnă că suferi de-o 
foame emoțională) 

Ce aş putea să beau? (trupul tău are nevoie zilnic de 
doi litri de apă) 


Fii atentă la gândurile şi emoţiile ce te însoțesc în drum 
spre sală, de prânz și cină. Eşti frustrată, cauţi o recompensă, 
eşti furioasă? întârzie 30 de minute la masă. Aşteaptă să te 
scapi de starea emoţională negativă ca să nu mănânci mult și 
prost. 

Sunt sigură că ţi se va întâmpla să te așezi la masă cu 
anumite emoţii negative şi pentru ca să te vindeci de acest 
prost obicei te invit să scrii în jurnalul tău alimentar ce stări 
sufleteşti te-au însoţit când ai mâncat cu emoţii negative. 

Persoanele care mănâncă mult maschează ceea ce simt 
cu adevărat. Nu-și dau voie să simtă emoţii puternice și 
folosesc hrana ca pe-un anxiolitic, care-i liniştesc pe 
moment. 

Ai mâncat vreodată o cutie întreagă de ciocolată? Sau 
un tort întreg de ciocolată? O cutie de înghețată? Mai multe 
porţii de desert sau din mâncarea ta preferată? 

Numai o persoană care se disprețuiește poate să-și 
otrăvească trupul cu multe porţii de înghețată, ciocolată și 
alte preparate din ingrediente preferate. Lași alimentele să 
te controleze şi să te mutileze? 

Am o prietenă care îşi pierde formele în fiecare vară. 
Parcă se programează să devină dizgrațioasă şi să nu-și 
poată etala rotunjimile la soare într-un loc public. Nici măcar 
o fustă nu poate îmbrăca ce să mai vorbim despre a face 
plajă la o piscină populată de trupuri frumos îngrijite pe 
timpul anotimpului rece. Ce crezi că-i în sufletul acestei 
femei? Poate fi mâncatul excesiv și compulsiv un act de 
iubire? 

Nu cred în axiomă, mănânc mult pentru că sunt 
gurmandă. Mănânci mult pentru că emoția care stă la baza 
flămânzelii tale emoționale te ucide dacă n-o faci să tacă cu o 
porţie zdravănă de pizza, paste sau fructe de mare. 


Și mie îmi place să gust din toate, să petrec timp de 
calitate la cine somptuoase şi condimentate dar asta nu mă 
smulge din mijlocul societăţii care se bronzează în dres de 
baie. În costum de neopren nu poţi să te bronzezi şi nici să te 
simţi bine. 

Continuă să sapi și mai adânc în tine şi să descoperi ce 
te doare cu adevărat punându-ţi următoarele întrebări 
revelatoare: 

Te simţi vinovată când mănânci mult şi nesănătos? 

Te simţi vinovată atunci când te abaţi de la regimul 
meu alimentar? 

Te simţi vinovată când te cântăreşti şi vezi că te-ai 
îngrăşat două kilograme? 

Te simţi vinovată atunci când vine sfârșitul zilei și îți 
oferi o recompensă calorică? 

Te simţi vinovată când consumi o cantitate mare de 
mâncare pentru a-ţi umple golul interior? 

Te simţi vinovată atunci când corpul tău devine rotund 
şi pufos? 

Te simţi vinovată când vrei să guști din tot şi nu poți 
să-ţi controlezi poftele? 

Te simţi vinovată când te priveşti dezbrăcată în 
oglindă? 

Înseamnă că e timpul ca viaţa ta alimentară să se 
schimbe definitiv şi irevocabil ca să nu te mai simți vinovată 
că respiri, mănânci, pășeşti pe acest Pământ atât de hrănitor. 

Eşti mai mult decât culpabilitate, ruşine și vinovăţie. 
Poţi să-ți cântărești aspectele pozitive? Frumuseţea, 
bunătatea, inteligența? Completează tu lista începută de 
mine. 

Viaţa ta se va schimba în momentul în care vei admite 
că eşti o ființă completă care are puterea să-și transforme 


soarta în destin şi să-și desăvârşească viaţa. 

Fă o listă cu calităţile tale pozitive şi hrăneşte-te cu 
gânduri alese şi luminoase. Meriţi frumuseţe, supleţe, 
eleganţă, feminitate, iubire. Încă n-ai aflat adevărul despre 
tine fiindcă te-ai hrănit cu gânduri negre şi cu 
comportamente distructive. E timpul tău! 

Niciodată să nu ceri de la ceilalţi și nici de la viață mai 
puţin decât meriţi! lar ca să afli cât meriți ocupă-te de 
îngrijirea şi hrănirea trupului tău într-un mod inteligent aşa 
cum ţi-am propus mai sus. Măsura stă în mâinile tale! 


CAPITOLUL VI 
DEPENDENȚA 


Ceea ce vă dau nu este teorie și nici învățătură. De 
unde să iau învăţătura să vă dau? Vă dau de şti re despre 
calea acestui om, despre calea lui, dar nu și a voastră. Lalea 
mea nu este calea voastră, deci nu pot să vă învăţ. 

Cal ea e în noi, dar nu în zei, nici în teorii, nici în legi. 
Vai de cei care trăiesc după modele! Viaţa nu e cu ei. Dacă 
trăiţi după un model, atunci trăiţi viața modelului, dar cine 
să trăiască viața voastră, dacă nu voi înşivă? 

Rândurile de mai sus aparţin lui Care Gustav Jung şi 
sunt vorbe scumpe și rare, precum iubirea necondiționată și 
pietrele preţioase care ne luminează și încurajează să ne 
urmăm calea personală și nu a altora. 

Într-o lume care pretinde atât de multe de la tine, 
rezultate, maturitate și celebritate, ne vine tot mai greu să ne 
rămânem fideli nouă înșine. Cât de des ne întrebăm cine 
suntem și care e calea ce-o avem de parcurs? 

Am ales drumul nostru sau am păşit pe drumul indicat 
de mulțime? Şi până la urmă are vreun rost să ne cercetăm 
atât de adânc, să coborâm în conștiința noastră şi să scoatem 
la lumină părți din noi atât de sincere și pure? într-o lume 
impură, toxică, flămândă, cum ne vom descurca cu 
sensibilitatea interioară? 

Nu riscăm oare să fim înghiţiţi de profesioniștii stilului 
de viață care calcă totul în picioare ca să-și atingă 
obiectivele? Nu ţi s-a întâmplat să-ţi calce cineva sufletul în 
picioare? 

Bineînţeles că amândouă am plâns şi am suferit nopţi 
întregi până ce am reuşit din nou să ieșim în lume ca și cum 
nimic nu s-a întâmplat. Învățăm repede să ne ferim de 


suferinţe. 

Să ne ascundem sensibilitatea în spatele unui 
comportament de „femme fatale” sau a unei amazoane care 
la rândul ei calcă inima bărbaţilor în picioare ca să nu mai fie 
vreodată îndrăgostită de-un bărbat care n-are nevoie de 
sufletul ei. Învăţăm toate astea de mici. 

Spectacolul vieţii continuă şi noi ne jucăm într-un mare 
fel rolurile, ca un actor de Oscar. Și acesta e momentul în 
care începe rătăcirea, desprinderea de adevărata ta 
autenticitate. 

Ne căutăm prea mult în afara noastră, în ceilalți, în 
lume, în succes şi-n bunuri de preţ, fără să fim conştienţi că 
această alegere ne îndepărtează de ceea ce suntem noi cu 
adevărat. 

Adrian Nuță zicea că noi, oamenii, dezvoltăm de mici 
copii strategii de marketing şi PR. 

Ştii ce trebuie să zici ca să obţii ce vrei, cum trebuie să 
te comporți ca să primeşti atenţia şi afecțiunea de care ai 
nevoie şi chiar cum trebuie să te machiezi și să te îmbraci ca 
să-ți cucereşti privitorii şi admiratorii. Corect? 

Spune-mi că tu umbli nespălată și nepieptănată. Cred 
că toate avem zile în care vrem să rămânem în pijama și să 
citim un roman captivant dar nu putem face asta deoarece în 
aceeaşi casă cu noi mai locuieşte un bărbat, pe care 
pretindem că-l iubim și care ar putea să ne judece dacă nu ne 
spălăm pe dinţi şi rămânem cu părul nespălat. 

Dimineața sărim automat din pat, să ne spălăm, 
parfumăm și machiem. De ce faci asta? 

Pentru că-ţi place să-ţi aplici fondul de ten, rimelul şi 
fardurile pe față? Nicidecum. Pentru că arăţi mai bine 
machiată, pentru că lumea îți zâmbeşte când eşti aranjată, 
pentru că aşa fac toate femeile care se respectă și se 


preţuiesc. Să ai grijă de tine este o profesie. 

Frumuseţea este o profesie și cere timp şi bani. 
Investim mereu în noi ca să fim admirate, apreciate, iubite și 
mângâiate. Și noi ştim că cine nu se spală este respins de 
societate. De câte ori n-ai strâmbat nasul pe lângă o tipă care 
mirosea a transpiraţie? 

Ce-ai gândit? 

„Femeia asta chiar nu se spală!” Judecăm fără să vrem. 
Știind că judecata nu ne înnobilează. Nicidecum nu ne 
gândim că femeia ar putea avea emoţii sau probleme 
hormonale. Considerăm că este inadmisibil ca într-o 
societate atât de bine utilată cu produse cosmetice să 
mirosim a transpiraţie sau să ieşim pe stradă cu hainele 
rupte şi cu părul uns. E grețos, nu-i aşa? 

Să ai grijă de igiena personală este minimul pe care îl 
poate face o femeie. Nimeni nu spune să cheltui sume 
exorbitante pe ținute scumpe și tratamente cu caviar dar 
trebuie să avem grijă de felul în care ne prezentăm în lume, 
de felul în care mirosim şi arătăm. Ai văzut unde duce logica, 
bunul simţ, manierele și îngrijirea corporală? 

Te-aş întreba ce s-a întâmplat cu romanul captivant? 
L-ai lăsat deoparte, te-ai dus la baie, ţi-ai pus masca socială 
şi ai ieşit să-ți joci rolul pe scena vieţii. Nimic nu e aşa cum 
pare, nici la tine, nici la mine. 

Totul este o iluzie. Nu facem niciodată ceea ce vrem și 
facem mereu ceea ce vor alţii. Mă întreb uneori dacă nu-i 
mai fericită vecina mea care are 70 de kg și părul nevopsit la 
rădăcină? 

S-ar putea să fie sau să nu fie. Nici nu contează asta. 
Important este cât eşti tu de fericită cu rolul pe care l-ai ales 
să-l joci în această călătorie, numită atât de frumos, viață. 

Și hai să intrăm în dependenţa de plăceri efemere, dacă 


tot am zgâriat suprafața autenticităţii noastre. Să vorbim de 
bijuterii scumpe, de rochii semnate de mari designeri, de 
vacanțe şi maşini decapotabile. Ai trăit această plăcere în 
viață? Te-au purtat bărbaţii pe insule exotice? Te întreb 
deoarece am învăţat că în viaţă trebuie să le faci pe toate, 
după cum spune și vorba populară, „toate la timpul lor”. Şi 
dacă ai gânduri serioase, apucă-te devreme de prostii și 
căutări efemere. 

Ca o tânără cu aspirații înalte am ajuns repede să-mi 
plimb rochiile costisitoare pe aceste insule primitoare și 
luxuriante. Am pășit cu îndrăzneală la braţul unor figuri 
publice de la care împrumutam atitudinea de vedetă și 
zâmbetul hollywoodian. Îmi plăceau bărbaţii importanţi 
pentru că mă făceau să mă simt specială. 

Aşa-i când pleci de-acasă pe minus, cauţi în locuri 
greşite fericirea şi mai ales la braţul unor bărbaţi care n-au 
nevoie de tine mai mult de-un weekend sau un sezon, în 
cazurile cele mai fericite. Dar la acea vreme nu sufeream că 
idila se consuma înainte de-a începe, treceam şi eu cu pași 
grăbiţi la următorul bărbat care avea să-mi cumpere 
bijuterii și poşete scumpe. 

Vânătoarea de bărbaţi, de pietre preţioase și de maşini 
luxoase m-au stimulat să mă simt mai sigură pe mine, dar 
într-un mod artificial, niciodată autentic. 

Nu-i nimic greşit în a-ți plăcea luxul, bijuteriile sau 
mașinile decapotabile. Dar e greșit să crezi că aceste achiziţii 
îți vor livra fericirea pe tavă. Nimic nu ține mai mult decât o 
pasiune. O pasiune te ţine şi opt luni de zile, dar bijuteriile 
nu te ţin în braţe mai mult de trei nopți. 

Eu m-am lăsat inspirată de modele de succes, aşa cum 
procedează multe tinere. Toţi suntem vrăjiți de ce vedem pe 
stradă, în filme, la televizor şi vrem să fim şi noi cum sunt cei 


pe care îi admiram, vrem să avem succes și să trăim în stil 
mare. Şi asta li se întâmplă celor care n-au încredere că pot 
obține fericirea într-o vacanță cu cortul, celor care au 
flămânzit încă de mici după afecțiune şi confirmare. 

De asta e atât de greșit să ridicăm degetul spre o 
vedetă de televiziune care şi-a decolorat părul și și-a pus 
silicoane ca să se simtă şi ea mai bine în propria-i piele. A 
găsit aceasta strategie la îndemână ca să-și crească stima de 
sine, ca să ocupe un loc mai bun în lume, neștiind că fericirea 
se obține din lucruri simple. 

Unele femei se căsătoresc cu bărbaţi înstăriți pentru 
asta. Altele se dedică cercetării statistice ca să simtă că au 
contat în această lume. Fiecare caută să-i fie mai bine. Prea 
puţini sunt cei care vor să le fie rău și aceia sunt internați 
într-un spital de boli mintale. 

Nimeni nu vrea să treacă neobservat. Și toți fac ceva ca 
să se simtă buni şi iubiţi cu riscul de a renunţa la propriul fel 
de-a fi şi-a iubi. Și lumea e plină de astfel de exemple. Câte 
femei măritate şi nefericite cunoşti? Câte curtezane bine 
îmbrăcate și fericite cunoşti? 

Prea multe femei aleg drumuri greşite doar ca să 
trăiască şi ele o poveste de succes. 

Rareori se întâmplă să ne întrebăm sufletul ce vrea. Și 
eu am peregrinat mulți ani fără să mă intereseze ce nevoi 
are sufletul meu. Am alergat după succes, iubire şi aplauze. 

Am căutat în lume ceea ce mi-a lipsit în copilărie. 
Atenţie, iubire şi declaraţii de dragoste în privirea bărbaților 
pe care i-am sedus. O fetiță înspăimântată și-a pictat chipul 
cu siguranţă, îmi aduc aminte că-mi tremurau picioarele în 
fața provocărilor vieţii. Dar n-am renunţat niciodată de 
teamă că n-aş putea fi la înălțime, am înaintat cu frica în sân 
spre obiectivele propuse, spre inimile bărbaţilor şi spre 


plăcerile lumești. Voiam să fac parte din aceea lume, descrisă 
atât de frumos de cei pe care eu îi consideram realizați. 

Priveam oamenii mai înzestrați decât mine cu 
admiraţie şi câteodată cu invidie. De ce să nu recunoaștem 
că dacă ni s-ar oferi şansa, am putea trăi viața modelelor 
noastre. Și aşa ajungem să fim stăpânite de niște bărbaţi care 
ne privesc ca pe nişte proprietăți. 

Am face acest schimb doar ca să simțim ce gust are 
succesul, iubirea, atenția și aplauzele. Nevoia noastră de 
importanță este o nevoie fundamentală pe care o 
experimentăm prea puţin în vieţile noastre. Eu ştiu despre 
mine că am suferit mult fiindcă n-am primit acasă o educaţie 
aleasă, o moştenire care să-mi permită un echilibru 
psihologic şi confirmarea că merit tot ce-i mai bun de la 
viață. 

Pot spune că mi-a fost tot timpul teamă că nu sunt 
destul de bună într-o lume plină de oameni frumoşi și 
talentaţi. 

Și-am hoinărit mult timp, de la stânga la dreapta, prin 
întuneric şi prin teamă, ca să dau de acele instrucţiuni care 
m-ar fi ajutat să-mi creez o experienţă senzațională. De fapt, 
consideram că mi-a fost luat ceva la naştere, dreptul la 
fericire şi iubire, la încredere în sine, sentimentul de 
siguranţă, dreptul de-a avea o familie iubitoare și prezentă 
în viața mea. 

Aş fi vrut ca părinţii mei să fie mândri de mine și să 
spună: „fata mea este foarte talentată”. 

Aş fi vrut să am acces la o bibliotecă imensă care să mă 
ghideze prin viaţă. 

Aş fi vrut să fiu strânsă în braţe şi sărutată pe frunte de 
mama şi de tata înainte de culcare. 

Aş fi vrut să fi participat la deciziile care se luau în casă 


și să mi se asculte părerea. 

Aş fi vrut să fiu ascultată și încurajată în adolescenţa și 
tinereţea mea. 

În realitate, lucrurile nu arată niciodată ca în 
imaginația noastră. Visele ne ajută să descărcăm tensiunea 
acumulată peste zi şi este bine şi așa, dar tot nu ne ajută să 
ne trezim încrezători, cu sentimentul propriei valori și siguri 
că vom trăi tot ce-i mai frumos în lumea asta. E grozav să ştii 
că meriţi iubire, o relație sănătoasă, o viață împlinită dar 
prea puţini se bucură de luxul acesta în zilele noastre, după 
ce ies răniţi din sânul familiei. 

Aceste cuvinte au menirea să te introducă în păcatul 
dependenţei despre care vom vorbi în detaliu, în paginile ce 
urmează. Ca fostă dependentă, îți pot arăta păcatele mele, 
durerile trăite și vindecarea de cele mai cumplite 
dependențe. O să începem călătoria noastră cu dependenţa 
de mâncare și de alte substanţe: tutun, alcool şi droguri. 

Eu le-am experimentat în detaliu câțiva ani şi am ieșit 
învingătoare din această confruntare dureroasă. Și sper că 
acest material te va ajuta și pe tine să depășeşti orice 
înlănţuire și să ieși vindecată din ghearele dependenței 
printr-o autonomie sănătoasă şi constructivă. 

Dependentul gândeşte despre el că nu este suficient de 
bun și pregătit ca să se descurce singur şi prin această 
credință că „nu pot face nimic de una singură” te legi într-un 
mod bolnăvicios de ceilalți. 

Prin pretenţia ta infantilă de-a fi ajutată şi sprijinită îți 
anulezi inițiativa și autonomia. Cum poţi să fii dependentă 
de ceilalți fără să-ți anulezi personalitatea? Când ești 
dependentă te supui regulilor celorlalți. Devii sclavul 
dependenţei. Și uite cum arată o femeie dependentă de 
mâncare: 


Dependenţa de mâncare 

Bulimie, anorexie, pastile de slăbit, diete, nutriţioniști: 
cât timp pe zi petreci gândindu-te la mâncare? La 
kilogramele în plus? La diete şi pastile de slăbit? 

Pare un aspect uşor de gestionat dar în realitatea 
pentru multe femei mâncarea a devenit o obsesie. Cât 
mănânc? Câte calorii conţine fiecare aliment? Și cum fac să 
mă scap de ce am mâncat ca să rămân în formă maximă? Ne 
interesează cum arătăm. Și facem sacrificii ca să rămânem 
slabe şi atrăgătoare în ochii celor care ne privesc. Nu este o 
discuție banală. O abordez pentru că eu însămi am suferit 
ani buni de bulimie și este o tulburare alimentară care-ţi 
sabotează viața. 

Ce este bulimia și cum se manifestă în vieţile noastre? 

Bulimia este o boală severă care ajunge să-ţi 
controleze gândurile fără să-ți dai seama. Devii obsedată de 
controlul greutății tale și viaţa ta se învârte în jurul mâncării 
și a evacuării alimentelor pe orice cale (vomitive sau 
laxative). 

Sigur vei avea impresia că tu nu eşti afectată de această 
boală pentru că nu ţi se întâmplă decât o dată în zi să 
mănânci excesiv (consum mediu de 4800 calorii) şi-n rest ai 
grijă ce bagi în gură sau te înfometezi. 

Ai o dietă bogată în carbohidrați (prăjituri, ciocolată, 
plăcinte sărate, cartofi, paste, pâine şi alte foietaje)? 

Înseamnă că suferi de-o tulburare de alimentaţie 
care-ţi consumă mult timp și energie. 

Cum îți afectează gândurile și viața acest 
comportament alimentar? 

Păi, ajungi să te gândeşti în cursul unei zile tot mai 
mult la mâncare și să ignori aspecte importante din viața ta 


(cariera, viața personală, independenţa, vocaţia, dezvoltarea 
personală). 

Mănânci pentru a-ți linişti trebuința de foame care 
ascunde o anumită frustrare. Și se spune despre persoanele 
care sunt obsedate de cum arată şi cât cântăresc că le 
lipseşte sentimentul preţuirii şi aprecierii de sine. Ele nu 
şi-au definit identitatea şi controlul kilogramelor le face să 
se simtă bine în pielea lor „dacă mă menţin slabă înseamnă 
că valorez ceva în ochii altora”. Evident că mănânci ca să nu 
te gândeşti la ce-ţi lipseşte, pentru a compensa lipsa de 
prețuire, de iubire, de independenţă și așa mai departe. 
Mâncarea ţine locul lipsei. 

Maslow zicea că unei persoane care-i lipseşte hrana, 
siguranța, iubirea, respectul va fi probabil mai avidă de 
hrana decât de orice altceva. Nu ţi se pare adevărat? 

Dacă o persoană n-are o viață a ei, un cerc de prieteni, 
un acoperiș deasupra capului, o relație de cuplu, o afacere, 
un job bine plătit, o carieră sau alte plăceri de la viață va 
deveni o persoană controlată de nevoile fiziologice. Ştii 
ce-nseamnă asta? 

Ea trăieşte doar pentru a mânca, a bea, a fuma, a 
dormi, a face sex ocazional şi cam atât. Se poate numi asta o 
viață? Hrana şi somnul îi oferă bulimicului alinarea 
sufletului. „Măcar fac ce-mi place”. Bulimia este un fenomen 
foarte răspândit printre femei. 

Mai ales că există și presiunea socială care promovează 
tot felul de siluete, manechine şi forme suple care-ţi inundă 
setul de gânduri şi credinţe. Ajungi să fii obsedată de felul în 
care trebuie să arăţi ca să te regăseşti şi tu printre femeile 
frumoase şi atrăgătoare. 

Şi se întâmplă să ajungi să arăţi aşa cum ţi-ai dorit şi să 
te simți la fel de grasă şi obsedată de ceea ce mănânci și asta 


fiindcă ţi-e tulburată imaginea formei corpului. 

Ani de zile m-am văzut grasă şi eu cântăream 48 de 
kilograme. Eram lipsită de putere şi control în ceea ce privea 
episoadele mele de hiperfagie (mâncat compulsiv şi excesiv). 

După episoadele de mâncat compulsiv săream la cutia 
cu laxative care mă ajutau să elimin rapid ce-am mâncat ca 
să mă mai pot privi în oglindă. Şi asta se întâmpla de vreo 
trei ori pe săptămână. În rest, mă înfometam ca să nu abuzez 
de pastile fiindcă ştiam ce semne și efecte lasă pe aparatul 
digestiv. 

Teama intensă în această tulburare alimentară este că 
te vei îngrășa și-ți vei pierde silueta şi asta îți va păta 
imaginea de sine şi compromite relaţiile profesionale și 
interpersonale. 

Irina Holdevici, un psihoterapeut remarcabil, ne spune 
că acești oameni suferă de următoarele tulburări: 

— schema ego-ului centrată pe conceptul de greutate 
corporală: imaginea lor de sine este dependentă de felul în 
care arată şi cât cântăresc: ei autoapreciază aspectul fizic în 
loc să adune semnele succesului profesional şi social; 

— tendinţa de autoevaluare negativă: să te priveşti cu 
un ochi critic nu te ajută să faci performanţă în viaţă, din 
contră suferi de nesiguranţă în tot ce întreprinzi (educaţie, 
relaţii, profesie, evoluţie). 

Cum m-am vindecat de bulimie? 

Cu terapie și cu implementarea unor ritualuri 
alimentare şi sportive în viața mea. Până nu demult am fost 
obsedată de felul în care arăt și asta mi-a consumat mult 
timp şi energie care m-ar fi ajutat să fie investită în cariera şi 
viața mea sentimentală. 

Este natural să-ți pese de felul în care arăţi și cum te 
alimentezi (regulat şi sănătos) dar să nu exagerezi punând 


kilogramele tale și obiectivul stabilit în fruntea planului 
vieţii tale. 

Cum arată o zi din viaţa mea de bulimică? 

Plină de reguli și restricții, unde îmi permiteam doar 
câteva tipuri de alimente care conţineau indice glicemic 
scăzut, astfel încât plăcerea de a mânca zbura pe geam și eu 
tremuram la gândul că se apropie ora 18 şi nu mai pot 
mânca pe ziua de azi. 

La finalul zilei, eram atentă să nu depășesc 1200 de 
calorii și dacă se întâmpla să sufăr un eveniment neplăcut 
aveam grijă să-mi răsfăţ simţurile cu ceva interzis, după care 
mă pedepseam cu încă un regim alimentar care sigur era 
mai strict decât primul stabilit. 

De multe ori pe zi mă gândeam la ce urmează să 
mănânc și cum să-mi potolesc pofta de carbohidrați şi de 
alte alimente interzise care mi-ar fi intoxicat trupul și mintea 
organizată și disciplinată. 

Evenimentele neprevăzute, mai ales stările afective 
negative nu te ajută să-ți respecţi regimul impus. 
Perfecționismul de care suferi te împinge să devii şi mai 
obsedată de regim şi de pastile (laxative şi diuretice). Iar 
faptul că-ţi încâlci regimul alimentar te provoacă să devii şi 
mai aspră şi mai critică cu tine. Crezi tu că asta te 
valorizează? 

Acest comportament te conduce spre eşec în restul 
domeniilor din viaţa ta. Întregul tău potenţial este pus în 
slujba satisfacerii acestei obsesii despre felul în care arăţi și 
cât cântăreşti. 

Eu n-am mai putut să trăiesc așa şi am căutat ajutor la 
un terapeut de data asta. Am renunțat la nutriționist, la 
homeopat, la pastile de slăbit, la înfometare şi m-am apucat 
de terapie fiindcă simțeam că nu mai am deloc valoare în 


pofida reușitei de a-mi controla kilogramele. N-o să intru în 
detaliile terapiei că nu te ajută dar îţi ofer schema mea de 
vindecare pe care o poți aplica în viaţa ta chiar din acest 
moment: 


Jurnalul alimentar 

Notează-ţi ce mănânci şi la ce oră astfel încât să 
conştientizezi ce obiceiuri alimentare ai (sănătoase sau 
nesănătoase). Fă-ţi un obicei de-a purta acest jurnal în 
geanta ta. 


Antrenor personal 

Cu acest jurnal te vei duce la un antrenor care îţi va 
pregăti şi-un program sportiv pe care să-l implementezi de 
trei ori pe săptămână (luni, marți şi joi). Nu vei lipsi de la 
aceste trei antrenamente pe săptămână nici dacă răcești. 
Tratează-le la fel cum tratezi programarea la doctor. 
Gândeşte-te că dacă lipseşti de la antrenament pierzi şansa 
să te vindeci de bulimie. 

Trebuie să înveţi să-ți respecţi angajamentele. E primul 
semn de responsabilitate pe care îl vei introduce în noul tău 
stil de viață. Cel mai ușor lucru este să renunți. Dar nu vreau 
să ştiu cum te vei simţi dacă nu vei fi în stare să mergi de trei 
ori pe săptămână la sală. Vei ajunge să spargi toate oglinzile 
din casă şi să te devalorizezi și mai mult. De aici nu mai este 
decât un pas până la izolare şi la episoade depresive severe. 
Eşti pregătită? 

Eu îți ofer un model de fişă de automonotorizare, 
întocmit de Fairburn: 


O ALIMENTE L COMPO 
RA CONSUMATE OCUL  RTAMENT 


NEDORIT 


(CONTEXT) 
8: 1 pahar cu apă ac O 
30 şi-o cafea cu zahăr  asă prăjitură şi 
mi-am 
pierdut 
controlul 
1 Zi 1 Coca-Cola m m-am 
2: 30  şiocutiedebiscuiți uncă cântărit și mă 
simt grasă! 
1 O supă de pui pa mâncat 
4:50 şi-o salată cu ton uză 1 kg de 
struguri 
1 piept de pui ac m-am 
9:30 grătar şi 2 pahare asă simțit singură 
vin - o ciocolată 


Ai înțeles cum trebuie să arate jurnalul tău alimentar? 
Te rog să scrii în el în fiecare zi şi te asigur că o să te vindeci 
mai repede decât crezi şi asta fiindcă l-am testat pe mine și a 
funcționat excelent. 

Faptul că-ţi notezi gândurile şi sentimentele te ajută să 
te accepți. Și acceptarea este primul pas spre vindecare. 
„Chiar dacă am mâncat o ciocolată aseară mă accept şi mă 
iubesc profund şi-n totalitate. Chiar dacă mai am pofte seara, 
mă accept profund şi-n totalitate și mă vindec cu fiecare zi în 
care îmi scriu în jurnal şi mă ţin de ritualul sportiv. Drumul e 
lung și eu sunt pregătită de fiecare schimbare din viața mea”. 


Cântăreșşte-te o dată pe săptămână joia 

Ziua de joi la mine e de cântar și de măsurători (talie şi 
șold) şi-mi notez progresele. Important este să păstrezi 
dorința de-a avea niște forme potrivite înălțimii tale 


(calcularea greutăţii ideale). 

Verifică-te de fiecare dată când te pui pe cântar şi 
observi că ai luat un kilogram. Ce simţi? Ce gânduri negative 
îți trec prin cap legate de faptul că te-ai îngrăşat un 
kilogram? 

Notează-le şi pe ele aşa cum ţi-am precizat mai 
devreme. E important să te accepţi aşa cum eşti. 


Prescrierea unui regim alimentar (consultă-te cu 
un nutriţionist sau cu antrenorul tău personal) 

E important să-ţi respecţi mesele și să nu sari peste ele 
ca să ajungi iarăși la vreo criză de mâncat compulsiv în care 
îți vei submina încrederea în tine ce ţi-o clădeşti cu această 
schemă de vindecare. 

Trei mese pe zi şi două gustări. Îţi dau exemplul meu 
personal de meniu: 

Dimineaţa (ora 8, 9) servesc cereale fără zahăr, cu 
iaurt (o, lz grăsime), o cafea cu miere, apă. 

Prima gustare: un fruct (banană, portocală, măr, ce-ţi 
place) până-n ora 11: 00. 

La prânz (13: 30): o ciorbiță de legume și o felie de 
pâine integrală; o salată cu ton, piept de pui cu multe legume 
proaspete. 

A doua gustare: un baton proteic sau o brânză 
Hermann (0, 12% grăsime) cu o doză de proteină Syhtha 6 
(o găseşti în săli de sport sau în magazine pentru sportivi). 

La cină (20 - 22) mă răsfăț cu un pește la grătar şi 
legume sote sau la grătar și-o salată de crudităţi însoţite de 
un pahar de vin delicios. 

Priveşte-te dezbrăcată în oglindă cu lumina aprinsă 
Dezbracă-te de haine. Cum te vezi? Cum te simţi dezbrăcată? 
Priveşte-ţi fiecare parte a trupului tău. Vezi ce-ţi place și ce 


nu-ți place. Incepe cu ce te doare mai tare. 
Lucrează asupra gândurilor negative automate”. M-am 


>» 


îngrăşat” nu înseamnă „sunt grasă”. Faci diferența? 

„Mă simt grasă” poate fi tradus „am mai multe 
kilograme decât e necesar”. 

„Sunt grasă” poate însemna „mă simt neatrăgătoare'. 

„Chiar dacă mă simt neatrăgătoare, mă iubesc și mă 
accept în totalitate”. 

„Deşi mă simt neatrăgătoare asta nu mă împiedică să 
învăţ să mă iubesc şi să mă preţuiesc”. 

„Încep să mă simt mai atrăgătoare și asta fiindcă am 
grijă de mine în fiecare zi prin sport și alimentaţie 
sănătoasă”. 

Continuă tu prelucrarea gândurilor tale automate. 

Ai trei paşi de efectuat în timp ce te priveşti în oglindă 
sau te surprinzi gândind negativ despre tine: notează-ţi 
gândurile disfuncționale. Acceptă-le. Transformă-le chiar 
acum cum ţi-am arătat în exemplele de mai sus. 


Poartă haine strâmte și fuste scurte pentru o 
perioadă de două luni de zile 

Știm foarte bine amândouă despre ce e vorba cu 
această regulă de aur. Deschide dulapul și scoate de acolo 
toate hainele lungi, largi, mari pe care ţi le-ai achiziționat. 
Donează-le, fă-le cadou. De astăzi, revii la vechiul tău stil 
vestimentar. 

Cum te îmbrăcai înainte de a te îngrăşa? Alege haine 
strâmte pe trupul tău. Vreau să-ți scoţi formele la iveală. 
Lasă-te privită şi urmărită”. Chiar dacă am câteva kilograme 
în plus, învăţ să mă simt bine în haine strâmte. Deși mi-e 
ruşine de grăsimea din jurul taliei, învăţ să mă simt feminină 
în rochii strâmte”. 


Foloseşte sugestiile care te ajută să treci peste 
complexele tale.  Construiește sugestii pentru orice 
sentiment de teamă, vulnerabilitate şi insecuritate. 

Tu ești omul care are bagheta magică în mână. Tu 
singură poți să-ţi transformi complexul în calitate de fiecare 
dată când lucrezi asupra gândului negativ automat ce-ţi vine 
în minte când te simţi prost în pielea ta. Lucrează pentru tine 
cu toată energia de care dispui. 


Fă dragoste la lumina veiozei sau a lumânării 

De când nu te-ai mai arătat dezbrăcată ziua sub 
privirea iubitului tău și-a razelor de soare? 

Când eşti complexată de felul în care arăţi nici sexul nu 
este de calitate. N-ai cum să te conectezi profund la bărbatul 
tău când tu ești atentă să nu-ți observe celulita de pe coapse. 
Nu-l poți păcăli prea mult timp nici pe cel mai 
neexperimentat bărbat, în scurt timp îşi va da seama că 
mimezi un orgasm şi-o stare interioară de încredere în sine. 
Asta cauţi? 

Îți sugerez să creşti luminozitatea camerei când faci 
dragoste ca să înveţi să te accepți corporal și să ai parte de 
relaţii sexuale extraordinare. Mă crezi pe cuvânt? Sau merg 
mai departe? O să-ţi dau câteva exemple ca să te ajut să-ţi 
dezvălui temerile şi frustrările. 

„Mă simt o femeie plină de defecte și nu îndrăznesc să 
fac dragoste cu lumina aprinsă. 

„Dacă mă arăt dezbrăcată ziua iubitul meu n-o să mă 
mai dorească noaptea”. 

„Sunt prea bătrână pentru a mai seduce un bărbat în 
amiaza mare”. 

— „N-am forme de manechin ca să-mi permit să fac 
dragoste pe lumină”. 


Cum de o femeie ca tine face atâtea supoziţii 
disfuncționale și anticipează eşecul? în toate exemplele de 
mai sus găsim teamă, complexe, slăbiciune, frustrare şi eşec. 

Dacă rămâi cu aceste scheme cognitive „nu valorez 
nimic”, „sunt grasă și urâtă”, viaţa ta va fi guvernată de 
convingeri limitatoare şi disfuncţionale care-ţi vor bloca 
accesul la împlinire, satisfacție, orgasme şi succese. Nu spera 
că te vei vindeca din această poziţie. 

Blochează-ți gândurile automate negative „niciodată 
nu voi fi slabă şi nu voi arăta bine” imediat ce ele apar în 
mintea ta. Învață să vorbeşti cu tine, „chiar dacă toată viaţa 
m-am simţit grasă, de azi înainte învăţ să mă accept și să mă 
iubesc așa cum sunt; deşi am câteva kilograme în plus, am 
început să mă simt bine în propria-mi piele îmbrăcată și 
dezbrăcată”. 

Foloseşte şi construieşte noi scheme cognitive dacă 
vrei să accesezi resursele nelimitate ale Universului. 

Du-te la înot la o oră aglomerată și dezbracă-te în fața 
femeilor și a bărbaților. 

În continuare, am nevoie de tine să îndrăzneşti şi mai 
mult, astfel încât să fii pregătită de orice situaţie 
neprevăzută sau recădere (întoarcerea la obiceiurile vechi și 
nesănătoase). 

Când tu îndrăzneşti să mergi la bazin într-un costum 
de baie în această perioadă de vindecare, mintea ta învaţă să 
gândească într-o nouă manieră (pozitivă şi încrezătoare). 

Nu de asta avem noi nevoie? De privirile celorlalți? 

„Deşi mă simt ameninţată de privirea celorlalți mă 
angajez ca o dată pe săptămână să merg la înot la o oră 
aglomerată. Deşi aceste stări afective sunt foarte neplăcute, 
pot să le depășesc, şi acest lucru devine mai ușor de realizat 
după câteva minute de expunere la privirile celorlalți”. 


Ai înţeles ce-ai de făcut? îți doresc succes în 
construirea şi implementarea acestei strategii de succes! 

Priveşte femei atrăgătoare şi admiră-le Ce simţi când 
te uiţi la o femeie frumoasă? Bucurie, invidie, ură, admiraţie? 
Recunoaște-ți adevăratele sentimente față de femeile 
frumoase şi atrăgătoare. 

Ce relaţii ai cu prietenele tale și cu restul femeilor? Le 
admiri sau le critici? 

Vreau să înveţi că femeile pe care le întâlneşti în viața 
ta sunt la fel ca tine. Noi avem tendința să ne ascundem în 
spatele măștii sociale pe care ne-o construim dar intuiţia ne 
spune cine-i cu adevărat femeia din fața noastră indiferent 
de ce vrea ea să transmită celorlalți. Corect? 

Nu ți se întâmplă să ghicești ce simte cu adevărat 
celălalt? Aceasta vrajă se întâmplă deoarece tu însăţi simţi 
trăirile femeii din fața ta. Şi asta fiindcă sunt ale tale, tu 
suferi de singurătate, de lipsa încrederii în tine, de răutate, 
invidie, egoism şi aşa mai departe. 

Vreau să te accepţi deopotrivă cu defecte și calități. Nu 
eşti doar o femeie frumoasă și bună, ești şi-o femeie urâtă și 
rea. Când accepţi că poţi fi şi iubire și ură, altruism și egoism 
vei avea surpriza să constaţi că te vezi frumoasă în oglindă și 
te bucuri să vezi femei frumoase în preajma ta. 

Urmează această cale regală și sufletul tău se va înălța 
pe zi ce trece. E important să te înconjori de femei frumoase 
şi să le priveşti cu sinceritate. Vei descoperi că şi femeile 
frumoase au defecte. Asta te va ajuta să te priveşti cu 
acceptare şi mulțumire. Nimeni nu e scutit de un defect fizic. 
Diferenţa o face felul în care te priveşti (cu dispreţ sau cu 
preţuire). 

Am început să vorbesc despre mâncare deoarece 
legătura este strânsă cu imaginea de sine, premisa pe care se 


construieşte comportamentul, personalitatea și o serie de 
întâmplări ce urmează să le trăiești. 

Cea mai mare durere a unei femei pleacă de la trupul 
ei. De aici, am gândit acest traseu pentru tine care sper să te 
ajute în dezvoltarea unui nou stil de viață sănătos. 

Doar în clipa în care conștientizăm că ne purtam urât și 
greşit cu noi înşine reuşim să trecem la un alt nivel de 
relaționare cu noi înşine. Comunicarea în viața noastră este 
vitală. Mai ales comunicarea cu noi înșine. De asta depinde 
calitatea vieții noastre. 

Viaţa devine un iad pentru femeile care-s obsedate ca 
lucrurile să fie perfecte în viața lor. Perfecţionismul 
îmbolnăveşte organismul şi nu te lasă să te bucuri de viaţă. 
Până ce nu înveţi să-ți îmbrățişezi vulnerabilităţile n-o să 
poți să le tratezi. 

Nu lăsa comportamentele obsesiv-compulsive să-ți 
distrugă viața; n-o să ţi se întâmple nimic rău dacă lași 
farfuriile nespălate în chiuvetă sau hainele împrăștiate prin 
casă. Îţi dau astfel de exemple deoarece dependența de 
mâncare te conduce și spre alte comportamente 
disfuncționale, aberante care-ţi răpesc spontaneitatea şi 
unicitatea. 

Dependenţa de bărbaţi, afecțiune și iubire într-o lume 
care găzduieşte cinci miliarde de oameni noi suntem în 
căutarea unui bărbat potrivit tipului nostru de personalitate. 
Alături de un bărbat ne simţim mai bune, mai frumoase și 
mai fericite. Singurătatea nu este pentru noi și căutăm 
neîncetat iubirea. 

Elena este o femeie frumoasă, o adevărată seducătore 
care deţine controlul relaţiilor sale. Nu cred că-i iubește pe 
bărbați, simte doar nevoia disperată de-a avea un bărbat în 
patul ei. Chiar şi unul nepotrivit este binevenit în 


aşternuturile ei. 

Ea este mereu alături de cineva. Un tânăr răsfățat, un 
bărbat însurat, un iubit mămos, un bun amant și un aspirant 
la titlul de bărbat bun pentru această femeie care pare să 
ştie ce vrea. De ceva vreme se simte descurajată și caută 
soluții într-o fostă relaţie pe care o resuscitează cu ambiţie și 
multă energie consumată. 

Va reuși ea să învie o relaţie care este de ceva vreme 
moartă? Merită oare osteneala? Este acest bărbat din 
trecutul ei bărbatul potrivit cu care să-şi construiască o 
viață? 

Nu este nimic greșit în a fi legată de-un bărbat bun şi 
potrivit sau de-o pasiune pe care o exerciţi în fiecare zi, dar 
este greşit să ai mereu nevoie de suport, încurajare, sprijin, 
atenţie şi afecțiune de la orice bărbat care trece pe stradă. 

Aceste femei nu pot să trăiască singure şi preferă un 
bărbat nepotrivit, incompatibil şi chiar agresiv doar ca să nu 
rămână cu ele. Le sperie viaţa în lipsa unui partener. 

Elena seduce bărbaţi, resuscitează foști amanți și 
rămâne în relaţii toxice gândindu-se „Mai bine într-o relaţie 
ca a mea, decât singură. Și oricum, niciodată nu rămân la un 
bărbat, este riscant. Întrețin mai multe relaţii cu succes. De 
ce-aș renunța la stilul meu?” 

Dar, așa cum ai intuit și tu, Elena este speriată de 
iubire și de-o relaţie profundă. Alege bărbaţi simpli, 
nepotriviți, însuraţi, imaturi tocmai ca să nu intre într-o 
relație cu un bărbat matur și responsabil. Ar părea bună de 
internat într-un spital după descrierea făcută, nu-i așa? 
Elena nu este bolnavă, este doar profund rănită. O rană ce 
sângerează din copilărie. 

Alegem inconştient acei bărbaţi care ne întăresc şi 
confirmă profeția cum că „nu există iubire, relaţii împlinite, o 


poveste sinceră între doi oameni”. Și aici, încă o dată pot 
ridica degetul spre mass-media care are grijă să ne livreze la 
prânz şi la cină toate rahaturile, divorțurile și crimele comise 
în numele iubirii. Stă în puterea ta să oprești mesajele 
negative care-ţi rănesc personalitatea și încrederea în tine. 

De unde să știe Elena că se poate trăi frumos în doi? Ea 
a crescut alături de o mamă singură şi a aflat că femeia care 
i-a dat viaţă a fost chinuită de cei mai importanţi bărbaţi din 
viața ei. Şi ea, şi Elena, au învăţat să urască bărbaţii și să-i 
pedepsească. 

Cu vocaţia nefericirii conjugale în sânge cum crezi c-ai 
putea să trăieşti o relaţie împlinită și fericită? Te mai întrebi 
de ce încă n-ai experimentat iubirea profundă şi curată? 

Când ajungi să gândești că oricum toți bărbaţii te 
înșală şi îți trag câte-o palmă măcar o dată în viaţă, așa cum 
mi-a zis o tipă la sală, înseamnă că dependenţa de suferință 
te ghidează şi nu te poţi face bine decât cu ajutorul unui 
specialist în vindecarea sufletului. Asta mă face să cred încă 
o dată că plecăm de acasă cu mesaje atât de greşite... 

Poate vedem scene violente între părinţii noştri sau în 
casele prietenilor şi ajungem să credem că așa arată lumea, 
relaţiile şi iubirea între doi adulţi care împart o casă şi-o 
familie. La prima vedere ar părea că viaţa nu e dreaptă de 
ne-a dat nişte părinţi reci şi distanţi, agresivi verbal şi 
violenţi. Niciun copil nu cere să se nască în violenţă, corect? 

Dar se pare că viața ştie mai bine ce e bine pentru noi 
şi ne oferă experienţe dureroase din care trebuie să ieşim 
vindecați şi învingători. Se poate, dacă eu m-am vindecat. O 
să poţi și tu să treci peste suferințe. Eu am încredere în 
terapia vindecării prin acceptare, iertare și iubire. Dar mai 
cred și în terapia durerii şi-a pierderii. Nu ne-am depăși 
condiția dacă am trăi doar laptele şi mierea. Hai să privim 


trecutul ca pe-un învățător care ne slujeşte să devenim mai 
buni, mai frumoşi, mai pregătiți pentru ce urmează să trăim. 

Fiecare dintre noi are o inimă rănită care nu ne lasă să 
fim noi înşine. De fapt, nici n-am știut vreodată cine suntem. 
Tea întrebat cineva când erai mică cine vrei să fii când creşti 
mare? 

Ana a fost părăsită de tată când era mică şi după multe 
întâlniri de grup în cadrul Atelierului de Stil pe care îl 
organizez şi-a recunoscut rana de abandon în cadrul 
grupului securizant: 

„Ca să nu-i pierd pe ceilalţi, fac orice. Îmi neg 
adevăratele sentimente și nevoi. Mă îmbolnăvesc ca să 
primesc atenţie, rămân în relaţii toxice, întreţin dependențe 
care îmi confirmă că sunt importantă pentru ceilalți, suport 
orice de la prieteni doar ca să am pe umărul cui plânge”. 

Te regăseşti? Se prea poate să conștientizezi cât rău îţi 
faci singură cu această strategie care-ţi paralizează 
adevăratele sentimente. Vrei să-ți fie bine? 

Ţi se întâmplă să sari în ajutorul altora mereu și uiţi de 
tine şi de nevoile tale? 

Nu critici și nu vorbeşti de rău pe nimeni? 

Te simţi nedemnă de iubire? 

Crezi că ceilalți sunt mai buni și mai deştepţi decât 
tine? 

Dacă răspunsurile tale conțin mai multe răspunsuri cu 
„da” înseamnă că ştii ce rol joci în viaţa ta și a altora, nu-i 
aşa? Tu trebuie să ai grijă de ceilalți? Asta e misiunea ta pe 
pământ? Te recunoști în această teamă de umilire care te 
împinge să suporţi abuzuri emoționale și fizice? 

Elena, Ana şi multe alte femei gândesc despre ele că nu 
sunt destul de bune, ba dimpotrivă se consideră imperfecte 
şi pe alocuri greşite şi de aici „ghinionul' de a da peste 


bărbaţi nepotriviţi şi indisponibili emoţional. Ele confundă 
sexul cu iubirea, compania cu iubirea şi văd bărbatul ca pe 
un colac de salvare. Dureroase credințe. Și curând vom 
ajunge și la dependenţa de convingeri greșite. 

Acum, hai să vedem ce ai de făcut ca să te smulgi din 
brațele acestei dependențe păcătoase. Şi cum ne vindecăm 
de dependenţa de bărbați prin trei strategii inteligente: 


(1) leşi din relaţia toxică chiar acum 

Sună-l pe omul cu care împărți patul şi invită-l la un 
ceai fierbinte. „Hai să avem acea discuţie incomodă pe care 
am evitat-o amândoi”. Dacă n-ai curaj, te rog scrie-mi mie că 
te încurajez eu să inițiezi această ruptură care te eliberează 
de suferinţă. 

Acum o să mă întrebi cum îţi dai seama dacă relaţia ta 
este toxică sau sănătoasă? 

Ei, uite că nu-i deloc greu să-i iei pulsul relaţiei tale. 
Dacă te îndoieşti de el și de relaţie, dacă ești frustrată, 
nemulțumită și depresivă, dacă ești dominată de teama de 
singurătate sau de schimbare şi simţi că fără el nu valorezi 
nimic, află că eşti dependentă de-un bărbat care nu te ajută 
să evoluezi. 

O relaţie sănătoasă te face fericită, frumoasă, blândă, 
mulțumită de tine şi de celălalt. Îndoiala iese din circuitul tău 
mental şi simptomele fericirii se citesc pe fața unui om. 
Du-te la oglindă dacă nu mă crezi şi priveşte-te: Eşti într-o 
relație sănătoasă? 

Dacă radiezi, străluceşti și te vezi frumoasă şi 
bucuroasă înseamnă că trebuie să-l suni pe Vasile și să-l 
anunți că trebuie să-și mute boxerii şi ganterele în 
apartamentul pe care i l-ai închiriat deja şi care e la capătul 
lumii, departe de orice amintire legată de tine. Ce zici de 


planul meu de acțiune? Te ţine s-o iei de la capăt? 


(2) Abţine-te să intri într-o nouă relaţie o perioadă 

Femeile libere şi autonome sunt periculoase pentru 
societate. Bărbaţii se tem de ele. Femeile de la brațul 
bărbaţilor se tem pentru siguranţa relaţiei lor şi părinţii se 
tem că ele o să rămână nemăritate. Acest pericol îi împinge 
să judece fără să gândească și să-ți inoculeze şi ţie frici 
care-ţi compromit alegerile şi stilul de viață. 

Eu cred că nu este nimic mai potrivit pentru tine acum 
decât să rămâi o perioadă cu tine și să te descoperi cu 
adevărat fără să te grăbeşti să intri într-o relație doar de 
gura lumii. 

Avem atâta înţelepciune în noi încât am lua-o de la 
capăt, pe acelaşi drum, de fiecare dată. De câte ori s-ar putea. 
Viaţa merită trăită mereu şi mereu. Tu meriţi tot ce-i mai 
bun și prezentul tău merită onorat. Te rog să nu mai priveşti 
în trecut. Eşti aici şi acum, în prezent și tot ce ai de făcut este 
să fii conștientă de ce simți. E tot ce ai. 

Viitorul nu există. Trecutul s-a consumat. Aceste 
experiențe nu-mi sunt străine, eu am fost pentru prea mult 
timp propriul meu dușman. Am avut inima plină de judecată, 
critică, ură, culpabilitate, furie şi m-am îndepărtat de 
frumusețea naturii mele. Nu mi-am dat voie să iubesc pentru 
că atunci când am făcut-o cu puritate, viața mi-a arătat că am 
iubit cu naivitate. Dar ce poate fi rău în onestitate și 
puritate? Din păcate, am ascultat de glasul unei societăți 
bolnave care promovează modele conservatoare. 

Aici e păcatul. Ai observat cum sunt privite femeile 
independente şi sigure pe ele? Cu spaimă deoarece ele nu 
pot fi controlate și încorsetate. Și cu invidie deoarece nu 
prea multe îndrăznesc să fie ca ele. Judecăm și arătam cu 


degetul în mulțime şi tânjim la îndrăzneala lor în intimitate. 
la-ţi liber pentru o perioadă de câteva luni de la 
normalitate. Fii altfel. Fii liberă! 


(3) Dezvoltă-ţi personalitatea dacă vrei să devii o 
femeie cu stil şi atitudine 

Poţi să începi o viață nouă, așa cum şi eu am făcut-o și 
poți s-o faci în stilul tău! 

Și pentru o viață nouă ai nevoie de tine, nu de mai 
mulţi bani, nu de un iubit nou, sau de-o ţară care să-ți ofere 
mai multe posibilități de promovare. Urmează calea mea 
dacă vrei, eu ţi-o ofer cu inima deschisă: 

Libertatea de a alege un stil personal, o carieră atipică, 
orice îți trece prin minte. Ai capacitatea să alegi ceea ce ţi se 
potriveşte în acest moment fără să-ţi pese de ce zice lumea 
bună? 

Alegerea de a gândi independent îţi oferă șansa de-a 
trăi conştient şi împlinit. Şi pentru asta te invit să-ți goleşti 
mintea de ceea ce ţi-au spus alții despre ceea ce trebuie să 
faci în viață. Nimeni nu știe ce-i mai bine pentru tine. 
Evenimentele sunt create de tine și mai exact de ceea ce 
crezi despre tine. Cum te vezi? Importantă sau neînsemnată? 

Acceptarea de sine te eliberează de ruşine și vinovăţie! 
Acceptă-te așa cum ești, fără să minţi despre tine în lume. Eu 
aşa am crescut. Minţind despre mine. Și într-un final am 
ajuns să mă pierd pe mine. Mi-a fost ruşine de mică să 
vorbesc despre natura situației mele familiale şi financiare. 
Mi-am ameţit colegii de la școală și prietenii de la bloc cu 
poveşti despre o copilărie fericită. Nu mi-a adus eliberarea 
ce-o căutam. Din contră, m-a menţinut într-o stare de sărăcie 
şi suferință profundă. 

Dreptul de a exista îți aparține. Nu eşti aici ca să 


trăieşti după aşteptările altora. Prietenii, iubitul, familia, 
şeful, societatea pune presiune pe umerii tăi. Aşa este. Dar 
obligația de a trăi în conformitate cu ceea ce gândești şi eşti 
este legea vieții. Nu poţi ignora ce crezi doar pentru că 
ceilalți au mai multă experiență de viață. Este greşit să 
pășeşti pe un drum trasat de „cei înţelepţi”. Indicatoarele au 
căzut. Eşti față în faţă cu tine. 

Îndrăgosteşte-te de tine şi de viaţa ta. Aşa cum e ea 
acum, săracă și măruntă. Cu timpul şi cu sinceritate față de 
tine însăţi vei dobândi puterea interioară de-a alege cu 
inspiraţie şi încredere ce ţi se potrivește cel mai bine. De la 
haine până la bărbați potriviţi. 

Concentrează-te asupra a ceea ce vrei să îmbunătăţești 
la tine și la viaţa ta. Care sunt aspectele pe care vrei să le 
schimbi începând de azi? Fă o listă cu toate lucrurile care 
simţi că n-au legătură cu felul tău de-a fi şi care te opresc să 
fii fericită. Schimbă-le! 

Dacă eşti nemulțumită de felul în care arăţi, consultă 
un stilist şi fă o schimbare. 

Dacă eşti nemulțumită de felul în care ești tratată de 
partenerul tău, părăsește-l. 

Dacă eşti nemulțumită de job-ul actual, dă-ți demisia. 
Schimbările sunt inevitabile. 

E imposibil să ajungi să te împaci cu tine sau cu 
suferința dacă tu ieși dintr-o relaţie ca să intri în alta. Sau 
dacă alergi în direcţii opuse. Până ce nu-ţi dăruiești o bucată 
de timp doar pentru tine, conflictul din tine va crește și-ți va 
călca toate planurile în picioare. Eu cunosc această cale. Și eu 
am alergat pe ea. Vocile din capul meu îmi spuneau că asta e 
calea fericirii și picioarele mele alegeau pe alt teren de luptă. 
Când eşti disociat, nu poți construi relaţii, familii sau fericiri. 

Dar eşti singura care poate face ceva pentru tine și, mai 


ales, se poate elibera de propria judecată. Tu eşti judecătorul 
care se pedepseşte când greşeşte în loc să se îmbrăţişeze şi 
încurajeze. „Data viitoare va fi mai bine!” în loc de „Eşti o 
proastă, şi pe drept ai pierdut această bătălie!” 

Cei care reuşesc în viață sunt cei care cred că merită 
totul în viață. „Eu merit! Eu pot! Eu ştiu! Eu afirm! Eu cunosc! 
Eu mă angajez să... Eu obţin ceea ce vreau”. Acum te las cu 
tine. Timpul se oprește aici. Te invit să-ţi rescrii povestea 
personală și să-ți desăvârșeşti personalitatea şi viața în stilul 
tău! 


Dependenţa de suferinţă și relaţii toxice 

De un an am ieşit dintr-o relaţie care îmi cerea să devin 
altcineva. Întotdeauna m-a înspăimântat simbioza. Fostul 
partener îmi cerea să devenim unul. Şi îi zâmbeam şi mă 
jucam cu el, „să încercăm, dacă vrei, dar hai să devenim EU. 
„Cred că sunt mai bun”. 

Cine-i nebunul care vrea să renunţe la el pentru a 
deveni un altul? Ciudată pretenţie la iubire. Nu mai bine 
suna varianta lui Rilke: „Doi devin unul doar atunci când 
rămân doi?” Am plecat. Am lăsat în urmă o relaţie de cinci 
ani cu un bărbat frumos, bun și iubitor. 

N-am visat niciodată să fiu însoţitoarea soțului meu, dă 
dacă unui răsfățat și nici asistenta unui artist. Nicidecum. 
Aveam nevoie de un egal al meu. Un martor fidel. Un 
companion. Lângă care să cresc frumos. Să ne desăvârșim 
împreună. Să evoluăm permanent. O astfel de iubire mă 
motivează să rămân alături de un bărbat. Te rog, lasă-mă 
liberă, să mă exprim cum simt fără să te rănesc că nu sunt 
TU sau că sunt prea mult EU. 

La cât de mult îmi iubesc stilul de viață, independența 
și vocaţia, numai un egal al meu m-ar putea opri din când în 


când din ambiția de-a reuși să schimb lumea cu mișcarea 
Stilul Tău. Și uite că a reușit un călător prin această viaţă, ca 
şi mine să mă reţină în numele iubirii. M-a ţinut de mână mai 
mult decât au făcut-o alţii. 

Mi-a acceptat nebunia de-a exista şi m-a urmat cu 
ambiția în care-i înzestrat. Ne iubim frumos până când ne 
iubim liber. 

Și te invit să meditezi la vorbele acestui înţelept: 

Are rost să plângi Jupă cineva care nu suportă ca tu să 
fii fericită şi cu altcineva, care îţi interzice sau nu acceptă ca 
tu să iubeşti și pe altcineva, care este insecurizat de 
Dezvoltarea ta emoțională, pe care elanuri le taie îl copleșesc 
şi îi arată, dureros, punctul în care propria lui evoluţie s-a 
oprit? 

E atât de trist să trăim pe bandă rulantă, să ducem mai 
departe bagajul generaţional fără să ne cercetăm cu 
adevărat darurile primite la naştere. Nu suntem doar fiicele 
mamelor noastre, suntem și fiicele Universului care ne-a 
înzestrat cu daruri unice şi ne irosim sub povara unor bagaje 
care aparţin părinţilor noştri. În loc să înflorim, noi ne ofilim 
înainte de vreme. Câte femei fericite cunoşti? Eu, puţine. Și le 
caut în fiecare zi. Am câteva aproape de mine care știu ce 
vor. Restul tânjesc după un paradis pierdut. 

Femeile poartă doliu după o iubire apusă sau după o 
poveste de iubire ca-n filme și aşteaptă cu sufletul la gură 
ceva de la viitor, ratând prezentul într-un mare stil. 

Trezeşte-te şi trăieşte-te! Devino acea femeie pe care o 
lume întreagă o invidiază pe ascuns. Părăsește terenurile 
sigure şi bătătorite; n-o să găseşti niciodată iubirea pe acolo 
pe unde merge turma. Renunţă la ce zice bunica şi mama. 

Lumea e în schimbare și cine refuză propria schimbare 
îşi semnează sentinţa la moartea spirituală. N-o să fii fericită 


în cuplu dacă ţi-e teamă să-ţi laşi liber partenerul, sau să te 
retragi o lună cu tine în India. 

Eu am ieşit dintr-o relație care îmi limita 
personalitatea şi libertatea. N-am plecat fiindcă m-a jignit, 
rănit sau m-a bătut şi închis într-o colivie de aur. Am ales 
adevărul, nu minciuna. Nu poţi iubi pe cineva dacă îi lași, pe 
masa din bucătărie, instrucțiuni de conduită şi bune 
maniere. Mi-e milă de sufletele care cred în fidelitate impusă, 
exclusivitate, control şi manipulare. 

Ele vor sfârși nefericite, frustrate, intoxicate, isterice, 
nebune și nu peste mult timp bolnave de vreun cancer sau 
alta afecțiune fatală. Ne plângem că a intervenit rutina, 
infidelitatea, minciuna şi trădarea în cuplu şi nu înțelegem că 
noi ne-am invitat partenerul să ne mintă şi să ne ascundă 
adevărul. De ce? Fiindcă ne-am crezut atât de deştepte să 
credem că regulile impuse îl vor ţine departe de fuste scurte 
şi alunecoase. 

Unde există libertatea crezi că există tendința de 
infidelitate? Nu prea îmi vine să sar toată ziua gardul 
ghimpat dacă uşa este larg deschisă. Înţelegi diferența de 
gândire şi de simţire? 

Nimeni nu e nebun să părăsească, să mintă şi să înșele 
o femeie care-i permite să fie liber, în cazul nostru să fii tu 
însuți... ce-i mai frumos pe această lume decât libertatea de a 
exista fără constrângeri și manipulări? ie nu ţi-ar place să 
fii acceptată şi iubită pentru ceea ce eşti? Machiată și 
nemachiată? Fericită şi supărată? Fără tocuri? 

Mare atenţie la ceea ce le pretindem celorlalți. Nu 
avem niciun drept să-i spunem celuilalt pe cine să iubească, 
la ce oră să vină acasă, câte beri să bea şi în ce zile să joace 
fotbal. 

— Are rost să iubeşti un bărbat care nu te lasă să fii tu 


însăţi? 

Are rost să plângi după un bărbat care te răneşte 
verbal sau emoțional? 

— Are rost să rămâi lângă un bărbat care îţi trage 
câte-o palmă fiindcă nu ştie să-şi exprime în cuvinte furia și 
frustrarea personală? 

— Are rost să rămâi într-o relaţie care te face să plângi 
și să urli în fiecare noapte? 

Sufletul tău suferă şi doar tu îl poţi elibera de această 
durere inutilă. Poţi ieşi oricând dintr-o relaţie care-ţi 
anulează personalitatea, care nu-ți respectă unicitatea, care 
încearcă să te încătuşeze, care te limitează și nu-ți permite să 
fii tu însăți. 

N-o să te poţi preface o viaţă întreagă că ești „fericită'. 
Măştile or să cadă... tu o să-ţi îmbolnăvești mintea, inima și 
trupul şi el o să te părăsească așa cum te așteptai. 

Eşti terorizată de gânduri negre, de gânduri de 
abandon, de respingere și ratezi şansa de-a trăi liber şi 
frumos alături de-un bărbat care vede lumea la fel ca tine. 

Întotdeauna am știut că în lume există pentru fiecare 
femeie un bărbat potrivit. Femeile au vocația așteptării în 
sânge, precum Penelopa, de ce ai crede că există doar 
suferinţă, infidelitate şi trădare în cuplu? Pentru că așa ai 
văzut în casa părintească, în casele prietenelor tale, în 
revistele şi emisiunile de scandal? 

O relaţie se construiește nu se găseşte. Și fundaţia 
acestei relații este autenticitatea. Fiecare mască pe care ţi-o 
aşezi pe chip este o minciună care te îndepărtează de iubirea 
curată. Sigur că îl vei menține ameţit şi vrăjit o perioadă pe 
îndrăgostit, dar când se trezeşte din această vrajă îţi va 
vedea adevărata față și nu ştiu cât va mai rămâne prin 
preajmă... are rost să joci un rol care nu te reprezintă? 


Vrei să fii iubită pentru ceea ce eşti sau vrei să fii iubită 
pentru ceea ce faci pentru ceilalți? Și acum să vedem dacă 
eşti dependentă de suferință: răspunde cu da sau nu la 
următoarele întrebări. 

Ţi-e greu să îi exprimi sentimentele și nevoile în fața 
partenerului? 

Aştepţi ca partenerul tău să-ți ghicească gândurile şi 
nevoile? 

Speri că partenerul tău se va schimba în timp? 

Te îmbufnezi și te închizi în tine când partenerul nu 
face ce vrei? 

Foloseşti comportamente de manipulare şi 
ameninţări? 

Îți place să ai mereu dreptate în relaţie? 

Ţi-e greu să recunoşti că ai greşit şi-ţi pare rău? 

Eşti rigidă şi ţii cu dinţii de ideile și credinţele tale? 

Ţi-e greu să rupi o relaţie care îți provoacă suferință? 

Simţi nevoia să deţii controlul relației prin dominarea 
partenerului? 

Îți privezi partenerul de sex când nu face ceea ce vrei? 

ÎI critici şi îl judeci ca să-l faci să stea cu botul pe labe? 

Ai nevoie ca partenerul să-ți facă toate poftele și să 
execute ordinele? 

Ți se întâmplă să decizi pentru amândoi fără să-i ceri 
părerea? 

Eu zic că sunt suficiente aceste întrebări pentru a-ți 
face o părere despre tine, partenerul tău și relaţia de cuplu. 
Cum arată tabloul? Alb şi negru? lubire toxică sau 
sănătoasă? 

Nu te încrunta și nici nu te întrista, deoarece ăsta este 
momentul potrivit s-o iei pe un alt drum. 

Poţi foarte bine să-ți continui călătoria alături de 


bărbatul pe care-l ai alături dar într-o nouă formulă. De azi 
înainte îi vei comunica partenerului ceea ce simţi cu 
sinceritate, aspecte pozitive şi negative. Învață să-ţi 
recunoști nevoile şi sentimentele în primul rând faţă de tine, 
apoi comunică cu cel de lângă tine. Nu mai te ascunde sub 
manipulări și ameninţări. 

„Mă simt ignorată de fiecare dată când refuzi să 
participi cu mine la evenimente”. 

„Dragul meu, sunt frustrată deoarece nu mi-ai 
cumpărat un cadou de ceva vreme”. 

„Sunt nefericită de viața noastră sexuală și vreau să 
discutăm despre asta”. 

— „Nu mă întrebi niciodată dacă am nevoie de ceva și 
eu mă simţi abandonată”. 

Și acum vreau să te ghidez pe drumul vindecării prin 
exprimarea nevoilor și sentimentelor. 


Eu îmi cunosc acum nevoile reale şi știu să le satisfac. 

Eu îmi exprim acum liber și deschis sentimentele. 

Eu acționez în mod asertiv, respectând şi nevoile 
partenerului. 

Eu îmi respect corpul şi am grijă de el prin igienă, 
alimentaţie şi sport. 

Eu fac ceea ce-mi place și îmi respect valorile 
personale. 

Eu mă bucur că pot face ce este relevant pentru mine. 

Eu îmi ascult trupul şi inima și aleg doar ceea ce 
rezonează cu mine. 

Eu mă bizui în viață pe resursele mele interioare 
nelimitate. 

Eu îmi construiesc propria viață aşa cum vreau să mi-o 
trăiesc. 


Eu mă consider o persoană minunată. 

Eu. cred că viaţa îmi rezervă surprize frumoase. 

Eu îmi construiesc situații care mă pun în valoare. 

Eu îmi ascult inima care ştie întotdeauna ce vrea. 

Eu am curaj să-mi deschid inima în faţa iubirii. 

Eu sunt autentică şi spun ceea ce gândesc și simt fără 
să rănesc. 

Eu am încredere în abilitățile mele înnăscute. 

Eu merit să trăiesc o relație sănătoasă şi frumoasă. 

Eu am dreptul la iubirea curată și împlinită. 

Eu învăţ în fiecare zi să iubesc sănătos și 
necondiționat. 

Eu învăţ din fiecare provocare și am totul în mine ca să 
trec peste orice. 

Eu ştiu să aleg ceea ce-i mai bine pentru mine. 

Eu. am dreptul la iubire. 

Eu sunt recunoscătoare vieţii pentru ceea ce sunt și 
am. 

Eu mă iubesc și mă accept profund și-n totalitate. 

Eu mă iubesc şi iubesc viaţa care mă iubește pe mine. 


Iubirea de sine vindecă şi eliberează. Pe mine m-a 
dezlegat de-un trecut dureros și m-a pus pe un drum frumos. 
Eu am misiunea asta acum şi te voi conduce pe drumul 
împlinirii şi al fericirii. Poţi chiar de azi, alături de mine, să 
pășeşti pe un nou drum, să deschizi un nou capitol și să arzi 
paginile unui trecut dureros deschizându-ţi inima spre o 
lume nouă. Ce zici de invitaţia mea? 


Dependenţa de părerile celorlalţi 
Ne-am născut, am crescut, am studiat şi ne-am pregătit 
pentru viața de adult. Am plecat din cuib și am zburat spre 


ținuturi virgine ca să prindem contur și strălucire. 

Am căzut, ne-am frânt aripile și-am revenit în sânul 
familiei. Şi de-atunci n-am mai făcut nicio călătorie 
importantă. Ai mai zburat de atunci, dar nu destul de 
departe... 

Te-aş întreba dacă viaţa ta este palpitantă, misterioasă, 
iraţională, nonconformistă? 

Care a fost cea mai intensă experienţă din viața ta? 

Care sunt achiziţiile ce le-ai făcut prin propriile tale 
puteri? 

Eşti o femeie independentă emoțional, social și 
financiar? 

Ai plecat de-acasă, ai renunţat la valorile, idealurile 
familiei tale? 

Eşti o femeie realizată, împlinită, trăieşti viața pe care 
ţi-ai construit-o? 

Nu poţi să fii liberă dacă depinzi de părerile familiei, 
experților şi mentorilor. Viitorul tău este compromis, este un 
viitor la mâna a doua, un viitor sărac şi bolnav. 

Separă-te de ce zic ceilalţi, de ideile lor şi de visele lor 
neîmplinite ce le proiectează pe tine. Ei şi-au trăit viaţa. Şi 
acum vor s-o trăiască şi pe-a ta. Eşti sigură că vrei să renunțţi 
la ea? Tu, din dorinţa de a-i păstra lângă tine, ajungi să le 
îmbraci dorinţele. 

De aici până la boala la sufletească şi fizică nu mai e 
cale lungă. Viaţa nu ţi se dă de mai multe ori. Ori ţi-o trăieşti 
tu, ori ţi-o trăiesc alţii. Ei au întotdeauna un plan pentru tine. 
Clarifică-ţi relaţiile ce le ai cu ceilalți. Cât eşti de autonomă? 

Răspunde cu da sau nu la următoarele întrebări: 

Nu suporţi să stai singură? 

Eşti perfecționistă? 

Numai aprobarea şi încurajarea celorlalți te 


motivează? 

Adesea mănânci prea mult? 

Te gândeşti des la ce cred ceilalți despre tine? 

Încerci tot timpul să fii în gardă în relaţiile tale? 

Încerci să-ți depăşeşti îndoiala de sine consumând 
alcool sau droguri? 

Intri în panică când nu obţii aprobarea celorlalți? 

Pun munca mai presus de orice? 

De multe ori sunt obsedată de nevoia de ordine 
desăvârşită în viața mea? 

Îmi ascund sentimentele pentru ca ceilalţi să nu-şi dea 
seama ce gândesc cu adevărat? 

Constat adesea că servesc și mă adaptez nevoilor 
partenerului meu de viață, mai degrabă decât să-i 
împărtășesc ce simt? 

Nu pot să spun „nu” când sunt rugat să fac un serviciu. 

Gând sunt furioasă sau tristă merg la cumpărături, 
lucrez mai mult și mănânc în exces. 

Simt nevoia să-i controlez pe cei din jurul meu. 

Trebuie ca cei din jurul meu să mă placă ca să am 
încredere în mine însămi. 

Am nevoie de persoane puternice în jurul meu, care să 
mă susțină și încurajeze. 

Dacă ai răspuns afirmativ la mai mult de trei întrebări, 
află că eşti dependentă de părerea celorlalți şi de prezența 
lor în viaţa ta. Este indicat să stai de vorbă cu inima ta rănită 
şi să afli ce te-ar putea vindeca de aceste dependențe care-ţi 
influențează personalitatea. Este greu să devii autonomă 
dacă rămâi agăţată de persoanele din jurul tău. Dacă îi laşi 
pe alții să-ți programeze viața și să decidă în locul tău. 
Laureatul premiului Nobel, Gerald Edelman, a demonstrat că 
felul în care simțim, gândim şi acționam este susținut 


neurologic de conexiuni care sunt cu atât mai puternice cu 
cât repetițiile sunt mai dese. Asta înseamnă că tu repeţi ceea 
ce-ţi face plăcere şi plăcerile tale devin stilul tău de viaţă. 
Ce-ţi place cel mai mult în viață? 

Aş vrea să încep într-o notă pozitivă dar mi-e teamă că 
o să alunec spre acele momente incomode ale existenţei tale, 
care ne ajută să alegem căile potrivite pentru noi înșine. 

Timpul trece, oamenii mor dar ideile greşite 
supraviețuiesc şi ajung să conducă alte vieți. Vreau să mă 
asigur că laşi în urma ta influenţele negative care ţi-au 
mutilat personalitatea. Și pentru asta am nevoie să fii sinceră 
cu emoțiile tale, să-ţi verși în aceste pagini resentimentele și 
temerile. Ştiu că e greu să arunci cu ură şi mânie asupra 
mamei sau a tatălui, dar nu există altă cale în acest proces de 
purificare şi vindecare. Vrei să devii autonomă, liberă, 
arhitectul propriei vieţi? Atunci, ia-mă de mână și ţine-te 
bine. 

Spune-mi câte ceva despre copilăria ta. Descrie-ţi 
părinţii în câteva cuvinte: 


Cum a fost să-ți descrii părinţii? Ai scris ceva negativ 
despre ei? Ţi-e greu să-i judeci? 

Crezi că te-au influenţat pozitiv sau negativ? încerci să 
le găsești scuze în comportament? 

Acum, aşa cum bine te-am obișnuit, te rog să lași 
lectura deoparte și să-ți deschizi jurnalul intim în care îi vei 
scrie mamei tale, printr-o scrisoare, tot ce n-ai îndrăznit 
niciodată să-i spui în faţă, permite-ţi să îi reproșezi tot ce-ţi 
stă pe inimă, vorbeşte-i deschis despre toate suferințele pe 
care ți le-a provocat din copilărie până la maturitate. 

E greu să-ţi vezi muza depășită de propriile limite. E 
dureros să-ți priveşti mama înlăcrimată și nefericită, care 


zâmbeşte în loc să plângă. Ştiu că acum ești înţeleaptă și o 
înţelegi, dar fă acest efort și curăță-te de toate emoţiile 
negative reprimate. Ai încredere în mine? 

După ce termini de scris şi dacă mai ai energie și 
resentimente de împărțit, scrie-i şi tatălui tău o scrisoare, 
chiar dacă el nu mai este în viață sau n-a făcut niciodată 
parte din viaţa ta. Scrie toate sentimentele tale de durere, de 
ură, de gol sufletesc ce ţi le-a provocat răceala sau lipsa 
tatălui tău din creşterea şi dezvoltarea ta sănătoasă. Astăzi e 
ziua plângerilor. 

Și acum te rog să opreşti lectura pe ziua de azi, şi dacă 
totuşi nu rezişti, ia-ți liber câteva ore. Vreau să ieşi afară, să 
te plimbi sau să alergi prin parc. Să te eliberezi definitiv de 
resentimente. Ascultă melodiile care-ţi aminteau de 
suferință, toți avem playlistul nostru care ne scoate la 
suprafață durerea, furia și resentimentele. Ascultă această 
muzică acum, după care şterge-le din memoria și laptop-ul 
tău pentru totdeauna, nu te mai întoarce în trecut. O etapă 
din viaţa ta a murit și o alta se pregăteşte să prindă viaţă, 
ia-ți timpul de care ai nevoie ca să te împaci cu trecutul. Eu 
nu plec niciunde, te aştept aici să mergem mai departe spre 
acel colț al lumii care găzduieşte oameni frumoși, liberi și 
împliniţi. 

Eşti pregătită de-o nouă călătorie alături de mine? Eşti 
pregătită s-o iei pe un drum care are o inimă? Eşti pregătită 
să faci tot ce-ţi stă în putinţă ca viaţa ta să aibă un sens? 

Cine nu-și iubește copilul? Toţi părinţii îşi iubesc copiii, 
doar că nimeni nu i-a învăţat limbajul copiilor care diferă de 
dialogul obişnuit al adulților. Lipseşte cu desăvârșire 
dialogul autentic legat de viitorul copilului în societatea 
contemporană. Comunicarea este grav afectată de subiecte 
tabu, precum sexualitatea, divorțul părinţilor, decesul, grijile 


financiare, dragostea, alegerea partenerului de viaţă și alte 
evenimente trecute sub tăcere. 

Plecăm de acasă prea devreme sau prea târziu și fără 
să ştim cum să facem față provocărilor vieţii. Aceste goluri 
afective nehrănite la timp ne influențează personalitatea și 
ne zdruncină încrederea în sine şi într-un viitor senin. 
Devenim sclavii unei societăți flămânde şi ne răzbunăm pe 
noi şi pe ceilalți prin alegeri greșite care ne otrăvesc viaţa. 

Comportamentele educative deficitare așază în lume 
copiii dezorientați şi dezbrăcaţi de valori și credinţe 
sănătoase, care i-ar ajuta să-şi construiască o viață personală 
şi profesională împlinită. Copilul se definește prin ceea ce fac 
părinţii, el se simte un univers în miniatură, o operă de artă 
apreciată sau respinsă de privitori. Modul de viață al 
copilului este profund modelat de curajul sau teama 
părinţilor, de căldura sau indiferența acestora. 

Puterea exemplului are o influență enormă în ceea ce 
urmează să trăim la maturitate. Nu prea uităm ce ne-a rănit. 
Și fugim din calea acelor invitaţii care ne-ar putea 
redeschide rana. De prea multe ori, durerile sufleteşti ale 
mamelor noastre devin durerile noastre. 

Ai posibilitatea să te întorci în timp, ce ai schimba în 
comportamentul mamei tale? 

Care ar fi mesajele cu care ai vrea să fii hrănită de 
mama ta? 

Ce ai schimba în comportamentul tatălui tău? Este 
timpul tău, rescrie-ți copilăria. 

Scrie-le câte-o scrisoare din străfundul sufletului tău și 
în generoasă în laude, încurajări, îmbrăţișări, confirmări, 
dovezi de iubire şi tot ce ţi-ai fi dorit să ți se întâmple de 
copil. 

Ai văzut că a venit și momentul împăcării şi al iertării. 


Fără să ne iertăm părinții şi trecutul nu putem să ne 
construim prezentul, relaţia, afacerea sau să ne trăim 
povestea de succes. 

Acest exercițiu pe mine m-a ajutat să urc câteva trepte 
pe scara evoluţiei, acolo unde meritam să fiu, nu acolo unde 
m-am pus eu. Ştii, treptele te ridică de jos în sus și te coboară 
de sus în jos. Astăzi, eu sper c-ai urcat câteva trepte şi-ţi vezi 
valoarea, talentul și puterea. Cea pe care nu le vedeai. Ești 
mai mult decât credeai. Și eşti tot ce ai şi o să ai vreodată. Te 
rog să te iei în seamă, să pui preț pe tine şi să-ți asculți vocea 
interioară. 

Suntem pe drum. Toţi vom ajunge acolo unde ne-am 
propus dacă ne luăm în serios. Toţi merităm să ne trăim 
visele. Și universul conspiră la fericirea şi la reuşita noastră. 

Eu cred că am reuşit în viață pentru că am decis să 
construiesc o punte între mine și acele aspecte îngrozitoare 
care-mi făceau sângele să-mi curgă mai repede prin vene, 
inima să-mi bată puternic în piept şi palmele să-mi transpire 
într-o secundă. Am reuşit să mă vindec de dependenţa de 
suferință, de bărbaţi și de părerile celorlalți. Astăzi sunt 
liberă! Poţi fi şi tu! Drum bun, frumoasa mea! 


CAPITOLUL VII 
DEPRESIA 


Omul e mai mult decât un mecanism stricat. 
(Viktor Frankl) 


Durerea cea mai mare a omului este să treacă prin 
viață neobservat și poate de aici se naște și sentimentul 
inutilităţii în raport cu o societatea de oameni care pare să le 
aibă pe toate. 

Singurătatea însoţită de lipsa unui sens în viață aduce 
în viața omului multă rătăcire şi suferință. Izolarea socială 
este un factor de risc pentru îmbolnăvire şi moarte 
prematură. 

În lipsa unei vieţi sociale oamenii mănâncă mai mult, 
consumă fără logică şi fără plăcere, se irosesc mai des și se 
îmbolnăvesc fără să înţeleagă că lipsa relaționării l-a făcut să 
se simtă atât de trist şi de golit de valoare şi de conținut. 

Aşa arată mărturiile femeilor care îmi scriu. Prin 
sentimentele lor sunt sigură că o să simți ce ai de făcut ca să 
scoţi la suprafață adevărul despre ceea ce traversezi în viața 
ta. 

Oare voi fi vreodată în viața asta fericită? 

Nu ştiu ce m-ar face cu adevărat fericită. 

Sunt nehotărâtă, nu știu ce vreau de la mine, de la 
viață. 

Nu ştiu ce vreau cu adevărat de la viaţă. 

Cum să ajung să mă iubesc și să mă simt bine cu mine? 

Sunt singură şi nesigură pe ziua de mâine. 

Viaţa ta va ajunge acolo unde îţi doreşti după ce îţi 
stabileşti câteva obiective precise. 

Stilul tău personal și de viață este profund afectat 


deoarece nu ştii exact cine eşti și încotro te îndrepți. 

Părinţii te-au învăţat că în viaţă e bine să urmezi turma 
dacă vrei să fii acceptată de societate iar tu ai ajuns frustrată 
fiindcă semeni cu restul lumii care rătăcește fără rost şi scop. 
Te doare că nu te simți bine în propria piele, că nu eşti 
stăpâna vieţii tale, te sperie viitorul, trăieşti nesatisfăcută, nu 
ţi-ai descoperit vocaţia, eşti singură şi ai senzaţia că ai 
pierdut trenul vieţii. 

Problema pe care vreau să o atacăm este şi cea care îţi 
creează cele mai mari probleme. 

Sentimentul valorii personale îți influențează 
semnificativ stilul de viață. 

Dacă simți că n-ai valoare personală, nimic bun nu va 
intra în viața ta. În schimb, dacă simți că ai valoare 
personală, întâmplări cu sens ți se arată. 

Depresia ia naştere în urma unor experiențe 
traumatizante. Uşoară definiție, aşa-i? 

Ca să înţelegi mai bine cum arată și se comportă 
depresia o să-ți prezint cazul unei tinere care și-a pierdut 
tatăl de tânără și care de curând a trecut printr-un divorț. 

Gândurile ei negative despre sine o copleșesc şi o 
împiedică să vadă partea plină a paharului: „Sunt lipsită de 
valoare, mă simt inferioară şi nimeni nu mă doreşte. Toți 
bărbații din viața mea m-au rănit şi m-au părăsit. Este vina 
mea, am stricat totul”. 

A ajuns în cabinet deoarece suferă de insomnii și de 
lipsa de interes față de tot ce o înconjoară. Ea şi-a luat 
concediu medical deoarece nu se poate concentra la serviciu. 

În urma interviului, clienta a declarat printre lacrimi că 
e tristă, nefericită și depresivă. Se gândeşte doar la ceea ce-i 
greşit la ea, niciodată la ce face bine. 

A ajuns să se izoleze de lume, deoarece se simte 


inferioară şi fără valoare personală. Are tendinţa să se acuze 
pentru toate eşecurile și pierderile din viaţa ei. Imaginea ei 
de sine este proastă şi stima de sine este scăzută. Gândurile 
ei negative n-o ajută deloc să meargă înainte fără susținere 
terapeutică. O alegere excelentă în cazul de faţă. 

O practică terapeutică corectă și sănătoasă nu ignoră 
gândurile negative, forțând clientul să vadă doar partea 
pozitivă a lumii. Dacă eu mă simt rău, nu mă pot preface că 
mi-e bine. 

Mulţi oameni practică gândirea pozitivă şi îşi 
anesteziază gândurile negative fără să rezolve problema cu 
adevărat. Faptul că ne recunoaștem vulnerabilitățile nu ne 
închide într-un spital de boli nervoase. Este un semn că ne 
pasă de noi şi de evoluţia noastră. 


Nu poţi vindeca ceea ce refuzi să priveşti în față 

Eu nu te sfătuiesc să întorci spatele gândurilor tale 
catastrofice despre tine și viață și să ignori vulnerabilitatea 
umană. Noi toţi avem perioade în care ne îndoim de 
capacitățile noastre. E bine să verificăm dacă aceste stări 
negative sunt fondate sau doar imaginate. Să fim sinceri cu 
rănile noastre interioare este o condiţie necesară evoluţiei 
personale. 

Cunosc persoane cu standarde perfecționiste „sunt cea 
mai bună”, „voi fi întotdeauna puternică”, „nimic nu mă 
doboară”. 

Ei sunt cei care greşesc. Nu suntem dumnezei și nici 
zei. Să ne acceptam imperfecți ne ajută să depășim orice 
episod melancolic, tragic, trist ori depresiv. 

Nu suntem decât oameni şi este firesc să te simți 
pierdută câteodată. Nu este un păcat și niciun semn că eşti 
greşită deoarece simţi nevoia de recuperare sau izolare. Mai 


degrabă mă înspăimântă persoanele care se forțează să 
zâmbească când lor le vină să plângă. Ei mă îngrijorează, nu 
cei care îşi recunosc „păcatele”. Nu e lucru puţin să-ţi 
mărturiseşti rănile și vulnerabilitățile sau să vorbeşti despre 
durerea din tine. 

Refulând anumite gânduri neplăcute noi nu facem 
decât să cream un vacuum psihic care se umple zi de zi cu 
temeri, înţelegi de ce te sufoci câteodată? De ce suferi de 
insomnie? De ce ești tristă fără un motiv anume? De ce eşti 
deprimată? De ce suferi? De ce nu reuşești să te bucuri de 
lucrurile mărunte? 

Eu recunosc depresia la persoanele care nu fac ceea ce 
le place, care au ales o cale profesională sau sentimentală 
împinși de la spate de o persoană pe care ei o stimează. 

Nu dorim să pierdem iubirea și atenţia celor dragi și 
pentru asta suntem în stare de orice. 

Chiar să ne prefacem că ne este bine într-o profesie 
care n-are nicio legătură cu ceea ce suntem. Privesc cu teamă 
şi îndoială aceste suflete și mă aştept la ce-i mai rău de la 
aceasta întâlnire forțată cu destinul. Mergi pe căi străine 
dacă nu te urmezi pe tine şi asta te va costa multe lacrimi și 
nopţi întunecate din care vei ieși doar cu ajutorul 
psihoterapeutic. 

E aproape imposibil ca peste un timp când renunți la 
ceva cu adevărat important pentru tine să nu suferi fizic și 
psihologic. Dacă renunțţi la pasiunea ta de a cânta la pian 
deoarece mama ţi-a spus că trebuie să-ți câştigi un trai 
dintr-o muncă mai puţin plăcută care să-ți asigure o 
siguranţă financiară, vei sfârşi urând și munca și persoana 
care te-a îndepărtat de talentul tău înnăscut. 

Alegerile în viață trebuie să-ți aparţină doar ţie. Mai 
ales cele legate de pasiune şi profesie. Noi toți facem 


compromisuri ca să putem să ne întreținem dar nu înlocuim 
un talent cu un job fiindcă aşa ne-a sfătuit mama şi tata. 
Viaţa este doar una şi este a ta! 

Poţi să îţi hrănești sufletul după orele de muncă ca să 
nu te trezeşti peste un timp în faţa unui zid pe care nu-l vei 
putea trece decât cu o terapie de lungă durată însoţită și de 
anxiolitice şi antidepresive. Nu uita niciodată de tine şi calea 
ta adevărată. 

Clienta de care îți povesteam mai devreme a ajuns să-şi 
aleagă un soţ nepotrivit tocmai ca să n-o dezamăgească pe 
mama ei, care în perioada în care ea era doar un copil îi 
fredona aceeaşi melodie „să nu cumva să mă dezamăgeșşti 
sau să mă faci de râs cu alegerile tale că nu te voi mai iubi 
niciodată”. 

lar fata a ajuns să aleagă doar ceea ce o făcea pe mamă 
fericită. Această relație patologică a adus-o pe tânără în 
clinica de psihiatrie deoarece terapia individuală n-a 
funcționat prea bine şi ea astăzi înghite un pumn de pastile 
ca să nu urmeze calea neortodoxă pe care a ales-o ţi tatăl ei, 
suicidul. 

Ți-am prezentat un caz complex ca să înţelegi 
mecanismul din spatele depresiei şi consecinţele ce le are un 
comportament mascat „mi-e bine”. Recunoaște ceea ce simți 
și nu vei suferi prea des de lipsa de sens sau de stări 
depresive. 

Dacă te trezeşti într-o dimineaţă că nu mai poți mânca, 
dormi, râde sau plânge e cazul să te prezinți urgent la 
cabinetul unui terapeut. 

Există milioane de oameni răniţi, singuri, depresivi, 
înspăimântați de ziua de mâine dar există şi milioane de 
oameni împliniţi, senini, siguri pe ei şi satisfăcuţi de propria 
viaţă. 


Tu din care categorie vrei să faci parte? 


7 erori de gândire care te menţin într-o stare 
depresivă 


Inferențe arbitrare: „Prietenul meu nu răspunde la 
telefon, nu-i pasă deloc de mine sau mă înșală”. 

Suprageneralizarea: „Întotdeauna mi se întâmplă 
lucruri rele”. Extragi doar răul dintr-o situaţie: „Chiar dacă 
mi-a spus că mă iubește, el mi-a dat de înţeles că nu sunt cea 
mai importantă persoană din viaţa lui. Înseamnă că mă 
minte”. 

Amplificarea: „Am picat examenul la neurocibernetică 
și toți vor crede că sunt o proastă”. 

Minimalizarea: „Mi-a spus că sunt frumoasă, dar sigur 
foloseşte această tehnică de seducţie cu toate femeile”. 

Personalizarea: „Am divorţat fiindcă n-am știut să-l ţin 
lângă mine. E numai vina mea”. 

Gândirea dihotomică: „Dacă nu reuşesc să-l fac să mă 
ceară de nevastă, înseamnă că nu sunt bună de nimic, și mai 
bine dispar de pe lumea asta prin suicid”. 


7 stiluri de gândire care te ajută să depăşeşti orice 
criză, suferinţă, depresie 


Gândire intuitivă: „Prietenul meu nu răspunde la 
telefon, înseamnă că e ocupat și mă va suna când vede 
apelul”. 

Gândire sănătoasă: „În viața ni se întâmplă deopotrivă 
lucruri bune şi rele”. 

Extrage binele dintr-o experiență: „Chiar dacă m-a 
părăsit, am învăţat o lecție prețioasă și în următoarea relaţie 


voi şti cum să mă comport ca să obțin ceea ce vreau”. 

Conştientizarea: „Deşi am picat examenul la 
neurocibernetică, asta nu-mi anulează flerul vocaţional. 
M-am născut să fiu terapeut și voi învăța mai mult ca să-l 
iau”. 

Învață să primeşti complimente: „Deşi n-am încredere 
în bărbaţi, pot să-i cred când îmi spun că sunt frumoasă şi 
deosebită, în timp, o să mă vindec de această lipsă de 
încredere”. 

Percepţie corectă: „Am divorțat fiindcă ne-am căsătorit 
fără să ne cunoaștem cu adevărat”. 

Gândire realistă: „Dacă nu mă cere de nevastă, 
înseamnă că nu este bărbatul potrivit pentru mine şi nu 
poate decât să-mi facă un serviciu ieșind din viața mea”. 

Cei care se îndoiesc mereu sunt și cei cărora le lipseşte 
ceea ce-şi doresc. 

Toată lumea se teme. Să nu crezi că eu sunt mereu 
încrezătoare sau vreun expert în psihologie. În viaţă, 
întotdeauna câștigi după ce pierzi ceva. Lasă-te inspirată de 
eşecurile tale. Tu depinzi de mintea ta și a o învăţa să 
întâmpine fiecare experiență ca pe-o oportunitate de 
învățare te ajută să ieşi afară din cercul vicios în care te 
învârți acum. 

Tu decizi ce este bun pentru tine. Astfel încât, fii atentă 
la criticile, gândurile și credinţele negative ce le emiţi în 
fiecare zi. Ele te conduc spre eşec. Încetează să mai extragi 
răul din experienţele tale: „nu sunt destul de bună” „nu 
merit”, „sunt greşită”, „ghinionistă'. 

Greşelile te învață ceea ce niciun manual sau părinte 
n-ar putea să te înveţe. 

„Am greşit şi pot învăţa din asta”. 

„Pot deveni mai bună învățând din greşelile săvârşite”. 


Mintea ta este comandantul tău. Alegerile tale depind 
de felul în care gândeşti. 

Dacă gândeşti că vei experimenta încă un eșec, profeția 
ta se va realiza curând. 

De ce nu eşti de partea ta? 

Mie nu-mi este rușine de mine, de greşelile săvârşite, 
de trecutul meu. Eu îmi dețin povestea personală și nu îmi 
promovez doar aspectele pozitive. Am și imperfecţiuni, pot fi 
egoistă, rea, rece și tristă. Nu sunt numai miere și lapte. Nu 
îmi ascund defectele ca să păstrez aparențele său din teama 
de-a pierde admiraţia populaţiei. Nu neg și nici nu-mi 
ascund părțile întunecate. Eu sunt lumină și întuneric, iubire 
şi ură, bine şi rău, sus şi jos. 


Acceptă întotdeauna ceea ce gândeşti şi simţi 

Gândurile cresc în noi fără voia noastră și noi ne 
pregătim de cu seara să gândim frumos şi curat iar la 
sfârşitul zilei ne dăm seama că ceea ce consideram 
dimineaţa ca adevăr, seara s-a transformat în minciună. 

Nu poţi controla gândurile, ele au natura lor şi sunt 
multe. Noi producem peste 60.000 de gânduri pe zi. Îţi dai 
seama ce încerci tu să faci? Să excluzi gândurile murdare şi 
negre. E imposibil. Împacă-te cu ceea ce este bun şi rău în 
tine şi nu vei mai fi obsedată să-ți controlezi gândurile. Viața 
este transformatoare şi terapeutică. 

Schimbarea se produce doar prin acceptarea a ceea ce 
eşti şi trăieşti. 

„Chiar dacă am minţit, mă accept şi mă iubesc profund 
şi-n totalitate” 

„Chiar dacă am ales greșit, mă accept necondiţionat”. 

Chiar dacă nu m-am ţinut de cuvânt, mă accept și mă 
preţuiesc necondiţionat”. 


Ăsta-i dialogul de care ai nevoie ca să faci pace cu 
mintea și gândurile tale. Dacă te-ai surprins rea şi egoistă, 
acceptă-te, recunoaște-ţi ţie și lumii că ţi se întâmplă să fii 
rea şi egoistă, altfel n-ai nicio șansă să devii bună și 
generoasă. 

Mie nu mi-e teamă să recunosc că sunt furioasă 
deoarece am ratat şansa de-a obține un job mai bine plătit. 
„Deşi sunt furioasă că am fost o leneșă şi n-am profitat de 
șansă, mă accept profund şi-n totalitate. Sunt furioasă, sunt 
furioasă!” 

Şi ca să mă asigur că nu evit starea şi nu mă mint pe 
mine, mă şi duc la sală, să lovesc un sac de box să scot toată 
furia afară din mine. Nu mă lupt niciodată cu ceea ce gândesc 
şi simt. Nu sunt adversarul meu, sunt prietena mea cea mai 
bună. Asumă-ţi responsabilitatea faptelor tale! 

„Sunt responsabilă de relaţia pe care o am astăzi”. Ce 
simți față de această afirmație? 

„Sunt responsabilă de banii pe care îi câştig lunar”. 
Simţi că am dreptate sau mă contrazici? 

„Sunt responsabilă de job-ul pe care îl am”. Crezi 
altceva despre activitatea ta profesională? 

„Sunt responsabilă de fericirea mea”. Crezi că mă înșel? 

„Sunt responsabilă de starea mea de sănătate actuală”. 
Eşti de acord cu mine? 

„Sunt responsabilă de bărbaţii pe care îi atrag în viața 
mea”. Muţi place ce auzi? 

Sunt responsabilă de kilogramele în plus pe care le am. 

Aici nu mă poți contrazice. Eşti responsabilă de raiul 
sau iadul ce-l trăieşti astăzi. 

Dacă ai ajuns să mă citeşti până aici și consideri că 
altcineva e responsabil de relația toxică pe care o ai, de 
puţinii bani pe care îi câștigi și de lipsa de sens din viaţa ta, 


te anunţ că nimeni nu te va salva din această situaţie fără 
speranţă în care te-ai băgat singură. 

Vreau să conștientizezi că puterea responsabilității e 
intrinsecă, ține doar de tine și decizia ta de a-ţi lua viața în 
propriile mâini. Cine vrea să-i fie bine caută soluții, cine se 
vaită de viață aşază câte un „dar” între el și atingerea 
obiectivelor ca în exemplele de mai jos. 

Eu vreau să fiu fericită, dar viața este nedreaptă cu 
mine. 

Eu vreau o relație sănătoasă, dar atrag numai dobitoci. 

Eu vreau să devin independentă financiar, DAR nu-mi 
oferă nimeni un job mai bine plătit. 

Eu cred că și tu te-ai săturat de vocea disperată pe care 
o auzi constant în dialogul cu ceilalți. Eu cred că tu eşti 
singurul obstacol din calea ta şi mai cred că nimic bun nu te 
aşteaptă dacă crezi că salvarea stă într-un job mai bun sau 
într-un partener potrivit. 

Ce schimbi? Ce păstrezi? 

Ăsta este jocul meu preferat şi vreau să ne jucăm puţin. 
Viaţa fără joc e prea serioasă pentru mine, la fel mă simt şi-n 
absența umorului. Mă îmbolnăvesc dacă mă iau prea în 
serios şi de asta prefer să fac haz de necaz şi să mă pun în joc 
când devin prea serioasă. 

Care crezi că-i calea corectă? O călătorie cu scopuri? 
Una fără scopuri? 

Mă gândesc ca bunul simţ te-a ajutat să răspunzi la 
întrebare şi să-ți dai seama despre ce-i vorba în acest joc al 
vieții. Am pregătit două întrebări pentru tine: 

Ce vrei? 

Care-i planul tău ca să ajunai acolo unde îţi doreşti? 

Cred că până acum ţi-ai dat seama că fără un plan în 
viață n-o să-ți atingi obiectivele. la exemplul unei simple 


diete. De câte ori ţi-ai propus să slăbești cele trei kilograme 
în plus? 

Cam de atâtea oricât ţi-au jurat că n-o să mai pui gura 
pe ciocolată. De prea multe ori ai spus că vei face un lucru și 
nu l-ai făcut. Vreau să-ți spun că această lipsa de congruenţă 
te lipseşte de stima de sine. De fapt, promisiunile 
nerespectate îți lezează profund stima de sine care te aruncă 
într-o stare depresivă şi fără speranţă. 

Visătorii trăiesc fără un plan și învingătorii trăiesc 
după planul vieţii. Învingătorii se gândesc la succes, culeg 
frumosul, binele dintr-o situaţie de viață. Se gândesc la ce 
vor să obțină în particular şi general. Au o viziune asupra 
vieţii şi se trezesc în fiecare dimineaţă cu alte întrebări în 
minte, pe care te invit să le notezi pe oglinda ta din baie și 
dormitor. 

Ce pot face mai bine? Ce am de făcut ca să-mi ating 
obiectivele? La ce renunţ? 

Din experiența mea şi-a altora am aflat că o persoană 
curajoasă ştie să renunţe la obiceiuri şi lucruri dragi care o 
îndepărtează de propria cale. 

De multe ori rămânem blocate într-o relaţie toxică din 
frică de singurătate sau de noutate. Schimbarea nu este 
posibilă, este inevitabilă. Evenimentele „neplăcute” te 
forțează să ieşi din zona de confort. Noi singuri ne opunem 
evoluției noastre. Nu ne simțim bine pe terenuri virgine, 
vrem să rămânem alături de cei care ne „iubesc”. 

Eu mă îndoiesc că cineva care te iubeşte vrea să te țină 
strâns la piept împiedicându-te să evoluezi. Asta nu-i iubire. 
Ăsta-i egoism, slăbiciune, laşitate. Cine te iubeşte te lasă 
liberă să crești, înfloreşti și să zbori în lume. 

E dureros, ştiu, dar evoluţia înseamnă schimbare prin 
renunțare. Și eu am renunțat la prietene dragi care se 


trezeau la prânz pentru o cafea, la bărbați copilăroși care se 
jucau de-a relaţia cu răbdarea mea, la prăjituri şi merdenele, 
la anturaje care mă purtau doar pe la petreceri și la o familie 
care mă voia altfel decât sunt. Eu m-am preferat pe mine și 
sper că şi tu vei proceda la fel. 

Într-adevăr au fost renunţări dureroase. Am sângerat 
mult timp. Dar au fost cele mai bune alegeri din viața mea. 
Până la urmă este doar o chestiune de timp. Eu m-am decis 
repede să renunţ la ce mă ţinea pe loc. „Tu ești sămânţa și 
recolta”. N-ai timp de irosit, așadar: 

Ce schimbi? Ce păstrezi? 

Să câştigi înseamnă să nu-ţi fi e teamă că ai să pierzi. 

De mii de secole oamenii sunt stăpâniţi de teamă și se 
aşază în slujba speranţei. Părinţii tăi au sperat într-o viață 
mai bună şi nu s-a întâmplat. S-au rugat că tu să ai parte de-o 
lume mai bună şi uite că te-ai născut în aceeași lume poluată 
de teamă. 

Aşteptăm, întindem mâna, ne punem în genunchi şi ne 
rugăm. Cui? Nimeni nu vine. Salvarea stă doar în tine și până 
nu înţelegi acest adevăr vei mai experimenta de multe ori 
durerea și suferinţa aici, pe pământ. 

Nu există nimic în afara ta. Cântecul tău de jale, 
văicăreala şi blamarea nu te ajută să pășeşti într-o 
dimensiune mai elevată. Te loveşti doar de gândurile și 
cuvintele tale care sună cam așa: 

„Dacă aş avea o relaţie, nu m-aș mai simţi atât de 
singură”. 

„Dacă familia m-ar fi sprijinit astăzi n-aş trăi cu chirie 
într-o garsonieră infectă”. 

* „Dacă aş obține un job mai bine plătit, mi-aş permite 
un abonament la sală”. 

„Dacă aş avea bani mai mulți, aş putea cumpără hrană 


organică şi aş slabi”. 

„Dacă aş avea o casă mai mare, m-aş putea mărita şi 
face un copil”. 

STOP! Există cineva care ţi-a spus că nu eşti destul de 
bună pentru a avea o relaţie, o casă și o familie fericită? 
Există cineva care ţi-a spus că trebuie să munceşti mult ca să 
obţii ceva în viață? Există vreo persoană care ţi-a zis ca mai 
ai multe de îmbunătăţit la tine? 

Am o veste bună pentru tine: Eşti destul de bună! Chiar 
dacă nu eşti perfectă, meriţi să primeşti iubire, respect, bani, 
apreciere, stimă şi tot ce îți mai doreşti pentru tine. 

Dar dacă toată lumea te-a sprijinit şi încurajat în 
trecutul tău n-ai nicio scuză pentru starea ta actuală de 
imaturitate, lene, amânare și văicăreală. Doar tu te rănești. 

Te auzi? Tu eşti singura care te pui în fața fericirii şi-a 
succesului tău. Pune capăt fricii și jocului de-a v-aţi 
ascunselea. Singura ta şansă este să te trezești și să te 
opreşti din acest joc murdar care te va conduce spre 
depresie, disperare şi deşertăciune spirituală. 

Aşază-te în realitate! 

Toţi vor ca tu să reușeşti. Doar tu îţi pui piedici şi-ţi 
sabotezi fericirea. Dacă n-ai încredere în bărbaţi, angajatori, 
prieteni, în părinţi, în nimeni înseamnă că n-ai încredere în 
tine. 

Lumea reflectă doar părţi din personalitatea ta. Dacă la 
mea pentru tine este un loc înfricoşător înseamnă că în 
interiorul tău domnește „frica”. Gândurile tale creează 
realitatea ta personală. Şi doar când vei deveni mai 
încrezătoare în tine însuţi vei putea gusta din iubire, 
abundență şi fericire. 

Dacă trăieşti doar pentru a nu pierde ce ai, nu vei obţin 
niciodată ceea ce-ţi doreşti. Proverbială sintagma ar trebui 


să ti convingă „de ce ţi-e frică nu scapi”. 

Frica întreține eşecul şi suferinţa. Frică îţi paralizează 
judecata, mintea și ajungi să crezi că toate deciziile sunt 
înfricoşătoare şi aceasta stare îți sabotează viața. 

Ţi-e frică să iei decizii? Eşti dependentă de sfaturile și 
îndemnurile celor apropiaţi? 

Ţi-e frică de greşeli și de eşec? Cum reacționezi în fața 
eșecului? lei decizii impulsive? 

Ţi-e atât de teamă să nu ţi-o iei în freza încât rămâi 
paralizată şi pierzi orice şansă. 

Viaţa trece pe lângă cei care evită să acționeze cu 
teama în sân. Oportunităţile îi ocolesc pe cei speriați de 
pierderi şi eșec. Felul cum îți manageriezi viața spune 
despre tine dacă eşti un învingător sau un învins. 


5 păcate capitale şi 5 soluţii creative 


(1) Teama 

Priveşte copiii mici. Ei nu cunosc teama. Ei sunt 
bucuroși că există și experimentează de dimineaţa până 
seara. Cad, se ridică, se ard la degetele, plâng şi greşesc din 
nou, în același fel. Obstacolele ce se așază în fața lor îi 
provoacă să le depăşească din nou şi din nou. Ei nu dau bir 
cu fugiţii. Sunt liberi și bucuroși indiferent că reuşesc sau 
eşuează. 

Noi, cumva pe drumul vieţii, pierdem această 
capacitate extraordinară de-a ne bucura de existenţa noastră 
şi de obstacolele ce le întâmpinăm pe drumul nostru. Uităm 
că suntem creatorii propriei realități personale şi îngheţăm 
în faţa noului, a schimbării, a alegerilor cele mai importante 
„dacă greşesc?” „dacă o să sufăr?” 

Îți faci griji înainte de-a experimenta şi îmbraci 


mentalitatea săracului care, „nu dă pasărea din mână pentru 
cea de pe gard”. 

Schimbă-ți psihologia de condamnat la moarte. 

Nimeni nu vrea să te spânzure! Nimeni nu-ţi vrea răul! 

Pe mine mă ghidează o vorbă în viaţa pe care vreau să 
o împărtăşesc cu tine: „dacă într-o zi, în timp ce vă plimbaţi 
prin grădină, călcați pe un ghimpe, să nu uitaţi niciodată să-i 
spuneţi mulțumesc”. 

Nu te mai lupta cu teama, ea există și-n sânul meu, al 
mamei tale, al prietenei tale. 

Înţelege că trăim într-o lume a contrariilor. Acolo unde 
există frumuseţe există și urâţenie, acolo unde există spini 
există și trandafiri şi acolo unde există teamă există şi curaj. 

Dacă acționezi cu teamă în sân vei deveni în scurt timp 
o persoană curajoasă și fericită. Există oameni fericiți în 
viața ta? Dacă nu, caută-i, te rog. 

Să ştii că nu eşti condamnată să repeţi nefericirea 
mamei tale. Dacă ea a fost nefericită asta nu înseamnă că tu 
eşti obligată să pășeşti pe drumul suferinţei. 

Se întâmplă, inconştient, să ne simțim vinovați că 
mamele noastre nu s-au realizat sau sunt singure la 
bătrâneţe şi fără să ne dăm seama alegem acele situaţii care 
ne dăruiesc suferință şi nefericire ca să nu le dezamăgim pe 
cele mai importante fiinţe din viața noastră. 

Ştiu că pare o nebunie ce-ţi spun, dar această strategie 
se practică des. Eu însămi pentru o perioadă am copiat 
modelul mamei şi am luat hotărârea să nu las niciun bărbat 
să se apropie de inima mea fiindcă nu ştiu altceva decât să 
calce pe ea, aşa cum mamei mele i s-a întâmplat. Înţelegi 
drama? 

Vocea din minte mă agresa imediat ce eram 
îndrăgostită”, de ce eşti fericită?” Şi-n secunda următoare mă 


întristam instant și mă umpleam de suspiciune: „niciun 
bărbat nu mă vrea cu adevărat”. 

Deși relația era grozavă, bărbatul sincer și îndrăgostit 
şi noi fericiți împreună, vocea mă ghida să rup legătura cu 
această specie care avea să-mi frângă inima și de îndată 
cream probleme ca să-l scot din viața mea. Zis şi făcut. Peste 
puţin timp eram singură cu mama mea care îmi hrănea cu 
poftă și grijă ura față de bărbați. Și uite așa mă îndepărtam 
de iubire şi fericire. 

Dreptul la fericire îl avem cu toţii, încă de la naștere. 
Doar că din păcate nu ne bucurăm de el deoarece am avut 
neșansa că sub privirea noastră inocentă de copii să vedem 
doi părinţi nefericiți care au sfârşit în reproșuri, lacrimi și 
suferință. 

lar noi am învăţat prea devreme că relaţia dintre doi 
adulți este pătată de tragedie, lacrimi şi suferinţe fără ieşiri 
de salvare. 

Este absurd să ne privăm de încredere, iubire şi 
fericire. Esenţa vieţii este fericirea, bucuria de-a trăi şi-a iubi 
bărbaţii, oamenii, natura, animalele, stelele, totul. 

lată câteva sugestii pozitive pe care eu le-am folosit ca 
să depăşesc episoadele depresive: 

„Sunt fericită astăzi chiar dacă mama mea suferă de 
singurătate”. 

„Mă simt grozav azi chiar dacă partenerul meu este 
frustrat profesional”. 

„Sunt o persoană fericită deoarece sunt în stare să 
iubesc pe toată lumea”. 

„Merit să fiu fericită, chiar dacă mama mea a fost 
părăsită când era însărcinată cu mine”. 

„Merit să iubesc şi să fiu iubită, chiar dacă tatăl m-a 
părăsit de mică”. 


„Merit să... 

Continuă tu până ce simţi că meriţi totul de la viaţă! 
Opreşte-te din citit şi lucrează cu tine şi convingerile tale 
greşite. Răstoarnă-ţi credinţele dacă vrei să fii fericită! 

(2) îndoiala îndoiala îţi otrăveşte fericirea şi pentru 
asta te invit să foloseşti un jurnal al gândurilor negative 
automate construit de psihologul Paul Hauck: 

Data 

Sentimentul 

Situaţia 

Gânduri automate 

13.04 

14.09 

tristețe anxietate disperare acasă, singură 

am făcut o greşeală la lucru 

cu gândul la greșeală nimeni nu mă iubeşte; 

nu am niciun prieten; 

mă simt groaznic o să fiu concediată; 

m-am purtat infantil merit să fiu concediată; 

nu sunt bună de nimic 


Psihologul mai recomandă un plan de activitate pe trei 
săptămâni care te va ajuta să treci peste aceste gânduri 
negative automate care îți răpesc dreptul la fericire. 


Săp Or Activitate 
tămâna 1 ar Evaluare 

Lun 10 Plimbare în 
i -11 parc... 

Mar 10 


ti -11 


Mie 13 plimbare în 


rcuri -14 parc... 

Joi 13 

-14 

Vin 13 
eri -14 

Sâm 19 cinematograf 
bătă -21 

Du 
minică 

Săptămâna 2 

Lun 10 plimbare în 
i -11 parc... 

Mar 19 În vizită la 
ți -21 prieteni... 

Mie 
rcuri 

Joi 

Vin 14 plimbare în 
eri -15 parc... 

Sâm 
bătă 

Du 14 vizită în familie 
minică -18 

Săptămâna 3 

Lun 10 Înot 
i -11 

Mar 
ți 

Mie 13 prânzul în oraș 
rcuri -14 singură 


Joi 13 plimbare în 


eri 


bătă -21 
Du 
minică 


Notează-ți gândurile, ia-te în serios dacă vrei să fii 
pozitivă şi încrezătoare. 


Care îți sunt răspunsurile raționale la gândurile 
negative automate? 

1. Cât crezi acum în aceste gânduri? 0123456789.10 
(deloc puțin moderat mult pe deplin) 

2. Cât de deprimată te simți acum? 0123456789.10 
(deloc puțin moderat mult pe deplin) 

Activităţi recomandate în cazuri de depresie: 

A vorbi despre pasiunile tale cu cineva drag; 

Plimbările în natură sunt foarte eficiente 

îngrijirea plantelor de casă te vitalizează; 

Vizitarea unor vechi prieteni. 

Colecţionarea anumitor obiecte 

întocmirea unor planuri de vacanţă 

Călătoriile la ţară sunt foarte apreciate 

Participarea la concerte, teatru, operă, pictura, 
desenul, ceramica 

Reamenajarea unei încăperi. 

Gătitul unor reţete speciale. 

Jocul de cărți, remy. 

Participarea la petreceri. 


Jocul cu copii şi animale 


(3) Lenea 

Luăm câte un exemplu ca să înțelegem mai bine cum se 
manifestă lenea în viața ta. 

„Mă simt singură, tristă, abandonată de toată lumea!” 

Te simți abandonată fiindcă tu însăţi te-ai abandonat. 
Ce femeie normală așteaptă ca celălalt să-i umple ziua cu 
surprize şi bucurii mărunte şi măreţe? Te simţi singură și 
abandonată deoarece tu nu faci nimic ca viaţa ta să prindă 
culoare şi măreție. Te lași la voia întâmplării şi la cheremul 
prietenilor și iubiţilor tăi. Cât crezi că vor rămâne alături? 

„Mă simt nefericită, dezamăgită şi obosită să stau după 
tine!” 

Te simţi respinsă de oamenii importanţi din viaţa ta, 
parcă toți au ce face, numai tu aștepți ca ei să-și aducă 
aminte că ţi-e îţi plac lalelele, ciocolată amăruie și filmele de 
dragoste. Desigur că te simți respinsă dacă n-ai niciun rost în 
această lume populată de oameni grozavi. Tu ai nevoie să-i 
ştii pe ceilalți aproape, să poţi conta pe ei, să ştii că faci parte 
din viaţa lor şi eşti importantă pentru ei. Se pare că cei pe 
care-i aştepţi au viaţa lor. 

„M-am săturat să fii tot timpul plecat și ocupat!” 

Te simți evitată, ignorată și singură deoarece ai uitat că 
te-ai născut cu talente înnăscute. Ai putea și tu să fii plecată 
şi să te bucuri de viață în loc să te plângi mereu. N-ai mai 
căuta cu disperare să-l târăşti pe partenerul tău în 
întunecimea sufletului tău. Ai fi fericită când s-ar întoarce 
acasă şi v-aţi putea bucura de relaţia grozavă ce-o aveți. 
Oare trebuie să aşteptăm ca lucrurile să meargă prost sau să 
pierdem iubirea partenerului ca să ne responsabilizăm și 
trăim viața individual? De ce uităm că existăm și separat? 


Nimeni n-are obligaţia să te bage în seamă, să te inspire și 
motiveze ca să poţi merge mai departe. 

Ce anume crezi că ai pierde dacă ţi-ai construi viața ta? 
Fii sinceră. Nu te mai minţii /Care ar fi dezavantajele unei 
schimbări /Ce s-ar întâmpla dacă nu ai mai poza în victima 
situaţiei? 

Cum crezi că ar arăta viața ta dacă şi tu ai avea 
satisfacţii profesionale şi sociale? 

Draga mea, dacă ţi-e sete îl aștepți pe iubitul tău să 
vină de la serviciu să-ți întindă un pahar cu apă? Nu, îţi pui 
apă în pahar şi-l dai peste cap, corect? Și atunci de ce n-ai 
proceda la fel cu toate nevoile sufletului tău? 

Chiar e nevoie să te internezi în spital ca să te bucuri că 
eşti sănătoasă? Nu mai aștepta ca ceilalți prin clarviziune 
să-ți satisfacă nevoile personale şi emoţionale. 

Desprinde-te de suferință! Nu te atașa de văicăreli, 
lene, amânare şi plângeri ca să nu pierzi atenţia celorlalți. 
Chiar dacă cei care îţi sunt alături aleargă spre tine când 
plângi şi te vaiți asta nu înseamnă că o fac din iubire, ci mai 
degrabă din milă. Dar și asta se consumă. Rezervorul se 
goleşte și-o să fii cu adevărat abandonată și respinsă de 
lume. Asta îţi doreşti pentru tine? Asta-i planul vieții tale? 

Întrebarea miracol pentru tine este: Ce pot face chiar 
acum ca să creez bucurie în viața mea? Ce acţiuni să 
îmbunătățesc ca să fiu fericită chiar acum? 


(4) Obiceiurile proaste 

Îţi ofer câteva strategii inteligente pentru femei 
inteligente. Sportul cu un antrenor personal te forțează să-ți 
duci sarcina la bun sfârşit și să respecţi un program 
săptămânal. Pe lângă că te vei simți mai tonică şi frumoasă, 
emoțiile tale se vor regla miraculoasă. Vei 


dobândi echilibru psihologic de care ai nevoie. Fă sport ca 
un profesionist! Sportul te disciplinează și te eliberează de 
emoții negative. Vorba unui mare înţelept: „dacă ajungi să-ți 
controlezi corpul, atunci poţi să stăpânești întregul univers”. 
Şi eu personal îţi confirm aceste vorbe... sportul îți dă putere 
să realizezi şi alte proiecte măreţe pe care nu le credeai 
posibile fără sprijinul altora. 

Socializare: întâlniri cu prietenele, participarea la 
seminare de dezvoltare personală, ieșiri la teatru şi alte 
evenimente culturale. leşi din casă. Distrează-te cum simți! 
Fii liberă! 

Concentrare prin exerciții mentale: numără de la 1.000 
la 1 (din 5 în 5), numeşte toate orașele care încep cu litera F. 
Reaminteşte-ţi în detaliu cele mai frumoase momente din 
viața ta. Proiectează-ţi pe o planșă imensă toate aspirațiile 
tale măreţe. Visează cu ochii deschişi. Cugetarea şi 
contemplarea imaginilor ce le proiectezi în lume este primul 
pas spre modelarea destinului tău! Din proprie experienţă îţi 
spun că, orice visează omul se adevereşte imediat. Aşa că 
proiectează cu încredere şi nebunie tot ce-ţi dorești! 

Relaxare: Lasă-te purtată de ritmurile muzicii. Închide 
ochii şi visează. Pictează. Dansează. Înoată. Alege acea 
activitate care-ţi face ție plăcere. Uită de responsabilităţi și 
griji excesive. Igiena mentală este obligatorie, este ca şi 
spălatul pe dinţi. Eliberează tensiunea acumulată peste zi 
printr-o formă de relaxare dragă ţie. 

Vizualizare: ce ai face dacă ai avea un iubit îndrăgostit 
şi o situație financiară care ţi-ar permite să faci înconjurul 
lumii? Astea-s provocările de care ai nevoie ca să-ţi 
transformi viaţa şi să uiţi de suferințele trecute și de nopțile 
întunecate pe care le-ai traversat cu teamă și disperare. 
Aşază pozitivul, excepţionalul în prim planul conștiinței tale! 


De ce nu te concentrezi pe pozitivul din viața ta? De ce 
aduni greşelile, răul și eşecul? Eşti ataşată de suferință? Eşti 
ca o fetiță rănită care rămâne lângă un bărbat violent ca să 
nu rămână singură. Vizualizează succesul, fericirea, iubirea 
împărtășită, viitorul tău cămin. 

Meditaţia te eliberează definitiv de gânduri negative şi 
conflicte interioare. Te armonizează! Oferă-ți la sfârșitul 
fiecărei zile 30 de minute de meditaţie. Meriţi atât? 

Eu zic că meriți mult mai mult, dar te las pe tine să 
descoperi cea mai bună formă de meditaţie pentru tine. Poţi 
alege ceea ce este mai potrivit pentru tine. Alege singura 
calea spirituală pe care o vei urma, nu te lăsa influențată de 
stânga şi dreapta. Mintea ta inconștientă deţine toate 
răspunsurile la întrebările tale! Mintea ta inconștientă 
lucrează pentru tine, draga mea! 


(5) Aroganţa 

Poate te surprinde abordarea acestei trăsături de 
personalitate şi nu vezi legătura ce-o are cu tine, dar te 
lămuresc de îndată şi-ţi spun că în fiecare dintre noi trăiește 
un arogant care le ştie pe toate. Şi acest arogant nu te lasă să 
evoluezi şi să laşi în urma ta „cunoștințele tale grozave”. Şi o 
să-ți demonstrez asta prin testul insultei: 

Eşti o arogantă care le știe pe toate! 

Eşti doar o ignorantă! 

Eşti o leneșă! 

Eşti o prefăcută care se ascunde sub masca 
atotştiutoare ca să nu fie trasă la răspundere! 

Eşti o cerşetoare! 

Ce ai simţit? Furie, agresivitate fața de mine? 
Insultă-mă, dacă vrei. Dar nu te mai păcăli singură, e timpul 
schimbării şi-a renunțării la aroganţa din tine. Comportă-te 


ca un copil care vede lumea pentru prima oară. Pășeşte cu 
încredere în univers! 

Și eu, şi tu, avem mereu câte ceva de învăţat și dacă 
vrei să obţii tot ce ți-au propus în viața asta trebuie să 
renunțţi la câteva „adevăruri absolute” şi să te apleci în fața 
cunoașterii mele mărunte. Și eu am crezut că le ştiu pe toate. 
Asta-i cea mai jalnică abordare dintre toate şi cea mai 
periculoasă care te aruncă departe de potenţialul din tine! 
Suntem niște elevi pe scena vieții şi hai să rămânem curioase 
în fața evenimentelor ce ne-așteaptă să le experimentăm cu 
nebunia și curajul unui copil. 

Foloseşte-te de întrebările expertului Nathaniel 
Branden care-ţi dezvăluie secretul fericirii. În fiecare 
dimineață, de acum înainte să te întrebi: 

Ce este bun în viața mea? 

Şi ce trebuie făcut chiar acum? 

Spor la treabă! 


CAPITOLUL VIII 
INTELIGENȚA EMOȚIONALĂ 


Așteptarea ne dă iluzia ca facem ceva așteptând, când, 
de fapt, nu facem altceva decât să murim suportabil, puţin 
câte puţin. (Octavian Paler) 


Lumea în care trăim a suferit schimbări majore de-a 
lungul timpului şi încă putem spune că presiunea socială, 
economică şi profesională ne afectează stilul de viaţă. 

Obiectivele pe termen lung îţi livrează fericirea? 
încasările lunare îţi aduc bucurie? 

Cercetările ne demonstrează că nici măcar câştigătorii 
la loto nu sunt fericiți pe termen lung. Ei revin la starea lor 
naturală după ce câștigul a fost încasat și cheltuit pe 
plăcerile lumești. Astea sunt veşti proaste. Și-atunci ce ne 
aduce fericire pe termen lung? 

Viața cotidiană este singura care merită tratată cu 
respect și pasiune. Bucură-te de ceea ce eşti astăzi şi de ceea 
ce faci în fiecare zi. Cum arată o zi din viaţa ta? Cum îţi 
trăieşti zilele? 

Filosofia ta de viaţă este biletul câștigător la loterie. Eu 
am ajuns la această concluzie după ce mi-am ratat cu 
măiestrie câțiva ani din viaţă. La fel ca tine, credeam că 
atingerea visurilor mele măreţe îmi va aduce fericire și 
satisfacție pe termen lung. N-a fost aşa. 

Eric Schmidt, CEO Google, a declarat într-un interviu că 
deși compania are o misiune clară, ei n-au un plan de afaceri 
desfăşurat pe cinci ani de zile, nici măcar pe doi ani şi ca să 
fie sincer, a zis că nici măcar pe un an de zile. 

M-a șocat declaraţia unei companii care a făcut 5.5 
miliarde de dolari în doar câteva luni de zile în 2009. Cum e 


posibil așa ceva? 

Eu, la începutul fiecărui an îmi stabilesc obiective clare 
de care devin obsedată pe durata întregului an şi aceşti 
oameni pe care îi admir nu se gândesc deloc la ziua de 
mâine? 

Aşa se fac banii? Aşa se obține fericirea? Asta e reţeta 
de succes ce trebuie urmată? 

Și ca să înlătur ceața din jurul meu și al tău o să 
meditam împreună la ce avem de făcut ca să trăim bine și să 
fim mulțumite de existența noastră aici, pe pământ. Ce avem 
de învățat? Cum să trăim în fiecare zi ca la sfârşitul unei zile 
să spunem că viața noastră are valoare? 

În continuare, vreau să pun accentul pe filosofia ta de 
viață. Are o strategie stilul tău de viață? Sau trăieşti la voia 
întâmplării? Ştii tu ce vrei să trăieşti dimineaţa și seara? 

Eu, pe propria-mi piele am învăţat că nu există un timp 
mai bun decât acum ca să trăieşti bine. Avem totul la 
dispoziţia noastră şi resursele sunt nelimitate. Avem timp, 
avem sănătate, avem energie, avem tehnologie, avem 
materiale de specialitate, avem acces la informaţie şi avem o 
vârstă care ne permite să mutăm munții din loc. Hai să trăim 
în stil mare! 

Există două categorii de oameni. Cei care folosesc 
resursele interioare şi exterioare şi cei care se vaită de lipsa 
resurselor din ei înşişi și din jurul lor. Cei din urmă sunt 
proşti din punct de vedere emoţional. Nu există moment mai 
potrivit decât cel pe care îl trăim. Poţi să ai totul! 

Crezi că eşti singura care a eșuat în atingerea 
obiectivelor și aspirațiilor? 

Oamenii se tem de greşeli, de respingere, de abandon, 
de sărăcie şi de boală. Pe ăştia îi numesc oameni săraci. Nu 
lipsa banilor te nefericeşte, ci lipsa atitudinii în orice visezi 


să trăieşti. 

Tu eşti singurul obstacol din calea bucuriei, a bogăției, 
a fericirii şi a iubirii. 

Suferi deoarece nu-ţi dorești probleme. Și noi toți am 
învățat din greșeli, din căzături şi din respingeri. Fiecare 
problemă peste care dai este o invitaţie la autocunoaştere. 

Dacă tu te dai la o parte din fața provocărilor, vei 
supraviețui o viață întreagă. Şi eu ştiu că tu vrei să trăieşti în 
stil mare. Cum vei reuși dacă teama de eşec te înghite? 
Suferințele în iubire, eşecul profesional, neînțelegerile 
familiale, lipsurile materiale te învață să cunoşti bărbații, 
relațiile de iubire, lumea afacerilor, psihologia omului. 

De ce te-ai da la o parte din calea învăţării? Niciun om 
deștept nu sare peste această etapă. Nici Steve Jobs n-a fost 
scutit de greșeli, eșecuri, pierderi şi suferințe. Niciun om 
care a reuşit în lumea asta n-a sărit peste etapa învățării. 

Inteligența emoțională înseamnă să te aştepţi la răul ce 
urmează. „Mă aşteptam la asta!” Ştiam că după doi ani de 
trăit în aceeași casă cu iubitul meu, vom intra într-o fază de 
platou, care anunța tensiune, negociere şi sfârşitul perioadei 
de îndrăgostire. 

O femeie inteligentă știe că după iubirea romantică 
urmează etapa intimității unde oxitocina ocupă locul 
dopaminei și-a fluturilor din stomac. 

E normal să nu ne mai rupem hainele de pe noi când 
intram în casă. Acum ne facem planuri de viitor împreună și 
negociem relația astfel încât să ne fie amândurora bine. 

O femeie inteligentă emoțional anticipează. O femeie 
proastă emoțional reacționează și se comportă cam așa: 
„Ştiam că nu pot să am încredere în tine. Toţi bărbaţii sunt la 
fel. Te folosesc şi se plictisesc. De ce nu mai ești atras sexual 
de mine? Ai pe altcineva? Ce este în neregulă cu mine? Vrei 


să ne despărțim?” 

Reacţiile emoționale îți omoară iubirea, relaţia, 
afacerile şi relaţiile şi rezultatele. 

O femeie puternică și deşteaptă anticipează. Ea a mai 
trecut prin relații și-a învățat care e procesul firesc prin care 
trece orice femeie. Nimeni nu este scutit de suferinţe, 
dezamăgiri şi eşecuri. Doar experimentarea ne educă să 
devenim cea mai bună variantă a noastră. 

Învățăm din fiecare greşeală pe care o facem aşa cum 
învăţăm din fiecare alegere inteligentă ce o facem. După ce 
alegi prost, înveţi să alegi inteligent. Nu invers. 

Transformarea ta interioară produce transformare 
exterioară. Dacă nu-ți place cum arată viaţa ta personală și 
profesională înseamnă că ai de lucru la lumea ta interioară. 
Majoritatea oamenilor când greşesc spun că nu şi-au atins 
obiectivele din pricina resurselor limitate, cum ar fi lipsa 
banilor, a timpului, a informaţiei şi a tehnologiei. Ţi s-a 
întâmplat şi ție? 

Găsim întotdeauna un țap ispăşitor pentru lipsa 
inteligenței emoționale. 

Când eşti condus de emoţii, iei decizii proaste şi-ți 
sabotezi procesul de evoluţie. 

Care au fost cele mai importante decizii din viața ta? 

Au fost ele alegeri uşoare sau grele? Alegeri bune sau 
proaste? Ce-ai învăţat din alegerile pe care le-ai luat până 
acum? 

Sunt sigură că ai învățat mai multe despre tine, despre 
bărbați, iubire şi afaceri. 

Suntem înconjurați de oportunităţi și de informaţie. Și 
suntem liberi să alegem ce ni se potriveşte în viaţă. De ce nu 
suntem mai fericiți decât străbunicii noștri care n-aveau nici 
10% din ceea ce avem noi la dispoziţie astăzi? 


În pofida pregătirii tale intelectuale, sociale şi 
profesionale tu nu eşti mai deşteaptă emoțional decât 
străbunicii tăi care ştiau întotdeauna să facă față unei 
probleme. 

Priveşte inteligența emoţională ca pe înțelepciunea 
bunicilor tăi iubiți. Cum ar acționa bunicul înțelept în fața 
provocării cu care te confrunţi? Care e cea mai mare 
provocare care îți dă bătăi de cap? Descrie în câteva cuvinte 
durerea ta actuală. 

Viaţa este prea grea, îmi aduce prea multe suferinţe și 
decepții şi am prea multe sarcini de îndeplinit. Mă simt 
epuizată şi frustrată din cauză că nu mă scap de probleme. 
Ajung seara acasă și îmi înec frustrările într-o sticlă cu vin 
alt. 

Freud numea alcoolul „ucigașul de griji”. Şi poate tu nu 
bei alcool, dar poate fumezi un pachet de ţigări pe zi. Şi dacă 
nu te regăsești în exemplele date, poate mănânci compulsiv. 
Nici asta? Ciocolată? Un sedativ tot foloseşti ca să îţi 
anesteziezi emoțiile negative care te înghit la sfârşitul 
fiecărei zile. Și în scurt timp ajungi o victimă a obiceiurilor 
tale proaste care-ţi omoară definitiv stima de sine. De fiecare 
dată când te lași pradă viciilor tale, renunți la fericire. 


Viciile noastre sunt odraslele noastre, când le dăm viaţa, 
ele ne dau moarte. (Lucrețiu) 


Faptul că alegi un sedativ sau o tabletă cu ciocolată 
trădează tensiunea psihică acumulată și frustrarea ta 
interioară care se instalează de fiecare dată când recurgi la 
anestezierea emoțiilor tale negative. Nu există altă cale decât 
dezvoltarea inteligenţei emoționale. Când spun emoţii 
negative, mă refer la anxietate, teamă, depresie, griji 


exagerate, pesimism, tristețe, frustrare, tensiune şi alte 
spaime. 

Și studiile referitoare la sistemele imunitare ne spun că 
stresul şi anxietatea măresc riscul de boală. Dacă traversezi 
perioade lungi de tensiune şi agitație ai toate şansele să 
suferi de cefalee, gripe, ulcere, probleme cu inima şi aşa mai 
departe. 

Reprimarea emoţiilor negative creşte nivelul de 
amăgire şi dezamăgire în viaţa ta. 

Tot ceea ce respingi în viața ta, va continua să te 
bântuie. Fii foarte atentă la modul în care alegi să-ți trăieşti 
viața. Dacă eşti o femeie geloasă şi-ţi reprimi stările de 
gelozie sub o atitudine de „femme fatale” care nu ia în serios 
angajamentul și intimitatea, vei atrage în viața ta un Don 
Juan, care va scoate la iveală exact acea latură a ta pe care te 
minți că nu o ai. 

Înțelegi că n-ai cum să te vindeci dacă îți negi stările 
negative? Drumul către transformarea ta interioară începe 
prin schimbarea stilului tău de viață. Și aici intră în scenă o 
serie de atitudini şi comportamente pe care trebuie să le iei 
în serios. 

Freud spunea că a munci și a iubi sunt cele două 
capacități umane care determină maturitatea individului și 
împreună vreau să le discutăm ca să dobândim inteligența 
emoţională de care avem nevoie pentru a ne construi o viață 
frumoasă şi împlinită. 

Și ca să testăm spusele lui urca Freud hai să testăm 
realitatea vieţii tale. Cât eşti de mulțumită de job-ul tău? Cât 
eşti de fericită cu relaţia ta de cuplu? La fel de nemulțumită? 

E suficient să te uiţi acolo unde te doare. De ce crezi tu 
că nu-ţi funcționează relația? 

Pentru că iubitul tău e un dobitoc și-un infantil? Dacă 


asta crezi, te va durea adevărul ce ţi-l voi spune în paginile 
ce urmează. Poţi să te opreşti din lectură, să închizi cartea și 
să rămâi aşa cum ești. Nu se va schimba nimic în viaţa ta, ce-i 
drept, dar poți continua să trăieşti la fel, fără să depui vreun 
efort de schimbare şi transformare interioară. Tu alegi! 

Acum să revenim la exemplul nostru... dacă prietenul 
tău este aşa cum ai spus mai sus, înseamnă că și tu eşti 
asemenea acestei făpturi minunate. Noi n-avem cum să 
atragem un dobitoc, dacă noi suntem niște zeități cu puteri 
speciale. Și ca să te ajut mai mult îți povestesc cazul unei 
paciente care atrăgea în viața ei numai bărbați obsedaţi 
sexual. 

Dacă nu faci altceva decât să te gândești la sex de 
dimineaţa până seara înseamnă că ai nevoie şi de mai mulți 
parteneri sexuali ca să-ți satisfacă poftele exagerate de 
contact sexual, nu-i aşa? Cel puţin ăsta era cazul pacientei 
mele. A venit la mine să se plângă de preferinţele sexuale ale 
partenerului său. „Se gândește numai la sex şi mi-e teamă de 
viitorul ce-l pot avea alături de-un astfel de bărbat obsedat 
sexual. Îi va ajunge doar sexul cu mine sau va apela şi la alte 
femei cu nevoi la fel de speciale ca ale sale?” 

După câteva ședințe în care am lămurit poftele 
exagerate ale partenerului său, ne-am întors cu privirea 
asupra vieții ei sexuale de până atunci și-am dat peste 
energii blocate. 

Tânăra noastră își refuza sexul, aventura și plăcerea 
carnală. Ea a fost crescută într-un mediu religios, unde tatăl 
și mama i-au vorbit despre sexualitate în termeni de „E păcat 
să-ți murdăreşti trupul în contacte sexuale ocazionale”, „Să 
ai mare grijă să nu profite nimeni de tine”. 

Nu cred că ai nevoie de mai multe lămuriri, doar de 
acceptarea unei realități care se manifestă în exteriorul 


nostru până în clipa în care acceptăm că suntem și sex și 
suflet. 

Nu poți să-ți pui sufletul pe tavă înainte de a-ți 
dezbrăca sexul de prejudecăţi. Și noi, în copilărie, ne formăm 
prejudecățile care ne infectează relaționarea cu ceilalți. 

Cine ţi-a vorbit despre intimitatea cu un bărbat? Cine 
te-a educat din punct de vedere erotico-senzual? Mama? 
Tata? Mă îndoiesc că s-au ocupat de deschiderea ta erotică. 

Și eu m-am şocat când mi-a alunecat în pat un 
seducător cu exprimări lingvistice deocheate. Nu înțelegeam 
de ce tânărul îndrăgostit nu foloseşte un limbaj regal cu o 
făptură pură şi inocentă. Poate fiindcă nu eram atât de 
sensibilă precum credeam? 

Nu uita că bărbaţii îşi construiesc relaţia în așternuturi. 
După ce te explorează sexual simt că-și doresc să păşească, 
alături de tine, într-o relaţie, vacanţă și-o călătorie pe viaţă. 
Asta după ce găsesc ceea ce caută în intimitatea ta. Degeaba 
te superi pe bărbat. El este vizual şi te dezbracă înainte de a 
te cere în căsătorie. Și dacă refuzi poftele sexuale ale unui 
bărbat, înseamnă că-ți respingi propria sexualitate şi asta 
îmi aduce aminte de vorbele lui Woody Allen: 

Masturbarea este un mod de-a face dragoste cu cineva 
pe care îl iubim cu adevărat. 

Nu vreau să te șochez dar nici nu-mi permit să te las să 
pluteşti în ignoranță și victimizare. „Săraca de mine, cu 
ce-am greşit de-am atras un egoist alături de mine?” Nu ţi se 
întâmplă și ţie să fii centrată pe propria persoană? Să te 
intereseze de tine? Mie mi s-a întâmplat... 

Adrian Nuță spunea în cartea sa „Umbra” că noi 
gravităm în mod natural spre aceia care ne reflectă umbra. Şi 
relația de cuplu este cel mai bun învăţător. Partenerul 
reflectă întotdeauna ceea ce respingem la noi. Și până ce nu 


te accepţi cu bune şi rele n-ai nicio şansă să devii o persoană 
inteligentă emoțional. Vei rămâne prizoniera prejudecăţilor 
tale. 

Însăși faptul că nu te atingi prin masturbare spune 
despre tine cât ești de blocată sexual şi infectată de 
prejudecăţi şi temeri. Cum să devii o femeie puternică și 
atrăgătoare? O femeie care atrage şi păstrează un bărbat 
frumos şi bun în viaţa ei? 

Mizez pe inteligența ta emoțională care iese la iveală 
cu fiecare rând pe care îl citeşti. Aș putea să-ți dau zeci de 
exemple dar am încredere în tine şi știu că în călătoria asta 
ai nevoie să stai de vorbă doar cu tine şi acele aspecte 
neasumate din tine pe care le arunci în subteranele 
psihicului tău. 

În clipa în care clienta mea a acceptat faptul că îşi 
doreşte să se exploreze sexual, partenerul ei a început să fie 
preocupat s-o cucerească romantic şi poetic. Întotdeauna 
schimbarea începe din colțul tău. Degeaba aștepți ca celălalt 
să renunţe la părți din el. Ceea ce nu-ți place la partenerul 
tău, este foarte probabil să respingi în tine. Adevărat? 

Acum fă-mi o listă, chiar aici, cu ceea ce nu suporţi la 
partenerul tău „infantil”, „egoist, „rigid”, „perfecționist”, 
„rece şi distant”: 

Ce-ai descoperit? Că nu eşti înger? Că ești și demon? 
Ăsta este rostul exerciţiului. Și ca să ne relaxăm puțin după 
acest moment introspectiv îți spun un banc de-al lui Osho: 

Elena a venit acasă cu o haină nouă de nurcă. 

„De unde ai luat-o?”, o întreabă Bogdan, soțul ei. 

„Am câştigat-o la tombolă”. 

În seara următoare, Elena a venit acasă cu un inel cu 
diamant. 

„Asta de unde mai e?” a întrebat Bogdan. 


„De la tombolă”, a răspuns ea. „Și mă duc mai târziu la 
o altă petrecere cu tombolă. Mă grăbesc. Vrei să-mi 
pregăteşti tu baia?” 

Bogdan s-a dus și-a dat drumul la apă, dar când Elena a 
vrut să intre în cadă, a văzut că nu era decât puţină apă, cel 
mult un centimetru înălțime. 

„Bogdan, de ce nu mi-ai umplut cada?” 

„Ei, draga mea, n-am vrut să ți se ude biletul de 
tombolă!” 

Un bărbat inteligent emoțional nu-și pedepseşte 
femeia fiindcă şi-a satisfăcut nevoile şi poftele. Doar un 
prostănac îşi pedepseşte şi părăseşte partenera fiindcă a 
făcut ce a simţit. Bineînţeles că povestea este exagerată dar 
poate fi şi adevărată. Câte femei nu cunoşti care își ascund 
cumpărăturile de partenerii lor? Eu cunosc multe femei care 
îşi mint partenerii ca să nu creeze tensiune în căminul lor 
pictat în culorile „armoniei conjugale”. 

Nu te mai grăbi să judeci sau să condamni 
comportamentul „greșit” al partenerului tău. Folosește-te de 
legea oglindirii dacă vrei să treci testul vieţii. Nimic nu este 
greşit în oameni. 

Nu te ajută să rupi relaţia. Și eu m-am lovit cu capul de 
aceeaşi tipologie de bărbat până ce-am învăţat că eu sunt 
proasta care respinge superficialitatea şi sensibilitatea în 
mine însămi. Dacă aş fi acceptat că nu sunt perfectă și 
puternică de la primul partener acum aş fi trăit pe insula 
fericirii conjugale. 

Dar eu m-am încăpățânat să cred că ceilalți sunt proști 
şi eu deşteaptă. Și când am ajuns în pragul isteriei, am 
recunoscut dezarmată că sunt superficială şi iresponsabilă. 
De atunci, m-am scăpat de trăsăturile astea negative. 

Și-am dat de altele. Am atras un partener gelos. Dacă 


îmi zicea cineva că sunt posesivă și dominatoare i-aș fi dat în 
cap cu ceva. „Eu? Nimic nu-mi doresc mai tare decât 
libertate şi independenţă”. Cu toate că declaram sus și tare 
că vreau un bărbat sigur pe el şi autonom, alegeam doar 
bărbați dependenţi şi vulnerabili care aveau nevoie de 
asistență personală. 

Și cine crezi că-i terapeuta? Ai ghicit! Salvatoarea 
Andreea Papp. Nici pe departe nu-mi doream un bărbat 
puternic, autonom şi sigur pe el, deoarece el mi-ar fi 
descoperit temerile şi vulnerabilităţile. Înţelegi cât de greşit 
ne purtăm cu noi înşine? Și cât de tare îi pedepsim pe 
partenerii noştri? Astfel că cea mai bună întrebare este: „Ce 
încearcă acest om să mă înveţe? Ce aspect din mine însumi 
întruchipează? 

Asta înseamnă inteligența emoţională. Înţelepciune, 
dacă vrei. Iluminare. Acceptare şi asumare. Responsabilitate. 
Autenticitate și personalitate. Fii altfel decât restul. 

Lipsa inteligenței emoţionale în viaţa ta este ușor de 
depistat. Cât de tare o iei razna când lucrurile nu se întâmplă 
aşa cum vrei şi te aştepţi? Rău? Foarte rău? 

Vreau să-ți spun că eu am ajuns să sufăr cumplit din 
pricina faptului că nu acceptam greşeala, vulnerabilitatea, 
superficialitatea, egoismul și iresponsabilitatea celorlalți. 

Respingeam persoanele în loc să-mi îmbrăţișez 
vulnerabilitățile şi să cresc emoțional. Cum să devii 
inteligentă emoţional dacă tu arunci cu noroi în ceilalți? 

Dacă ceea ce trăieşti astăzi nu este ceea ce-ţi dorești 
înseamnă că citeşti cartea care-ţi va schimba viaţa. Fără 
modestie îți spun că acceptarea de sine te va elibera de toate 
suferinţele din viața ta. Când te accepţi cu emoţiile şi stările 
tale negative, nimic nu-ți va mai sta în calea fericirii și a 
succesului personal și profesional. Meseria de ființă 


omenească, cum zicea Marc Aureliu, nu este ușoară. Eşti 
pregătită să păşești într-o altă poveste care ilustrează 
perfect lipsa inteligenței emoționale? 


Nu faci ceea ce ai spus că vei face 

Laura se trezește în fiecare dimineață cu gândul că 
viaţa ei se va schimba în bine. În bucătărie, lipit pe frigider, 
se află meniul alimentar prescris de nutriționist. Și fără să fie 
adormită, beată sau drogată alege acele alimente care nu se 
găsesc pe meniul ei zilnic. 

Îţi vine s-o întrebi pe Laura dacă nu cumva e nebună 
sau masochistă, nu-i aşa? Cum se face că ea alege alimentele 
interzise în fiecare dimineață? Ce-i în capul ei? 

Laura se agresează cu aceste decizii proaste şi-şi 
sabotează procesul de slăbire. Deşi plătește sfaturile 
nutriționistului, ea nu le ia în considerare când pune gura pe 
biscuiții cu ciocolată interziși de sfatul medicului 
nutriționist. Ce gândeşte Laura despre ea după ce înghite 
calorii şi toxine? Sunt o grasă, slabă, frustrată și nefericită şi 
aşa voi muri”. 

Gândeşte-te că de fiecare dată când îţi stabileşti nişte 
obiective pe care nu le respecţi îţi distrugi stima de sine şi-ţi 
agresezi trupul şi sufletul. Te vei detesta la sfârșitul zilei 
când te vei vedea neputincioasă şi fără strop de ambiţie. De 
ce ţi-ai promis că o să slăbeşti dacă știi că nu eşti în stare să 
te ţii de promisiune? Nu e mai bine să nu-ţi iei angajamente 
pe care ştii că n-o să le respecţi? Sigur te vei simţi mai bine 
chiar dacă ai cu 10 kg în plus. 

Este o dovadă de iubire faptul că te îndopi cu alimente 
interzise şi nesănătoase? O persoană care nu se poate ține 
de-un regim alimentar este o persoană slabă din punct de 
vedere emoţional. Corect? 


Cine are voinţă și ambiţie slăbeşte trei kilograme într-o 
săptămână. Trupul tău nu minte niciodată. Dacă ești praf din 
punct de vedere emoţional asta se va vedea pe fața, trupul și 
comportamentul tău. Cred că știi ce înseamnă când îţi 
aprinzi țigară după ţigară... te simți ameninţată de persoana 
din faţa ta. Ce s-a întâmplat? 

Ce înseamnă oare când mănânci mai mult decât ai 
nevoie? Poţi spune că ești o persoană care se iubește pe 
sine? Orice copil de grădiniță știe că ascunzi o rană 
interioară care sângerează. 

Corpul fizic reflectă întotdeauna printr-o somatizare 
ceea ce te doare pe dinăuntrul tău. Vrei să umpli cu mâncare 
un gol sufletesc care nu te lasă să trăieşti? 

Mâncarea reflectă ceea ce se află în interiorul tău. Nu 
poţi păcăli pe nimeni că nu ţi-e bine. 

Și când nu faci ceea ce ai spus că vei face îţi distrugi 
imaginea de sine, care este responsabilă de ceea ce crezi 
despre tine. Dacă te vezi o persoană slabă sau grasă, vei 
transmite acest mesaj lumii întregi, iar nimeni nu te va 
vedea altfel decât te vezi tu. Înţelegi ce te așteaptă? Și nu 
peste mult timp, vei ajunge să te dispreţuiești şi pedepseşti 
printr-o suferință, boală, pierdere care îţi va întări profeţiile 
construite acum mult timp în urmă. 

Ce anume crezi că-ţi va îmbunătăţii imaginea de sine? 
Respectarea angajamentelor? 

Dacă ai spus că vei merge la sală de trei ori pe 
săptămână, îţi vei respecta angajamentul? 

Dacă ai spus că vei mânca sănătos și vei respecta 
meniul stabilit de nutriționist, îţi vei respecta angajamentul? 

Dacă ai spus că vei medita în fiecare seară ca să-ți 
purifici mintea de gânduri negative, îți vei respecta 
angajamentul? 


Dacă ai spus că nu vei mai spune niciodată „da' când 
de fapt vrei să spui „nu”, îţi vei respecta angajamentele? 

Dacă ai spus că vei scrie la cartea ta nouă patru ore pe 
zi, îţi vei respecta angajamentul? 

Dacă ai spus că vei face în fiecare zi, timp de o oră, 
exerciții de creştere a stimei de sine, îți vei respecta 
angajamentul? 

Nu mai inventa scuze pentru ceea ce este important în 
viața ta! 

Cercetări în domeniul psihologiei demonstrează că 
omul își poate schimba atitudinea mentală în bine într-un 
interval cuprins între 6 şi 12 săptămâni. 

Dacă nu ești mulțumită de evoluţia ta, lucrează asupra 
gândurilor și credințelor şi începe să gândeşti nobil şi curat 
dacă ţi dorești o viață la palat, înconjurată de prinți și regi. 

Filosofia pesimistă invită tristețea, eșecul și suferința 
în viaţa ta. Învață să gândeşti pozitiv şi în scurt timp vei 
deveni o optimistă. Îţi spun ceva ce deja știi, dar pe care încă 
nu aplici. Un profesionist aplică teoria imediat ce o 
înmagazinează fără să mai ceară în stânga şi în dreapta 
păreri despre ultimele studii în domeniul interesat şi studiat. 
Nu te juca cu tine. 


Cum te asiguri că nu mai iei decizii emoţionale de 
moment pe care să le regreţi și plăteşti scump 

Foloseşte-te de această întrebare de fiecare dată când 
te afli în fața unei iubiri imposibile sau a unei negocieri 
serioase. 

Ca în orice proces de transformare ai nevoie să 
dezvolți comportamente noi care să-ți deschidă uşile 
potrivite, pe care să pășeşti cu o nouă atitudine mentală și 
emoțională. Asta doar în cazul în care te-ai săturat să trăieşti 


prost şi sărăcăcios. 

Poate ţi-e bine așa cum ești dar eu găsesc că orice 
expert caută să devină mai bun cu fiecare întâlnire pe care 
şi-o dă cu partenerul de afaceri, cu iubita şi cu viața. 

Rămân mereu surprinsă când am ocazia să-i văd pe cei 
care mă inspiră cum devin mai buni, mai pregătiți și mai 
frumoși în viața lor personală și profesională. De ce să nu ne 
dorim şi noi să păşim pe urmele acestor coloși care au 
înțeles că fericirea se poate obține doar din creșterea 
noastră spirituală? E o încântare să te vezi în oglindă mai 
sigur pe tine după un timp în care ai investit în tine. Cine 
crezi că-ți va rezista? Nimeni nu se opreşte la prima staţie, 
toți vor să coboare la destinaţie. 

Și asta o poți observa ușor când urmărești viața de 
succes a celor pe care îi admiri. Ei nu se opresc din evoluţie 
şi creştere financiară și spirituală pe motiv că au atins 
măreția sau bunăstarea. Nevoia de autodepăşire este una din 
legile psihologice ale ființei umane. Vrem să devenim mai 
buni pentru noi şi pentru cei dragi. 

Uite care-i treaba, toți suntem angajaţi până peste cap 
în munca noastră, care ne place sau ne dă bătăi de cap şi cea 
mai inteligentă strategie este să-ți întocmești un plan de 
acțiune care să-ți respecte viziunea ce-o ai asupra vieții. Nu 
aştepta să devii disperată şi suprasolicitată fiindcă ai să faci 
cele mai proaste alegeri în viață. 

Pur și simplu, programează-ţi viața! 

Foloseşte propriile metode dacă vrei sau ale altor 
experți, nu asta e important până la urmă. Ceea ce contează 
cu adevărat este planificarea şi disciplina ta. Aşa 
funcționezi? Geniul vede bine și de asta câștigă premiul 
Oscar. El ştie cine este, ce are de făcut şi se trezeşte în fiecare 
dimineaţă ca să-şi slujească visul și misiunea în viață. Nu ai 


cum să n-ajungi la destinaţie dacă în fiecare zi a vieţii tale știi 
ce ai de făcut de dimineaţă până seara. Crede-mă că n-o să 
devii un roboţel programat de alţii sau sclavul pasiunii tale. 
Nu e nimic greșit în a avea o viziune asupra vieţii. 

Mai degrabă, trăitul la voia întâmplării mă sperie. Să ne 
lăsam viaţa în mâinile hazardului e de-a dreptul periculos. Se 
lipeşte de noi ce vrem și ce nu vrem, ce-i bun și ce-i rău, ce-i 
aşteptat şi neașteptat. Fericirea se situează deasupra 
hazardului. 

O călătorie de-o mie de mile începe cu primul pas. Nu 
eu am zis asta, cineva mai deștept ca mine, dar nici eu nu-s 
mai proastă și asta fiindcă urmez sfaturile bune. 

Nu mi-e frică să risc sau să urmez sfaturi greşite. Am 
ambiţie şi experimentez. Oamenii de succes fac greşeli la fel 
ca mine și ca tine. Gândesc îndrăzneț şi reușesc ce-mi pun în 
minte. Mă las inspirată de oameni care au greșit și reuşit şi 
te invit să procedezi la fel cu ambițiile tale personale și 
profesionale. Uită de precauţie, nu ajută la nimic. Părăsește 
rândul conformiștilor şi scrie-ţi singură povestea de succes. 
Ce vrei să realizezi în această viață? Formula succesului este 
simplă: respectă-ți promisiunile față de tine şi lume de acum 
încolo. Ce ţi-ai promis ca să realizezi anul ăsta? Luna asta? 
Astăzi? 

Notează în acest spațiu dedicat ţie care-s provocările 
pe care vrei să le realizezi. 

Scrie tot ce gândești și simţi că vrei să trăieşti. 
Universul îți răspunde când știi ce vrei. 

Trăim pentru ceea ce ne dorim şi suntem obligaţi să nu 
ne jucăm cu viaţa noastră. Şi totul depinde numai de tine și 
de felul în care te comporţi faţă de tine. 

De ce ai nevoie ca să reușești? îți spun eu, de ambiţie și 
de perseverenţă. Și toate astea se găsesc în tine, nu la 


aprozar şi nici la maică-ta. Nu te mai aștepta ca altcineva 
să-ți aducă linişte, stabilitate, bunăstare şi multe orgasme. 

Pune-te în mișcare și obține ceea ce vrei 
respectându-ți angajamentele. Realizările tale îţi vor dovedi 
cât eşti de fidelă față de tine. Dacă în loc să numeri succese și 
fericire, aduni frustrări şi dezamăgiri înseamnă că nu eşti la 
bordul navei tale. Altcineva cârmuiește în locul tău și vei 
ajunge acolo unde vor alţii, nu tu. Înţelegi? 

De ce eşti interesată în mod special? Să-ţi construieşti 
propria afacere? Să scrii o carte? Să te măriţi cu-n milionar? 
Sau să duci o viață fără griji şi apăsări? 

Nimeni nu te judecă pentru visurile tale. Dar toţi vor 
râde de tine dacă nu-ţi respecţi angajamentele şi te vaiţi de 
lipsa de șanse. Realizările nu se obțin peste noapte. Dacă vrei 
să te măriți cu-n milionar înseamnă că îţi petreci timpul 
îngrijindu-te de aspectul tău exterior și prospectând ţinuturi 
exotice care găzduiesc acești călători în viață. 

Bineînţeles că exemplul ales este frivol, dar demn de 
luat în seamă, având în vedere că visul oricărei femei este 
să-şi pună ouăle în coșul unui bărbat potent din toate 
punctele de vedere. Cine vrea să-l ia de soț pe Ion din satul 
învecinat? 

Nu ăsta-i mesajul meu pentru tine, dar chiar şi pentru 
această alegere, ai nevoie de-un plan de acţiune care îţi taie 
de pe listă lenea, celulita, oja sărită și masca cu castraveți în 
prezenţa posibilului salvator. 

Îmi place să exagerez şi să subliniez tragicul şi 
dezastrul ca să te motivez s-o apuci pe calea dezvoltării tale 
personale și fac toate astea deoarece vreau să te pun în 
mișcare spre obiectivele tale. Nu uita niciodată că cine are 
mai multe opţiuni în viaţă, are și puterea de a-și transforma 
viața din banal în senzaţional. 


Gândeşte-te la femeia care s-a măritat fiindcă aşa i-a 
fost predat acasă și în şcoală și pe lângă responsabilitățile ei 
de mamă şi soție mai are și-un job frustrant. Cum va arăta 
această femeie peste 10 ani? Nici peste trei ani nu va fi 
bine... ea va fi o clientă fidelă a mea, care va blestema 
părinții şi societatea că i-au deviat direcția în viață. 

Fă ceea ce ai spus că vei face întocmește-ţi un plan de 
acțiune care te va ajuta să-ți realizezi orice pasiune și 
extravaganță prin obiective bine trasate. Lumea în care 
trăim are vulnerabilităţile ei și mediul în care ne-am 
dezvoltat este și el compromis de experiențe mai puţin 
încurajatoare, astfel încât trăitul la voia întâmplării este cea 
mai neproductivă cale. 

Stresul din mediul înconjurător te afectează dacă nu te 
simți în siguranţă în propria-ţi piele. Nimeni din exterior nu 
va putea să te smulgă din braţele îndoielii și a frământărilor 
de zi cu zi dacă nu eşti echipată corespunzător. Spune-mi 
cum funcționezi în viața ta? Aștepţi o mărire de salariu? Te 
rogi să-ți întâlneşti sufletul-pereche? Speri că într-o zi viața 
ta să ia o altă întorsătură? Nu e păcat să-ţi lași visurile să se 
prăfuiască și să nu faci nimic pentru realizarea lor? 

A face ceea ce ai spus că vei face înseamnă inteligență 
emoțională. A te lăsa de şcoală pentru că te-ai îndrăgostit 
de-un tânăr ambițios care pune cariera mai presus de tine și 
relația voastră înseamnă prostie emoțională. Sigur că facem 
sacrificii şi compromisuri în iubire, dar asta nu înseamnă să 
renunțăm la noi pentru idealurile partenerului sau ale 
părinţilor noştri, care ne-au rugat să preluăm afacerea 
familiei. 

Conflictele tale interioare, care îţi transmit mesaje 
diferite se dizolvă numai prin acțiune și angajament. Nu 
cunosc altă cale. Și o să-ți dau câteva exemple care să-ţi 


lumineze drumul spre reuşită şi succes. 


Să spunem că vrei să slăbeşti şi să te laşi de fumat şi o 
spui lumii întregi. Cum îţi explici faptul că nu te poţi abţine 
de la mâncare și țigări? Parcă fumezi şi mănânci mai mult de 
când ţi-ai pus în minte să renunțţi la aceste obiceiuri care te 
îngrașă și te intoxică. Ar putea fi sportul o soluţie la aceste 
kilograme în plus? 

Ce zici dacă ai face mișcare în fiecare zi? Ce-ar fi ca de 
azi înainte să alergi trei kilometri pentru fiecare prăjitură pe 
care o mănânci? Şi pentru fiecare ţigară să alergi după 
brichetă la magazinul cel mai îndepărtat de la fine din 
cartier? Asta presupune să-ți faci un abonament la sală şi să 
nu mai păstrezi nicio bricheta în casă. De acord? Crezi că 
funcționează această prescripţie în cazul tău? Eu sunt sigură 
că îți vei pierde curând pofta de-a fuma și-a putea să te 
smulgă din braţele îndoielii şi a frământărilor de zi cu zi dacă 
nu ești echipată corespunzător. 

Spune-mi cum funcționezi în viaţa ta? Aştepţi o mărire 
de salariu? Te rogi să-ţi întâlneşti sufletul-pereche? Speri că 
într-o zi viața ta să ia o altă întorsătură? Nu e păcat să-ţi lași 
visurile să se prăfuiască şi să nu faci nimic pentru realizarea 
lor? 

A face ceea ce ai spus că vei face înseamnă inteligență 
emoțională. A te lăsa de şcoală pentru că te-ai îndrăgostit 
de-un tânăr ambițios care pune cariera mai presus de tine și 
relația voastră înseamnă prostie emoțională. Sigur că facem 
sacrificii şi compromisuri în iubire, dar asta nu înseamnă să 
renunțăm la noi pentru idealurile partenerului sau ale 
părinților noştri, care ne-au rugat să preluăm afacerea 
familiei. 

Conflictele tale interioare, care îți transmit mesaje 


diferite se dizolvă numai prin acțiune și angajament. Nu 
cunosc altă cale. Și o să-ți dau câteva exemple care să-ţi 
lumineze drumul spre reuşită şi succes. 

Să spunem că vrei să slăbeşti şi să te laşi de fumat şi o 
spui lumii întregi. Cum îţi explici faptul că nu te poţi abţine 
de la mâncare şi țigări? Parcă fumezi şi mănânci mai mult de 
când ţi-ai pus în minte să renunți la aceste obiceiuri care te 
îngrașă și te intoxică. Ar putea fi sportul o soluţie la aceste 
kilograme în plus? 

Ce zici dacă ai face mişcare în fiecare zi? Ce-ar fi ca de 
azi înainte să alergi trei kilometri pentru fiecare prăjitură pe 
care o mănânci? Şi pentru fiecare ţigară să alergi după 
brichetă la magazinul cel mai îndepărtat de la tine din 
cartier? Asta presupune să-ți faci un abonament la sală şi să 
nu mai păstrezi nicio bricheta în casă. 

De acord? Crezi că funcționează această prescripţie în 
cazul tău? Eu sunt sigură că îţi vei pierde curând pofta de-a 
fuma şi-a mânca în exces. 

Nu mă crezi? Testează acest tratament. Urmează 
întocmai aceste reguli prescrise și viața ta se va schimba 
peste noapte. 

Dorinţele nu se realizează fără ca tu să te pui în 
mișcare pentru ele. Eu am transpirat pentru fiecare dorință 
împlinită în viața mea. De ce unii cred că au nevoie de-un 
tratament special care să nu-i solicite mental, emoţional și 
fizic? Cât de nebun poți să fii să crezi că vei slăbi sau obține 
un job mai bine plătit fără pregătire? Talentul nu susţine pe 
nimeni dacă nu este practicat cu seriozitate în fiecare zi. 

Joshua Bell crezi că nu exersează ore în șir în fiecare zi 
ca să ofere lumii întregi experiențe muzicale unice și 
transpersonale? Să fim serioşi! Cine nu muncește pentru 
obiectivele, pasiunile și idealurile sale este ca un copil 


infantil care se așteaptă ca altcineva să-i pună lumea la 
picioare. Aşa ceva nu există. Talentul cere multă muncă și 
pregătire. Frumuseţe, creier, talent, abilităţi, toate se irosesc 
dacă nu le practici. 

Fă-ţi un inventar al deciziilor luate în copilărie. Ce ţi-ai 
promis când erai mică? Că nu o să te măriți niciodată şi-o 
să-ți clădeşti un imperiu personal? 

Se poate să fi văzut în casa părintească scene cumplite 
care să te fi speriat. E normal ca la maturitate să pui bărbaţii 
pe goană. Ce poţi face astăzi este să iei o serie de noi decizii 
care să te susțină în progresul tău, altfel vei suferi în propria 
ambivalenţă şi-ţi vei sabota relația de iubire. Noi nu ne-am 
născut ca să urâm bărbaţii sau ca s-o răzbunăm pe mama 
noastră care a fost bătută și umilită. 

Care este noua decizie pe care o iei acum, când ești 
deja un adult responsabil? 

„O să ridic un imperiu din afacerea mea și o să-mi 
construiesc o relație de iubire cu un bărbat la fel de 
responsabil și de muncitor ca mine'. Ce zici? Nu sună mai 
bine? 

Cuvintele sunt foarte puternice. Mai ales cele încărcate 
afectiv. Deciziile luate în situaţii dificile și traumatizante 
funcționează ca o vrajă care se perpetuează în fiecare 
moment important al vieţii tale. Tu uiţi ce ţi-ai promis când 
erai mică. Dar inconştientul tău păstrează aceste amintiri și 
decizii vii şi-ţi sabotează viaţa. 

Eu sunt aici ca să te ajut să reflectezi asupra 
provocărilor din viaţa ta şi să înţelegi că puterea 
vindecătoare stă în tine, nu în ceea ce-ţi livrez eu. Sigur că te 
ajut să-ți pui întrebările potrivite, dar munca nu o fac eu în 
locul tău şi nici alt terapeut. 

Tu eşti magicianul din viața ta. Eşti unică şi numai tu 


poți scoate la iveală calităţile tale înnăscute cu care viața te-a 
înzestrat. Ştiai că eşti o persoană puternică şi inteligentă 
emoțional? Trecutul nu poate fi schimbat și te rog să faci tot 
ce-ţi stă în putință să-ți trăieşti prezentul, pentru că el este 
singurul care-ţi asigură viitorul. 

Milton Erickson avea o vorbă care mă ajută 
întotdeauna să-i ajut la rându-mi pe clienții mei și care sper 
să te ghideze şi pe tine în alegerile pe care le vei face de 
astăzi înainte: 

Poţi foarte tine să-ţi uiţi trecutul. Aşa cum ai uitat cum 
ai învăţat să stai în picioare, cum ai învățat să mergi, cum ai 
învăţat să vorbeşti. Toate aceste lucruri le-ai uitat. 

Sau tu îți mai aduci aminte cum ai făcut primii pași? 
Sau cum ai învăţat să foloseşti semnele de punctuație? Noi, 
când traversăm strada, nu ne gândim la cum ne punem 
picioarele și muşchii în mişcare. Ne gândim la ce ne așteaptă 
pe cealaltă parte. 

De ce nu ţi-ai trata astfel şi prezentul? El te invită să-l 
trăieşti în fiecare secundă. Doar că tu alegi să te refugiezi în 
trecut, în spatele unor experienţe care-ţi fură din puterea și 
creativitatea de azi. Cum să fii fericită dacă te gândeşti la 
abuzurile emoţionale trecute? La sărăcia de acasă? Şi la alte 
amintiri dureroase? 

În Corinteni 12 găseşti un mesaj important: 

Când am fost copil, am vorbit ca un copil, m-am 
comportat ca un copil. Acum am devenit bărbat (femeie în 
cazul nostru), am lăsat de-o parte ce-a fost infantil. Vorbesc 
ca un bărbat (femeie), mă comport ca un bărbat (femeie). 

Te comporțţi tu ca o femeie sau încă tragi de timp ca să 
întârzii procesul de maturizare? Uite, asta este un păcat din 
punctul meu de vedere. Să refuzi să devii femeie. Ştii ce 
trebuie să facă o femeie? Să se comporte ca o femeie! 


Acum, prin acest material îți ofer şansa să-ți priveşti 
propriul comportament infantil. 

Și o femeie inteligentă emoţional, care se comportă ca 
o femeie face ceea ce a spus că va face, când a spus că va face 
și cum a spus că va face. Ea ştie cum să se poarte cu un 
bărbat care refuză să fie bărbat, sau cu un job care nu-i mai 
oferă şanse de creştere. O femeie renunţă la ce n-o crește, 
fără regrete și smiorcăieli. 


Cum să te scapi de obiceiurile proaste care-ţi 
rănesc creşterea emoţională: 5 strategii care-ţi cresc 
inteligenţa emoţională 


(1) Fii congruentă cu ceea ce spui că-ți dorești să 
trăieşti. 

Cea mai bună terapie și strategie pentru tine este să-ți 
analizezi conflictele interioare. Asta a fost cercetarea unei 
psihanaliste, Karen Horney, care sublinia că noi, oamenii, ne 
dorim multe lucruri, şi din dorința de-a experimenta 
plăcerea intrăm fără să ne dăm seama în conflicte, care ar 
spune despre tine că eşti pasionată de muzică dar în același 
timp frecventezi și cursurile de medicină. Ce vei alege? 

S-ar putea să mergi înainte încercând să le împaci pe 
amândouă. Ceea ce nu-i greșit, din punctul meu de vedere, 
dar devine o problemă în clipa în care vrei să le faci bine pe 
amândouă. Muzica cere mult studiu. La fel ca și medicina. Şi 
asta te duce în fața unei alegeri. Vei alege medicina sau 
muzica? Numai tu ştii. Chiar vrei să devii doctor sau te 
gândeşti la recompensa financiară ce ţi-o aduce această 
meserie? 

Sinceritatea nu trebuie să lipsească când tratezi cu cele 
mai importante aspecte din viața ta. Conflictul dispare în 


clipa în care îţi respecţi valorile și credinţele personale. 

Dacă ceea ce vrei şi crezi despre viață aparține familiei 
tale erudite, eşti pe-o pista falsă. Medicina o să te facă 
nefericită, chiar dacă este o valoare socială grozavă. 

Nu vei putea să te bucuri de ceea ce faci dacă n-a fost 
cu adevărat ideea ta. Tot ce ai preluat din familie nu-ți 
aparține şi în scurt timp vei suferi de conflicte profunde care 
te vor destabiliza pe termen lung. Chiar şi-un bărbat 
căsătorit care se îndrăgostește de o altă femeie suferă un 
conflict. Şi vedem des astfel de cazuri nefericite, nu-i aşa? 

Ţie nu ți s-a întâmplat să-ți vezi viața alături de 
partenerul cu care erai şi peste un timp să te visezi la braţul 
altuia? Asta se întâmplă persoanelor care nu știu ce vor cu 
adevărat. Sigur că nu suntem dobitoci, dar nu ne cunoaștem 
destul de bine dacă ni se întâmplă să iubim doi bărbaţi în 
același timp. De ce nu găsim unul care să ne completeze 
perfect dacă ne credem atât de înţelepţi? Dacă un bărbat are 
şi soţie şi amantă, aşa cum se întâmplă în cazurile bărbaţilor 
infantili, înseamnă că el nu s-a lămurit exact care-i sensul 
căsătoriei şi alunecă cu uşurinţă în patul unei femei de care 
este atras fizic. Un om care n-are ideile clare despre ceea ce 
vrea să trăiască rătăcește prin lume ca un vagabond care 
n-are casă și masă. Mereu cu gândul la vânătoare ca să nu 
riște să-i lipsească trăirea şi emoția care-l satisface aici şi 
acum. 

Eu nu cred că bărbatul cu soție şi cu amantă este 
fericit. Este un om chinuit care aleargă după niște senzații 
tari pentru că nu ştie să aleagă o femeie care ar putea să-i 
livreze fericirea și orgasmele la mic dejun, prânz şi cină și 
chiar la gustare. 

Nu putem spune despre acest bărbat că este inteligent 
emoțional. Este un biet copilaș care nu și-a asumat încă 


identitatea de bărbat. Ce caută bărbaţii în patul altor femei? 
Confirmare și valorizare. „Sunt un bărbat puternic și viril 
dacă femeile mă doresc”. El nu vede, săracul cât este de 
infantil și își sabotează căsătoria. 

Un bărbat inteligent emoțional, chiar dacă 
experimentează un conflict, are puterea să aleagă, să pună 
punct aventurii și e capabil să renunţe la una dintre cele 
două femei. Nu vezi prea mulți bărbaţi alfa pe stradă? 
Adevărat. Capacitatea de renunțare este ca o pasăre rară şi 
bărbații din ziua de azi aleargă şi ei fără țintă. 

Şi susțin același lucru și-n cazul femeilor. Nici ele nu-s 
prea deștepte din moment ce leagă relaţii cu bărbaţi 
indisponibili şi imaturi emoţional. Nu te poți declara o 
femeie care ştie ce vrea dacă suferi în căminul conjugal că 
bărbatul nu-ţi vine acasă, bea când e supărat, sau te lipsește 
de respect şi prețuire. 

Nu spun că bărbatul tău ar trebui să fie doctor în 
psihologie dar rolul lui este să te atingă măcar cu o floare 
dacă n-are altceva în dotare. Înţeleg şi tolerez derapajele 
bărbaților dar lipsa de respect o pedepsesc rapid şi fără 
preaviz. Cer exact ceea ce dăruiesc. Bineînţeles că nu voi 
aştepta iubire în schimb, dacă îl iubesc pe altul în locul 
partenerului meu. 

De ce să stau şapte ani în casă cu un bărbat care, deşi 
ştie că-mi plac florile, nu mi le aduce în dar? în viață există 
lucruri mai importante, ar zice mama și prietena ta singură 
şi depresivă. Adevărat. Dar un bărbat care nu-ţi face o 
plăcere atât de simplă, ieftină şi ușoară nu este un bărbat 
care te va ajuta când ai nevoie de-un orgasm multiplu. 
Crede-mă că ceea ce îți oferă acum, îţi va oferi și peste șapte 
ani. 

lar o femeie care face o astfel de alegere în iubire este 


o femeie care nu ţine prea mult la ea. Nu poţi să-ți sacrifici 
plăcerile și dorinţele în numele iubirii? Care iubire? 

Cine te iubeşte te surprinde cu florile care-ţi plac, cu 
bomboanele de ciocolată preferate şi așa mai departe. Te 
atinge cum îţi place și-ți şopteşte cuvinte de iubire la ureche 
înainte de culcare. Așa arată iubirea. lubirea dăruieşte 
mereu câte ceva. 

Este inepuizabilă și nu falimentează. Şi pe timp de criză 
poţi smulge o buruiană de pe stradă să i-o duci iubitei tale 
îndrăgostite de natură şi spontaneitate. 

Mă întreabă o clientă dacă să renunţe la relaţia ei de 
şapte ani care i-a adus numai frustrare și jumătăți de măsură 
în favoarea unui bărbat care își dorește s-o ia de nevastă. 

Bineînţeles că femeia le-a încercat pe toate până să 
ajungă să accepte invitația în oraş a altui bărbat. Dacă 
bărbatul cu care dormi în pat de şapte ani nu îşi vede viitorul 
alături de tine, ce te reţine să experimentezi o nouă relaţie 
alături de un tip care îţi face declaraţii de iubire și te visează 
de soţie? Îţi spun eu ce te face să apelezi la un specialist: 
frica de-a greşi şi lipsa de încredere în propriile-ți decizii. 

Cum să mai crezi în tine dacă ai ales atât de bine până 
acum? Normal că apelezi la sfatul terapeutului care te ajută 
să te responsabilizezi și să-ți asumi nişte riscuri fără să-l 
blamezi pe fostul sau viitorul bărbat din viața ta. Există 
întotdeauna riscuri. 

Și clienta mea le-a experimentat pe propria-i piele. 
După ce s-a despărțit de iubitul său a început să iasă cu cel 
care o curta şi relația lor a evoluat frumos. Ce crezi că s-a 
întâmplat? Fostului iubit i-a revenit vederea și ca printr-un 
miracol i-a apărut imaginea romantică a unui viitor 
împreună şi a alergat s-o ceară de nevastă. 

Întotdeauna am spus că iubirea este triunghiulară şi 


nimic nu ne dorim mai tare decât ceea ce ne scapă. Uneori 
suntem niște animale care reacționează bine doar la frică. Ce 
specie ciudată şi masochistă. Aprins de teamă și gelozie 
omului i-a revenit cheful de viaţă și de luptă. Cât o să-l ţină? 
Asta nu depinde de mine. Unii bărbaţi se hotărăsc când sunt 
provocați şi excitaţi când își văd femeia în alt pat. Să le dăm 
ce cer... eu m-aș juca cu-n astfel de bărbat o lună, poate 
două, chiar trei, dar nu o viață. Și asta deoarece vorbesc 
despre viața mea care se va desfășura sub privirea mea. 

Ce va alege clienta mea? Hai să te implic în ajutorarea 
ei şi te invit să-i dai un sfat, ce ai lege în locul ei? Tu, fiind o 
femeie inteligentă emoţional, ce ai face în locul ei? 

Dacă suferi de-un conflict și nu faci nimic ca să ieși din 
labirintul gândurilor contrastante vei da peste stări şi mai 
neplăcute, cum ar fi anxietatea, depresia, indecizia, izolarea 
şi inerția care te îndepărtează de ceea ce-ţi dorești cu 
adevărat. 

Exemplul clasic pe care îl folosesc mereu pentru a 
sublinia prezenţa unui conflict interior este femeia care, deşi 
vrea să se mărite, refuză invitaţiile şi avansurile bărbaților. 
Această femeie va ajunge într-o clinică de recuperare, 
nicidecum la altar. 

Soluţia în orice conflict este decizia, responsabilitatea, 
consecvențţa și perseverenţa. Dacă vrei să te măriţi, vei ieși la 
cină cu mai mulți bărbaţi, nu cu primul venit, ca să afli care e 
modelul tău potrivit de bărbat. Mai ales dacă ai avut trei 
relaţii până la 30 de ani. Ai nevoie să experimentezi ca să 
înveţi să alegi bine. Nimeni nu spune să te dezbraci de la 
prima întâlnire, ci doar să te deschizi invitaţiilor și 
avansurilor naturale ale bărbaţilor care sunt prima etapa a 
unei uniuni sufletești. 

Cine suferă în viață o face deoarece este o victimă a 


propriilor dileme existenţiale. 

Nu ai cum să te scapi de suferință prin izolare sau 
înstrăinare. Nu este o soluție să refuzi experienţele și să 
aștepți salvarea prin sufletul tău pereche. Ăsta e unul din 
miturile iubirii, să crezi că există doar un singur bărbat 
potrivit pentru tine. Este pură nebunie să crezi că doar un 
singur om de pe acest pământ te poate face fericită. 

Atunci de ce ai prieteni? Colegi de serviciu pe care-i 
îndrăgeşti? Așa-i şi-n iubire. Ai nevoie să săruți mai mulți 
broscoi ca să dai de prinţul visurilor tale. Şi numai prin 
experimentare vei învăța care tipologie de bărbat ți se 
potriveşte cel mai bine. De cele mai multe ori o alegere bună 
este precedată de multe alegeri nepotrivite. Dar, din păcate, 
este singura cale corectă de învățare care dă și roade. 

Nu te mai teme să alegi prost! Crede-mă că de fiecare 
dată când alegi (bun sau prost) îţi creşte nivelul de încredere 
şi de preţuire de sine. Vei deveni o femeie puternică cu 
fiecare decizie pe care o iei. Nu te mai zbate între adevăr și 
minciună sau între bine şi rău. Nu înveţi decât riscând tot ce 
ai şi eşti în acel moment. Fii altfel decât restul! 

(2) înlătură definitiv impulsivitatea din stilul tău de 
viaţă. 

Consumi lucruri şi oameni pe care nu-i iubești şi de 
care ai nevoie doar ca să-ți satisfacă nevoile urgente și 
imediate. „Dacă nu vii acasă până la ora 23 înseamnă că nu 
mă iubeşti!” Ce legătură are iubirea cu regulile impuse? Asta 
este nevoia ta de aprobare şi afecțiune, nu a celui care face 
ceea ce simte şi nu ceea ce i se impune. 

Ţin minte şi acum ce bătaie luam când intram în casă 
după ora permisă. Cu toate că ştiam ce mă așteaptă 
continuam să încalc regulile casei. De ce? Fiindcă nu mi se 
părea corect ca o regulă să fie impusă înainte de-a fi 


negociată şi cu mine, chiar dacă eram doar un copil. Acesta 
este un model învechit de educaţie care nu produce 
niciodată rezultate pozitive. Te comporți distructiv când ţi se 
impune un fel de-a fi. 

N-aveam ce face, nu aveam experienţă la acea vreme şi 
nici inteligența emoţională. 

Astăzi aş şti la ce oră să intru în casă ca să n-am 
scandal cu iubitul meu frustrat. Sau mai bine zis, aș fi foarte 
selectivă şi pretențioasă astfel încât să n-ajung niciodată să 
mi se spună cum și la ce oră să intru în casă. Nu vreau să 
dezvolt în timp ostilitate față de partenerul meu constipat și 
îngust la minte care n-are strop de încredere în el. Sunt 
autoarea vieții mele și dacă mă confrunt c-o astfel de 
situație, înseamnă că eu am ales-o, posibil din ignoranță sau 
lipsă de experienţă. Corect? 

Cine vrea să controleze și să impună altuia un stil de 
viață mi se pare disperat. Dorinţa asta fierbinte de a-i 
exploata pe ceilalți îmi provoacă milă, după care respingere. 
Nu pot face casă cu un bărbat care n-are încredere în el şi 
respectiv în mine chiar dacă este un amant grozav şi-un 
posibil tată responsabil pentru viitorii mei copii, la fel cum 
n-aş petrece nicio noapte cu un bărbat care nu mă atinge cu 
o floare şi-un compliment. 

Sunt lucruri pe care le știu despre mine. Ele mă ajută 
să fac alegeri bune în viață. Te întrebi ce legătură au 
exemplele astea cu faptul că impulsivitatea dăunează grav 
sănătăţii? E foarte simplu, toate dezechilibrele şi suferinţele 
din viața ta provin din faptul că alegi persoanele și 
experienţele care-ţi oferă o recompensă imediată. Și omul 
care e stăpânit de emoţii nu este și nici nu va fi vreodată 
căpitanul corăbiei sale. Educarea emoţiilor și amânarea 
recompensei este o sarcină grea dar necesară dacă vrei să 


intri în rândul femeilor care obțin rezultate în viață. 

Și integritatea „a face ceea ce ai spus că vei face” este o 
componentă esenţială a caracterului tău. Eşti o femeie de 
cuvânt, respectată şi urmată? „Când spun unei persoane că o 
voi ajuta, aşa voi face, chiar dacă peste un timp acea 
persoană mă dezamăgeşte sau întârzie să aplice ce îi 
sugerez. 

Nu caut recompensă în relaţiile cu ceilalți. Am învăţat 
să nu mai aştept nimic în schimb şi m-am îmbogăţit de când 
mi-am schimbat filosofia vieţii. Nimeni nu m-a mai 
dezamăgit din acea zi. Eu mi-am recăpătat integritatea 
pierdută în amânări, lene şi promisiuni nerespectate și 
ceilalți au găsit în mine un prieten sincer. Amândoi ne-am 
atins obiectivele. Şi ăsta este unicul meu scop în aceasta 
viață, să devin un om mai bun în fiecare zi prin ceea ce fac 
pentru mine şi pentru ceilalți. 

Nu poţi păcăli toți oamenii din lume, zicea o vorbă. 
Unul, doi pot cădea în plasa nevoilor tale, dar pe termen lung 
vei ajunge precum Jim Carey în Liar, Liar. Oamenii nu sunt 
proşti şi strategiile de manipulare sunt foarte răspândite, 
cunoscute și stăpânite şi de cel pe care vrei să-l 
îngenunchezi în fața ta ca să te satisfacă. 

(3) îmbarcă-te în călătoria eroului şi nu în aventura 
manipulatorului! 

Relaţiile construite pe interes imediat și unilateral 
n-au viață lungă. Dacă îți pui o mască pe adevărata față, ca 
noul tău iubit să te îndrăgească, nu-i o garanție că te va cere 
de nevastă, îți dai seama că într-o zi când te vei grăbi și ieși 
din dormitor fără mască, el poate fi chiar în fața ta şi să nu te 
recunoască? Chiar vrei să pierzi şansa unei relaţii de iubire 
cu un bărbat care te iubeşte pentru ceea ce ești? 

De ce ne este atât de greu să fim autentici şi integri? Să 


ne arătăm așa cum suntem și să-i privim pe ceilalți ca pe 
niște egali ai noştri, care au o viaţă a lor şi o sumă de plăceri 
şi pasiuni la fel de importante ca ale noastre? De ce cădem în 
patima exploatării celuilalt? De ce-l intimidăm cu pretențiile 
şi cererile noastre aberante? 

Îmi scriu multe femei să le sfătuiesc cum să-și 
provoace bărbaţii să le urmeze renunțând la plăceri, pasiuni, 
ieşiri şi divertisment ca să stea în casă cu ele. 

Refuz să prescriu rețete pentru femei care nu-s sincere 
nici măcar cu ele. Când simți nevoia să-l manipulezi și 
controlezi pe celălalt înseamnă că e timpul să te retragi din 
ceea ce faci pentru o perioadă de timp şi să te ocupi de 
cunoașterea şi dezvoltarea ta personală. Nu sunt iubită de 
femei când nu ofer soluţii practice de manipulare. 

Într-adevăr, este mult mai uşor să obţii ceea ce vrei 
acum, decât să amâni plăcerea ca să construieşti o relaţie 
sănătoasă și longevivă. Asta cere timp și multă toleranţă. 
Cine-i dispus să aștepte un an, doi ca să-și satisfacă o nevoie 
afectivă? Un nebun. 

E mult mai uşor să rupi relaţia cu un suflet care nu-ți 
oferă ceea ce vrei acum. N-avem răbdare nici cu noi, dar cu 
un bărbat care întârzie să se realizeze financiar? 

Noi acum vrem vacanțe în Bali şi Londra. Vrem să ne 
suim într-un avion care aterizează în ţinuturile plăcerii și ale 
satisfacției şi ale recompensei imediate. Suntem ca niște 
fetițe răsfățate care se dau cu fundul de pământ când nevoile 
nu le sunt ascultate. „Dacă nu renunţă la ieșirile cu băieţii, îl 
părăsesc”. De ce? Ca să dai de-un altul cu aceleași pasiuni 
nocturne? De ce nu înţelegem că problema e doar la noi? 

Puţini se angajează în această călătorie a eroului şi asta 
fiindcă ea începe cu o provocare care de multe ori creează 
un disconfort şi o durere. Și cine este rănit fuge în braţele 


unui salvator. Și fără să-și dea seama ajunge o victimă a 
propriilor alegeri. 

(4) învaţă să amâni recompensa imediată! 

În schimb, călătoria manipulatorului este mai atractivă 
pentru că seamănă cu un tren personal care se opreşte în 
fiecare staţie ca să bea și să mănânce. Nu reușim să amânăm 
recompensa imediată, vrem ca lucrurile să ni se întâmple 
acum. De asta nu ajungem niciodată unde ne dorim. 
Deoarece ne oprim prea des unde nu trebuie. La fast-food şi 
uităm de regimul hiperproteic, la mall unde ne cheltuim toți 
banii, inclusiv cei pe care-i datorăm şi aşa mai departe. 

Poţi să slăbeşti dacă respecţi un regim de-o lună până 
la trei luni. Poţi să economisești dacă nu-ţi achiziţionezi 
articole de care n-ai nevoie, poţi să obţii un job mai bine 
plătit dacă te specializezi pe o poziție de expert în domeniul 
care te interesează să-l stăpâneşti. Poţi orice! 

În interiorul tău se află o comoară care-i nelimitată şi 
pe care o poți folosi ca să amâni orice recompensă imediată. 
Poţi sacrifica îngheţata, sexul la prima întâlnire pentru un 
premiu mai mare, nu crezi? 

Dar pentru asta trebuie să fii dispusă să faci orice 
sacrificiu în numele ambițiilor personale. Oamenii inteligenţi 
emoționali știu că la sfârşitul destinaţiei alese vor trăi 
împlinirea și satisfacția. Minţile mărunte nu se complică să 
trăiască peste un timp ceea ce pot trăi chiar acum. 

Am o prietenă care nu mai munceşte de ceva vreme 
pentru că toate job-urile pe care le-a avut au dezamăgit-o 
profund. Astfel încât, de dimineaţă până seara se plânge de 
propria ei condiţie. Eu nu mă mai văd cu ea. Dar avem o 
prietenă comună care mă mai înștiințează de văicărelile ei. 

Să nu crezi că se plânge doar de ea; are un bărbat la fel 
de leneș ca și ea şi îl acuză pentru toate nenorocirile vieţii ei. 


Îţi imaginezi acest tablou conjugal? Alina, mesagerul altruist, 
îi plânge de milă și mă roagă s-o ajutăm să vadă unde 
greşeşte, mai ales că de curând iubitul „ghinionistei” are și o 
amantă roşcată şi decoltată. „Îţi dai seama ce tragedie 
traversează, Andreea?” 

Sincer, nu văd nicio piedică în calea acestei ființe. Ar 
putea foarte uşor să se angajeze, să se decoloreze, să plece 
într-o vacanţă, să se despartă de infidel sau s-o ia oricând de 
la capăt. Poate orice! 

Dar ea nu sacrifică nimic. Ah, scuze. Se plânge în stânga 
și-n dreapta de destinul ei trist. Eu nu ajut decât persoanele 
care vor să se ajute. Ea nu vine la ușa mea deoarece ştie că o 
pun la treabă şi așa cum amândouă ne-am dat seama, ea 
caută atenţie și compătimire în braţele apropiaților. Cum nu 
cred în ghinion și doar în prostie, prefer să stau de vorbă cu 
oameni inteligenți emoţional și să-i evit pe cei care îşi 
inventează probleme ca să nu facă nimic. 

Am întâlnit tot felul de oameni la viața mea şi-ţi pot 
spune că voinţa nu se cumpără la aprozar. 

Crezi că fata din poveste nu știe că-i o putoare? Ea ştie 
ce are de făcut ca viața ei să se schimbe. Şi de ce nu face 
nimic? 

Prostie? Lene? Nu mă interesează decât omul care 
caută ajutor și care e dispus să facă orice pentru a-și 
schimba stilul de viaţă. Cu el stau de vorbă. Cu el muncesc 
cot la cot. 

Și eu sunt leneșă. Mulţi ani m-am irosit. Dar m-am 
trezit singură şi am pus osul la muncă. Am lucrat când 
bărbatul m-a înșelat, când n-aveam bani să-mi plătesc 
facturile şi nici vreo asigurare că ceea ce fac va da într-o zi 
roade. N-am renunţat deşi nu se găseau prea multe persoane 
să creadă în potenţialul și visul meu nebun. Și dacă aş fi dat 


greş, aş fi luat-o de la început. Atât sunt de nebună şi de 
ambițioasă. Şi asta-i rețeta pe care ţi-o recomand şi ţie. 

(5) Scapă-te de propria condiţie de sclavie prin 
autonomie. 

Te-ai apucat deja de schimbări? Eşti pregătită să faci 
ORICE ca să devii autonomă? 

Renunţă definitiv la scuze şi văicăreli! 

Asumă-ţi responsabilitatea pentru schimbările ce le 
faci. 

Fă o listă cu lucrurile pe care le-ai amânat şi apucă-te 
chiar acum de ele. 

Construiește-ți un plan de acţiune pe care să-l respecţi 
cu sfințenie. 

Nu te opri până ce nu duci la bun sfârșit toate 
obiectivele stabilite. 

Ne-am înţeles? Ai grijă de acum încolo ca în fiecare zi 
să faci ceva important pentru tine și obiectivele şi ambițiile 
tale. Securitate financiară? Succes? Faimă? Iubire? 
Căsătorie? 

Ca să te îndrum puțin îți las la îndemână cele 10 
întrebări potrivite ale lui Debbie Ford care te ajută să te 
verifici pentru orice decizie şi alegere ce-o faci: 

Această alegere mă va împinge către un viitor fericit, 
sau mă va ţine blocată în trecut? 

Această alegere va duce la o viaţă împlinită pe termen 
lung, sau va constitui doar o satisfacție de moment? 

Sunt stăpân pe propria mea putere, sau încerc să 
mulțumesc pe altcineva? 

Mă gândesc la ce este corect, sau la ce este greşit? 

Această alegere îmi va aduce şi mai multă energie 
vitală, sau îmi va fura energia? 

Voi folosi această situație ca pe un catalizator în 


creşterea şi evoluția mea, sau o voi folosi pentru a mă 
pedepsi? 

Această alegere îmi sporeşte puterea, sau mi-o 
slăbeşte? 

Este acesta un act de iubire de sine sau este un act de 
autosabotaj? 

Este acesta un act de credință, sau un act caracterizat 
de frică? Această alegere reprezintă manifestarea laturii 
mele Divine, sau a laturii mele umane? 

Mă pregătesc să te las în compania ta şi să-ţi urez drum 
bun pe un nou drum. 

Nu vei mai putea să te trezești la fel după ce vei fi citit 
ceea ce ţi-am scris mai sus. 

Și lipseşte-ţi acest citat pe oglinda din baie pentru tot 
restul vieții tale: 

Dumnezeu te-a înzestrat cu două extremităţi, una 
pentru a sta jos, alta pentru a gândi. Reuşitele tale depind de 
cea pe care o foloseşti. Capul îţi asigură succesul, fundul, 
eşecul. 


CAPITOLUL IX 
TRAUMELE TRECUTULUI 


Rugăciunea noastră este să nu mai repetăm 


Timpul trece şi noi nu ne mai facem bine. Îţi doreşti să 
te trezești într-o dimineaţă vindecată de toate acele răni care 
te-au făcut să te simţi greșită. De ce se spune că timpul 
vindecă durerile sufletului? Eu îți pot spune că nu te poți 
vindeca de traumele trecute până ce nu te mai identifici cu 
istoria trecutului tău. Asta înseamnă că trebuie să te împaci 
cu mama, tata, fratele, sora, cu primul şi ultimul iubit care 
ți-au greşit şi te-au rănit. Eşti pregătită să îngropi trecutul și 
să-ți trăieşti prezentul? 

Înţelepţii ne spun să ne împăcăm cu soarta şi să iubim 
necondiționat lumea. Biblia ne spune să ne iubim părinții 
necondiționat chiar dacă ne-au torturat. Cum să mă împac cu 
ceea ce n-am fost niciodată de acord sau cu ceea ce n-am 
cerut? Ce-i cu pretenţia asta divină? Cine își doreşte să fie 
abuzat emoţional și sexual? Cine îşi doreşte să fie abandonat 
de părinţi într-un orfelinat? 

Cercetările mele au adus la lumină materiale de 
specialitate foarte prețioase, care mi-au dezvăluit legăturile 
ce le avem cu trecutul nostru. Înainte de toate vreau să 
facem diferenţa între soartă şi destin. Credeai că sunt 
sinonime? 

Și eu gândeam ca tine până ce am înţeles că între ele 
există o diferenţă ca de la cer la pământ. Diferenţa care m-a 
ajutat să mă împac cu soarta mea. 

Altfel şi astăzi cred că aș fi fost prizoniera 
experienţelor traumatizante. M-am vindecat prin revelaţia 
furiei, vinovăţiei, fricii şi depresiei. 


Îți vine să crezi că înţelegerea şi cunoaşterea reală a 
lucrurilor ne eliberează de emoții negative și cicatrice 
psihice? 

Cum ţi-am spus deja, vreau să explorăm împreună 
aceste diferenţe care te ţin departe de viața pe care o meriţi. 
Soarta găzduieşte genele noastre, istoria noastră de viață, 
educația primită de acasă şi toate acele lucruri care „au fost 
sortite să se întâmple”. 

Soarta poate fi fatală dacă ne plasăm în viață pe o 
poziţie de victimă care nu poate lupta cu ceva atât de măreț. 
Şi eu gândeam limitat până ce n-am aflat că soarta nu este 
destinul meu. Soarta este tot ceea ce ţi-a fost dăruit biologic, 
genetic, educaţional şi social. 

Salvarea ta se găsește în destinul tău. Destinul este o 
forţă, i-aş spune forță interioară care te ajută să transcenzi 
soarta, să înţelegi traumele şi să te împaci cu trecutul care 
te-a rănit atât de profund. Eliberându-te de încărcătura 
emoțională negativă ce-o cari după tine păşești pe drumul 
destinului tău. Pe drumul tău personal. 

Nu ţi se pare grozav, incredibil, senzațional? Ai înțeles 
limitarea ce ţi-o impune soarta? 

Soarta este cea care te ţine închisă într-un tipar 
disfuncțional. E cea care te împinge în braţele aceleiași 
tipologii de bărbaţi, care îți spune că viaţa ta nu poate fi mai 
bună decât atât, că trebuie să te mulțumești cu ce ai şi să nu 
speri niciodată la ceva mai bun. 

Poţi, cu puterea ta interioară și cu decizia de a-ţi trăi 
propriul destin să-ți scrii povestea personală, care nu mai 
conține episoade traumatizante. 

Gândeşte-te că s-a încheiat ciclul evenimentelor 
nefericite. N-o să mai sfârşești în relație cu același 
„nenorocit” care te lipseşte de respect. A venit timpul să 


alegi o altă viață pentru tine. Destinul tu ţi-l scrii, nu mama 
ta şi nici societatea care ridică indicatoare în drumul tău. 

În familia mea, tiparul care a guvernat peste generaţii a 
fost teama de a nu rămâne fără bani şi niciun membru al 
familiei mele n-a murit de foame, dar nici nu s-a îmbogățit. 
Mama mea n-a moștenit nimic de la tatăl ei. Eu am reprodus 
fidel modelul familial și n-am moștenit nimic de la tatăl meu. 
Să fie doar o coincidenţă lipsită de valoare? Mă îndoiesc. 

Tatăl mamei mele, adică bunicul meu, a agresat-o fizic 
pe mama mea din copilărie până la adolescenţă. La rândul ei, 
această tânără speriată de viaţă a atras în viața ei un soț care 
i-a aplicat același tratament. Mama, la rândul ei, a transmis 
ceea ce i-a fost predat mai departe, copilului ei, adică mie. 

Eu, dacă nu conștientizam acest traseu negativ şi 
distructiv, m-aş fi măritat deja cu un abuzator care m-ar fi 
învățat prin câțiva pumni cum arată viața de nevastă. 
Înţelegi ce înseamnă soarta? M-am grăbit să transform 
soarta în destin, ca viitorii copii care se vor naște în această 
familie să nu mai reproducă întocmai acest model 
transgenerațional. 

Înţelegi care-i destinul tău? Eu cred cu putere că ne 
putem schimba destinul. Dovezile științifice susțin teoria 
sorții prin faptul că prin gene moștenim doar anumite 
trăsături de la generaţiile anterioare. Tu cu ce moşteniri te 
lauzi? 

Cum te-a tratat viața până acum? Care-s provocările şi 
durerile tale? 

Care-s episoadele care ţi-au influențat personalitatea și 
evoluţia vieţii? 

Sunt sigură că fiecare s-a simţit la un moment dat al 
vieții neîndreptăţit sau lipsit de atenţie, afecţiune și 
încurajare. la-ți chiar acum timp ca să notezi în jurnalul tău 


intim durerile ce le care după tine. Scapă-te acum de balastul 
psihologic care te frânează şi paralizează. Analizează 
introspectiv parcursul vieţii tale şi vei afla ce-ţi lipseşte ca să 
obţii împlinirea de la viață. 

Se întâmplă deseori ca la maturitate, sub privirea ta 
conştientă să scapi frâiele vieții din mână. Nu înţelegi cum 
un om matur, educat și cu scaun la cap nu poate obţine ceea 
ce vrea în viață? 

Poate că în trecutul tău se află destule răni sufletești şi 
cicatrice psihice care-ţi amintesc că viața este o luptă și 
trebuie să transpiri ca să obţii atenţia şi iubirea celor dragi 
ție. 

În viața mea, sub imperiul luptei, s-au desfăşurat toate 
evenimentele mele, de la examene, la câştiguri financiare și 
până la relaţii emoționale. Nimic n-am obținut uşor în viață. 

lubeam bărbaţi nepotriviţi, însuraţi şi cu domiciliu 
îndepărtat. De ce? Nu pentru că eram proastă, greșită sau 
urâtă. Pentru că așa am văzut că trăiesc femeile la mine în 
familie. Am copiat acest tipar și l-am reprodus fidel în toate 
aspectele vieţii mele. 

Trăiam într-o permanentă stare de lipsă. Lipsa unei 
familii, lipsa unui bărbat în viaţa mea, lipsa unei profesii, 
lipsa banilor, lipsa afecțiunii şi a iubirii. Şi în pofida acestor 
găuri interioare eu am continuam să-mi clădesc o viaţă. Cum 
avea să reziste o casă fără fundaţie? Rămâne să descoperim 
în paginile ce urmează. 

Abraham Maslow ne spune că omul nu se poate gândi 
la iubire când este flămând și n-are un acoperiș deasupra 
capului. Am sfidat eu legile naturii? Cum am supraviețuit 
într-o lume de lipsuri? Cum am ajuns până aici dacă de acasă 
am plecat pe minus? 

Descoperă cum a reuşit o fetiță speriată să 


călătorească în ținuturi necunoscute şi nesigure. 

Înţeleg cu uşurinţă că cei care au fost iubiţi, îngrijiţi şi 
încurajați de mici nu se simt amenințați la maturitate că vor 
pierde atenţia sau iubirea partenerilor de viață. Ei păstrează 
în codul lor genetic fiecare dovadă de iubire, mângâiere și 
privire încurajatoare. Ei au crescut cu sentimentul că sunt 
demni de iubire. 

Acest sentiment de valoare personală lipsește din viaţa 
unui copil marginalizat şi privat de afecțiune şi mângâiere. 
El luptă, se dă peste cap pentru orice gest de apreciere. Îţi 
aduci tu aminte cum te dădeai peste cap în curtea şcolii ca să 
atragi privirile colegilor tăi mai mari? 

Aşa te dai peste cap şi pentru iubitul tău din pat şi 
pentru colegii de la serviciu şi pentru șeful tău, deşi niciunul 
nu-ți apreciază dăruirea, efortul și munca depusă. Sesizezi 
diferența dintre un copil bine hrănit şi unul flămând de 
iubire? 

Cu cât ești mai rănit în copilărie cu atât mai mult te 
lupți în viață pentru orice câștig. 

De câte ori pe zi te gândeşti la trupul tău care scapă de 
sub control, la finanţele tale care nu-ți acoperă cheltuielile 
lunare, la hainele care îți lipsesc din garderobă, la mașina pe 
care vrei să ţi-o cumperi, la iubirea pe care vrei s-o primeşti 
de la bărbatul visurilor tale? 

Asta este o gândire culturală şi apare după ce-ţi 
satisfaci nevoile primare de hrană, somn, și supravieţuire. Fii 
sigură că un cerşetor care doarme sub poduri nu se gândește 
cum să cucerească inima unei femei măritate care în drumul 
ei spre serviciu îi lasă un bacşiş sau cum să-și pună bani 
deoparte pentru o mașină decapotabilă. Dar o femeie care 
are un acoperiş deasupra capului şi hrana de toate zilele se 
gândeşte intens la bărbatul însurat de la serviciu pe care și-l 


doreşte în patul din apartamentul închiriat pe şase luni. 

Până la urmă toţi vrem bani. Unii pentru mașină, alții 
pentru hrană și mulţi pentru recunoaşterea socială. Nevoia 
ne împinge pe fiecare să acționăm într-un fel sau altul. Noi 
toți semănăm din prisma nevoilor şi motivaţiilor noastre. 
Vrem cam aceleași lucruri în viaţă. Doar că le obţinem 
diferit. Unii luptă zilnic cu soarta şi alții îşi scriu destinul. 

Sper că te-am convins să laşi în urma ta trecutul şi să 
dezgropi ambiția şi voinţa. 

Cineva foarte înțelept spunea că „suntem aici nu doar 
să cultivăm oameni, ci să cultivam zei”. Firea mea este una 
ambițioasă și bătăliile pe care le-am dat cu limitele 
interioare şi cele exterioare, venite pe firul genetic, cultural, 
familial şi de orice natură ar fi ele, le-am câştigat. Nu-mi 
place să pierd. Visul meu este să te iau cu mine în această 
călătorie a vieţii. Să-ţi arăt că pe drumul pe care merg eu vei 
obține tot ce-ai pierdut în trecut. 

Psihologul și antropologul Villoldo spune o chestie 
foarte tare care sună foarte grav. 

Vreau să te ajut să te simți întreagă, bună, frumoasă și 
deşteaptă. Să nu te mai dai peste cap în viaţă pentru nimeni. 
Nu te stresa. Urmează o perioadă în care vei folosi același 
procedeu obișnuit, doar că de data asta te vei da peste cap 
pentru tine şi pentru recuperarea sufletului tău. 

Avem multe de recuperat, cum ar fi sentimentul că eşti 
demnă de iubire, de la care porneşte reconstrucția propriei 
tale personalităţi. Împreună vom schiţa un limbaj nou pe 
care îl vei folosi în comunicarea cu tine însăţi, cum ar fi 
afirmaţiile de care ai nevoie ca să-ţi transformi soarta în 
destin. Practicarea iubirii de sine îți dă putere să te 
reinventezi. 

Sunt o femeie puternică şi sunt pregătită să-mi schimb 


viaţa. 

Sunt o femeie care ştie ce vrea şi care îşi atinge 
obiectivele. 

Sunt o femeie care a învăţat destule despre viață ca să 
ştiu că puterea este la mine. 

Sunt o femeie 

Sunt o femeie 

Sunt o femeie 

Fă o călătorie în trecut ca să-ți recuperezi puterea, 
respectul, încrederea şi iubirea de sine. 

Hai să ne întoarcem în copilărie şi să recuperăm 
puterea, respectul, încrederea şi iubirea de sine. Ingrediente 
de care avem nevoie ca să ne construim viața noastră 
personală. 

Eu voi lucra împreună cu tine la recuperarea sufletului 
și vindecarea viitorului. 

Nu putem lăsa lucrurile la voia întâmplării sau să ne 
gândim că timpul ne vindecă rănile sufleteşti. Timpul doar se 
scurge şi nu în favoarea ta dacă ignori şi eviți confruntarea 
cu acele momente dureroase. Un alcoolic nu se poate 
vindecă dacă nu recunoaște că are o dependenţă de această 
licoare păcătoasă. Un copil abuzat în trecut suferă şi astăzi. 

Astăzi suferi de lipsa de încredere, de gelozie, 
dependenţa, sentimente de vinovăţie fiindcă încă ești atrasă 
cu putere de suferințele din trecutul tău. Te identifici cu răul, 
nu cu binele. Te-ai ataşat de poveştile tale „traumatizante și 
te ascunzi în spatele lor ca să-ți motivezi lipsa de acțiune. 

Un nume. Paulo Coelho. Nu știu dacă i-ai citit 
bibliografia dar acest omuleț cu părul lung, originar din 
Brazilia care a reuşit să lase în urma sa un trecut cu adevărat 
traumatizant ca să facă istorie. Nu cred că există om pe acest 
glob care să nu se fi întâlnit cu un roman de-al său pe 


drumul vieţii. Cum a reușit acest om să depăşească 
amintirile legate de internările lui repetate la spitalul de boli 
mintale fără să fi suferit vreodată de vreo patologie reală? 

Părinţii lui Paulo Coelho îl închideau la nebuni unde i 
se aplicau tratamente cu electroșocuri deoarece acesta 
refuza să urmeze calea profesională trasată de familie. 

El era artist. Încă nu scria dar ştia că s-a născut ca să 
facă altceva decât îi spunea familia. Și-a abandonat familia ca 
să-şi urmeze vocaţia și nu s-a oprit până ce n-a devenit 
cineva. 

A suportat durerea, sărăcia, singurătatea şi a fugit 
departe de tot ceea ce însemna familiaritate. La 19 ani era pe 
străzi. Singur și fără un ban în buzunar. A aruncat zarurile 
vieţii şi a început o viaţă a sa, care n-a fost scutită de 
arestări, consum de droguri, promiscuitate sexuală, răpiri, 
depresii, episoade paranoide și multe alte evenimente 
demne de luat în seamă. N-a sucombat. A plecat din nou în 
căutarea vocației sale şi realizarea a ceea ce şi-a propus: „să 
devin cineva”. Şi a devenit un scriitor faimos pe plan 
mondial. A lăsat Brazilia în urma sa şi s-a întors la ea după ce 
a devenit cel mai iubit scriitor pe plan mondial. Suferinţa l-a 
ghidat. 

Tu ai lăsat trecutul în urma ta? Te-ai scăpat de 
influenţa şi mesajele parentale greșite? 

Dacă eşti împiedicată să fii tu însăţi unde eşti acum te 
invit să faci un salt calitativ chiar acum şi să te pui acolo 
unde te-ai născut să fii. Nu cred în ghinion sau în neşansă. 
Cred în laşitate şi victimizare. Găsesc disperarea o soluţie la 
problema cu care te confrunţi acum. Disperarea din viaţa ta 
anunţă schimbarea ce urmează. 

Precum Paulo Coelho și eu m-am pus în mișcare. Am 
plecat de acasă de la vârsta de 14 ani pe străzile întunecate 


și necunoscute. Am experimentat durerea, sărăcia și 
depresia. Dar nu m-am oprit. Am mers mai departe. Mi-am 
jurat că n-o să mă mai întorc niciodată unde nu sunt 
acceptată aşa cum sunt. Așa a fost. Călătoria a fost lungă și 
deloc uşoară. Dar a fost cea mai bună alegere pe care am 
făcut-o în viață. Curajul se dobândeşte prin nebunie 
temporară. Chiar de ţi-e teama de ceea ce urmează, 
acționează. 

Există cineva în viaţa ta care încă îți spune ce meserie 
te-ar prinde mai bine? 

Te ghidează cineva prin viaţa a amoroasă? 

Alege încă mama ta pentru tine? 

Prietena ta cea mai bună are influenţă în tot ceea ce 
alegi să trăieşti? 

M-am întâlnit cu o fostă colegă de generală și am 
ascultat-o timp de vreo 20 minute în muzeul de artă unde 
care lucra fără nicio plăcere, dar o făcea deoarece părinţii 
i-au sugerat că ar fi un bun început profesional. 

Pe lângă această nerușinată sugestie, am ascultat 
minute în şir despre credinţele, valorile şi ideile inteligente 
şi curajoase ale prietenei sale cele mai bune: „e atât de 
deşteaptă şi de curajoasă. Eu nu iau nicio hotărâre până ce 
nu mă consult cu ea. E genială, e atât de deşteaptă şi am 
încredere în viziunea ei asupra vieţii. Ar trebui să ţi-o 
prezint şi ţie, e curajoasă ca şi tine”. 

M-am scuzat şi m-am pornit afară din muzeu spre o 
întâlnire inventată pe loc. Ne-am schimbat numerele de 
telefon însă nu ne-am sunat niciodată. Ea e sigur la brațul 
prietenei ei. Eu sunt la brațul iubitului meu. Nu e o invitaţie 
la concurenţă dar e un semn de independenţă să gândeşti pe 
cont propriu. 

A-i spune celui de lângă tine ce să facă cu viaţa lui mi se 


pare murdar, ieftin şi greşit. A-i spune partenerului tău să 
renunţe la vocația sa, la lumea în care se învârte, la ieșirile cu 
băieții, mi se pare un semn de disperare. A-i spune prietenei 
tale cum să-şi aleagă cuvintele şi ținutele mi se pare o 
trăsătură lipsită de apreciere, încredere și iubire. 

Aceste tehnici sunt defăimătoare şi posesive. Numai o 
persoană sadic-masochistă căzută în mrejele dependenţei se 
poate reduce la manipulare, șantaj şi control. 

Și terenul cel mai aglomerat al manipulării este relația 
cu sexul opus, bărbatul. 

Dacă-l izolezi pe partenerul tău de propriile pasiuni, 
prieteni şi comportamente greşite nu-i vrei binele. Vrei să-l 
menții dependent de tine şi să-l înrobeşti prin promisiuni 
mărețe de bunăstare, vacanțe la munte şi la mare, 
tratamente cu caviar şi pietre preţioase. 

Cine trăieşte cu teama că va fi părăsit semnează des 
contracte de renunțare la plăcerile personale, pasiuni și 
prieteni dragi ca să nu piardă atenţia și iubirea partenerului. 
El se izolează conștient și îl acuză pe partener că-i egocentric 
și de aici începe drama conjugală, unde dependentul se agaţă 
și-l sufocă pe celălalt. 

Cum crezi că se va încheia acest joc amoros? 

Se instalează amenințările de despărțire şi intimidare 
care iau naştere pe fondul fricii de a-l pierde pe partener. 
„Am nevoie să te ştiu al meu. N-am încredere în tine. Numai 
la tine te gândești. Faci ce vrei și nu-ți pasă de mine. Am 
renunțat la totul pentru tine. Ție nu-ți pasă de familia 
noastră! Eu te dădăcesc și tu îţi faci de cap! Relaţia asta mă 
stoarce de energie pe mine şi te creşte doar pe tine!" 

Dacă bunătatea se aşterne ca un covor roșu în fața 
noastră, noi ne simțim îndreptăţiți să călcam în cele din 
urmă cu bocancii murdari pe acest covor regal așezat să ne 


conducă spre comportamente nobiliare, distinse și altruiste. 

Dar din păcate ajungem să ne comportam murdar şi vi 
clean doar ca să obținem atenția, fidelitatea şi iubirea 
celuilalt şi transformăm bunătatea într-o dependenţă 
bolnavă. 

Din păcate nici iubiții, nici părinţii nu rezistă seducţiei 
de putere și ajung să falsifice vieți precum un falsificator 
celebru de ceasuri. Un copil dependent va face ce spune 
mămica și tăticul și mai departe în viață va face ce spune 
iubitul, fără să conştientizeze că nu face altceva decât să 
repete scenele trecutului. 

Observi păcatul ce-l săvârşești? Tu faci ceea ce au făcut 
părinții tăi şi crezi că-i bine. 

Nu e de mirare că te trezești peste un timp și nu știi 
cine ești şi încotro te îndrepți. Alegi prost și fără să-ți dai 
seama că deciziile luate nu reflectă ceea ce ești. Doar 
frustrarea și insomniile te ajută să înţelegi că ceva nu este în 
regulă cu tine. 

lar ca să te simți şi tu mai bine dezvolți mecanisme de 
manipulare ca să-l faci pe cel de lângă tine să vadă lumea ca 
tine. 

Spune-mi cum arată relaţiile tale actuale și care-i 
gradul lor de împlinire pe o scală de la 1-10? 

Sunt convinsă că răspunsul la această întrebare nu te 
satisface şi ai putea trăi mai bine, mai mult, mai profund. 

Îngroapă-ţi trecutul. Lasă trecutul să moară. Temeri, 
gânduri catastrofice, amintiri dureroase. 

Dacă cineva ţi-a făcut rău în copilăria ta este pentru că 
acea persoană a suferit şi ea. 

Dacă cineva din trecutul tău te-a împiedicat să fii tu 
însuţi este fiindcă și ea a fost forțată să fie altcineva decât 
şi-ar fi dorit să fie. 


Dacă cineva din trecutul tău ţi-a impus un stil de viață 
care nu-ți aparţine este fiindcă și ea a fost forțată să facă 
altceva decât i-ar fi plăcut să facă. 

Adu-ţi întotdeauna aminte că cine rănește a fost la 
rândul său rănit. lar singura cale eficientă care te eliberează 
de trecut este iertarea. 

Practică iertarea după modelul de mai jos: 

Chiar dacă mi-e greu să-l iert pe tatăl meu că m-a 
părăsit când eram mică o să fac tot ce-mi stă în putinţă să-l 
eliberez de ura mea ca să mă pot renaște şi reinventa. 

Chiar dacă mi-e greu s-o iert pe mama deoarece m-a 
lovit când eram micuță, o să fac tot ce-mi stă în putinţă ca s-o 
eliberez de judecată şi resentimente că să-mi fie și mie și ei 
bine. 

Chiar dacă mi-e greu să-l iert pe fostul iubit că m-a 
părăsit după zece ani de relaţie, o să fac tot ce-mi stă în 
putință să-l eliberez de furie şi ură ca să-mi pot construi o 
nouă relaţie. 

Întoarce-te în trecut şi notează acele experienţe care 
te-au rănit profund. 

Mama ta n-a vrut să te rănească. Tatăl tău n-a ştiut cum 
să te iubească. Fostul tău iubit s-a speriat de responsabilități. 
Nimeni nu ţi-a vrut răul. Au încercat să facă bine și-a ieșit 
prost. 

Din teama de a nu greşi față de tine nu ţi-au făcut rău, 
dar nu ţi-au făcut nici bine. Au tăcut când ar fi trebuit să 
vorbească şi te-au sfătuit când ar fi trebuit să te încurajeze 
să-ți rămâi fidelă ţie însăți. 

Meseria de părinte nu e ușoară. E timpul să treci peste 
durere, ură şi resentimente dacă vrei să-ți recapeţi 
încrederea şi trezești puterea interioară. Acolo unde este 
durerea ta este îngropată și puterea ta. Acolo unde este ura 


ta este îngropată și iubirea ta. Acolo unde este pierderea ta 
se afla şi câștigul tău. 

Exersează iertarea în aceste pagini care primesc toată 
durerea ta: 

Mamă, te iert pentru nepriceperea ta /Tată, te iert 
pentru respingerea ta /Mihai, te iert pentru trădarea ta. 

Du-te mai departe singură, pe drumul iertării şi ai să 
vezi că viața ta se va schimba pe peste noapte. lartă cu toată 
inima, nu doar cu gura. Fii autentică şi sinceră. 

Ca să poți să-ți construieşti o nouă viață mai ai de sărit 
un obstacol care-ţi dăunează grav creșterii tale spirituale și 
el este exprimat în câteva cuvinte care cântăresc greu. 

„Nu sunt demnă de iubire!” „Nu merit iubire!” „Nimeni 
nu mă iubește!” 

Fii foarte atentă la promisiunile pe care le-ai făcut când 
erai mică. Ele sunt nişte angajamente ascunse care îți conduc 
viața din umbră. Chiar dacă tu la suprafață spui că vrei să-ţi 
întemeiezi familia ta, alegerile care le faci îți sabotează viața. 

Ca să înţelegi aceasta lege a vieţii o să-ți povestesc 
despre drama unei femei care şi-a ratat viaţa. 

Maria a crescut doar cu mama. Tatăl a dispărut 
devreme din peisaj. Mama a îmbrăcat deopotrivă rochia și 
pantalonii în educaţia pe care i-a aplicat-o fiicei sale. A 
dominat-o toată viaţa. i-a spus ce să facă şi i-a adus mereu 
aminte de sacrificiile pe care le-a făcut ca ea să aibă tot ce-i 
trebuie în viață. Mama nu s-a mai recăsătorit. Și aici începe 
tragedia. 

Eu am cunoscut-o pe Maria când avea 40 de ani. 
Singură şi depresivă. Ca să nu-şi abandoneze mama ea a 
refuzat să-şi întemeieze o familie. Să nu crezi că-i conștientă 
de ceea ce face. Dependenţa asta perversă i-a distrus viaţa. 
Are o legătură emoțională cu site-urile de matrimoniale şi cu 


bărbați care-şi satisfac fanteziile sexuale online. Ea este 
victima unui bărbat de 50 de ani care o amăgeşte că va veni 
ziua în care își vor trăi iubirea fără perdea. Momentan ea își 
dă sutienul jos în fața camerei de luat vederi. Asta-i tot ce 
are. Ziua îi este ocupată cu serviciul şi îngrijirea mamei care 
astăzi este bolnavă la pat. Până aici ajunge păcatul. 

Crezi ca Maria îşi va mai reface viaţa? Poate după 
moartea mamei dacă nu înnebunește până atunci. Eu am 
mâinile legate. Am văzut-o doar o dată în cadrul Atelierului 
de Eliberare și Vindecare pe care-l conduc. De atunci n-a mai 
venit. Şi astăzi mă gândesc la ea. 

Un om înţelept nu face experimente pe alții. El se caută 
pe el de greșeli înainte de-a interveni în viaţa altuia. Dar ce 
puţine lucruri ştim despre sufletele noastre. Mintea ne 
conduce pe căi greșite și ne livrează idei preconcepute. E 
greu să renunțţi la un părinte care te are doar pe tine. Și eu 
am ţinut-o pe mama la pieptul meu. Rolurile noastre s-au 
inversat după ce-am plecat de-acasă. Ea a devenit fiica mea 
și eu am devenit o mamă nepricepută ca ea. 

De ce TREBUIE să-mi iert mama, tatăl, sora, fratele, 
bunicul, străbunica, pe toată familia? 

Știu că te doare și nu ți se pare natural să ierți pe 
cineva care ţi-a greşit. Nu te certa cu mine. Mie mi-a fost la 
fel de greu să las resentimentele să iasă din inima şi trupul 
meu. Dar n-ai încotro. Ăsta-i drumul pe care chiar trebuie să 
pășim cu toţii la un moment dat. 

Mi-e teamă că vei continua să duci o existenţă 
mediocră dacă nu te vei dedica acestui proces de detoxifiere 
emoțională. De ce? Pentru că vei continua să cauţi vinovaţi 
pentru lipsa de iubire din viaţa ta, a banilor, a neîncrederii și 
a suferințelor repetate. Știu că nu eşti de acord cu rândurile 
de mai sus. Știu că ai avut nevoie de iubire nu de palme, știu 


că ai avut nevoie de confirmări şi nu de critici şi umilinţe. 

Știu ce-ţi trece prin minte și ştiu şi de ce ai blocat 
comunicarea sinceră și autentică. Te-ai închis, ţi-ai ridicat 
ziduri în jurul inimii tale şi ţi-ai jurat că n-o să mai suferi 
niciodată. Așa am făcut și eu. Și-am ajuns să mă schilodesc 
afectiv. La 30 de ani învăţ să iubesc așa cum un copil de un 
an învață să pășească. Nu e uşor. Dar e singura cale. Dacă 
n-alegi o cale care are o inimă o să te tratezi curând de-o 
boală de inimă. 

O tipă a fost diagnosticată cu cancer la sân; suferea de 
nişte dureri cumplite. Ea a ajuns la Viilma în terapie și 
aceasta a sfătuit-o să-i ceară iertare soțului ei dacă vrea să se 
vindece. 

La care aceasta a zis: „Mai bine mor!” 

Peste câteva zile cancerul s-a răspândit în cutia 
toracică şi o împingea fără milă spre ultima călătorie cu niște 
dureri cumplite. Disperarea și confruntarea cu moartea au 
făcut-o s-o sune pe terapeută şi s-o roage să o învețe cum 
să-şi ceară iertare. Pare ireal, dar durerile s-au diminuat și 
restul poveştii îl putem intui. 

Boala este un semnal de alarmă și te pune faţă în față 
cu tine şi tot ce ţi-ai refuzat și interzis până acum. Ura nu te 
înfrumuseţează și nici nu te răzbună. Ura te îmbolnăvește și 
dovada circulă cu mare viteză prin lumea largă. Cancerul se 
răspândeşte la braţ cu multe alte boli fatale. Boala se ține 
mereu de cuvânt. 

Eu însămi am traversat un an de coșmar prin 
cabinetele doctorilor. Ura față de bărbați m-a împiedicat să 
fiu o femeie normală cu un ciclu normal. Timp de șase luni 
am suferit o dereglare hormonală care mi-a oprit 
menstruația. Acest dezechilibru mi-a dezvăluit faptul că 
refuzam să devin femeie. Atât de tare uram bărbații și viața 


de familie încât am ajuns să-mi opresc menstruaţia ca să 
refuz să joc un rol atât de natural pentru alte femei. 

În lumea asta totul este armonie. Orice dezechilibru 
este semnalat de psihicul și trupul nostru. Pe lângă toxinele 
ce mi-au luat în custodie trupul am suferit și o nevroză 
cumplită care mă chinuia în fiecare ceas al zilei. Boala m-a 
pus la pământ. 

Salvarea mea a fost Nuţa, o homeopată din Timișoara, 
care avea şi veleități terapeutice, cred eu, ca orice homeopat. 
Nu mi-a dat drumul din cabinet până ce n-am recunoscut că 
reprim o ură dușmănoasă care-mi otrăvește trupul. Am 
plecat de la ea plângând și am continuat să eliberez șiroaie 
de lacrimi reprimate în mulţi ani, care conţineau toxine 
emoționale, resentimente, dureri sufletești, sentimente de 
abandon şi de ură față de tatăl meu, mama mea și bărbaţii 
din viața mea. Ce crezi că s-a întâmplat? 

La treizeci de minute după ce ajunsesem acasă mi-a 
venit menstruaţia. Este un episod care mi-a salvat viaţa şi 
care m-a adus mai aproape de iubire și de echilibrul 
emoțional şi psihologic. Nu există prea multă vindecare în 
spitale. 

Strategii prin care să treci peste stările tale sufletești 
negative într-o zi sunt prietenă cu sfinţii şi într-o zi cu dracii. 
Cum poţi să fii şi iubire şi ură în același timp? Mi se întâmplă 
să fiu „drac' cu cei sfinţi, şi îi ador pe cei „răi” care mă rănesc 
și mă fac să sufăr. Sunt într-un continuu război cu mine 
însămi. Pol sit fiu prietenă şi cu „sfinţii” şi cu „dracii”? 

La ce te gândeşti când auzi aşa o declaraţie sinceră? Nu 
ți se întâmplă să-i priveşti cu invidie pe cei care exprimă 
ceea ce simt? „Wow, ce femeie nebună!” Nebună dar 
autentică. Şi auzim rar să se spună, „Ce autentică e femeia 
asta!” 


Alţii o judecă. Ăştia sunt cei care nu prea gândesc. 
Gânditul chiar e scump. Eu și mulți ca mine admiram 
autenticitatea în forma ei pură, chiar dacă exprimă răutatea. 

Nu te-ai săturat să fii fetița cea bună care-i judecată 
când oboseşte să se prefacă? 

Ajungi să te îmbolnăveșşti şi urâţești când te 
compromiți de dragul celorlalți. Nimic nu-i mai toxic decât 
să-ți refuzi dreptul de a fi tu însăţi. Și doar tu alegi greșit. 

Bineînţeles că te vei lovi de priviri încruntate și de 
judecăţi de valoare. Nu te opri. 

Nu te sacrifica pentru ce se așteaptă de la tine. Fii 
sinceră cu tine și vei câştiga orice bătălie cu dependența, 
anxietatea, teama, vinovăția și suferința şi orice stare 
sufletească negativă. Oamenii ajung să sufere de depresii 
cronice fiindcă s-au pierdut pe drum, s-au îndepărtat de 
natura lor și nu mai ştiu cine trebuie să fie. 


Practică autenticitatea 

Nu te preface că ești bună și înţelegătoare când ești 
furioasă. Permite-ţi să fii furioasă. 

Chiar dacă celor din jur n-o să le placă ce văd şi aud. 
Asta nu înseamnă că vei urla la cei de lângă tine. Poţi să-ţi 
exprimi emoţiile negative fără să-i răneşti pe ceilalți. Alege 
să fii aşa cum ești şi simți şi vei ajunge să fii tu însăţi tot mai 
des. Și noi asta vrem. Să ne scăpăm de automatisme, de bune 
maniere și coduri comportamentale, „aşa se cade”. 

Mai lasă-mă cu ce se cade și ce nu se cade într-o lume a 
măștilor şi a ipocriziei. Eu vreau să fiu altfel. Să fiu eu aşa 
cum simt. Dacă trăiesc o dezamăgire o și exprim, nu o 
ascund sub farduri şi zâmbete de porțelan. Fii curajoasă și 
arată-te aşa cum eşti. Asta se face doar prin practica zilnică. 
„Ce simt acum? Ce stări sufleteşti traversez acum? Oare chiar 


vreau să merg la film cu prietenii sau vreau să rămân să 
meditez la cele întâmplate azi?” 

Noi fugim la film, la teatru, în lume doar ca să nu stăm 
față în față cu emoțiile noastre. Nu este cea mai bună 
strategie ca să depășeşti nişte stări negative. Unii se îmbată 
ca să uite şi-a doua zi descoperă că necazurile știu să înoate. 
N-ai unde să fugi. Amâni degeaba. 

Acum câteva zile eram tristă şi am sunat o prietenă. 
Ajută uneori să stai de vorba despre stările tale emoţionale 
cu cineva drag. l-am povestit ce aveam pe suflet. Ea s-a 
identificat cu povestea și a început să-mi dea sfaturi de care 
eu n-aveam nevoie. Eu căutam o îmbrățişare nu o listă cu 
sfaturi înțelepte. l-am zis că nu vreau să fiu ghidată, doar 
îmbrățișată. Oamenii cred că-i suni fiindcă ai nevoie de 
părerea şi expertiza lor. Când de fapt, definiția compasiunii 
este să devii tu însăţi rănitul, nu să întrebi rănitul cum se 
simte. 

Să asculţi este de-ajuns, să mai şi accepţi şi înţelegi este 
de-a dreptul divin. 

Doar o femeie curajoasă vorbeşte despre 
vulnerabilităţile ei cu iubitul și prietenii. 

Cu prietenii pare mai ușor decât cu iubitul. Să poţi să-i 
spui iubitului că te simţi abandonată când pleacă de-acasă 
dimineaţa și nu da niciun semn de viață până ce bagă cheia 
în uşă e o mare revelaţie pentru o fetiță abandonată acum 
ceva vreme. Îndrăzneşte! 

Să poţi să-i vorbeşti iubitului tău despre ceea ce ţi-ar 
plăcea să se întâmple în relație fără manipulări, țipete și 
crize de gelozie iarăşi este un exercițiu de maturizare 
emoțională. 

Să poți să plângi în braţele iubitului fără să-ţi fie teamă 
că te va găsi vulnerabilă este un mare semn de feminitate. 


Pierde doar cine nu apreciază autenticitatea şi alege să te 
rănească. De ce ne ascundem de fapt? Ne ascundem 
adevăratele sentimente fiindcă nu vrem să fim răniți. Dar 
asta nu ne livrează fericirea pe tavă. Din contra, ne 
accentuează temerile şi slăbiciunile. Ne simțim greşiţi, slabi 
și incompleți. Și rostul nostru este să ne împlinim, corect? 

Spune întotdeauna ceea ce simți: 

— „Sunt furioasă acum și am nevoie de timp ca să 
eliberez această furie”. 

„Mă simt rănită de comportamentul tău şi vreau să 
meditez la ceea ce s-a întâmplat între noi”. 

„Eu am nevoie să rămân singură astăzi deoarece nu-mi 
place să mă prefac că-s fericită”. 

Mulţi ani am îmbrăcat masca siguranţei şi i-am sedus 
pe bărbaţi prin atitudinea mea de femme fatale. Întreabă-mă 
dacă am fost fericită. N-am fost niciodată mai nesigură și mai 
nefericită. Cu cât încerci mai mult să reprimi teama, 
slăbiciunea și sensibilitatea cu atât mai des vei simţi panica, 
frica şi pericolul în orice alegere și acțiune din viața ta. 

Credeam că dacă sunt perfectă, sigură pe mine, 
curajoasă, pregătită şi hotărâtă n-am să simt teamă, îndoială 
și vulnerabilitatea. M-am înșelat. Și după multe relaţii în care 
am dominat am ajuns să mă tem când iubitul meu nu mă 
sună câteva ore ca să-mi spună că mă iubește. Eu am ajuns 
să plâng în miez de noapte când el nu m-a sunat să-mi spună 
că întârzie. Eu, amazoana, femeia care ştie ce vrea şi care a 
călcat multe inimi în picioare am ajuns să intru în panică și 
să plâng în braţele iubitului meu ca un copil mic și 
abandonat. 

Întreabă-te mereu: „Dacă ar fi ultimul moment din 
viață, ultima secundă, eu așa aş vrea să mă comport şi să 
trăiesc?” 


Să înţelegi că nimeni nu este scutit de teamă şi 
suferință, ele fac parte din viața omenească. Să nu-i punem 
în lumină pe alții și pe noi să ne pedepsim când suferim. „De 
ce eu sunt atât de sensibilă şi alte femei sunt puternice și 
sigure pe ele?” 

Pentru că acele femei și-au îmbrățișat vulnerabilitățile 
și imperfecțiunile. Siguranţa se manifestă când slăbiciunea 
iese la lumină. Înţelegi cum funcționează stările sufleteşti? 


Acceptă-ţi imperfecţiunile 

Ascultă o femeie care şi-a dorit perfecțiunea în toate 
domeniile vieții. Am muncit la sală ca o nebună ca să am un 
trup perfect, mi-am sedus bărbatul ca să am o relaţie 
perfectă, mi-am cumpărat cele mai scumpe haine ca să am o 
ținută perfectă, am muncit pe rupte ca să-mi construiesc o 
viață perfectă şi n-am atins niciodată perfecțiunea. Ea nu 
există. 

Acum, nu mai doresc să fiu perfectă, ci doar fericită așa 
cum sunt. M-am îmbolnăvit alergând după perfecțiune. Am 
omorât iubirea prin control şi dorinţa ca totul să fie așa cum 
mi-am imaginat eu că trebuie să fie o relație. Fără să-ţi 
consulți lumea interioară, doar cu o imagine mentală despre 
cum vrei să arate viața ta, nu ajungi să trăieşti iubirea și 
fericirea. 

Am ajuns să fiu tot mai des furioasă când lucrurile îmi 
scăpau de sub control şi nu peste mult timp am ajuns să 
sufăr depresii severe deoarece nu-mi atingeam dezideratele 
înalte. 

Să-ţi trasezi obiective mari fără să-ți schițezi și 
obiective mărunte este o greşeală fatală. 

De fapt, dorința de perfecțiune este obstacolul din 
calea succesului tău personal și profesional. 


Cunosc multe femei obsedate de felul în care arată și îţi 
pot spune despre fiecare în parte de ce boli mintale și 
sufleteşti suferă. Cea mai răspândită este anxietatea de 
performanţă, care nu le lasă să iasă în lume și să-şi prezinte 
operele din teamă de a nu fi perfecte și ajung să rateze multe 
şanse şi oportunități deoarece se simt nepregătite. 

Dacă aş fi aşteptat să devin perfectă în scriere, astăzi 
n-aş fi existat nici pentru tine şi nici pentru mine. Dorinţa de 
perfecțiune creşte un balaur pe nume teamă de eșec. Tu 
alergi după perfecțiune şi teama de eșec aleargă după tine. Şi 
când vine marele moment să te afirmi crește în tine 
anxietatea de performanța care-ţi calcă în picioare 
pregătirea de până atunci. 

Faci greşeli şi ratezi şansa de-a avea succesul pe care îl 
meriți. Doar pentru că tu crezi că n-ai fost destul de bună, de 
pregătită, de perfectă. 

Și dacă tu te vezi greşită, grasă, imperfectă şi 
superficială, cum crezi că te vor percepe ceilalți? Obsesia ca 
ceilalți să te perceapă perfectă, slabă, frumoasă, deşteaptă și 
sigură pe tine te îndepărtează de obiectivul de a-ți depăși 
limitele şi lupta cu obiceiurile negative. 

E perfect normal să-ți doreşti să slăbești, să ai un trup 
lucrat la sală, să te dezvolți pe plan intelectual, profesional și 
cultural și să-ți construieşti o relație sănătoasă şi longevivă. 
Sunt de acord cu obiectivele tale, dar îți resping 
comportamentele obsesive şi punitive. 

Nu vei ajunge la greutatea pe care ţi-o dorești dacă te 
critici de fiecare dată când dai de-o oglindă. Am o prietenă 
obsedată de felul în care arată și crede-mă că se urâţeşte pe 
zi ce trece, cu toate practicile estetice de ultimă oră. Ea și-a 
operat nasul, urechile și și-a injectat buzele degeaba. Este 
cea mai frustrată persoană pe care o cunosc şi o 


compătimesc, sufăr pentru suferinţa ei. 

Ea nu se vede mai frumoasă. Din contră, caută alți 
specialişti ca să repare ceea ce alții au greșit. După ce şi-a 
operat nasul de câteva ori, caută să şi-l lungească la loc, aşa 
cum a fost el natural. Îți dai seama că o aşteaptă viitorul lui 
Michael Jackson? 

Nu cred că mai ai nevoie şi de alte exemple ca să 
înţelegi cât este de important să-ți  îmbrățișezi 
imperfecțiunile. Toată lumea are defecte. Și ele devin calități 
atunci când sunt acceptate de tine. Ştii bine că, atunci când 
iubim, defectele partenerului devin calități. 

Asta se întâmplă și cu defectele tale dacă începi să-ţi 
iubeşti toate părțile corpului. Vindecă-te prin acceptare și 
iubire de sine. lubeşte-te cu bune și rele, cu „draci şi sfinți”. 


lubeşte-ţi povestea personală 


Am citit o poveste drăguță care se potriveşte de 
minune în rândurile noastre. O tânără fată o întreabă pe o 
femeie în vârstă și înțeleaptă: „Cum poate deveni cineva un 
fluture?” Femeia inspirată de întrebarea tinerei îi răspunde: 
„Trebuie să-ți doreşti atât de tare să zbori, încât să fii 
dispusă să renunțţi la a mai fi o omidă”. 

Nu te mai târî prin existența ta. Ridică-te şi zboară! 
încetează să te mai plângi de mama autoritară, de tatăl care 
te-a părăsit, de unchiul care te-a abuzat de mică, de bărbaţii 
care şi-au bătut joc de tine, de șeful arogant și de prietena 
egoistă şi rea. 

Lumea va ajunge să fugă de tine şi de poveștile tale. 
Chiar dacă durerile sunt reale. Noi toţi am suferit. Unii mai 
mult decât alţii. Și toți ne temem. Nimeni nu-i ferit de 
suferinţe. Dar avem nevoie și de bucurii ca să evităm să ni se 


rupă inima în bucăți. Ce mai aştepţi? 

Numai tu îți poţi transforma trecutul într-o poveste de 
succes! 

H. Eckhart, cel care a scris „Secretele minţii de 
milionar” spunea cam aşa: „Eu îmi iubesc povestea 
personală mai mult decât vi-o iubiţi voi”. 

Asta este singura diferență dintre un om care obține 
succes, avere şi aplauze și unul care se foloseşte de trecutul 
său traumatizant ca să obțină atenţie, mângâiere și 
încurajări. 

lar celor care se plângeau de soarta lor, tot Eckhart le 
zicea: „E de ajuns că ţi-ai cumpărat povestea personală, vrei 
să ţi-o cumpăr şi eu?” 

Crezi că Madonna se urcă pe scenă ca să primească 
confirmări și încurajări de la fani? Femeia n-a trecut prin 
destule greutăţi, umilințe şi suferințe repetate? Citește-i 
bibliografia şi-ţi va fi ruşine de plângerile și văicărelile tale. 

Viața ne-a înzestrat cu daruri minunate pe care le 
irosim. Noi preferăm să ne victimizăm decât să acționăm. 
Poate impresionăm auditoriul dar nu-l facem să ne iubească 
sau să ne aplaude la finalul expunerii suferințelor și 
trădărilor suferite în copilăria şi tinereţea noastră. 

Eşti conştientă că te foloseşti de trecutul tău ca să nu 
îți iei viața în mâini? Te plângi de neșansă, de eșecuri şi 
suferinţe ca să amâni responsabilizarea şi maturizarea. Nu-ţi 
vine să crezi că te trezești dimineaţa doar ca să rememorezi 
suferinţele trecute? Nu te recunoști în tabloul ce tocmai l-am 
pictat? Atunci te invit să-mi spui de ce încă nu trăiești marea 
iubire şi de ce n-ai linişte financiară și spirituală? 

Și eu m-am trezit târziu. Să nu crezi ca eu n-am fost 
ataşată de dramele trăite. Vai, şi cât mă mai ascundeam în 
spatele abuzurilor şi incesturilor suferite. Când vedeam 


câte-o fetiță de bani gata care se plângea că mami n-a 
strâns-o în brațe când era mică îmi venea să-i trag o palmă 
ca s-o trezesc la realitate. „Hai să facem schimb de mame! 
Hai să facem schimb de vieţi ca să-ți pun viața pe picioare”. 

Știu cum să aduc împlinirea în viața mea deoarece 
mi-am transformat drama personală într-o poveste de 
succes. Și pot face la fel şi cu viaţa ta. Doar uită-te la dramele 
tale. La ce te ajută să-ţi tot repeţi că ai fost rănită şi ignorată 
de părinţi? Răspunde sincer, nu te ascunde de tine. 

Ce simţi când îți spun că te foloseşti de povestea ta 
personală ca să nu muncești la povestea ta de succes? Eşti 
pregătită să-ți testăm nivelul de conștientizare și 
maturizare? 

Faci sport cel puţin de trei ori pe săptămână? 

DA / NU 

Mănânci sănătos şi ai kilogramele dorite? 

DA / NU 

Ai o relaţie împlinită şi frumoasă? 

DA /NU 

Ai un job bine plătit care-ţi oferă satisfacţii? 

DA /NU 

Te bucuri de prestigiu și succes social? 

DA /NU 

Te bucuri de timpul tău liber făcând lucruri care te 
pasionează? 

DA /NU 

Eşti recunoscătoare pentru ceea ce eşti și ai? 

DA / NU 

Ai o viaţă sexuală satisfăcătoare? 

DA / NU 

Ai un stil de viață care-ţi permite orice răsfăț? 

DA / NU 


Îți depăşeşti periodic limitele personale? 

DA / NU 

Savurezi timpul ce-l petreci cu cei dragi sau eşti mereu 
pe fugă? DA / NU 


Dacă la majoritatea întrebărilor de mai sus ai răspuns 
cu „nu” înseamnă că încă te ascunzi în spatele poveştii tale 
de viață care îți sabotează cele mai profunde visuri. 

Vreau să ştii de la mine că de fiecare dată când îţi 
propui cate un obiectiv şi nu ţi-l atingi pentru că nu te ţii de 
cuvânt îți ataci profund stima de sine și distrugi imaginea de 
sine. Şi fără să te vezi bună, frumoasă, deşteaptă și pregătită 
de tot ce-i mai bun îţi ratezi viața într-un mare stil. 

În momentul de față tu eşti singurul tău duşman. Tu 
respingi iubirea, succesul și abundența. Tu, prin credinţele 
mărunte şi obiceiurile tale proaste îți refuzi cele mai 
frumoase lucruri din viaţă. 


Scapă-te de obiceiurile proaste dacă vrei să 
dezvolţi relaţii frumoase şi sănătoase 


Nu-mi spune mie nimeni că mâncăm în exces pentru că 
ne place să mâncăm şi să ne îngrășăm șapte kilograme din 
pasiunea ce-o nutrim pentru gastronomie. Poţi încerca să 
minţi un om, poate pe iubitul tău, care te priveşte cu ochi de 
îndrăgostit, sau pe prietena ta, care te priveşte cu 
compasiune, dar nu poţi minţii toți oamenii din lume. 

Mănânci mult pentru că ești varză din punct de vedere 
emoţional şi cu asta am încheiat orice negociere și 
dezbatere. Cine se otrăvește prin mâncare, tutun, alcool și 
droguri exprimă nefericire, frustrare, suferință, complexe, 
ruşine, teamă și aşa mai departe. 


Înghiţi alimente în exces și eşti conştientă că-ţi fac rău 
dar nu te poţi abţine. În cazul ăsta, consultă un nutriţionist, 
un terapeut şi umple-ți frigiderul doar cu alimente 
sănătoase. 

Îți expiră abonamentul la sală și tu n-ai ajuns decât o 
dată. Ce spune asta despre tine? Că ești o femeie ambițioasă 
care o să fie vreodată curtată de-un bărbat alpha și 
respectată și stimată de lumea întreagă? Nu asta-i calea spre 
împlinire şi fericire. 

Te uiţi în oglindă și respingi imaginea celulitică ce se 
reflectă. Cât eşti de masochistă? înghiţi ce-i mai toxic şi nociv 
după care te critici și pedepseşti? 

Te mai miri că nu ești invitată să escaladezi 
Kilimanjaro? De ce te superi că eşti chemată la pizza și la 
film unde se consumă popcorn, nachos şi coca-cola? Ăsta-i 
mesajul ce l-ai trimis în lume. 

N-ai bani să călătorești prin lume, ești plină de datorii 
şi nu-ți permiţi să mănânci la restaurante vegetariene ca 
să-ți recapeţi silueta pierdută prin fast-food-uri gen KFC? 

Întreţii relaţii promiscue cu bărbaţi indisponibili 
emoțional și te plângi că n-ai noroc în dragoste? 

Ție ţi se pare că vei obține ceea ce spui că vrei dacă 
continui să te comporți atât de disociat? 

Poate ai nevoie de-o ședință de psihoterapie ca să 
descoperi cât de puţin îţi vrei binele. Degeaba schiţez eu liste 
întregi cu pași de acţiune dacă tu te ascunzi de tine în spatele 
unei poveşti de viață traumatizante. Drama de abia începe. 

Eu îţi vreau binele dar dacă tu nu-ţi vrei binele, munca 
mea n-are nicio valoare, cărțile motivaţionale citite sunt la 
fel de inutile, cursurile de dezvoltare personală sunt o 
pierdere de vreme dacă nu te decizi chiar acum să-ţi 
transformi drama într-o poveste de succes. 


Scrie tot ceea ce ţi-ai propus şi n-ai dus la bun sfârșit. 
Chiar aici sau în jurnalul tău. Opreșşte lectura chiar acum și 
scrie cum te agresezi în fiecare zi, ce zici că faci dimineaţa. Şi 
din păcate, seara când faci contabilitatea zilei îți dai seama 
că te-ai minţit încă o zi. 

Cum te duci la culcare? Mândra de tine? Eu nu cred că 
te stimezi că ai ratat încă o zi din viața ta... 

Gândeşte-te la fiecare domeniu important din viaţa ta, 
sănătatea, silueta, banii, casă, relaţiile, iubirea, cariera. Cum 
arată viitorul tău dacă tu ratezi zi după zi? 

Viaţa merge înainte, nu înapoi! 

Borges este unul dintre cei mai faimoşi scriitori orbi. 
Argentinianul vorbeşte despre orbirea sa cu atâta 
compasiune încât îţi dau lacrimile: „Nu este o nenorocire 
totală, ci încă un instrument printre toate acele atât de 
ciudate pe care destinul sau hazardul ni le oferă”. 

Trebuie să fii curajoasă cu viaţa ta ca și ceilalți să 
devină curajoşi cu vieţile lor! 

Succese şi multă iubire de sine! 


CAPITOLUL X 
CARIERA 


Notele de 10 demonstrează că eşti perfect capabil să 
faci lucruri perfect inutile timp de destule ore astfel încât 
eşti calificat să fii angajat să faci ceva cu totul diferit. Nu pare 
tocmai o idee care să merite premiul Nonei. 

Maria Callas spunea că în viață „Există fericire și 
nefericire. Eu pur şi simplu n-am avut noroc”. Tu ce poţi 
spune despre fericirea sau nefericirea ce-o trăieşti? 

Atitudinea corectă este învingătoare. Pe Maria Callas 
n-au ajutat-o credinţele personale în viața emoțională și 
socială. Ea se bucura doar dacă câștiga cu 5$ mai mult decât 
colegul de la operă. Tu, sper că eşti mai bine echipată ca să-ți 
atingi ambițiile şi aspiraţiile în viața personală și 
profesională. 

Trăim într-o lume unde regulile de ieri, astăzi nu mai 
sunt valabile şi doar cine-i bine adaptat la această lume 
poate spune că este un învingător. Restul se înscriu în 
categoria unde nimeni nu vrea să ajungă, a „învinşilor”. 

Haosul globalizării a produs o societate de fricoşi, unde 
nimeni nu mai e sigur pe diploma ce-l recomandă. Teama a 
pus stăpânire pe minţile și trupurile noastre, astfel încât 
ajungem să ne angajăm în profesii care nu ne reprezintă şi să 
consumăm produse care nu ne împlinesc. Şi în loc să te 
reinventezi, te compromiţi cu fiecare zi ce trece pe lângă tine 
irosindu-ți timpul care ţi-a fost dat ca să te dezvolţi, 
împlinești şi desăvârșşeşti. 

Eu nu sunt supărată pe sistem deoarece n-am nevoie 
de el. Am fost destul de inspirată să nu contez pe sprijinul 
societăţii actuale și am investit energie și timp ca să-mi 
dezvolt abilitățile înnăscute de a scrie şi-a vorbi cu femeile 


pe blogul meu „Stilul Tău”. Eu, cu ajutorul tău, cititoare 
fidelă, şi al providenţei am dat peste o comoară de care mă 
îngrijesc cu ceea ce sunt și fac ACUM. Mă declar fericită și pot 
spune că există fericire în viață atunci când ţi-o doreşti și te 
pui în mișcare cu ceea ce ești ca să te desăvârșeşti. 

Tu ce faci? Mă interesează profund destinul tău de 
femeie dependentă de angajator şi de soţ, sau independentă 
de oricine încearcă să te lege frumos cu panglici roșii de 
mătase. 

Tu ai ştiut dintotdeauna ce vrei să te faci când vei fi 
mare? Avocată, psiholog, profesoară, contabilă, asistent 
social, femeie de afaceri? Faci ce zic alţii sau faci ce zici TU? 

Ion Cosmovici, un psiholog care ştie ce zice ne spune că 
„job-urile de astăzi te învață să devii noform, adică să iei 
forma oricărui loc de muncă în care ai ajunge”. Îți dai seama 
ce „personalități” creează această societate bolnavă? 

Richard Branson, fondatorul companiei Virgin spune 
lucrurilor pe nume şi punctează foarte bine ceea ce ai de 
făcut dacă vrei să devii CINEVA: 

„Dacă vrei să înveţi să zbori, du-te la aerodrom, la 
vârsta de 16 ani şi fă-le cafele celor de acolo. Nu trebuie să te 
duci la școala de arte ca să devii creator de modă. Intră 
într-o casă de modă și ia o mătură în mână. Restul va veni cu 
timpul”. 

Şi la mine profesionalismul şi recompensele financiare 
au venit cu timpul, mai exact după opt ani în care am sădit în 
fiecare zi seminţele succesului fără să am garanția că ceea ce 
fac mă va duce acolo unde îmi doream cu mintea și cu inima. 

Am trăit aceşti ani fără să-mi iau vacanţă sau să mă 
scuz că nu sunt încă pregătită de viață. Pe străzile 
experienței de-afară am învățat mai multe despre mine 
decât în orice şcoală formală. 


Am ajuns la destinaţie dar nu pot să-ți ascund detalii 
ale călătoriei sufletului meu, care, după cum zicea un mare 
înțelept pe nume Goethe, „cel care n-a udat perna cu lacrimi, 
nu va cunoaște puterile cerești”. 

Aşa mi s-a întâmplat şi mie, am plâns și m-am îndoit de 
multe ori de potenţialul și proiectul meu, dar cumva, a doua 
zi, mă trezeam cu forțe noi şi convinsă de îngerii cereşti că 
ceea ce fac eu vă schimba viața oricărei femei care vrea să 
producă rezultate. 

Care-i strategia ta de dezvoltare personală într-o 
societate de oameni competenţi? 

Eu promovez femeia Stilul Tău deoarece pe mine m-a 
smuls dintr-o societate care produce oameni pe care-i 
foloseşte, stoarce de energie și resurse și îi înlocuiește fără 
să-şi mai aducă vreodată aminte de ziua lor de naștere sau 
de prestațiile lor remarcabile. 

Lucrurile merg prost pentru majoritatea femeilor cu 
care intru în discuţie pe blog sau în cadre mai puțin formale. 
lar ceea ce-i mai trist este că ele nici nu ştiu de ce le merge 
prost. 

Sunt prinse într-un cerc vicios care nu le dă niciun 
motiv de bucurie și satisfacție. „Locurile de muncă nu sunt 
atractive şi cele care mă interesează n-au nevoie de mine”, 
îmi spune o femeie care s-a specializat în prea multe 
domenii ca să exceleze astăzi în vreunul. 

Cineva zicea că „dacă toţi concurenţii sunt buni, acela 
care are cea mai bună reputaţie câștigă” şi ca să ai cea mai 
bună reputaţie trebuie să devii expert într-un domeniu de 
activitate şi să te dedici scopului și misiunii tale fără să te 
gândeşti la vacanțe şi recompense imediate. 

Unde vei fi peste exact cinci ani dacă continui să faci 
ceea ce faci? (proiectează-te în viitor fără job și satisfacţii și 


în poziția mult visată). 
Ţi-a plăcut ce-ai văzut sau te-au îngrozit imaginile 
viitorului tău? 


Descoperă cum să te realizezi profesional şi să-ţi 
permiţi viaţa mult visată 

Calea către profit, bunăstare și liniște financiară este 
urmărită de fiecare trecător prin viață. Vrem să ne regăsim 
în ceea ce facem şi să adunăm fructele coapte ale muncii 
noastre. Şi atunci cum se face că noi încă n-am răspuns la 
întrebarea pe care ne-au pus-o părinţii noștri când eram 
mici: „ce vrei să te faci când vei fi mare?” 

Ne petrecem mulți ani în spatele unor materii care nu 
ne oferă la ieşirea din universitate un job bine plătit sau 
siguranța unei cariere de succes în direcția specializării 
noastre. 

Ştiai că cei mai mulţi studenţi lucrează în alte domenii 
decât cele pentru care s-au pregătit ani întregi? 

Lumea în care ne aflăm se schimbă mult prea repede și 
odată cu aceste schimbări și cerinţele sunt altele, iar 
pregătirea noastră este răsuflată când ne încheiem studiile. 

O studentă în primul an al facultății spunea: „Când o să 
termin facultatea probabil că voi avea un job care nu există”. 
Aşa arată economia de piaţă şi veşti prea bune nu ne oferă 
conducerea „Traian Băsescu”. 

Diploma mult transpirată nu te ajută cu nimic să obţii 
un job bine plătit care să-ți asigure un viitor financiar 
strălucit. Din păcate, anii petrecuţi pe băncile facultăţii te 
recomandă ca fiind un om care se poate trezi de dimineaţă și 
duce la bun sfârșit o sarcină. Cam atât și nimic mai mult. 
Dacă nu ştii foarte bine ceea ce vrei nu vei obține niciodată 
ceea ce vrei! 


Foloseşte-te de metafora celor cinci degete de fiecare 
dată când te îndoiești de ceea ce faci: 

Pe ce-ai pus degetul? Pe job? Pe master? Pe relația de 
iubire? Pe sport şi alimentaţie? Pe finanţe? Ai face bine să ţii 
câte un deget pe fiecare dintre aceste aspecte importante 
dacă chiar vrei să te înscrii în categoria învingătorilor şi a 
oamenilor cu reputaţie în carieră şi viață. 

Cât de tare crezi că te irosești dacă alegi doar cariera 
sau doar căsnicia? Nu te bloca cu specializarea într-o zonă, 
dezvoltă-te în mod echilibrat, dacă vrei ca degetele tale să fie 
egale şi viața ta împlinită şi fericită. 

Care-i Stilul Tău de personalitate şi Stilul Tău de viață? 

Scrie o scrisoare de motivaţie în care să prezinţi de ce 
faci ceea ce faci în fiecare zi a vieţii tale mărunte sau măreţe. 
Şi vei descoperi că „eşti ceea ce eşti pentru că aşa doreşti să 
fii; dacă ai fi dorit să fii altfel, te-ai afla în plin proces de 
schimbare”. Nu-i așa? 

Dacă vrei să-ți schimbi VIAȚA trebuie să-ți schimbi 
VIZIUNEA despre cine eşti şi ce poți face! 

Dacă vrei să devii CINEVA trebui să faci ceva cu viaţa ta 
ACUM! 

Discut eu ACUM cu o FEMEIE care ştie ce vrea și care 
produce rezultate? 

Cunoști mulți oameni fericiți în carieră? 

Eu uite ce-am aflat din chestionarele aplicate pe Stilul 


Tău: 

„Dacă aş fi avut bani, aş fi putut...” 

„Dacă aș fi fost susținut de părinţi, acum aş fi..." 

„Dacă aş fi avut mai mult timp, aş fi...” 

„Dacă aş fi putut obţine un job mai bine plătit, acum aș 
fi...” 


„Dacă aş fi avut noroc, acum n-aş fi...” 


„Dacă aş putea să-mi construiesc propria afacere, aș 
fi...” 

„Dacă n-ar fi trebuit să mă ocup de casă și de educația 
copiilor, aş fi putut...” 

„Dacă n-aş fi avut datorii, acum aș fi...” 

„Dacă aş fi întâlnit persoanele potrivite, aș fi...” 

Mie nu mi-a păsat că sistemul e corupt și nici lipsa 
norocului și-a banilor nu m-a împiedicat să-mi construiesc o 
şcoala pentru femei on-line. Am ştiut dintotdeauna că vreau 
să ajut prin ceea ce am învăţat şi viața a fost generoasă cu 
mine în experienţe. 

Chiar dacă n-aveam în spate o pregătire academică 
laborioasă sau o familie care să-mi asigure spatele, mi-am 
făcut loc cu coatele într-un univers profesional care nu 
promitea prea multe la vremea când m-am apucat eu de 
psihologie. Am pășit cu încredere și nebunie în ideea mea 
îndrăzneață, fără să-mi pese că foști absolvenţi de psihologie 
plecau în Italia şi Spania la cules de căpşune. Întotdeauna am 
ştiut că nu m-am născut întâmplător în această lume 
coruptă, ruinată, disperată sau cum mai vrei s-o numeşti. 

Am ajuns la maturitatea în care aleg să rămân în 
România până la capăt ca să demonstrez că poți realiza în 
țara românească aceleași lucruri pe care le poţi trăi și 
construi peste hotare. Ne vom întâlni peste un timp şi-mi vei 
poveşti că ai reuşit în stilul tău aici și acum. 

Înainte de-a te mai lămuri despre posibilitățile şi 
oportunitățile de realizare profesională vreau să răspunzi la 
câteva întrebări relevante care te vor ajuta să te analizezi în 
profunzime: 

Te plângi adeseori că „te simţi rău”, şi dacă da, din ce 
cauză? 

Ai tendinţa să îi învinovățești pe cei din jur la cea mai 


mică provocare din partea lor? Faci adeseori greșeli la locul 
de muncă, și dacă da, de ce? 

Eşti sarcastică şi ofensivă atunci când faci conversaţie? 

Ţi se pare viața urâtă și viitorul sumbru și lipsit de 
speranță? Dacă da, de ce? 

Îți place ocupaţia ta? Dacă nu-ţi place, de ce nu-ți 
place? 

Îți plângi frecvent de milă, şi dacă da, de ce? 

Eşti invidios pe cei care te depășesc într-un domeniu 
sau altul? 

La ce te gândeşti mai des? La succes sau la eşec? 

Ţi se amplifică sau ți se diminuează încrederea în sine 
pe măsură ce îmbătrâneşti? 

Citește aceste întrebări cu voce tare ca să îţi auzi 
răspunsurile prin propria voce şi fii sigură că răspunsurile 
tale sunt sincere dacă vrei să te scapi de toţi acei „DACĂ” din 
viața ta personală, profesională şi socială. 

Dacă ceea ce contează cu adevărat pentru tine este să 
ai succes în carieră, cum se face că nu faci nimic pentru a te 
realiza profesional şi vocaţional? 

O clientă de-a mea a venit în terapie cu următoarea 
situaţie: 

„Nu fac ceva pentru a avea jobul pe care mi-l doresc, 
deși ştiu ce îmi doresc. Sunt frustrată că nu sunt o femeie 
puternică care să nu mai cadă în depresie atunci când 
trebuie să ia decizii şi în fața greutăților şi-a provocărilor 
vieţii. Am avut tentative de-a face ceva dar de fiecare dată 
renunțam... este greu să începi să fii altfel, să-ți schimbi stilul 
de viață... nu ştiu de unde să încep și ce să fac”. 

l-am propus următoarea rețetă care a funcționat şi 
sper că vei urma şi tu această structură pentru a lăsa în 
urma ta sentimentul inutilităţii şi-al irosirii: 


III 

Defineşte exact ceea ce-ţi dorești să realizezi pe plan 
profesional. Renunţă definitiv la scuzele și pretextele care te 
țin pe loc. Specializează-te în domeniul în care vrei să 
excelezi. 

Confruntă IMEDIAT ȘI DIRECT problemele care apar în 
viaţa ta. 

Găsește-ți „de ce-ul' şi folosește-te de motivaţia de-a 
reuși ca să duci la sfârşit acțiunea. 

Nu renunţa la primul semn de slăbiciune și lipsă de 
motivație. Adu-ţi mereu aminte de ce faci ceea ce faci. 

Notează-ţi în scris planul de acțiune care te duce exact 
acolo unde visezi să ajungi. 

Treci imediat la fapte, nu aştepta luna viitoare ca să 
pornești pe un drum nou. 

Nu te mulțumi niciodată cu jumătăţi de măsură şi nu-ți 
compromite cele mai importante aspecte din viaţa ta. 
Ocupă-te de ce ţi-ai propus să realizezi înainte de orice altă 
activitate. 

Nu lăsa pe-a doua zi ceea ce poţi face astăzi. Nu aştepta 
să devii expert ca să începi. Vei deveni în timp cel mai bun în 
domeniul tău de activitate. Sădeşte în fiecare zi și ai răbdare. 

Verifică-te la final de săptămână, sau de lună după 
chestionarul de autoanaliză pentru inventarul personal creat 
de Napoleon Hill şi pe care îl găseşti și-n cartea sa, pe care 
ţi-o recomand, „Foloseşte-ţi mintea pentru a te îmbogăţi. 
Chestionarul tău de autoanaliză săptămânal și lunar: 

1. Mi-am atins scopul pe care mi l-am stabilit ca 
obiectiv principal la începutul săptămânii, lunii? 

2. Am prestat servicii de CALITATE la capacitatea mea 
maximă, sau aș fi putut îmbunătăţi o parte din aceste 
servicii? 


3. Am prestat servicii în CANTITATEA maximă de care 
am fost capabilă? 

4. A fost comportamentul meu armonios și cooperant 
tot timpul? 

5. Mi-am permis să mă complac din când în când în 
prostul obicei al TĂRĂGĂNĂRII permițându-i acestui obicei 
să-mi reducă eficienţa, și dacă da, în ce măsură? 

6. Mi-am îmbunătăţit în vreun fel personalitatea, şi 
dacă da, în ce fel? 

7. Am fost eu perseverent în urmarea planurilor mele 
până la definitivarea lor? 

8. Am luat decizii PROMPTE ȘI CLARE de fiecare dată 
când am avut ocazia? 

9. Am permis eu uneia sau mai multor temeri să îmi 
reducă în vreun fel activitatea? 

10. Am fost excesiv de precaut sau n-am fost deloc 
precaut? 

11. A fost relația cu colaboratorii mei plăcută sau 
neplăcută? Dacă a fost neplăcută, mi se datorează în vreun 
fel acest lucru, parţial sau total? 

12. Mi-am risipit în vreun fel energia printr-o lipsă de 
CONCENTRARE a eforturilor mele? 

13. Am avut mintea deschisă, am fost tolerantă în toate 
privinţele? 

14. În ce fel mi-am îmbunătăţit capacitatea de-a presta 
servicii? 

15. Mi-am pierdut vreodată autocontrolul? 

16. Am manifestat vreo dovadă de EGOISM, deschis sau 
mascat? 

17. Mi-am bazat eu opiniile și DECIZIILE pe simple 
presupuneri, sau pe acurateţea raționamentelor și a 
GÂNDIRII mele? 


18. l-a determinat comportamentul meu pe asociații 
mei să mă RESPECTE? 

19. Mi-am planificat cu grijă timpul, cheltuielile şi 
venitul? Am dat cumva dovadă de conservatorism în 
planificarea acestor bugete? 

20. Gât timp am consacrat unor eforturi 
NEPROFITABILE, pe care le-aș fi putut direcționa către alte 
obiective, în avantajul meu? 

21. Cum îmi pot eu REPLANIFICA timpul și schimba 
obiceiurile astfel încât să fiu mai eficient în săptămână, lună, 
anul care vine? 

22. M-am făcut vinovată de vreun comportament care 
mi-a creat mustrări de conștiință? 

23. În ce fel am prestat eu servicii mai BUNE şi mai 
MULTE decât am fost plătit să prestez? 

24. Am fost nedrept față de cineva, şi dacă dă, în ce fel? 

25. Dacă eu însumi aş fi fost cumpărătorul serviciilor 
mele în timpul săptămânii, lunii, anului care a trecut, aș fi 
mulțumită de ele? 

26. Corespunde activitatea ce-o prestez vocației mele 
reale, și dacă nu, de ce? 

27. A fost satisfăcut cumpărătorul serviciilor mele? 
Dacă nu, de ce? 

28. Care a fost ratingul meu actual din perspectiva 
principiilor fundamentale ale succesului? 

Fii sinceră şi corectă atunci când stabilești acest rating 
şi roagă şi-un prieten sau un colaborator suficient de 
obiectiv şi curajos încât să-ți spună adevărul în față. 

Ca să-ţi atingi orice scop în viaţă trebuie să te implici 
activ în ceea ce ai de făcut fără să mai visezi că vreun 
maestru îţi va livra rețea fericirii și-a construirii unei afaceri 
de succes. 


Sigur că există cărți bune, filme bune, oameni talentaţi 
care ne inspiră, dar nu mai mult. Dar nimeni în afară de tine 
nu poate răspunde la o întrebare esenţială „de ce faci ceea ce 
faci?” 

De ce vrei să-ți construieşti afacerea ta? 

De ce vrei să te măriți? 

De ce vrei să naști un copil? 

De ce vrei să te îmbogăţești? 

De ce vrei să-ţi cumperi o maşină decapotabilă? 

De ce vrei să slăbeşti 10 kilograme? 

De ce vrei să-ți achiziționezi o casă? 

De ce vrei să-ţi întâlneşti sufletul-pereche? 

„De ce'-ul îți va livra reţeta fericirii. El îți scoate la 
suprafață resursele și motivațiile interioare şi-ţi livrează 
fericirea. E grozav să slăbeşti 10 kg, să întâlneşti bărbatul 
potrivit, să-ți deschizi afacerea ta, să obţii un job mai bine 
plătit, să-ți cumperi o maşină decapotabilă, nu-i aşa? 

O vorbă dragă mie spune că „atunci când mergi cu un 
rost, te lovești de destin”. Toată lumea are un viitor, dar 
numai unii au un DESTIN. 

Tu din care categorie vrei să faci parte? 

Dacă vrei un destin, scrie-ţi aici şi acum jurământul şi 
asigură-te că în fiecare zi îţi vei respecta angajamentul față 
de tine. Doar din respectarea promisiunilor se naște 
încrederea şi siguranţa de sine... când ai spus că vei face un 
lucru, fă-l. Chiar dacă ai febră şi de abia te ridici din pat. 
Construiește-te şi investeşte în tine tot timpul pe care-l ai la 
dispoziţie în loc să priveşti îngrozită la ceea ce se întâmplă în 
lume și-n jurul tău. Lasă-te trăită aici și acum, fără să te mai 
iroseşti. 

De ce avem atât de puţine exemple în jurul nostru de 
femei care au reușit în carieră? De ce avem așa de puţine 


femei ce se aventurează în crearea unei afaceri personale? 

O afacere implică multă responsabilitate și femeia fuge 
de mai multe responsabilități. 

98% din populaţie trec prin viață fără să se remarce şi 
sădesc seminţele eșecului deoarece apleacă urechea la cine 
nu trebuie (familie, prieteni nemotivați și știri nepotrivite). 

Avem posibilitatea să ne selectăm informaţia și să ne 
formăm ca experți în domeniul care ne pasionează. Cu toate 
acestea doar 2% din populaţie reușeşte în stil mare şi asta 
fiindcă a reuşi implică multă muncă şi perseverenţă. 
Majoritatea rămân într-o stare de mediocritate toată viaţa. 

Eu recunosc cinci greşeli care împiedică ascensiunea 
profesională a femeii din România: 

(1) Femeia nu crede în resursele ei incredibile. 

(2) Femeia nu are încredere că poate realiza lucruri 
măreţe. 

(3) Femeia care nu are un vis nebun nu reușește. 

(4) Femeia așteaptă „momentul potrivit” ca să se 
lanseze profesional. 

(5) Femeia nu investeşte în dezvoltarea ei personală. 

Îți ofer câteva formule de comunicare cu tine însuţi 
care te vor ajuta să te iei în serios: 

— „încrederea în mine creşte pe zi ce trece”. 

— „Mă simt din ce în ce mai sigură pe mine şi 
încrezătoare în capacitățile mele”. 

— „îmi dezvolt o încredere de sine solidă și sănătoasă 
prin ceea ce fac zilnic”. 

„Comportamentul meu este din ce în ce mai 
puternic şi mai încrezător”. 

— „Mi-e din ce în ce mai ușor să mă simt în largul meu 
şi sigură pe mine”. 

— „E din ce în ce mai plăcut să mă simt plină de 


siguranţă şi de încredere în mine”. 

Asimilează sugestiile pozitive pe care ţi le-am construit 
mai sus şi dezvoltă altele noi. Repetă-le, indiferent de ordine, 
pe fiecare de două până la şase ori în fiecare zi, sau chiar de 
mai multe ori pe zi; eu Obișnuiesc să mă hrănesc pozitiv 
dimineaţa și seara, înainte de-a-mi începe opera de artă. 

Cum să-ți construieşti o carieră de succes? 

„Cele două jumătăţi ale vieții”. 

Un sătean, mândru de vasul său, și-a invitat înțeleptul 
satului într-o plimbare pe Marea Caspică. 

Înțeleptul, care stătea tolănit într-un hamac, îl întreabă 
pe sătean: „Ce vreme crezi că vom avea astăzi?” 

Săteanul a verificat direcția vântului, a privit către 
soare, a ridicat o sprânceană și-a zis: 

„Astăzi vor fi o furtună pe mare”. Îngrozit de replica 
acestuia, înțeleptul îi răspunde: „Astăzi va fi o furtună, nu vor 
fi. Tu chiar nu ai învăţat gramatică până la vârsta asta?” 

Săteanul ridică din umeri şi zice: „Ce-mi pasă mie de 
gramatică?” 

„Nu ştii gramatică, înseamnă că jumătate din viaţa ta 
s-a dus pe apa sâmbetei”. 

Exact după cum a prevăzut și prezis săteanul, nori 
negri au apărut la orizont, un vânt puternic biciuia valurile și 
vasul a început să se învârtă ca o coajă de nucă. Un munte de 
apă s-a revărsat asupra vasului. Atunci săteanul îl întreabă 
pe înţelept: „Maestre, ai învăţat vreodată să înoţi?” „Nu, de ce 
ar fi trebuit să învăţ să înot?” 

Rânjind cu gura până la urechi, săteanul îi spune 
acestuia: „Înseamnă că întreaga ta viață s-a dus pe apa 
sâmbetei deoarece vasul se poate scufunda în orice clipă”. 

Nu ajunge în viață să devii o femeie de succes dacă nu 
eşti şi un bun prieten sau o grozavă amantă şi-o mamă 


inspirată şi prezentă în viața copilului tău. Sau, mai rău, să 
judeci un anumit comportament că nu ştii niciodată când dai 
peste o furtună pe mare şi dacă n-ai învăţat să înoţi, o să te 
îneci. 

Ca să afli un adevăr, ai nevoie de două persoane şi 
fiecare crede în adevărul personal. 

Aşa cum profetul Mohamed o prezenta excelent: el 
zicea că fiecare are dreptate în felul său, doar că adevărul 
despre ce cred oamenii este incomplet. De asta nimeni nu 
greşeşte. 

Dacă consideri că la tine în oraş nu mai există 
oportunități de afaceri înseamnă că ai dreptate. Poate o 
femeie, din același oraș cu tine să vadă oportunităţi și şanse 
de reușită în fiecare întâlnire. Şi ea are dreptate. Și asta 
deoarece profetul Mohamed spunea că „fiecare vede lumea 
aşa cum aşteaptă să fie”. Unul vede răul, altul binele. Poţi să 
spui că unul dintre ei greşește? 

Nimeni nu spune ceva greşit, doar ceva incomplet. Și 
vestea bună este că poți schimba chiar acum ceea ce crezi 
despre tine şi orașul tău, despre şansele şi oportunităţile tale 
de reușită. E important să ştii că viața ta stă în mâinile tale 
îndemânatice şi pregătite să cucerească orice ţinut și bătălie. 

Am o prietenă bună, de fapt mai multe, care s-au 
realizat profesional și şi-au construit o carieră de succes 
doar prin dorința arzătoare de-a reuși în domeniul lor de 
activitate. Le admir şi le dau ca exemplu dar niciodată nu 
încurajez femeia să sacrifice tot ce are în numele prestigiului 
profesional şi social. Sigur că orice femeie care are o carieră 
în plină desfășurare a învăţat devreme arta compromisului 
şi-a sacrificiului. 

De-a lungul anilor și prin experienţele trăite am învăţat 
că n-ajunge să te relaxezi în braţele unui bărbat ca să obţii 


liniște şi confort financiar. După multe încercări amoroase 
nereuşite mi s-a trezit pofta de-a reuși în stilul meu în viața 
mea personală, profesională și socială şi-am pornit pe alte 
cărări nebănuite şi neexplorate până atunci. Cred că totul 
are un sens în existenţa noastră. 

Viaţa nu se trăieşte la întâmplare şi experienţele vin să 
ne predea lecţii importante. 

Ţine minte aceste 4 lecții de viață importante care au 
ca scop să-ți transforme viaţa instant: 


(1) o femeie e mai mult decât o angajată 

Cunosc multe femei care îşi limitează existenţa la a fi o 
unealtă într-o companie, fără să-i fie vreodată recunoscute 
cu adevărat meritele. Nici măcar ele nu-și cunosc cu 
adevărat resursele. Rezultatele acestora sunt deplorabile şi 
viitorul lor este uşor de citit şi fără sprijinul ocultismului. 

Nu înțeleg de ce mai decupează imagini din reviste sau 
de ce îşi zugrăvesc pereții minţii cu scenarii happy-end. Ele 
visează în secret la o lume pe care n-o vor cunoaște 
niciodată. 

Adevărata lume le scapă visătoarelor cu normă 
întreagă. E formidabil să visezi la ce vrei, dar e și inteligent 
să faci ceva în fiecare zi pentru ceea ce vrei să realizezi. Nu 
crezi în varianta asta? 

Pe mine mă sperie faptul că o femeie își doreşte o viață 
ca în filme şi în același timp amână să aplice pentru un job 
mai bine plătit sau chiar să pună bazele afacerii personale. 
Mi-e greu să lucrez cu femei care hrănesc himere de 
dimineaţa până seara. Și ca să fiu sinceră, nici nu le ofer prea 
multe șanse acestora, ci le pun faţă în față cu propria lene, 
amânare şi superficialitate. 

Ca să reușeşti în orice domeniu trebuie să-ți DOREȘTI 


puternic ceva. Orice. Întotdeauna am zis că poţi să câştigi 
bani din orice activitate pe care o desfăşori cu pasiune. Ai un 
țel clar? Te trezeşti dimineaţa pentru visul tău? Sau pentru a 
mai irosi o zi din viața ta? 

Am observat un tipar disfuncţional la femeile care 
acuzau lipsa banilor şi-a satisfacției profesionale. Aceste 
femei nu credeau că e responsabilitatea lor să-și 
construiască cariera. 

Să crezi că ai un talent special nu te ajută să ai succes 
cu adevărat. Toţi ştim despre noi că suntem grozavi dar asta 
nu înseamnă că toți vom atinge măreţia profesională și 
spirituală. 

Câte femei cu o carieră de succes cunoști? Caută în 
jurul tău semnele bunăstării şi ale împlinirii prin profesie la 
aceste persoane pe care le admiri şi le invidiezi în secret. 
Găsești multă împlinire sau frustrare? Eu primesc mii de 
mailuri care vorbesc, ţipă și plâng din aceleași lipsuri. 

De ce resurse ai nevoie ca să fii un om de neînlocuit la 
locul de muncă? Investește-ți timpul și abilităţile /resursele 
interioare ca să-ţi construieşti propria afacere. 

Uite ce zice o tânără de 27 de ani: 

„Nu am o carieră, o casă, prieteni, o viață socială, 
posibilitatea de a-mi face o viață a mea pe care să fiu 
stăpână. Mi-e teamă că nu voi avea posibilitatea să îmi fac o 
carieră frumoasă și implicit o viață frumoasă şi că nu voi 
putea să am o viață a mea, să mă întrețin'. 

„De ce este atât de greu să mă angajez, să încerc să 
intru în cercuri noi de persoane? De ce nu reușesc să atrag în 
jurul meu oameni care să mă ajute să evoluez pe toate 
planurile, care să mă ajute și să-mi fie prieteni adevăraţi?” 

Știm amândouă cât de sensibilă este piața muncii în 
momentul de față. Şi la fel ca tine, și alte suflete sunt 


îngrozite şi înspăimântate ca nu cumva să fie date afară de la 
muncă atunci când se vor face disponibilizări. 

Chiar ieri citeam că televiziunea unde lucrează Oprah a 
disponibilizat 30 de persoane. Dacă Oprah nu-și mai permite 
o echipă de aur crezi că în România lucrurile stau mai bine? 

Previziunile din 2012 spun că 120.000 de bugetari vor 
fi concediaţi. Companii puternice ca Nokia şi Fornetti nu-și 
mai pot permite să susțină personalul din anii trecuți. 

lar majorarea salariilor este întotdeauna însoţită de 
disponibilizări masive. Vorbim de aproape 70.000 - 80.000 
de oameni care își vor pierde locul de muncă. Asta e 
România care ne găzduieşte. Ăsta e viitorul tău şi al viitorilor 
tăi copiii. Eşti pregătită să predai armele? 

Toţi ne îndreptăm spre aceleași ţinte şi nimeni nu cred 
că vrea să fie dat afară de la locul de muncă. Avem rate 
bancare care nu ne permit să visăm la vremuri mai bune. 
Avem tineri talentaţi care pleacă în străinătate să muncească 
în slujbe care nu-i onorează şi multe alte drame care ne 
epuizează psihic şi emoțional. Ce avem de schimbat în stilul 
nostru de viață ca să ajungem acolo unde ne dorim? Chiar e 
nevoie să ne vindem sufletul unei companii multinaționale 
ca să ne asigurăm viitorul financiar? Crezi că la etajul 13 nu 
se fac disponibilizări? 

Cine a ajuns la o vârstă matură înţelege că viitorul 
trebuie cumva asigurat şi cea mai inteligentă strategie este 
să-ți dezvolți abilităţile înnăscute astfel încât să ajungi o 
persoană de neînlocuit la locul de muncă. Nu e deloc uşor să 
devii o autoritate într-o societate atât de competitivă ca a 
noastră. Oricine se cunoaște pe sine și piața muncii, știe cât 
de important este sa de vină cea mai bună variantă a sa 
astfel încât să nu rişte vreo disponibilizare. Şi tu procedezi la 
fel? 


România noastră cere idei noi, metode noi de lucru, 
lideri noi, talente noi, ambiţii multe. Am descoperit că cei 
care reuşesc devin obsedaţi de obiectivul lor bine definit 
prin canalizarea energiei spre acele țeluri şi ambiţii 
personale care-i conduc acolo unde îşi doresc. 

Mă gândesc la şansele ce le-aș fi avut dacă m-aș fi pus 
în slujba unui angajator sau a unei companii multinaționale. 
Aş fi fost un excelent psiholog şi recrutor de personal fără să 
visez la vacanțe la mare și la munte. Bine am făcut că m-am 
revoltat în fața ofertelor de pe piaţă şi-am pornit în aventura 
vieții mele de-a ridica Școala Femeilor care te învaţă ce nu 
ţi-a fost predat acasă și în şcoală. Singură mi-am marketat 
produsul şi-am atins sufletele a zeci de mii de femei din 
întreaga ţară. Eu cred că de atât ai nevoie, de Dorinţa 
Arzătoare de-a Reuși în Stilul Tău. 

Columb a visat la o lume necunoscută, riscându-şi 
viața, şi-a descoperit-o! 

Henry Ford a visat să construiască o trăsură fără cai şi 
a construit-o! 

Lincoln a visat să elibereze negrii de sub sclavie, unind 
nordul cu sudul Americii și a reușit! 

Recesiunea nu te împiedică să reușeşti în Stilul Tău! Ai 
tot ce aveau şi aceste nume sonore. Suntem construiți din 
același grozav aluat. Singura diferenţă constă în credinţe. Ce 
crezi despre talentul tău? Despre posibilităţile tale de-a reuși 
într-o lume doldora de oportunităţi? 

Trăieşti cele mai grozave timpuri. Poţi realiza orice 
ţi-ai pus în minte. Unealta incredibilă a internetului îți oferă 
posibilitatea să cunoşti, să aderi şi să te asociezi și 
promovezi fără reţineri. 

Eu mi-am construit propria afacere pornind de la o 
idee şi un vis. Mi-am dorit să livrez soluţii femeilor din ţara 


mea. Am visat să salvez și să înfrumuseţez sufletele femeilor 
prin munca mea. Și internetul m-a ajutat și promovat. Am 
întâlnit oameni potriviți care m-au încurajat în visul meu. 

Dar timp de opt ani am sădit în fiecare zi câte-o idee, 
un gând, o teorie, o strategie pe blogul meu, fără să alerg 
după bani sau notorietate. În mintea mea auzeam acelaşi 
glas „vreau să ajut femeia”. Eu n-am cunoscut o educaţie 
potrivită în copilăria mea şi-am decis că n-o să închid ochii 
până ce „Școala Femeilor” nu ajunge în casa fiecărei femei 
din țară şi nu numai. 

Sunt citită şi din alte ţări precum Italia, Spania, Anglia 
şi sunt dovada vie că orice se poate când crezi cu adevărat în 
ideea ta (oricât de absurdă şi nonconformistă ar fi). Mă vei 
crede până la sfârşitul acestui capitol şi pe parcurs îţi voi 
livra şi soluţiile la realizările mele profesionale. 

Notează-ţi undeva aceste vorbe chiar acum, aproape 
de vederea ta: 


(2) o femeie e mai mult decât o soţie 

Ana are 30 de ani și lipsa independenţei financiare în 
fața bărbatului cu care are o relaţie o chinuie şi-o obsedează. 
Se teme ca nu cumva să ajungă în situaţia în care viitorul ei 
soţ să-i reproşeze că nu provin din același mediu 
socio-economic. După cum deja ai înțeles, ea nu lucrează și 
este întreținută de acesta. 

Este un caz clasic de căsătorie, unde bărbatul deține 
autoritatea, ia decizii pentru amândoi privind bugetul şi alte 
chestiuni importante. Femeia are responsabilități clare: 
spălatul hainelor şi-a vaselor, călcatul și apretatul, creşterea 
copiilor, gătitul şi îngrijirea casei, şi nu în ultimul rând, 
satisfacerea nevoilor sexuale ale masculului excitat. Corect? 

Nu prea, o să-mi zici. Deoarece avem multe femei de 


carieră care ne demonstrează contrariul prin competențele 
lor profesionale. Așa este. Dar avem și foarte multe soții care 
consideră femeia îmbrăcată în pantaloni şi care are şi un 
post de conducere ca fiind nefeminină. Câte prejudecăţi 
întreținem? 

Prejudecăţile socio-culturale nu ne lasă să dormim 
bine în braţele bărbatului ales ca iubit şi soț. Expectaţiile 
familiei şi ale societății îți afectează relaţiile de iubire și 
posibilităţile de avansare şi promovare „rolul femeii e în 
spatele bărbatului”, „în spatele fiecărui bărbat puternic se 
află o femeie puternică”, „rolul femeii este de-a proteja și 
încuraja bărbatul”. 

Într-un studiu controversat efectuat pe 4.500 de femei, 
acestea au declarat că se consideră dominate și abuzate de 
bărbații din viaţa lor. Eu cred că cifrele sunt mai mari... 

Vreau să crezi în iubire şi-n căsătorie, în romantism și 
în orice mai vrei tu, dar mai vreau să crezi și-n tine şi 
potenţialul tău nelimitat. Nu-ţi va ajunge să fii doar o soție 
iubită și dorită. Cel puțin astăzi nu cred că vei putea fi 
împlinită pe termen-lung dacă te lași cu toată puterea în 
brațele bărbatului tău. Şi eu am visat să fiu îndrăgită și 
răsfăţată de tatăl copiilor mei fără să mă îngrijorez că într-o 
zi această poveste de iubire se poate sfârși într-un mod 
tragic. 

De ce nu mai visez? Dragostea nu durează toată viața 
acolo unde nimeni nu udă zilnic relaţia. 

Avem pretenţia ca iubirea să dureze chiar dacă noi nu 
ne dăm jos din pat dimineaţa. Pretindem fidelitate și 
declaraţii de dragoste fără să ne îmbrăţișăm şi servim 
bărbatul cu poftă şi pasiune. 

Relaţiile se devitalizează şi se golesc afectiv unde 
nimeni nu se gândeşte la celălalt sau unde celălalt este 


singurul nostru obiectiv în această călătorie, numită atât de 
frumos, viață. Nimic nu e bun in extremis, de asta iubirea se 
împarte în două: iubire de sine și iubire de celălalt. 
Asigură-te că aşa e şi la tine în minte şi-n relație dacă nu vrei 
să suferi dezamăgiri profunde. 

Devenim ușor obsedați de celălalt şi uităm cu 
desăvârşire de ceea ce ne-am propus să realizăm pe alte 
planuri la fel de importante și înălțătoare ca iubirea și 
căsătoria. Ţin neapărat să subliniez importanța desăvârșirii 
tale profesionale şi vocaţionale. Fără reuşite personale îţi va 
fi foarte greu să te bucuri de viață la adevărată ei valoare și 
intensitate. Orice femeie definită şi sigură pe ea ştie că un 
partener nu va putea să-i satisfacă cele mai adânci nevoi 
sufleteşti. 

Trebuie să crezi ce-ţi spun, deoarece eu întotdeauna 
spun adevărul. 

(3) o femeie e mai mult decât o casnică! 

Ţi-a spus cineva că femeii îi stă bine la cratiţă? Iubitul 
tău se excită când te vede cu sort? Ai negociat cu soțul tău și 
ați ajuns la concluzia că e mai bine ca tu să te ocupi de casă? 

Nu prea mă interesează răspunsurile la aceste 
întrebări, ele au ca scop dezvăluirea motivaţiei tale de-a 
aşeza o punte între tine şi viața profesională. Eşti sigură că 
îți ajunge ceea ce faci? 

Bunica mea nu și-a dorit să devină o femeie de afaceri, 
nici mama până la 50 de ani n-a aspirat la propria ei afacere. 
Cu aceste modele feminine sub privire nici nu-i de mirare că 
de abia la 30 de ani cariera mea se conturează. Aşa cum 
ţi-am spus mi-a luat opt ani ca să ajung încrezătoare și 
stăpână pe ceea ce fac. Lipsa încurajărilor și a identificărilor 
pozitive cu aceste figuri feminine mi-a răpit din strălucire şi 
din siguranţa de sine. Am luat-o de multe ori de la capăt dar 


n-am renunțat niciodată, nici măcar în perioadele în care nu 
simțeam că valorez ceva în ochii mei și-a altora. Mi-am 
concentrat toată energia pe un singur obiectiv și l-am 
urmărit obsesiv. 

Asta e întrebarea care m-a salvat de spălat vase și de 
fript pulpe de pui de luni până luni: 

Care este domeniul în care pot da tot ce am mai bun în 
mine? 

Și după ce-ai aflat care-i pasiunea ta, investește-ţi 
timpul pentru a deveni expert! 

Câte bloguri citeşti pe zi? în spatele lor se află femei 
pasionate de gătit, de slăbit, de educaţie, de spiritualitate, de 
artă, de modă şi de multe altele. E atât de ușor să te bucuri 
de copilul, soţul, gătitul şi spălatul vaselor când te aşteaptă 
un moment de relaxare şi creaţie la finalul zilei și-a 
responsabilităților cotidiene, Nu crezi? Atunci încearcă să te 
ocupi doar de treburile casnice și de educarea copiilor o 
viață întreagă şi ne auzim peste câţiva ani. N-o să-ţi eliberez 
Xanax... 

O să te pun față în față cu tine şi-o să-ți dau aceleași 
sugestii dacă-mi permiți. Crezi că e nevoie să lași timpul 
să-şi spună cuvântul sau să decidă în locul tău? Viața poate 
să fie un paradis, dar va rămâne un iad dacă nu te angajezi 
pe drumul realizării și împlinirii personale, „departe” de 
oamenii din viața ta, care te iubesc și pe care-i iubeşti mai 
mult decât orice pe lumea asta. 

Studiile lui Seligman asupra fericirii demonstrează că 
educarea copiilor și întreținerea casei se află pe ultimul loc 
pe scala fericirii în viața femeilor. Numărul depresiilor 
creşte în căminele unde  responsabilitățile casnice 
guvernează. lar copiii preiau starea psihologică a părinţilor. 
Asta înseamnă că și ei vor fi nişte nefericiți peste ani dacă 


sunt crescuţi într-o atmosferă încărcată şi tensionată. 

Deşi suntem plini de intenţii şi dorinţe nu facem mare 
lucru pentru a transforma iadul în paradis. 

Cât de puţin ne pricepem să trăim şi cât de târziu 
realizăm că puteam face mai mult decât am făcut ca să ne 
împlinim sufleteşte. 

Ceva ce stă pe loc este ca apa care nu mai curge, începe 
să băltească şi să miroase neplăcut. 

Lasă apa să curgă punându-te în mișcare și 
împlineşte-ți destinul artistic. Poţi face orice! 

(4) o femeie e mai mult decât orice i s-a spus până 
acum că este! 

În psihologia carierei se foloseşte des o întrebare pe 
care ţi-o pun şi eu acum: 

Ce-ai face dacă ai avea destui bani și ai putea face doar 
ceea ce-ţi place?” (sunt excluse călătoriile şi achiziţiile). 

Te mai întreb o dată: ce ai face dacă ai avea un milion 
de dolari? 

Unde nimeni nu întreabă, nimeni nu răspunde. Asta 
înseamnă că întrebările din acest manuscris te ajută să-ţi 
răspunzi la dilemele existenţiale. Eu sper că le așez la 
momentul potrivit în viaţa ta. Ştiu că multe sunt incomode 
dar ăsta-i drumul realizării de sine. Şi fără să aplicăm teoria 
când o descoperim, informaţia se pierde și timpul se 
iroseşte. Nu te las să treci mai departe fără să meditezi şi să 
răspunzi la provocări atunci când ţi le adresez, mai exact, 
aici şi acum. De acord? 

Suntem spălați pe creier în societatea actuală şi prea 
devreme jucăm rolurile mamelor noastre. În loc să ne 
învingem pe noi înșine (limitele noastre) şi să ne îmbarcăm 
pe drumul autocunoașterii, noi reproducem fidel modelele 
familiale. Ce păcat săvârşim când luăm de bună experiența 


altora şi câte daune producem încercării de realizare. 

Orice femeie are dreptul la fericire şi fiecare femeie e 
responsabilă de ceea ce trăieşte. Dacă trăieşti iadul pe 
pământ înseamnă că ai sădit seminţele eșecului şi ale 
suferinței. Cunosc multe femei care sădesc zilnic gânduri 
negative şi catastrofice pe terenul lor psihologic. Ele simt 
nevoia disperată să fie compătimite de prieteni şi iubiți 
„săraca, e o minune de fată și totuși...” Asta e imaginea ce 
vrei s-o laşi înscrisă în lumea asta? „Săraca, n-a avut noroc?” 

Eu cred că te poţi descurca mai bine şi îţi poţi permite 
ca pentru o perioadă să-ţi retragi energiile spre tine și 
împlinirea ta personală prin profesie și vocaţie. 

Astfel încât, la întrebarea, „ce ai face dacă ai avea un 
milion de dolari”, răspunde prin practică. 

În fiecare zi, dedică-ți o oră, două, în care să te 
comporți ca un milionar şi să faci ceea ce ţi-ar plăcea să faci, 
fără să te mai gândeşti la lipsuri și plăți de onorat. Ce zici de 
ideea mea? 

Nu-ţi cer să faci ce eu am făcut, dar îţi cer să faci tot ce 
poți în Stilul Tău! 


CAPITOLUL XI 
SOCIALIZAREA 


Spune-mi cu cine te însoţești și eu o să-ţi spun cine ești. 


(Don Quijote) 


Prietenii sunt un dar de la Dumnezeu. Vorbesc despre 
prietenii buni care sunt buni, inspirați, talentaţi și ambiţioşi. 
Lângă ei să te aşezi dacă vrei să lași o lume mai bună în urma 
ta. 

Şi eu am câţiva prieteni de suflet pe care îi trag după 
mine. Şi cred că şi ţie îţi face plăcere să fii înconjurată de 
prietenii tăi dragi care te acceptă fără judecată, așa-i? 

E o îndrăzneală din partea mea să-ți spun acum că 
prietenii din copilărie nu te ajută să crești spiritual și 
financiar. Alături de vechile cunoștințe  întreținem 
automatismele, care sunt atât de comode și cunoscute, încât 
cu greu vei renunţa la ei la prima mea rugăminte. Mai insist. 

Noi suntem înconjurați de oameni sărăci și bogați. 
Bogaţi în experienţe şi în reușite financiare. Și ca să devii un 
om mai bun chiar trebuie să faci echipă cu cei care au reușit 
deja într-un domeniu care te interesează să ai succes. 

Oamenii în general vor ceea ce nu au. Dacă n-ai bani o 
să cauţi compania unor modele financiare de succes. Dacă 
n-ai iubire o să legi prietenie cu un cuplu care poate să te 
influenţeze pozitiv, dacă vrei o viață socială condimentată 
intri într-o gașcă gălăgioasă şi cu poftă de viaţă. 

Cum se face că viața ta socială nu este aromată și 
condimentată dacă prieteniile sunt așa uşor de legat? 
Răspunsul la această întrebare se găseşte în întrebările care 
te-au terorizat de mică. 

Ţi-a fost vreodată frică de judecata celorlalți? De 


critică? De eşec? De abandon? De respingere? Am aflat în 
urma chestionarelor aplicate pe Stilul Tău că multe femei 
suferă din cauza vieţii lor sociale sărace. Ele se tem să 
renunţe la prietenii vechi pentru altele noi fiindcă s-ar putea 
să piardă atenţia şi siguranța psihologică ce-o găsesc în 
braţele prieteniilor vechi și comode. Și explicaţia oferită de 
aceste femei este de bun simţ. Doar că niciun lucru de bun 
simț nu se încadrează în categoria oamenilor creativi şi care 
au lumea la picioare. 

Femeile care se plictisesc, care sunt nemulțumite de 
prietenele lor, care se plâng de anturaj, nu sunt încă 
pregătite să-şi ia viața în propriile mâini. Ele amână 
maturizarea şi realizarea. 

Ţi-e teamă de ce-ar putea spune oamenii dacă ai 
decide să ai o aventură cu un bărbat însurat? 

Ţi-e teamă să declari în fața unui grup de oameni 
necunoscuţi că te-ai drogat în adolescenţă? 

Ţi-e teamă să-i spui iubitului tău că ești atrasă sexual 
de un coleg de serviciu? 

Ți-e teamă să-ți confrunți mama şi să-i spui că vocația 
ta este dansul și nu medicina? 

Ţi-e teamă să vorbeşti despre cele mai ascunse lucruri 
din viaţa ta? 

Doar la gândul că ai putea fi respinsă de colegi, părinți, 
prieteni și iubiţi te simţi rău fizic, mental şi emoţional. De 
aici pot înțelege că ești stăpânită de teama că marea 
majoritate a femeilor care nu fac schimbări în propria viață 
măruntă şi săracă. 

Când ești stăpânită de teamă îţi anulezi șansa la iubire, 
succes și împlinire, când nu spui ceea ce simţi cu adevărat 
pierzi şansa unei relații importante și profunde, când 
renunţi la ceea ce-ţi place doar ca să-i mulțumești pe cei 


dragi şi importanţi ratezi șansa unei vieți autentice și 
fericite. Atât crezi că meriți? 

Eu îți sugerez să dai lovitura și să devii o Femeie 
Autentică care spune lucrurilor pe nume şi care vorbeşte 
liber despre cele mai incomode subiecte pe care marea 
majoritate a femeilor le înghesuie sub covorul rușinii „aceste 
lucruri nu se pot dezvălui în public”. 

Nimic nu-i mai sexy la o femeie decât să exprime ceea 
ce simte și gândeşte fără să-i pese de judecăţile celor care o 
privesc cu admiraţie şi stimă. Curajul de-a spune ce simți te 
promovează şi mai bine în rândul femeilor care se 
cenzurează de la vorbit până la simţit și iubit. 

Care sunt cele mai mari obstacole care te împiedică să 
fii tu însăţi? 

Ce crezi că s-ar întâmpla dacă ai fi tu însăţi? 

Care sunt cele mai mari temeri care se trezesc la viață 
când iei decizia să fii autentică? 

Cum îți imaginezi că s-ar schimba viața ta dacă ai fi tu 
însăţi? 

Cum ai putea să nu te mai prefaci niciodată în 
personajul social care nu ești tu? 

Aşa-i că te simţi deja mai liberă şi autentică după acest 
exercițiu imaginativ care are rolul de-a te detensiona și de a 
conştientiza faptul că tu eşti singurul tău CRITIC ȘI DUŞMAN 
ascuns în propria piele? 

Să ştii cine eşti şi să te mândreşti cu cine eşti înseamnă 
iluminare și este motiv de sărbătoare. 

Un orator intră într-o sală unde era invitat să țină o 
conferinţă. Sala era goală, cu excepţia unui tânăr care se afla 
aşezat în primul rând. Oratorul îl întreabă: „Eşti singur aici. 
Crezi c-ar trebui să vorbesc sau nu?” 

Omul simplu îi răspunde: „Maestre sunt doar un om 


simplu şi nu înţeleg foarte multe lucruri, dar dacă dacă aș 
intra într-un grajd şi aş vedea că toți caii au luat-o la fugă și 
doar unul singur a rămas, atunci l-aş hrăni, cu toate acestea”. 

Oratorul a fost impresionat și a început să vorbească. 
El a vorbit timp de două ore. La finalul discursului său își 
întreabă audiența despre cât de mulțumit a fost despre cele 
expuse: „ţi-a plăcut discursul meu?” Omul îi răspunde „Ți-am 
spus deja că sunt un om simplu și nu înțeleg foarte multe 
lucruri. Totuşi, dacă intru într-un grajd și constat că toți caii 
au plecat, cu excepţia unuia, l-aș hrăni dar nu i-aș da tot 
nutrețul ce-l am”. 

Fabula subliniază excelent relaţiile ce le avem cu 
prietenii şi iubiții noştri. Ori oferim prea mult, ori prea puțin 
și măsura corectă este greu măsurabilă într-o lume 
disperată după tot mai multe dovezi de afecţiune, 
recunoaştere şi împlinire personală și profesională. 

Scrie numele tuturor prietenilor, cunoştinţelor şi 
rudelor tale cu care te vezi cel mai des și vei descoperi care-i 
calitatea relaţiilor ce le întreţii. Te ajută oamenii cu care te 
vezi în fiecare zi să evoluezi? 

Ce-ai aflat? Trebuie să faci vreo schimbare? Crezi că 
alături de ei evoluezi sau stagnezi? 

E foarte sensibil acest subiect, deoarece adună cele mai 
importante figuri din viaţa ta intimă. E foarte important să 
stăruim puţin prin relaţiile tale cu cei dragi. Fără să-i dăm 
importanţa cuvenită, nu vei ajunge să ai relații sănătoase și 
de calitate, ci vei alerga mereu nemulțumită prin viaţă. 

A cincea poruncă pe care am introiectat-o de mici copii 
ne spune „să ne cinstim părinții”. lar printre primele porunci 
predate de mame și de taţi se afla „cinsteşte-i pe ceilalți”. 
Fără să amintească părinţii noştri iubitori ceva despre 
cinstirea sufletului nostru „cinsteşte-te pe tine însuţi”. De 


acord cu mine până aici? 

Sigur că interpretarea Bibliei ne oferă și acest îndemn 
„iubeşte-ţi aproapele ca pe tine însuţi”. Și marea nedumerire 
te acoperă pe tine și pe cel care se așteaptă numai la fapte 
bune din partea ta, când tu nu te iubeşti pe tine însuți. Atunci 
se produce cel mai mare păcat din punctul meu de vedere. 

Viaţa merge înainte, cu zâmbetul pe buze sau cu 
lacrimi în ochi. Nu o să aprofundăm discuţiile despre 
copilăria ta, ci doar vom sublinia importanța educaţiei 
primite, care determină desfăşurarea vieţii sociale. Fără 
doar şi poate, noi suntem mai siguri sau mai înspăimântați 
de oameni şi lume. Cei care au fost bine hrăniţi n-au temeri 
legate de exprimare şi prezentare în lume, în schimb, cei 
care au fost privaţi de atenţie, încurajare şi iubire, fac prea 
multe sau prea puţine pentru ei înșiși şi semenii lor. 
Educaţia „neagră” produce gânduri şi sentimente întunecate 
la maturitate. O știu din proprie experienţă și din studiile 
aprofundate în psihologie şi sociologie. 

Darwin a notat câteva lucruri esențiale care merită să 
fie luate în seamă şi n-a greșit nicio secundă când a zis că, 
omul este interesat direct şi imediat de propria persoană. 
Selecția naturală acționează exclusiv pentru ființa umană, și 
pentru fiecare în parte. 

Asta înseamnă că în lume nu există prea multe gene 
altruiste, ci mai degrabă egoiste. Rare sunt cazurile în care o 
femeie îşi salvează bărbatul de la moarte, renunțând la 
propria ei viaţă și-a copiilor ei. Sigur că tot globul pământesc 
a auzit despre femeia care şi-a salvat copilul prin renunțarea 
la propria viaţă la cutremurul din Japonia. Dar iubirea de 
mamă este o altă poveste. 

Chiar dacă declarăm că ne-am da viața pentru 
persoana iubită, rar o şi facem. Ne iubim iubiții, prietenii, 


părinții, copii, bunicii pentru că aşa este scris în genele 
noastre sau pentru că şi ei ne iubesc la rândul lor? îi iubim 
pe cei care ne iubesc şi luptăm pentru iubirea acelora care 
ne resping fiindcă mintea noastră este stimulată de 
provocări şi interdicții. Ne place să câştigăm bătălii şi să 
cucerim atenția și prezența unor persoane pe care le 
considerăm „atractive”, „bune”, „puternice”, „talentate” așa 
cum „noi nu suntem”. 

Greşeala se găseşte în poziționare. Ceea ce admiri la 
celălalt se găseşte în tine însuţi și ceea ce respingi la celălalt 
nu vrei să accepţi că se află şi în tine însuţi. Asta-i umbra ta 
care nu-ţi permite să evoluezi, să legi relaţii de calitate cu 
mediul şi să-ți construieşti o viață de succes. 

Bătălia o câştigi în clipa în care te înţelegi cu partea ta 
întunecată. Când accepţi că eşti şi bun şi rău, şi sacru şi 
profan, și puternic şi slab, fidel şi infidel și așa mai departe. 
Vei ajunge un lider în grupul tău social în clipa în care vei 
transmite celorlalți încredere, libertate, înţelegere şi 
acceptare necondiționată. Un lider ştie cum să-și exprime 
emoțiile şi sentimentele fără să se ascundă după măști 
confecționate şi fără să înghesuie adevărul în spatele unei 
imagini ideale şi nepătate. 

Eu am ajuns un lider de opinie prin sinceritatea și 
curajul de-a vorbi despre cele mai incomode aspecte din 
viața oamenilor. Nu m-am temut că o să fiu respinsă sau 
alungată din gașcă dacă spun ceea ce cred și simt. lar această 
strategie m-a aşezat pe locul pe care-l meritam. 

În această viață m-am folosit de toate experienţele şi 
greşelile săvârşite ca să construiesc personalități. Am știut 
că tehnica mea este infailibilă și-am influenţat viața a mii de 
femei până acum prin sinceritate şi autenticitate. Am vorbit 
despre experiențe dureroase, rușinoase, umilitoare 


gândindu-mă că experiența mea va ajuta şi alte femei în 
călătoria personală. 

Am evitat clișee, truisme şi platitudinile în comunicare 
şi-n prezentare şi am construit adevărate relaţii interumane 
de care mă pot bucura şi pe care le pot recomanda ființelor 
cu imaginaţie şi inteligenţă. Şi am avut mereu în vedere 
aspectele cele mai importante ale comunicării autentice: să 
fim auziţi, înţeleşi, acceptaţi și să trezim un interes în celălalt 
prin ceea ce spunem. 

Mai exact, am căutat mereu să înţeleg omul din fața 
mea, să-i pun întrebări deschide, „de ce ai ales medicina și 
nu muzica?” Şi pe undeva, această strategie a pornit de la 
nevoia de a fi şi eu ascultată și întrebată despre cele mai 
importante aspecte din viața mea, chiar dacă îmi era teamă 
să nu-mi fie descoperite rănile sufletului din câteva întrebări 
inspirate. Sau poate că asta evităm prin curiozitatea cu care 
îi întâmpinăm pe ceilalți? Contează implicarea ta autentică 
în viaţa ta şi a celor dragi. Dar nu consuma energie ca să 
convingi audiența că îmbrățișează greșeala. Fiecare crede că 
are dreptate și nu e datoria ta să-i salvezi pe cei care nu-și 
doresc schimbarea. Eu am pierdut mulţi ani din viață 
salvând vieţi și am ajuns să mă pierd pe mine în bătălia cu 
propriile lor rezistenţe. Învață de la mine şi fă echipă cu cei 
care văd viaţa ca tine. 

În viaţa asta scurtă și intensă pe care am trăit-o am mai 
învăţat că fără ceilalți nu suntem nimic. 

Am învăţat să apreciez prieteniile şi să cresc enorm de 
mult alături de ceilalți. Nu m-am așezat în asceză ca să 
evoluez, ci am devenit mai bună prin prisma relaţiilor mele 
cu iubiții, prietenii şi colaboratorii mei. Dar mă repet: am 
evoluat alături de oameni bogaţi în experienţe şi rezultate. 

Recomand cunoașterea prin celălalt ca formă de 


autocunoaștere şi dezvoltare personală. Eu sunt partizană a 
muncii în echipă, și găştii mele i-am dat numele de „Echipa 
de Aur” fără de care, astăzi n-aş fi la fel de întreagă și 
conturată. Îi iubesc şi îi slujesc necondiţionat. Astăzi. După 
ce am dat numeroase lupte pe câmpul de bătălie al 
orgoliilor... 

Cum să-ți alegi prietenii? leşi cu cine are aceeaşi 
viziune ca tine şi cu cine gândeşte pozitiv şi creativ? Sau eşti 
prietenă cu aceeași oameni blazaţi din copilărie? 

Cine e lângă tine? Unde trăieşti? Ce viață duci? Pe cine 
iubeşti? Cât de respectată eşti? Cum îți petreci timpul? Eşti 
mulțumită de oamenii pe care-i ai în viața ta? 

La prima vedere, aceste întrebări caută să îndepărteze 
piaza rea din viața ta. Nu-i aşa. Întrebările de mai sus au 
rolul de-a te trezi la realitatea pe care o pui pe umerii 
altcuiva. 

Majoritatea oamenilor condamnă pe CINEVA că n-au 
succesul și faima pe care o meritau. Asta-i categoria care o să 
sfârșească în lacrimi şi suferință. Ăştia sunt imaturii şi 
proştii emoțional. Ei au impresia că ceilalți le-au pus piedici 
în evoluţia personală. Greşit! 

Dacă astăzi, n-ai succes şi nu ești iubit şi aplaudat 
înseamnă că ai scăpat din vedere cele mai importante 
aspecte, şi anume: 


Relaţia de prietenie cu tine 

Femeile și bărbaţii care au reușit în viața personală și 
profesională sunt personajele care se cunosc și se stimează 
pentru ceea ce sunt și lasă în această lume. Ei cred în 
resursele lor interioare și se exprimă sincer și autentic aşa 
cum simt și gândesc, fără reţineri şi cenzuri. Şi înainte de 
orice activitate, aleg să se servească pe ei şi nevoile lor 


personale. Aşa cum ţi-am mai zis nu cred că cineva te 
împiedică să reușeşti, ci alegerea ta de a rămâne lângă cei 
care îşi plâng de milă şi care preferă dramele și negativismul 
te îndepărtează de insula succesului. 

Această atitudine ascunde teama de succes. O să-mi 
spui că tu te temi de eșec nu de succes și eu o să-ţi 
demonstrez că în spatele fricii de succes se ascunde teama 
de responsabilități. 

Când alegi să te angajezi pe drumul succesului nu mai 
poți să te întorci din drum sau să faci echipă cu gaşca veche 
deoarece ei încă gustă plăcerea luptei şi-a lipsurilor. Fără 
acel gram de stres şi negativism nu se simt ei înşişi şi pierd 
definitiv poziția de victimă „săraca de mine”. 

Are sens ce zic? Sună într-adevăr paradoxal dar 
autocompătimirea este arma persoanelor care nu riscă şi nu 
se angajează în schimbare şi evoluţie. Și tu nu vrei să pierzi 
atenţia și consolarea ce-o primeşti zilnic de la aceste figuri 
dragi ţie. Voi împărțiți ani de suferinţă. Ai fi nebună să dai cu 
piciorul la școala suferinței unde ai studiat atâta amar de 
vreme. 

Dacă te împrieteneşti cu tine s-ar putea ca foștilor tăi 
prieteni să nu le mai placă de tine, „te-ai schimbat”, „nu mai 
eşti prietena mea de odinioară”, „ţi s-a urcat succesul la cap”. 
Şi ce-i rău în a avea succes? Cine-i fanul eşecului? Să știi că 
multă lume preferă drama în locul succesului. 


Umple-ţi singură rezervorul de energie și 
inspiraţie 

Mă trezesc în fiecare dimineață cu poftă de viaţă, cu 
gândul la un stil de viață sănătos şi plin de activități 
inspiraționale. Energia mi-o livrează hrana vie, sportul, 
materialele ce le citesc și cărțile pe care le scriu, relaţiile ce 


le am cu prietenii, familia și iubitul meu drag, cu natura și 
întregul Univers. Am grijă de rezervoarele mele de energie 
(fizic, emoțional, mental şi spiritual). 

Fiecare rezervor are nevoie de energie ca să te menții 
în formă şi să produci rezultate excepționale. Ai tu 
rezervoarele tale pline de bucurie, pasiune, condiţie fizică, 
concentrare, meditaţie, împlinire şi satisfacție? Sau tu circuli 
prin viață pe roşu și emoții negative precum, furia, 
enervarea, frustrarea, teama? Care dintre noi crezi că va 
ajunge la destinație şi mai mult decât atât, va avea o 
călătorie frumoasă și o viaţă longevivă și împlinită? 

Îți ataşez aici descrierea celor patru tipuri de energie 
descrise de Novacovici și testul care te va ajută să-ți umpli 
corespunzător rezervoarele tale de energie secătuite de 
atâtea alegeri proaste: 
http://www.personalitatealfa.com/blog/? p=2814 


Ai descoperit cum stai cu energia? Sigur ai ceva de 
alimentat dar măcar acum ştii ce te împiedică să dai lovitura 
în viața ta, în domeniul care te interesează să reuşești. 

Eu trăiesc ca să-mi săvârşesc opera şi să las în urma 
mea o Școală pentru Femei. Și momentan mă bucur de 
întâlnirea cu femeile prin Atelierele de Stil ce le organizez 
pentru femeile care vor să obțină rezultate în viaţa lor. Tu de 
unde îţi iei energia pentru ziua ce urmează? Te trezești cu 
poftă sau cu groază? Să ştii că energia te ajută în viață, nu 
timpul sau norocul. 


Întreţine relaţii de iubire necondiționată 

Când viața ta prinde contur și un sens nu vei mai 
întinde mâna ca să primeşti ceea ce „ţi-i se cuvine” de la 
prietenii și iubiții tăi. Când trăieşti cu sens, cu rost şi cu 


pasiune, experienţa celuilalt te îmbogățește fără să mai simţi 
că îți răpeşte energia și timpul, ca în cazurile ce urmează: 

„Ţi-am dat totul’, „nu-ţi pasă de mine, „nu mă 
respecţi” și alte sintagme la fel de amuzante. Ele își pierd 
definitiv puterea în relaționarea cu ceilalți. O persoană 
sigură pe ea şi încântată de ceea ce face nu se aşteaptă ca un 
iubit, părinte sau prieten să-i umple un gol afectiv. Înţelegi 
ce înseamnă acum o relație de iubire necondiționată? 
înseamnă bucuria de-a trăi prin tine şi prin pasiunea, jobul şi 
viziunea ta. 

Eşti satisfăcută de relaţia ce-o ai cu tine însăți? 

Eşti mulțumită de stilul tău de viață? 

Eşti fericită cu relaţiile de iubire ce le ai în prezent? 

Dacă răspunsul este „nu' la aceste întrebări e timpul să 
te aşezi în altă oglindă şi să începi munca la adevărata operă 
de artă, la femeia care așteaptă să se realizeze în toate 
planurile vieții (personal, profesional, sentimental şi 
spiritual). 

Mă interesează fericirea ta zilnică, nu cea imaginată 
sau proiectată în viitor. Nu ajunge să ştii că într-o zi vei 
deveni o femeie de succes, un lider în compania ta și-o 
femeie discutată și curtată. 

Vreau să-mi spui că azi eşti fericită cu felul în care 
arăţi, cu ceea ce muncești și cu relația de iubire ce-o 
hrăneşti. Fericirea înseamnă o stare de bine şi bucurie prin 
ceea ce trăim. Aşa este viața ta? Cunosc multe tehnici care te 
aruncă într-un viitor senzaţional, lăsându-te să trăieşti 
într-un prezent mediocru. Noi, prin ceea ce facem împreună, 
căutăm să evităm această situaţie tragici și ca să-ți dai seama 
unde eşti pe scala fericirii, te invit să dizolvi discrepanța 
dintre ceea ce ai şi ceea ce-ţi dorești. 

Nu vei fi fericită visând la o carieră de succes în lipsa 


unui stil de viaţă care să te conducă acolo unde visezi. Astfel 
încât, activitatea de zi cu zi are obligaţia de-a produce 
bucurii. Dacă nu faci ceea ce-ţi place, te rog, renunţă acum și 
apucă-te de olărit, pictat, scris şi orice îţi face inima să-ți 
bată şi sufletul să renască. Nu te lăsa ghidată de 
recomandările „maeştrilor”. 

Ei promovează ce-i de actualitate fără să-ți consulte 
talentele înnăscute. Înțelegi de ce n-o să conduci nicio 
grupare dintr-o poziție nefericită? Un om care conduce 
inspiră prin ceea ce este, spune și face. Tu trebuie să oferi 
puterea exemplului tău înainte de-a conduce și inspira pe 
altcineva. Dacă vrei să devii instructor de fitness, trebuie să 
ai un trup bine lucrat. Dacă vrei să introduci pe piaţă cursuri 
de vânzare, trebuie să ai o afacere de succes care vorbeşte 
de la sine. Asta-i drumul pe care l-a urmat fiecare om care a 
reușit în viața socială şi profesională. 

Hai să facem un exercițiu împreună. 

Cum arată viața ta acum? Cum arată viața ta ideală 
(pictată în caietul visurilor tale)? Există diferențe mici? 
Mari? Eşti aproape de ceea ce-ţi doreşti? Eşti departe și 
sătulă de viață? 

Cum arată viaţa ta trecută? Cum arată viaţa ta actuală? 
Eşti mai bine decât în trecut? Sau nu există prea mari 
diferențe? Eşti în aceeași situație? 

Cum arată viața ta? Cum arată viaţa altor persoane? 
Eşti mulțumită de ceea ce ai și trăieşti? Sau eşti mereu cu 
ochii pe ceea ce au și trăiesc alții? Ţi-e teamă că n-o să obţii 
niciodată ceea ce au cei pe care îi admiri și invidiezi (la 
modul pozitiv)? 

Acum, după ce ai aflat unde eşti, te invit să îndrăzneşti 
să pictezi tabloul ideal al vieţii tale. Eşti în stare să visezi în 
STIL MARE? îndrăzneşti să pictezi DESTINAȚII MĂREȚE? 


Pictează, AICI ŞI ACUM CAPODOPERA VIEȚII TALE! 

Oprește-te din citit şi pictează, scrie, desenează-ţi viața 
personală, socială, profesională și destinul ce te așteaptă să-l 
împlinești. Imaginaţia n-are limite, doar rațiunea. Alege-te 
pe TINE! 

Cum a decurs acest exercițiu imaginativ? Ai adulmecat 
lumea care te așteaptă s-o trăieşti? Omul este creatorul 
uneltelor sale. Cum sunt uneltele tale? Poţi câștigă orice 
bătălie cu ele? 

Strămoșii noştri cu păr cărunt n-au avut la îndemână 
atâtea unelte și strategii. Au făcut ce-au știut mai bine, cu 
ceea ce au avut la îndemână şi fără să ştie că ei sunt creatorii 
vieţii lor. 

Au crezut în ceva mai mare decât ei și n-au îndrăznit să 
creadă că Dumnezeu locuieşte și-n sufletul lor. Tu azi știi că 
eşti o parte din acest Univers și poţi face minuni din tine, 
corect? 

Află care-s resursele unei femei care a obținut atenţie, 
apreciere, stimă și iubirea oamenilor din jur. 

Am văzut multe femei la viața mea şi pot să-ţi vorbesc 
mult despre FEMEIA care obține rezultate pentru că am 
studiat-o de aproape, în mine și în femeile pe care mi le-a 
scos soarta în cale. Am descoperit că multe femei nu știu 
cum să fie femei şi îşi doresc să învețe mai întâi de toate ce 
înseamnă să fii o femeie deoarece au fost zăpăcite de mame 
şi bunici, stoarse de energie și feminitate de poziţiile de 
conducere din companii și umilite şi dezamăgite de bărbaţii 
din viaţa lor. 

Femeia vrea să fie o iubită atrăgătoare, o şefă bună, o 
angajată apreciată, o mamă blândă şi-o prietenă autentică. În 
două cuvinte, ea vrea să fie o femeie adevărată. 

Mulţi ani m-am purtat superficial şi fără să ştiu ce 


înseamnă să fii o femeie care ştie ce vrea și care obține ceea 
ce-și doreşte. A fost frustrant și am adunat în mine multă 
neîncredere pe care m-am chinuit alți ani s-o dau de-o parte 
din reprezentarea ce-o aveam despre mine. 

Cu aceste rânduri, îmi doresc să te ajut să devii o 
femeie apreciată și stimată, așa cum meriţi să fii. Nu trebuie 
să-ți cumperi ghidul bunelor maniere sau să studiezi vieţile 
de succes ale femeilor pe care le admiri, ci doar să te 
concentrezi asupra a ceea ce faci natural astăzi. 

Cum te simți în trupul, mintea şi inima ta? 

Cum te porți cu tine în fiecare zi? 

Nu este ușor să trăieşti mulțumită de tine într-o 
societate obsedată de măsuri perfecte. Nu-ţi sugerez să te 
priveşti în oglinda socială că te îmbolnăveşti de anorexie și 
bulimie. Tulburările alimentare își fac loc repede în viaţa ta 
dacă nu-ţi place ce vezi în oglinda ta din baie. 

Femeile care nu reuşesc împrumută greșit și des 
modele pe care cred ele că sunt de succes fără să privească la 
femeia care aşteaptă să fie promovată şi stimată, ea însăși, 
aşa cum e. 

E dureros să crezi că vecina şi colega de serviciu are un 
trup mai frumos ca al tău şi-o minte de expert. Când trăieşti 
în comparație socială te îmbolnăveşti și te îndepărtezi de 
femeia care ești. 

Comoara se găseşte în tine. Tu faci ca cerșetorul din 
nuvela lui Tolstoi, care şi-a petrecut toată viața cerând 
trecătorilor câţiva bănuți, fără să ştie că stătuse tot timpul 
deasupra unei comori. Cercetează adânc în tine după 
credințele şi valorile ce te ajută să te apreciezi şi să te 
stimezi dacă vrei să fii admirată, curtată și iubită de cei 
importanţi pentru sufletul tău. Retrage-te câteva momente și 
scoate din tine ceea ce crezi despre femeia din tine 


ajutându-te de următoarele întrebări: 

Care sunt calităţile tale? 

Care sunt defectele tale? 

Cum te împaci cu defectele tale? 

Cum îţi valorifici calităţile? 

Ce părere ai despre tine? 

Cum te comporți cu tine? 

Cât preț pui pe tine? 

Cea mai mare pedeapsă în viață este să nu te simți 
confortabil în pielea ta şi asta fiindcă imaginea ta de sine 
este deformată, detestată şi criticată chiar de tine. Tu eşti 
propriul tău adversar şi poţi renunţa chiar din această clipă 
să te mai pedepseşti pentru imperfecțiuni. 

Nimeni nu e perfect! împacă-te cu cine ești şi vei 
descoperi comoara din tine. Mă urmezi? 

Succesul sau eşecul sunt consecinţele imaginii pe care 
o ai despre tine. Te iubeşti mai mult decât ieri? Altfel munca 
mea este inutilă. Dacă nu-ţi pui toată speranţa în tine, nimic 
bun nu se va întâmpla. Nimic nu e mai rău în viaţă asta decât 
să nu ştii cine ești, cât valorezi, încotro te îndrepți şi să nu 
simţi nimic bun pentru tine. lubirea de sine este un concept 
terfelit prin cărți și discuţii între mici și mari, un concept 
prea puţin simțit, trăit. 

Foloseşti autenticitatea în relaţiile cu prietenii tăi? 

Să fii autentică înseamnă să faci ceea ce vrei când vrei 
şi așa cum vrei. Este un dar extraordinar. Și de ce atât de 
puţine femei se bucură de această trăsătură extraordinară a 
personalității? De ce nu lăsăm în urma noastră amprenta 
unei personalități puternice și autentice? Vrem să fim văzuţi 
şi iubiţi și totuşi nu facem tot ce putem ca să rămânem în 
mintea oamenilor ca niște suflete deosebite, unice și 
autentice. Nu vrei să-i dai drumul din braţele tale, fetei bune, 


care înţelege şi iartă pe toată lumea, care face ce vor ceilalți, 
şi care renunţă cu ușurință la părţi din propria personalitate 
ca să-i mulțumească pe ceilalți. Dacă eu nu te-am lămurit 
prin ce ţi-am scris, s-ar putea ca această poveste să te 
convingă că nimic nu-ți lipsește ca să practici autenticitatea 
în orice condiţii şi cu oricine. 

Un om merge la prietenul său şi îi spune: „Am nevoie 
de bani. Poţi să-mi împrumuţi o sută de tumani? 

„Am banii dar nu ţi-i dau. Fii recunoscător pentru asta”, 
îi spune acesta. 

Înfuriat, prietenul răspunde: „Că ai bani şi nu vrei să 
mi-i dai, asta pot înţelege. Dar că trebuie să fiu și 
recunoscător e nu numai de neînțeles, ci şi o ruşine de-a 
dreptul”. 

„Dragă prietene, răspunse celălalt, mi-ai cerut bani. 
Ți-aş fi putut spune, vino mâine. Mâine ţi-aş fi spus: îmi pare 
rău că nu pot să ţi-i dau încă, vino iarăși poimâine. Dacă ai fi 
venit atunci, ţi-aş fi spus: Vino la sfârșit de săptămână. Astfel, 
te-aș fi putut amâna la nesfârşit, sau cel puţin până când 
altcineva ţi-ar fi dat banii. Dar nu ai fi găsit pe altcineva, 
fiindcă ai fi fost atât de preocupat să vii la mine şi ai fi contat 
pe faptul că primeşti banii mei. Aşa că-ți spun cu toată 
sinceritatea că nu-ţi voi da banii. Aşa că poţi căuta altundeva 
și încercă să-ți găseşti norocul acolo. Fi-mi recunoscător!” 

Sper că te-a inspirat povestea să fii autentică şi să nu 
mai interpretezi pe Maica Tereza când e nevoie să înveţi 
lecţia autenticităţii și-a sincerității fața de adevăratele tale 
nevoi. 

Foloseşti curajul în relaţiile cu cei dragi ție? Dar în 
relaţie cu cei pe care îi admiri? 

Citește dicționarul de simbolistică și mitologie, 
informează-te despre ceea ce se întâmplă în lume, vorbește 


despre pasiunile tale, exprimă o părere personală şi nu vorbi 
niciodată pe nimeni de rău. Se spune că minţile deosebite nu 
vorbesc alți oameni, ci despre evenimente şi concepte. 
Condimentează-ți mereu vocabularul și fii pregătită să spui 
„n-am înţeles” sau „nu cunosc subiectul propus”. Vei fi mult 
mai apreciată, decât să pari că ştii despre ce-i vorba. 
Povestea lui Mulla Nasrudin (un înţelept din India) este 
remarcabilă în acest caz. 

Mulla avea întâlnire cu un filosof la el acasă. Doar că 
înțeleptul nostru a uitat de această întâlnire și a plecat de 
acasă. Când a sosit filosoful la întâlnire, a descoperit că 
Nasrudin a uitat de întâlnire și a plecat de acasă. Omul 
nostru s-a înfuriat şi cu o bucată de cretă a scris pe poarta lui 
Nasrudin: „Tâmpitule!” 

Când Mulla a ajuns acasă și a văzut mesajul pe poarta 
sa a fugit la casa filosofului și i-a zis: „Am uitat că trebuia să 
vii, îmi pare rău că n-am venit la întâlnire, dar mi-am amintit 
de ea în clipa în care am văzut că ţi-ai scris numele pe 
poartă”. 

Teama de respingere te poate face să te comporți 
nepotrivit în anumite momente şi această poveste te ajută să 
înţelegi că în relațiile tale este bine să-i faci pe oameni să știe 
unde le este locul ca să nu rişti dezamăgire după 
dezamăgire. Crede-mă că nu dezamăgeşti pe nimeni dacă te 
prețuieşti şi pui pe primul loc pe tine. Cine te iubeşte te 
acceptă şi dacă te schimbi sau te tunzi cheală. Permite-ţi să 
te exprimi liber şi să nu dai nimănui socoteală pentru 
alegerile tale. 

Foloseşti generozitatea în relaţia cu oamenii? 

Dă-i mâna prietenului tău aflat la necaz fără să-i judeci 
fapta (corectă sau greşită). 

Un om se scufundase într-o mlaștină în partea de nord 


a Persiei. Numai capul îi mai ieşea încă din mocirlă. Striga, 
din toate puterile, după ajutor. Curând se adună o mulțime 
de oameni la locul accidentului. Unul se hotărî să încerce să 
îl ajute pe bietul om. „Dă-mi mâna, îi strigă. Te scot eu din 
mlaștină”. Dar cel vârât în noroi continua să strige după 
ajutor și nu făcea nimic să-i îngăduie celuilalt să-l ajute. 
„Dă-mi mâna”, îi ceru omul de mai mulţi ori. Dar răspunsul 
era mereu un strigăt jalnic după ajutor. Atunci altcineva se 
apropie și spuse: „Nu vezi că nu îţi va da mâna niciodată? 
Trebuie ca tu să îi întinzi primul mâna. Atunci îl poţi salva. 

De această poveste serveşte-te când ai nevoie de ajutor 
sau când altcineva are nevoie de tine. Dacă ești puternică 
asta nu înseamnă că nu ai nevoie de sprijin în momente 
tensionate şi vulnerabile. Procedează la fel cu fratele tău 
aflat în necaz și viaţa te va premia pentru bunăvoința ta. 
Când dăruiești, primeşti şi te îmbogăţești cu prieteni, 
cadouri, apreciere, iubire şi preţuire. Dă mâna omului de 
lângă tine și universul va întinde mâna după tine. 

Îţi doresc o călătorie frumoasă alături de suflete 
perfecte ca tine! 


CAPITOLUL XII 
SEDUCȚIA 


Trăim într-o societate în care femeile fac primul pas, 
cresc bărbați mai tineri decât ele, asistă bărbaţi prea bătrâni, 
suferă după Don-Juani și psihanalizează distruși şi imaturi 
emoțional. De ce? 

Pentru că în spatele unei femei nu se află o soție 
puternică, după cum zicea cineva mai inspirat decât mine, pe 
nume Dan Puric. 

Cine-mi spune de ce feminitatea a fost înlocuită de 
vulgaritatea frivolă? Şi cum ne putem întoarce acolo unde ne 
este locul? Acolo unde merităm să fim şi să trăim? 

Femei dragi mie, lăsaţi bărbatul să vină spre voi, nu 
mai mergeţi spre el că n-o să obţineţi iubire și împlinire 
alături de un bărbat care-i speriat de femei. 

Bărbaţilor nu le stă mintea la căsătorie într-o lume 
unde se poartă nudurile. El e abonat la „Playboy, nu la „Plai 
cu Boi”. lubiţii noștri admiră contemplativ pictoriale cu 
vagine depilate, nu Venerele în oglindă ale lui Velázquez. Îţi 
dai seama că operele de artă fost înlocuite de materiale 
pornografice frivole şi vulgare? 

Femeile nu mai ştiu cum să se poarte cu aceşti bărbaţi 
înfierbântaţi care se grăbesc în pat nicidecum la altar, care 
este un loc de suflet pentru o femeie care s-a visat de mică 
prințesă îmbrăcată în alb. 


De ce crezi că eşti încă neîmplinită de întâlnirea cu 
bărbaţii din viaţa ta. 

Pentru că se poartă prea mult renunțarea la propria 
personalitate, la ambiţii personale, la construirea unei 
cariere de succes, la vocaţie, la tot ce înseamnă viaţa 


împlinită în lipsa unui partener. Ce zici de trend-ul pe care îl 
traversăm? 

Începe călătoria noastră. Te pregătesc pentru o relaţie 
împlinită şi fericită. Vrei? 

După ce am trăit pentru mama mea, pentru iubiții mei 
care credeam că trăiesc pentru mine, pentru prietenele mele 
care se lepădau de mine când un crai le răpea pentru o 
aventură de-o noapte sau de-o lună, după ce-am trăit pentru 
oricine altcineva care n-avea nevoie de mine am învăţat să 
trăiesc şi pentru mine. N-a fost tocmai uşor dar am ajuns la 
acel nivel de autocunoaștere care mi-a permis să fac din 
mine o femeie care cucereşte inima unui bărbat bun, frumos 
și înzestrat de mama Natură. A fost o mare cucerire pentru o 
fetiță care s-a lăsat folosită de oricine mai puţin de ea însăși. 
Astfel încât, astăzi, mă simt autorizată să-ți vorbesc despre 
strategiile care cuceresc orice tipologie de bărbat. 

Da. Ai auzit bine, poţi cuceri un ins care se teme de 
angajament și căsătorie, un anxios (care te ucide cu crize de 
gelozie), un petrecăreţ (care ajunge dimineţile în pat cu 
tine), un dominator (care suferă de control) și aşa mai 
departe. 

Am extras din cursul www.dinpatlaaltar. ro un 
material complex care te va ajuta să seduci orice tipologie de 
bărbat. Mă grăbesc să spun orice tipologie de bărbat pentru 
că este posibil să cucerești chiar şi un dominator, chiar și un 
independent, chiar și un evitant, chiar şi un petrecăreţ, chiar 
și un indiferent, chiar şi un anxios. 

Eu sunt o tipologie evitantă aşa cum ţi-am mai spus în 
alte ocazii şi dacă ai un bărbat dominator prin preajmă, el 
este şi evitant pentru că un dominator are grijă să te ţină la 
distanță ca să poată să-și construiască şi să-și satisfacă 
nevoile personale, profesionale, sociale, spirituale fără să se 


simtă controlat de tine sau de relaţie voastră. 

Astăzi n-o să discutăm despre tipologiile bărbaţilor, o 
să-ți pregătesc un material separat cu aceste tipologii pe 
care ţi le voi descrie în detaliu şi pentru fiecare o să-ţi dau 
câte o schemă de seducţie ca să-i spunem aşa ca să știi cum 
să apropii un petrecăreţ, ca să-l faci să stea alături de tine, să 
ştii să ajuţi un dependent să devină independent și să-l 
încurajezi pe drumul conturării personalităţii sale și să ştii 
cum să te relaționezi cu un dominator pentru că ai nevoie de 
o schemă exactă ca să știi cum să îl faci pe un dominator să 
te admire şi să te preţuiască la fel cum își prețuieşte munca 
şi obiectivele pe termen lung. Vei învăţa să relaționezi cu 
ușurință şi cu un anxios traumatizat din mica copilărie, 
care-i cel mai des ambivalent. Astăzi își recunoaște emoţiile 
iar mâine se pierde în declaraţiile ce le-a făcut. Toate aceste 
descrieri le vei găsi în cartea mea „Din Pat la Altar”. 

Pentru fiecare tipologie o să-ți dau o descriere dar 
astăzi o să vorbim despre cum să seduci orice tipologie de 
bărbat. Facem abstracţie de toate aceste feluri separate ale 
manifestării personalităţii fiecăruia şi o să schițăm împreună 
o strategie, un plan de seducţie care cred eu că îţi va da 
cheile potrivite ca să deschizi porţile inimii unui bărbat şi să 
sondezi adâncimile sufletului lui. 

Vom continua luându-mă pe mine ca exemplu, ca 
studiu de caz ca să înţelegi ce fac eu şi cum procedez de 
bărbații care intră în viața mea şi nu mai vor să plece. 

În primul rând o să-ți spun că modul în care mă 
îndrept spre bărbați este unul personal și unic. Fără să mă 
laud, da? Lăsând gluma la o parte eu chiar dăruiesc totul de 
la început. Nu te speria, nu mă dezbrac pe stradă, sub 
privirea lui şi-a întregului popor, dar îi dau mult la început, 
însă niciodată nu-i dau tot ce înseamnă telefoane, mesaje, 


controale, sexualitate dăruită încă de la primele întâlniri ori 
destăinuiri foarte intime. 

Îţi spun să-i dai totul de la început, tratând 
personalitatea ta în modul cel mai autentic şi generos. 
Apropie-te de el şi ascultă-l autentic şi sincer, descoperă-l pe 
terenul tău și vei construi o legătură puternică cu el. Bagă-l 
la tine în casă dar fără să faci sex cu el, pregăteşte-i cina dar 
fără să îl suni a doua zi ca să-l întrebi cum a fost și cum a 
digerat condimentele şi mirodeniile picante dăruite de 
mâinile tale. 

Poţi să mergi cu el într-un weekend dar fără să faci sex 
cu el. Poţi să faci foarte multe lucruri dacă ai încredere că 
acel bărbat este bărbatul potrivit pentru tine. Și cum îţi dai 
seama că este bărbatul potrivit pentru tine? Testându-l! 

Dacă îi dai mult de la început e clar că o să-ţi dai seama 
dacă el este interesat de tine sau dacă răspunde potrivit 
iniţiativelor tale generoase. 

Ai mers cu el la cafea, te-ai văzut cu el la cină? L-ai 
invitat deja la tine acasă cu gaşca ta de prieteni gălăgioși? 
Această sugestie este cumva mai intimă şi-l face să creadă că 
ai încredere şi-l investeşti cu încredere. Ceea ce te aduce 
foarte aproape de bărbatul pe care vrei să-l vrăjeşti, să-l 
seduci şi să-l păstrezi. Dar nu-l suna, nu te agăța de el, nu îi 
cere explicații dacă a doua zi dispare fără urmă. Nu te așeza 
în aşteptare şi nu intra în panică. 

În partea asta în care tu îi arăţi că poţi să-ți dăruiești 
lumea ta interioară și poţi să-l laşi să acceseze și lumea ta 
exterioară el înțelege că ești o femeie stăpână şi sigură pe 
sine. 

Crede-mă că ăsta-i locul în care vrei să ajungi. El deja 
se gândeşte cum o să-l bagi în pat. Dar tu îi vei demonstra că 
lucrurile nu se vor întâmpla tocmai aşa cum şi-a imaginat. 


După ce-i dai mult, după ce are parte de frumuseţea ta, 
de disponibilitatea ta, de încântarea ta, de pofta ta de viaţă, 
după ce îl scoţi cu tine dacă ai şi un cerc bogat de prieteni 
aşa cum ţi-am sugerat să-ţi clădeşti, scoate-l cu gaşca ta, fă-l 
să se simtă important, priveşte-l în ochi, fă-i complimente 
față de ceilalţi, spune-i: „În sfârşit am cunoscut un tip mişto, 
un suflet frumos, face asta și asta”, prezintă-l frumos 
prietenilor tăi, bucură-te de el, atinge-l câteodată dar fără 
să-l prinzi de fălci în public, fără să te agăți de gâtul lui 
profund amorezată. O atingere delicată, câte un zâmbet, câte 
o încurajare nu face decât să-l aducă mai aproape şi să-l facă 
să te urmărească îndrăgostit oriunde ai merge... 


Strategia dorinţă-lipsă 

După ce-i oferi raiul timp de-o săptămână, începe să te 
distanțezi puţin câte puţin şi să te ocupi de viața ta. Aici 
aplicam principiul dorința şi lipsa, pentru că nimic nu ne 
dorim mai tare decât ceea ce nu mai avem și ne lipseşte. 

Asta este perioada în care el o să rămână și o să vadă 
că tu ai dispărut din peisaj. El o să-și reactualizeze amintirile 
colorate și bogate petrecute cu tine: „Unde este femeia mea 
grozavă? Mă făcea să râd cu inima, să mă bucur de tot ce 
trăiesc, mă trezeam cu poftă de viață dimineața, de-abia 
aşteptam să o sun să știu ce face. Ce să fac să o aduc 
aproape?” 

Pentru că de fiecare dată când i-ai răspuns la telefon ai 
fost încântată, bine dispusă, solară. Acum telefonul sună și 
cineva întârzie să-i răspundă. Îţi vei motiva absenta prin 
evocarea a ceea ce faci. Ocupă-te de creșterea ta personală 
fără să-i dai indicații cu fiecare pas pe care-l faci în cursul 
unei zile. 

Sigur că e natural şi firesc să-i spui că citeşti o carte sau 


că mergi la o întâlnire de dezvoltare personală, te vezi cu 
prietenii, mergi la teatru, la cinematograf etc. 

Tu nu eşti femeia care așteaptă ca telefonul să sune 
cum spunea Beigbeder că „dragostea în secolul acesta este 
un telefon care nu mai sună”. Nu! Tu ai un telefon care sună 
pentru că eşti o tipă plină de viață. Cucereşti suflete aproape 
de tine, te bucuri de tot ceea ce trăiește, te bucuri de tine, de 
trupul tău făcând sport şi îngrijindu-te de fiecare părticică a 
configurației tale divine de femeie. Eşti o tipă dezirabilă şi în 
formă şi clar că de fiecare dată când îi răspunzi la telefon 
acest entuziasm se transmite chiar şi la kilometri distanță. 

lar dacă astăzi nu ești femeia pe care am prezentat-o 
mai sus, nu te îngrijora și nu intra în panică. Ai timp să devii 
cea mai bună variantă a ta până să întâlneşti persoana 
potrivită. 

Până atunci vei avea un trup bine lucrat, vei avea viaţă 
socială activă, o viață profesională în devenire deoarece ești 
deja pe drumul descoperirii vocaţionale. 

Eşti atât de aproape de lumea ta interioară prin 
atitudinea cu care trăieşti, citeşti și te dezvolți. Eşti curioasă 
și vrei să ştii care este profunzimea relaţiilor de cuplu, ce se 
află în mintea unui bărbat, studiezi, cercetezi, eşti ca un om 
de ştiinţă care ştie că iubirea este o experiență metafizică 
unde te dezvolți fizic şi spiritual. 

Încarcă-ți singură rezervoarele cu iubire, creativitate, 
socializare, dezvoltare personală. 

Nu ai voie să laşi vreun rezervor neatins. În perioada 
următoare te invit să faci tot ceea ce ţi-am schițat mai 
devreme: sală, masaj, meditaţie, întâlniri sociale la teatru și 
operă, lectură, vacanțe, vizite la familie şi prieteni. Urcă 
munţii dacă este nevoie. Încarcă-ți singură toate 
rezervoarele: fizicul, emoţionalul, mentalul și spiritualul 


folosindu-te de principiul apropierii-distanţării. 

Strategia apropiere-distanțare în momentul în care îl 
lași doar cu amintirea şi mirosul tău, nu uita să-i mai 
răspunzi la telefon, nu tăia cablul de telefon, îi răspunzi dar 
cu părere de rău: „Mă bucură invitaţia ta, aş vrea să petrec 
timpul cu tine, dar chiar am un deadline, trebuie să plec cu 
gaşca, le-am promis prietenilor că mergem la munte, dar 
sigur când mă întorc o să petrecem clipe minunate 
împreună, pentru că ador să petrec timp cu tine. Eşti un tip 
frumos, mişto, inteligent și îmi placi. Acum te las, trebuie să 
mă întorc la datorie”. 

Majoritatea bărbaţilor cu care am stat de vorbă, şi 
slavă Domnului sunt destui, mi-au zis că lucrul care i-a 
respins cel mai tare la unele femei, şi vorbesc de bărbaţi cu 
vârsta cuprinsă între 20 și 40 de ani, era faptul că deveneau 
imediat dependente de ei, de invitaţiile lor, de prezenţa lor, 
de ceea ce comunicau ei, erau cumva vrăjite de această lume 
a lor, a bărbatului care îi aducea încântare şi fericire. 

lar în lipsa acelui bărbat le vedeai că nu fac altceva, nu 
au o viață a lor. Eu cred că ești femeia care știe cât este de 
importantă această independenţă şi mai mult decât atât să 
nu ajungem să trăim ca omul extremelor. Astăzi sunt legată 
de el şi de gâtul lui și fac orice ca să-i satisfac nevoile și 
capriciile şi mâine mă distanţez, dispar total și nu mai dau 
niciun semn de viață. Strategia de distanţare trebuie aplicată 
gradat, niciodată în extreme. 

Ai înţeles ce ai de făcut? Ca să-și reactualizeze toate 
acele amintiri frumoase despre tine şi cu tine e necesar să te 
distanţezi inteligent și elegant. 

După ce te întorci din acea călătorie, care sper eu că e 
şi autentică dar poate fi și fictivă, după ce citeşti, după ce 
mergi la un curs de dezvoltare personală, după ce faci sport 


şi te desăvârşești personal și profesional poţi să te întorci la 
el și să-i dai un telefon: „m-am întors și tare mi-ar plăcea să 
petrec un timp cu tine'. Şi iarăși alegi o altă activitate în care 
să petreceţi timp de calitate împreună. 

Ţine-l aproape din nou, ancorează-l profund în 
realitatea ta încântătoare și fă-l să-şi aducă aminte ce femeie 
grozavă eşti, cât de bine arăţi, cât de bine miroși şi ce viață 
poate trăi alături de o femeie ca tine. 


Strategia dorinţă-recompensă 

Apoi avem dorința şi recompensa: dă-i ceea ce vrea! 
Vrea să te sărute? Lasă-l să te sărute! Vrea să te atingă pe 
picior? Lasă-l să te atingă pe picior! îi alunecă mâna pe 
picior? Lasă-l să exploreze și zonele intime. Lasă-l dar 
opreşte-l la un moment dat. Fă în aşa fel încât să-i dai ceea ce 
vrea pentru că după această perioadă în care te-ai distanțat, 
în care ai introdus mecanismul de distanțare e foarte bine să 
existe o perioadă de apropiere şi cunoaştere. 

Asta este perioadă în care puteţi să ieșiți iarăși o 
perioadă constantă la cafea, la masă, la teatru, la 
cinematograf, la plimbare unde să vă povestii folosindu-te 
de întrebări revelatoare ce ţi le pun la dispoziţie chiar aici și 
cu ajutorul cărora vei ști cum să pătrunzi în sufletul lui și 
cum să afli dacă el este bărbatul pe care vrei să-l iei de soț, 
care vrei să te conducă la altar. 


Întrebări revelatoare pentru orice tipologie de 
bărbat 


Ce-ar fi să ne așezăm cu sinceritate şi curiozitate lângă 
bărbat ca să aflăm exact care sunt nevoile lui și să nu mai 
ignorăm semne evidente care ne despart. Pentru că noi 


vedem de la început care sunt aceste diferenţe, care nici 
măcar nu ar trebui să ne ducă în pat, ce să mai zic la altar... 

Nu ai nimic în comun cu el și tu te faci că nu vezi tonele 
de nepotriviri. Este exact lucrul pe care femeia îl face și este 
atât de răspândit acest comportament încât ajungem să 
credem că femeia are o problemă, că femeii îi place să fie 
abuzată până la urmă emoţional de acest bărbat nepotrivit. 

„Vai dar cum de nu am sesizat aceste comportamente 
ale lui, cum de nu am văzut cât este de bădăran, că a lăsat-o 
pe fosta lui prietenă însărcinată și a plecat, că a plecat din 
fostele relaţii fără să dea explicaţii, că nu înţelege care este 
raportul greşit pe care îl are cu părinţii lui și de ce nu-i 
respectă”. 

Astea sunt lucruri evidente care îţi sar în ochi, pe care 
tu alegi să le ignori pentru că vrei să ai un bărbat alături, 
pentru că te-ai săturat să fii singură, pentru că tu îți cunoşti 
motivele mai bine decât mine. 

Eu vreau să te trezeşti și vreau să-ți doreşti cu 
adevărat să comunici autentic descoperindu-l pe celălalt aşa 
cum e, să-l serveşti şi să te serveşti şi pe tine în același timp. 
Vreau să fii o femeie care vede lucrurile aşa cum sunt. Nu 
uita că ai tot ceea ce ai nevoie, totul este în tine, ești 
inteligentă, eşti o femeie citită, eşti o femeie care și-a făcut 
treaba şi şi-a luat notițele până acum, nu ai decât să pui în 
practică ceea ce ai învăţat. 

lată întrebările revelatoare care o să-ți spună dacă 
bărbatul ce-l ai alături este bărbatul potrivit pentru tipul tău 
de personalitate. 

Ce-ţi place să faci când eşti liber şi nu lucrezi? 

Cum îţi petreci timpul liber? 

Dacă ai avea mulți bani ce ai face, pe unde ai merge, pe 
ce i-ai cheltui? 


Cum crezi că va arăta viața ta peste câțiva ani? 

Unde te vezi, lângă cine, eu mă văd cu o casă la mare, la 
plajă, cu un roman în mană. De cine erai mai ataşat când erai 
mic? De mama? Sau de tata? 

Te înţelegi bine cu ai tăi? (răspuns interesant) 

Unde-ţi place să mănânci? Și ce arome preferate ai? 

Presupun că mama ta găteşte bine... (te interesează să 
afli cât o vede) 

Ce maşină conduci? Are mulţi cai putere? Ştiu că 
bărbaţii sunt obsedaţi de mașini. 

Îți place munca ce-o faci? Am citit undeva că oamenii 
care nu-şi iubesc munca nici n-o părăsesc vreodată, 
paradoxal, nu ți se pare? 

Ce spui despre economia acestei ţări? 

Crezi că vom avea șanse să ieşim din criză în următorii 
ani? 

Ce-ai mai citit interesant în ultima vreme? Eu... (fii 
informată) 

Aş dansa şi cred că-n weekend ies la joacă cu gașca de 
prieteni. Îmi place să fac lucruri noi. Ţie ce-ţi place să faci 
când vrei să te distrezi? 

Ai iubit multe femei până ai ajuns la mine? 

Gât te-a ţinut ultima relație? Era frumoasă? Ce ţi-a 
plăcut la ea când ai văzut-o pentru prima oară? 

Ce te-a făcut s-o inviţi la a doua întâlnire? 

Gând ţi-ai dat seama că vrei o relaţie de la ea? 

Şi cum de-ai sfârşit cu mine la masă acum? (zâmbeşte 
acum) 

Unde e ea acum? (dacă nu răspunde, mai insistă odată 
cu întrebarea asta în altă formă, spune-mi 5 motive pentru 
care un bărbat părăsește o femeie) 

Ai prieteni mulți? Pe unde ieșiți? 


Ce filme îți plac? Ce muzică asculţi? 

Care-i orașul tău preferat? 

Te rogi? Crezi în Dumnezeu? Sau crezi în tine? 

Ce-ţi place să bei când ieși în club? 

Dansezi? Pictezi? Cânţi? Care-s pasiunile tale? 

Ai vreun model în viață? Cine te inspiră? 

Mie îmi plac sporturile extreme, ţie? (pericolul 
stimulează nivelul de dopamină) 

Vara înoţi? Pe mine mă trezeşte la viață și am poftă să 
experimentez (provoacă-l) 

Ce așteptări ai de la o femeie? 

Cum vrei să fii iubit? 

Eşti omul care poate iubi mai multe femei? 

Ce cauţi într-o relație (studiile spun că bărbaţii în 
procent de 61% caută prietenia) 

De aici te descurci și singură... mai lasă-l să şi 
vorbească despre ce vrea el. 

Și pregăteşte-te şi tu pentru toate aceste întrebări, 
lumina reflectoarelor e și pe tine. 

Ascultă şi notează orice semn evident care-l trădează. 
Nu te transforma într-un detectiv dar nici nu închide ochii 
prea devreme, dacă nu vrei să regreți mai târziu. 

Dacă bea mult? Dacă e cu 15 ani mai în vârstă sau e cu 
10 mai tânăr aşteaptă-te la ceva diferenţe și disonanțe mai 
încolo. Acum totul e roz. 


Strategia dorinţă-rivalitate 

Acum, în această fază a relaţiei voastre revine o 
perioadă în care îl introduci într-un grup social unde știi că 
există bărbați potenţiali rivali. De ce să faci aşa ceva? 

Pentru că un bărbat are nevoie de competiție, un 
bărbat este îmbrăcat în hăinuţe albastre de mic şi este 


educat într-un anumit spirit, să devină un lider, un 
conducător al familiei sale, al afacerii sale, să devină un 
conducător în această societate, să fie dominator şi să-și 
arate supremaţia asupra femeii şi-a altor bărbaţi. 

Asta este indicaţia şi sugestia mea, să faci cumva să 
găseşti şi alți candidaţi la postul de iubit şi amant chiar dacă 
este imaginar. Nu îți spun că e necesar să te arunci în brațele 
primului bărbat sau în braţele altor bărbaţi să-l faci gelos pe 
cel cu care vrei să construiești o relație dar e nevoie să te joci 
cu mintea lui pentru ca el să-și dea seama că ești o femeie 
curtată și dorită. 

Ori când ieşiţi undeva, poate mergeţi într-un club, 
poate mergeţi la o petrecere zâmbeşte-le celorlalți bărbaţi, 
comunică cu ei, fă glume cu ei. El trebuie să vadă că tu ești o 
femeie care poate fi oricând luată pe sus şi cerută de nevastă 
de altcineva. El caută această competiţie inconștient, fără ca 
măcar să-şi dea seama. Bineînţeles că niciun bărbat normal 
la cap nu declară: „Vreau ca partenera mea să fie urmărită și 
de alți bărbaţi ca eu să pot avea erecţii şi orgasme”. 

În niciun caz dar sigur această competiție inconştientă, 
această educaţie pe care i-au dat-o părinţii lui şi societatea 
l-au făcut să-și dorească rivalitatea. Dorinţă și rivalitate este 
o altă etapă prin care trebuie să treci ca să-l aduci unde vrei. 


Strategia dorinţă și diferenţă 

E nevoie să spargi oglinda pentru că la un moment dat 
începi să îmbraci şi tu stilul lui de a se comporta, îmbraci 
ideile lui, aderi la aceleași concepte despre viaţă filosofând 
împreună. 

Este un momentul de fuziune în care riști să nu te mai 
ocupi de tine și să nu te mai diferenţiezi. Dorinţa înseamnă 
diferență. Dorința naște din diferenţă. Când îl vedem pe 


celălalt că e altfel decât noi, de obicei ne proiectăm 
aspiraţiile şi nevoile noastre asupra celuilalt. El este o 
oglindă aşa cum ai aflat deja şi e ca și cum deveniți gemelari, 
ca niște gemeni care se privesc în lac aşa cum au făcut-o 
Narcis. Și nu este indicat. 

Trebuie să spargi oglinda şi să arăţi că tu eşti altfel, că 
ai ideile tale, că ai principiile şi valorile tale, că ai direcţiile 
tale în viață, că-ți urmăreșşti pasiunile, scopurile și 
obiectivele pe termen lung, că știi ce vrei de la viaţă, că ieşi, 
că te ocupi de viaţa ta, că-ți trăieşti viața şi că da, şi el este pe 
lista ta şi tu îl asiguri de asta de fiecare dată când gustă din 
tine. 

De fiecare dată când te sună şi îl amâni, să nu uiţi să-i 
confirmi că el este un bărbat important pentru tine, un 
bărbat frumos care începe să-şi facă loc în sufletul tău. 

Nu-i da niciodată siguranţa că el este totul pentru tine 
dar ai grija să-l confirmi şi valorizezi. Comportă-te cu el ca și 
cum te-ai fi născut la curte, tu eşti o femeie în venele căreia 
curge sânge albastru. El ştie că ești un om sincer, un om pur, 
un om integru și vrea să urce la tine. Dar tu ești în turnul 
castelului şi el are de făcut ceva stradă și are răbdare şi îi 
place această perioadă de curtare. 

Pentru cel vrea să te cucerească, pentru că asta este 
cea mai frumoasă perioadă... el are răbdare cu tine și cu 
capriciile tale. Şi de ce să-l privezi de această 
călătorie-cucerire dându-i tot ce are el nevoie încă de la 
începutul întâlnirii voastre? 

Dă-i tot ce are nevoie, confirmă-l, mângâie-i sufletul cu 
încurajări, cu declarații admirative, apreciază-l pentru ceea 
ce este, pentru ceea ce face şi încearcă să realizeze. Dar nu 
deveni una cu el astfel încât să deveniți gemelari și să vă 
oglindiţi în acelaşi lac. E nevoie să-i arăţi că tu eşti un altfel 


de om, o identitate și o personalitate bine conturată. 

Apoi oferă-i tandreţe, complimente și mângâieri. Asta 
are nevoie să ştie că este singurul bărbat din viaţa ta, chiar 
dacă el vede că eşti curtată şi de alţii, are nevoie de această 
exclusivitate, până la urmă sexuală, să te ştie că ești o femeie 
pură şi toţi bărbaţii au această pretenţie și visează la mitul 
purității. Nu se întâmplă așa cum visează ei dar e bine să-i 
lăsăm cu impresia asta. 

Cum trebuie tu să fii ca să-l duci pe bărbatul pe care-l 
iubeşti la altar? 

Să fii în formă, să-ţi lucrezi trupul, să rămâi dezirabilă 
pentru că asta face o femeie, nu-şi banalizează trupul și 
relaţia. E foarte greşit să dăm de la început totul, să 
înlăturăm transparenţele şi misterul și să-i dăruim celuilalt 
totul despre noi, să ştie cum ne-am născut, ce spune mama 
noastră despre noi, cu ce insaje am fost aruncate în viaţă, 
cum arată fiecare părticică a trupului nostru, ce trăiri avem 
și ce aşteptări de la un bărbat și ce am trăit cu un bărbat. 

Da, e bine în linii mari să ne descriem, să îi oferim 
informația de care şi el are nevoie pentru că până la urmă 
este vorba de o călătorie pe viaţă și tu trebuie să-i dai exact 
informaţia clară despre tine. Oricât te-ai preface în altcineva, 
mai devreme sau mai târziu măștile vor cădea și el va 
rămâne dezamăgit și va pleca. 

De-asta te invit și te rog să te prezinţi așa cum eşti. 
Doar să nu uiţi să dozezi dorinţa, să dozezi informaţia și să 
dozezi dezvăluirea. Niciodată nu te-am îndrumat să nu-i 
arăţi, să nu-i spui ceea ce ești de la prima întâlnire, să nu-i 
oferi părți din istoria ta de viaţă, să nu-i spui cum au fost 
fostele relaţii dar bineînţeles că vei omite să îi spui că ai fost 
traumatizată, bătută şi abuzată de un fost iubit. 

Nu! Ai avut relaţii, s-au încheiat, am învăţat din fiecare 


dar nu să-i descrii tot tabloul clinic pe care l-ai traversat. 

Fii spontană, surprinzătoare, asta păstrează 
frumusețea relației. Dacă el este sigur, tu ești previzibilă şi 
ştie când mănânci, când ieși de la lucru, când faci sală, știe 
absolut totul despre tine nu mai ai cum să-l surprinzi și 
nimic nu e mai atrăgător decât să ne surprindem partenerul. 

Că avem o relaţie de două săptămâni, că avem o relație 
de două luni, că avem o relaţie de doi ani e nevoie să 
muncești la ea. O relație se construieşte şi se hrănește în 
fiecare zi. 

Planul de seducţie trebuie personalizat în așa fel încât 
tu să te simţi bine făcând aceste lucruri pe care eu ţi le 
sugerez şi în același timp să fii atentă cum răspunde el la ce 
implementezi. la-i temperatura în fiecare zi şi vei şti ce și 
cum să faci mereu şi mereu. 


O regulă de aur: NU TE MUTA CU EL ÎN CASĂ 

Este un aspect pe care îl întâlnesc destul de des în 
experienţa de afară. Femeile se dăruiesc, vor să construiască 
repede o relaţie şi atunci greşesc în stil mare. Pentru că ne 
grăbim să facem lucrurile bine, perfecte fără să iei în 
considerare adaptarea la noua situaţie. Nu există perfecțiune 
în niciun bărbat ori relaţie, la lucrurile aşa cum vin și fii 
inspirată şi adaptabilă. 

Nu poţi să te muţi cu un bărbat după trei luni de zile, 
nici măcar după șase luni, nici după un an. E nevoie să-l 
aduci în momentul în care el să nu mai reziste şi să se arunce 
în fața ta şi să spună: „Vreau să am o viaţă cu tine!" 

Învață de la mine. În momentul în care m-am mutat cu 
bărbaţii și până la un moment dat m-am mutat cu toți, nu 
m-am măritat cu niciunul pentru că nu mai devenea 
interesant să ne căsătorim. Având în vedere că făceam 


menajul, că eram acolo pentru el, îi satisfăceam nevoile 
sexuale, pentru că o relaţie îți dă siguranţa asta având mereu 
acces la un partener sexual pentru că locuieşte cu tine în 
casă sub același acoperiş, magia se pierde definitiv. 

Găteam, spălam, tot ceea ce face o soţie. De ce să mai 
ajungă el să-şi dorească să te ceară de nevastă dacă are totul 
de la tine, dacă tu eşti disponibilă fizic, emoţional, sexual, 
spiritual? 

Dorința şi atracția creşte şi relația înfloreşte în 
momentul în care tu te ocupi de viața ta. Avem relaţia și 
avem viaţa ta. Nu se anulează viața ta pentru că ai o relație, 
când se anulează viaţa ta pentru că ai o relaţie te anulezi și 
tu, se anulează şi relaţia și în curând relația moare. 

Este destinată unui sfârşit tragic de fiecare dată când 
uiţi să te ocupi de fizicul tău, de lumea ta profesională, de 
descoperirea ta profesională, dezvoltarea ta personală, de 
viața ta, de plăcerile tale, de pasiunile tale. 

Când tu îţi anulezi pasiunile și priorităţile, el câştigă 
bătălia supremaţiei. Scopul lui este să ajungă cât mai repede 
la tine, să te acceseze afectiv sexual, să se bucure de tine; 
dacă eşti un specimen rar și frumos se va mândri şi social cu 
tine, este ca un trofeu: „Uite ce femeie am obţinut!” și atunci 
nu mai devii dezirabilă, devii banală, îți banalizezi trupul, 
relația și el este deja îndreptat cu privirea spre altceva, poate 
o altă femeie de cucerit. 


Personalitatea ta seduce şi păstrează un bărbat 

Invitația mea este să faci ceea ce îţi place şi să-ţi 
păstrezi libertatea, personalitatea când intri într-o relaţie cu 
un bărbat. Faptul că îţi dorești să fii aproape de el, că vreţi să 
petreceţi timpul împreună, că aveţi nevoie de intimitate ca 
să vă descoperiţi este excelent. Dar este de neiertat faptul că 


o femeie renunţă la viaţa ei, la pasiunile ei, la prietenii ei și la 
kilogramele ei când intră într-o relaţie. 

Se întâmplă să ne îngrășăm, se întâmplă să nu mai fim 
atente la ce mâncăm, dacă el mănâncă pizza şi cartofi prăjiţi 
ne apucăm să mâncăm şi noi același lucru. Tu trebuie să 
rămâi în formă, tu trebuie să rămâi dezirabilă, el trebuie să 
vadă în tine o femeie care nu se strică, o femeie care nu se 
deteriorează în timp. Bărbatul este programat biologic să 
aleagă o femeie care îi arată lui și în care găseşte acei 
indicatori ai fertilității: supleţe, tinerețe, prospeţime și 
fitness indicator. Asta caută la tine. 

Dacă te vede că uiţi de regimul tău alimentar, de 
abonamentul la sală care a expirat într-un timp foarte scurt 
o să-ți spună: „Vezi că ai pus ceva pe tine şi ar trebui să te 
duci şi tu să alergi pe bandă că doar de-asta ţi-ai făcut 
abonament”. 

Am mii de cazuri şi poveşti pe care le-am auzit şi care 
încep cu: „Ce să fac că nu m-a mai atras, dacă s-a îngrăşat?” 
Aşa vorbesc bărbații, asta caută şi nu avem pe cine da vina 
pentru că asta e construcţia lor. 

Suntem cu toţii sclavii biologiei noastre. Şi noi căutăm 
gene bune pentru că asta ne oferă cumva siguranță că 
partenerul ales este capabil să ne hrănească viitoarea 
familie. 

Alegem un bărbat cu un statut înalt și care promite ca 
pe termen lung să rămână lângă noi, căutăm şi noi fidelitate 
sexuală, căutăm și noi responsabilitate, maturitate, 
personalitate, alături un om care să ne inspire şi facem 
alegeri inteligente. 

Cred că şi tu, şi eu, am dat la o parte bărbaţi care nu 
corespundeau profilului nostru şi la fel procedează și 
bărbații. 


Să nu ajungi niciodată la mila unui bărbat care n-are 
nevoie de tine decât pentru satisfacerea nevoilor sexuale. 
Pentru femeia care nu face o selecţie inteligentă, destinul 
nu-i promite multe satisfacţii. 

Stima de sine a Anei este menţinută de privirea şi 
gesturile de aprobare și afecțiune ale celor dragi. Intră uşor 
în panică dacă bărbatul se retrage sau devine ocupat și 
distant. 

Orice respingere este catastrofală pentru ea. Nu 
reuşeşte să rămână singură. Are nevoie de ceilalți ca să se 
simtă vie, întreagă, demnă de iubire şi de această viaţă. 

Nu renunţa niciodată la demnitate, indiferent de 
consecinţe! 

| 

Oamenii au suflet; unii au și minte. 

O relaţie se negociază 

Un mare expert spunea foarte frumos că „relaţiile de 
cuplu sunt ca şi tranzacţiile imobiliare”. Cum procedezi în 
momentul în care te duci să cumperi o casă? Cu siguranţă că 
nu te opreşti la scara blocului unde locuiești și suni la primul 
anunț ca să cumperi o casă. Bineînţeles că te vor contacta 
mai multe agenții de imobiliare şi vei face multe vizionări la 
multe locaţii până vei decide care este casa cea mai potrivită 
pentru tine. 

Aşa procedăm și cu iubirea; nu suntem tâmpiţi, nu 
suntem orbi, căutăm şi noi cel mai potrivit partener pentru 
noi ca să ducem o viață împlinită şi cât mai lungă împreună. 

Pentru că statisticile sună în felul următor: 50% din 
cuplurile care se căsătoresc divorțează. Este un procent 
foarte mare. 60% dintre cuplurile care se recăsătoresc 
pentru a doua oară divorțează şi ele. 70% dintre cuplurile 
care se căsătoresc a treia oară divorțează și ele. Astea sunt 


statisticile. 

Cu asta avem de-a face şi ca să ajungem să trăim cât 
mai mult alături de o persoană şi să trăim o relaţie frumoasă, 
sănătoasă şi care ne împlineşte pe amândoi înseamnă să 
comunicăm afectiv şi să comunicăm inteligent. Și pentru 
toate aceste aspecte e nevoie de răbdare și e nevoie de timp. 

Dacă un bărbat nu te sună câteva zile, săptămâni, 
întârzie să-ți mai aducă flori sau să te scoată în oraș și simţi 
că eşti folosită doar ca obiect sexual e clar că nu o să începi 
să negociezi cu el o relaţie de iubire. Corect? 


O relaţie se construieşte cu un bărbat care te 
doreşte 

Să ne pregătim în fiecare zi pentru că o relație 
înseamnă foarte multă muncă, chiar dacă nu-ţi place ce-ţi 
spun. Vorbesc din proprie experienţă şi din ce am descoperit 
din studiile mele. 

O relaţie de iubire înseamnă înnoire și diversitate. Știm 
că trebuie să păstrăm un stil de viață sănătos, să facem sport, 
să mâncăm sănătos, să-l inspirăm pe celălalt pentru că 
bărbaţii sunt vizuali, să ne schimbăm garderoba, să-i facem 
surprize, să apărem în momente inedite, să-l invităm în 
locaţii frumoase ca să avem parte de o seară romantică, să 
ne jucăm, să fim creative, să ne înnoim, să fii mereu alta, fără 
să îmbraci doar un fel de-a fi, o singură tipologie sau un 
arhetip feminin şi să devii mama care are grijă de el. 

Fii pregătită în orice moment să îmbraci arhetipul 
fascinatoarei sau al amazoanei când e nevoie să vă faceţi o 
strategie pe termen lung de cuplu ca să-l stimulezi. Asta e 
perioada în care te joci, ești seducătoare și fascinatoare. 
Înseamnă emoţii puternice, înseamnă credință absurdă că 
iubirea nu este decât un șir lung de evenimente plăcute. 


O relație de cuplu înseamnă responsabilitate, 
înseamnă muncă, înseamnă răbdare, câteodată înseamnă 
plictiseală, banalizarea trupurilor, infidelitate, minciuni, 
înseamnă tot felul de lucruri o relație de iubire pe termen 
lung. 

Sper ca acest fragment din cartea „Din Pat la Altar” a 
reușit să facă lumină în viaţa ta. 

Fericirea ta depinde numai de alegerile tale zilnice. 
Iubirea este ca o sămânță pe care o sădim în pământ și 
aşteptam să germineze. lubirea crește şi înfloreşte numai 
dacă primeşte apă, lumină şi multă iubire. Din pat la altar 
care cred eu că a fost o trezire la conștientizarea a ceea ce 
suntem și ceea ce putem deveni. FEMEI DEPLINE! 

Ai aflat acum cum arată şi se comportă femeia care-i 
cel mai des cerută de nevastă? 

Eu m-am născut să fiu incomodă, să spun ce cred, să-mi 
ridic singură obstacole și asta fiindcă am o personalitate şi o 
viață înainte de toate, chiar şi de marea întâlnire cu iubirea. 

Cred că ţi-am mai zis şi-n alte rânduri, că un om care îşi 
dă şi sufletul pentru tine, mai târziu te va face să plăteşti 
scump cadourile primite. Eşti încă vrăjită de renunţarea la 
propria personalitate În favoarea întâlnirii cu 
sufletul-pereche? 

Îți doresc să devii o femeie curajoasă şi îndrăzneață... 
şi întotdeauna pregătită pentru orice provocare îți așază în 
cale viața! 

Meriţi tot ce-i mai bun şi meriţi să devii o femeie care 
produce rezultate excepţionale! 

Te îmbrăţișez cu toată iubirea mea! 


CAPITOLUL XIII 
RELAȚII, IUBIRE ȘI SEX 


Nunta veșnică este posibilă numai în cer. 
(Mircea Eliade) 


Și cum noi facem parte din lumea asta înseamnă că n-o 
să avem o nuntă ca-n cer, așa cum zice Eliade? Şi-mi vine în 
minte un banc pe tema căsătoriei, unde ea zice cam așa: 

Ea: „Eu nu vreau să mă căsătoresc cu un zgârcit ca tine! 
Poftim inelul! El: „Unde e cutiuța?” 

Îți dai seama ce ne așteaptă după ce le învăţăm pe 
toate şi le punem în practică? Cred că niciodată n-o să fim 
pregătite cu adevărat când vine vorba de iubire. Dar, ceea 
ce-mi place cel mai mult la tine şi la mine este că 
perseverăm, pe același drum, chiar dacă am suferit de 
milioane de ori. Avem un spirit treaz și curajos. lubirea 
creşte mereu în noi, fiindcă nu renunțăm la visurile din 
copilărie. 

Aşa cum zicea și antropologul Helen Fisher, 
exploratorii găsesc provocări şi stimuli în catastrofe şi mă 
regăsesc în această descriere. Pe mine provocările într-o 
relație mă energizează şi-mi stimulează creativitatea. Nu mă 
ajută cu nimic să primesc un ghid al relaţiei perfecte pe care 
să-l respect cu sfinţenie. 

Nu mă ajută tipul explorator de personalitate să fac 
asta şi la sfârşitul acestui material o să-ţi ofer un test care-ţi 
dezvăluie ce tip de personalitate eşti: exploratorul, 
negociatorul, constructorul sau directorul. Şi nu numai că te 
ajută să te accepţi aşa cum eşti dar te inspiră să alegi corect 
bărbatul care ți se potriveşte pe baza tipului de 
personalitate. 


Asta fiindcă noi avem multe tendinţe înnăscute care îţi 
influenţează felul de-a fi și de a iubi. Și cu cât te cunoşti mai 
bine îţi cresc şansele de împlinire în viața amoroasă şi nu 
numai. 

Personalitatea este compusă din temperament și 
caracter. De ce să alegi un explorator care de cele mai multe 
ori se ridică noaptea din pat fără să-ți spună unde merge? El 
consideră că s-a născut liber și vrea să moară la fel de liber 
chiar dacă este căsătorit şi cu copii. În viață e bine să nu ne 
forțăm să facem lucruri care nu reflectă temperamentul și 
caracterul nostru. Bineînţeles că niciun om nu este pur 
explorator, avem caracteristici și din alte tipologii pe lângă 
că suntem influențați de educaţia și experienţele trecute. 


Tipul de personalitate Explorator 

Un bărbat explorator este șarmant și sexi şi asta se 
datorează dopaminei care activează testosteronul, hormonul 
dorinţei sexuale. Devine ușor să recunoşti bărbaţii după ce 
ajungi să le stăpâneşti particularitățile. Nu te vei înșela și 
nici nu vei ateriza pe o plajă necunoscută de emoţii 
ambivalenţe şi necontrolate. 

Exploratorul gustă și trăieşte viața până la capăt. Nu se 
joacă. Alege căile misterioase și se aventurează fără să-i pese 
că n-a mai pășit nimeni pe ele. Nu-i pasă de consecinţe, 
curajul şi nebunia îl reprezintă. Caută varietatea și senzațiile 
tari. Nimic nu-i omoară mai tare decât rutina. 

John F. Kennedy era explorator. Fostul corespondent 
de la Casa Albă, Nancy Dickerson spunea despre celebrul 
preşedinte că „puteai să-i furi portmoneul, să-l insulţi, să te 
cerți cu el, dar să-l plictiseşti era impardonabil'. 

Ernest Hemingway era un bărbat cu o energie extremă. 
Alerga cu taurii şi vâna leii în Africa. Cum reușea să scrie şi 


să vâneze în același timp? Datorită dopaminei, acest 
fenomenal neurotransmițător care-i ghidează pe exploratori 
prin viaţă. 

Am avut un iubit care gătea pentru zece persoane, apoi 
ne ducea la o super petrecere şi încheiam dimineaţa și cu 
vizionarea unui film, sau a unui concert. Niciodată nu 
obosea. 

Mă distram grozav cu el dar rareori mă liniștea 
prezența lui. Ştiam că poate debuta oricând un episod 
impulsiv în care să lase în urma orice angajament luat cu 
mine sau cu altcineva drag lui. Nu respecta planurile și 
nevoile nimănui și se lăsa prins în tranşee psihedelice cu 
ușurință (alcool, droguri, sex promiscuu, pariuri şi orice alt 
comportament interzis). N-am rezistat mult lângă el. 

Greu de înţeles, având în vedere că şi eu am porniri 
impulsive şi nonconformiste. Se poate ca doi exploratori să 
fie prea mulți în aceeaşi casă. Motto-ul meu fiind: „trăieşte și 
lasă-l și pe celălalt să trăiască”. Sunt destul de flexibilă și 
adaptativă şi totuși n-am construit un cămin cu un 
explorator. Poate pentru că acestui tip de personalitate nu-i 
plac sacrificiile inutile. 

Autonomia și dorința de-a fi liberi ne-a îndepărtat unul 
de altul ca să găsim pe cineva care să ne tolereze toanele, 
dezordinea, rebeliunea. Au fost alegeri înțelepte pentru 
amândoi. Îţi doresc la fel şi ţie. Să fii întotdeauna prezentă şi 
sinceră cu ceea ce poți şi ce nu poţi accepta într-o relaţie 
dacă nu vrei să suferi mai târziu şi să te tratezi de lungi 
depresii. 


Tipul de personalitate Constructor 
în urma testării poți descoperi că eşti un constructor 
(builder) care este tradițional din fire şi caută angajamentul 


fără surprize. Îţi va fi foarte greu să faci casă cu un 
explorator care detestă normalitatea şi rutina. Constructorii 
sunt loiali şi conştiincioşi, respectabili şi convenţionali. Ei 
respectă regulile şi autoritatea. 

Adoră să facă planuri și au mereu la îndemână o 
agendă în care îşi notează gândurile şi întâlnirile. Sunt 
sociabili şi gestionează grozav relaţiile cu ceilalți. 

Helen Fischer, autoarea studiilor făcute în laborator ne 
întăreşte descrierea acestor tipologii prin dovezile 
biochimice care demonstrează de ce constructorul este 
protejat de stările emoţionale cu care e înzestrat 
exploratorul, de exemplu. 

În cazul de faţă, serotonina este responsabilă de faptul 
că această tipologie este calmă şi încrezătoare în ea şi viața 
ei liniștită. Serotonina stimulează eliberarea oxitocinei, care 
este hormonul stabilităţii. Înţelegi de ce dopamina şi 
oxitocina nu pot sta la aceeași masă decât foarte rar? 

O aventură îi aduce împreună dar un cămin e greu de 
construit. Serotonina suprimă nivelul dopaminei şi de asta 
constructorului îi este atât de ușor să fie loial până la 
sfârşitul vieţii familiei și comunităţii în care trăieşte. 
Exploratorii sunt devotați doar experienţelor lor personale. 
Pe când directorii sunt dedicați meseriei lor şi negociatorii 
sunt devotați valorilor şi ideilor. 

Am avut un iubit care își planifică vacanţa de vară cu 
un an înainte şi n-am rezistat mult prin preajmă deoarece 
mă ducea la aeroport cu trei ore înainte. În cele din urmă, 
ne-am îmbarcat în zboruri diferite. Doamne-ajută că am fost 
atât de inspirată, altfel, acum ţi-aș fi scris de la etajul nouă al 
unui ospiciu. 

Mă înnebunea cu planificările şi hărţile pe care le 
căram după noi la mare și la munte. Și ca să dăm cărţile pe 


față şi să-ți subliniez importanța acestor tipuri de 
personalitate, am trăit în casă cu acest bărbat aproape cinci 
ani. Crezi c-a fost uşor? Eu ca explorator sunt stimulată de 
provocări şi greutăţi, cred atât de mult în nebunia mea încât 
m-am gândit că-n timp îl fac şi pe el să îmbrace stilul meu de 
viață. Greşit. Ambiţiile mele întotdeauna m-au pedepsit. Dar 
mi-au dat și înțelepciunea de-a nu mai crede că oamenii pot 
fi schimbaţi. Ne naștem, trăim şi murim aşa cum suntem. 

Ne perfecționăm, bineînţeles, dar nu ne anulăm 
personalitatea pentru nimeni şi nimic. Asta este un sfat pe 
care poți să-l iei cu tine în călătoriile tale. 

El provenea dintr-un mediu stabil şi era bine hrănit de 
familia sa, iar eu veneam de pe străzile aglomerate și 
aromate cu senzaţii tari şi periculoase. Mi-am găsit liniştea 
alături de el. Astăzi realizez că relația cu Vlad a fost o 
binecuvântare pentru mine în acel moment. El m-a smuls din 
sânul sinuciderii lente şi mia pansat rănile sufletului. El şi 
familia sa mi-au dăruit experiența căminului care mie mi-a 
lipsit liniștita. 

Serotonina stimulează eliberarea oxitocinei, care este 
hormonul stabilităţii. Înţelegi de ce dopamina și oxitocina nu 
pot sta la aceeaşi masă decât foarte rar? 

O aventură îi aduce împreună dar un cămin e greu de 
construit. Serotonina suprimă nivelul dopaminei şi de asta 
constructorului îi este atât de ușor să fie loial până la 
sfârşitul vieţii familiei și comunităţii în care trăieşte. 
Exploratorii sunt devotați doar experienţelor lor personale. 
Pe când directorii sunt dedicați meseriei lor şi negociatorii 
sunt devotați valorilor și ideilor. 

Am avut un iubit care își planifică vacanţa de vară cu 
un an înainte şi n-am rezistat mult prin preajmă deoarece 
mă ducea la aeroport cu trei ore înainte. În cele din urmă, 


ne-am îmbarcat în zboruri diferite. Doamne-ajută că am fost 
atât de inspirată, altfel, acum ţi-aș fi scris de la etajul nouă al 
unui ospiciu. 

Mă înnebunea cu planificările şi hărţile pe care le 
căram după noi la mare şi la munte. Și ca să dăm cărțile pe 
față şi să-ți subliniez importanța acestor tipuri de 
personalitate, am trăit în casă cu acest bărbat aproape cinci 
ani. Crezi c-a fost uşor? Eu ca explorator sunt stimulată de 
provocări şi greutăţi, cred atât de mult în nebunia mea încât 
m-am gândit că-n timp îl fac şi pe el să îmbrace stilul meu de 
viață. Greşit. Ambiţiile mele întotdeauna m-au pedepsit. Dar 
mi-au dat şi înțelepciunea de-a nu mai crede că oamenii pot 
fi schimbaţi. Ne naștem, trăim şi murim aşa cum suntem. 

Ne perfecționăm, bineînţeles, dar nu ne anulăm 
personalitatea pentru nimeni şi nimic. Asta este un sfat pe 
care poți să-l iei cu tine în călătoriile tale. 

El provenea dintr-un mediu stabil şi era bine hrănit de 
familia sa, iar eu veneam de pe străzile aglomerate și 
aromate cu senzaţii tari şi periculoase. Mi-am găsit liniștea 
alături de el. Astăzi realizez că relația cu Vlad a fost o 
binecuvântare pentru mine în acel moment. El m-a smuls din 
sânul sinuciderii lente şi mia pansat rănile sufletului. El şi 
familia sa mi-au dăruit experiența căminului care mie mi-a 
lipsit. 

Nicio relație nu e nepotrivită dacă știi când e timpul să 
renunţi la ea. Îţi trebuie curaj s-o iei din nou din loc, mai ales 
când ea te-a crescut frumos. Dar, n-aș fi reuşit niciodată să 
renunţ la tipul meu de personalitate ca să rămân în relaţie și 
nici el n-ar fi putut renunța la stilul său de viață ordonat și 
programat. A fost bine cât a durat. 

După relaţia cu Vlad, am înţeles că fiecare bărbat m-a 
învăţat o lecție importantă. Lângă el am învăţat ce înseamnă 


o familie şi-o viață echilibrată şi stabilă. lar când s-a încheiat 
cursul, eu mi-am învăţat lecţia şi m-am lansat într-o nouă 
aventură fără urmă de regret şi melancolie. Am ştiut că nu 
mai am ce-i oferi și am știut că dacă rămân lângă el o să ne 
otrăvim și ucidem personalitățile. Nu ăsta e scopul vieţii. 

Îți trebuie curaj să renunţi la un bărbat pe care îl 
iubeşti și a cărui familie o îndrăgeşti. Cine-i nebun să plece 
dintr-un cămin care-ţi oferă confort psihic și siguranţă 
totală? Depinde ce vrei de la un bărbat şi de la o relaţie. Mie 
nu-mi ajunge liniştea financiară, siguranță şi 
responsabilitatea ca să construiesc un cămin. 

Cu gustul meu pentru aventură și noi provocări îl 
destabilizăm pe săracul om care se relaxa la vânătoare și la 
pescuit în loc să explorăm vreun ţinut exotic și virgin. Ca 
să-ți dau un exemplu, după un an de negocieri şi lupte pe 
tema petrecerii timpului liber, am ajuns să ţin o puşcă în 
mână după ce mi-am luat permisul de vânătoare. 

Îți dai seama ce blestem a căzut pe mine? Numai ce mă 
întorsesem vegetariană din India. Întotdeauna am zis că 
Dumnezeu se distrează pe cinste când ne testează limitele. 
Ca să petrecem timp împreună trăgeam cu pușca şi îmi 
relaxam mintea la pescuit. Nu-mi trebuia mult ca să-mi pierd 
bună dispoziţie şi pofta de viaţă. O simplă renunțare la ceea 
ce eram și-mi plăcea mă conducea pe pista isteriei şi-a 
nebuniei. 

Nu te sfătuiesc să-mi urmezi modelul dacă n-ai în 
dotare plăcerea pentru riscuri sau energia unui maniac. Eu 
nu obosesc în situaţii stresante, din contră, sunt eficientă. 

Nu rezist lângă un gardian, cum le zicea Platon 
constructorilor. Ordinea, disciplina, planificarea, 
conformismul sunt călcâiul lui Ahile pentru mine. Şi cum mie 
îmi place să am un picior pe pământ și unul în aer, am zburat 


către o altă destinaţie, mai aproape de tipul meu de 
personalitate. Şi astăzi mă felicit pentru decizia luată. 


Tipul de personalitate Director 

Să zburăm şi noi mai departe spre un alt tip de 
personalitate care e la fel de fascinant, poate directorul din 
tine sau din viaţa ta sentimentală. Einstein a fost un director 
şi asta a fost demonstrat după moartea sa şi mai exact când 
i-au ciopârțit creierul în 240 de bucăţi ca să descopere ce l-a 
făcut atât de deosebit. S-a demonstrat că lobul parietal 
inferior era cu 15 % mai mare decât creierele obișnuite. 

Și când te gândeşti că maică-sa suferea că fiul său e 
retardat... Acest exemplu te ajută să înţelegi că directorul 
este analitic, precis, sceptic şi concentrat pe rezultate. 

Dacă ai abilități matematice, logice şi pragmatice ești 
tipul directorului. Eşti în stare să intri într-o clădire în flăcări 
să salvezi viața unui om? Directorii au și o latură eroică. Şi 
hormonul care-i ghidează prin viaţă este testosteronul, cum 
am mai zis hormonul atracției sexuale, care-i produs 
deopotrivă de bărbaţi și de femei. Doar că directorii tind să 
fie în procent de 24.8% bărbaţi față de 9, 7 femei. Destul de 
logic, aşa-i? 

Dacă ești director nu înseamnă că nu porţi părul lung 
şi blond şi pantofi cu toc înalt. Descrierea se referă la tipul de 
gândire, care, după cum spun experții, este de două feluri: 
empatic şi metodic. Care crezi că aparține directorului? Ai 
ghicit, cel metodic. 

Dacă ai un bărbat care e fascinat de funcționalitatea 
lucrurilor şi de logica lor nu te aşteptă să empatizeze cu tine 
şi restul lumii, pentru el lucrurile sunt logice, sau nu sunt. Şi 
am pentru tine un exemplu viu care m-a fascinat la început 
de drum prin inteligenţa şi cunoaşterea exactă a legilor 


universului. Nu m-am măritat nici cu el. 

M-a atras puternic intelectual acest tip dar n-am ajuns 
să legăm nici măcar o relație sexuală și asta deoarece mă 
speria cu analiza fiecărui aspect al vieţii. „De ce asculți 
muzică clasică, Andreea? Andreea, care-i definiția rușinii? Pe 
baza cărei teorii ai făcut această alegere, Andreea?” Eu n-am 
putut să fac sex cu un director. Mi-a fost teamă că mă pune 
să citesc dicționarul de simbolistică în timp ce mă 
penetrează. 

El folosea până și muzică ca să gândească, nu ca să-l 
poarte într-o dimensiune transpersonală. Spiritualitate? 
Poate fi ea măsurată statistic? După câteva certuri pe 
subiecte metafizice am decis că e mai bine să-l păstrez în 
viața mea ca prieten şi să împart cu el descoperiri și studii 
de caz. A fost cea mai inteligentă alegere ce-o puteam face. Și 
azi ne vedem cu drag să mai vorbim despre cercetările, 
lecturile şi rezultatele noastre în viață. El e la fel de 
preocupat de numere și procente. Eu la fel de ignorantă în 
statistică şi fizică. De ce ne-am atras? Contrariile se atrag dar 
rar rămân împreună după părerea şi experiența mea. Pe 
lângă faptul că n-avem aceleași interese şi motivații, 
directorul îi mai crede pe cei care nu văd lumea la fel niște 
proşti care nu merită să stea la aceeaşi masă cu el. Şi nu pot 
să nu-ţi relatez una din experienţele mele cu acest subiect cu 
funcție de director în viaţă. 

Chiar după ce l-am cunoscut mi-am zis să-l scot cu 
gaşca mea de prieteni care-i formată din oameni destul de 
inteligenţi. El n-a fost de aceeaşi părere. 

Ne-am întâlnit cu ei la o terasă zgomotoasă unde am 
petrecut câteva ore povestind şi râzând cu poftă. Ce crezi că 
a făcut inteligentul, analiticul şi directorul din el? N-a scos 
niciun cuvânt timp de trei ore. 


O să mă întrebi de ce nu l-am provocat în acest timp cu 
vreo discuţie... n-am vrut. l-am acceptat tăcerea și ciudățenia 
şi la un moment dat m-am ridicat de la masă și l-am lăsat în 
compania prietenilor mei în speranța că va continua el 
conversaţia începută de mine. Nu s-a întâmplat nicio 
minune. La întoarcerea mea prietenii ne-au părăsit şi cu 
lacrimi și furie în privire mi-a spus că prietenii mei sunt toți 
niște proşti. Wow! La auzul diverselor epitafe folosite de 
domnul director ca să-mi descrie şi să-mi categorizeze 
prietenii, l-am atacat în vulnerabilităţile și complexele sale și 
în timp ce-mi luam rămas bun i-am pus un diagnostic și l-am 
trimis acasă să-și studieze tabloul clinic şi să mă scutească 
de teoriile lui care nu-s susținute de niciun fel de experienţă, 
deoarece numai un sociopat poate petrece trei ore la masă 
cu o mână de oameni fără să scoată o silabă. 

Ei, asta a fost experiența mea cu un director. Sper căa 
ta a fost şi va fi mai bună. Eu n-am avut noroc și nici nu cred 
că vreau să dau peste alte exemplare că să mă lămuresc de 
incompatibilitatea şi distanța care se aşterne între un 
director şi-un explorator. Eu ca tip extravertit dansez şi pe 
masă şi n-aş putea să fac casă cu un tip antisocial care 
vorbeşte și petrece timp doar cu mine. Viaţa e lungă şi nu 
putem trăi în simbioză. lar sex nu pot face după 
instrucțiunile de la pagina 102 din ghidul orgasmului 
perfect. 


Tipul de personalitate Negociator 

Mi-am ascultat intuiţia și am ales să zbor mai departe 
către un alt tip de personalitate interesant și atractiv, 
negociatorul. Darwin era un excelent negociator, intuitiv și 
creativ. Avea aceeași compasiune față de familia și prietenii 
săi la fel cum avea și pentru oamenii mai puţin fericiți pe 


care-i întâlnea prin călătoriile sale. 

Era un bun psiholog şi empatiza puternic cu oamenii 
cu care intra în contact. 

Ţi se întâmplă să citeşti printre rânduri? Sau ai un iubit 
care te „citeşte” fără să deschizi gura? Seamănă mai mult cu 
o femeie decât cu-n bărbat? Uite că Helen Fischer ne și 
lămurește de ce această tipologie simte atât de bine ceea ce 
gândeşti și intenționezi să faci şi să spui. 

Estrogenul este hormonul care ghidează această 
tipologie prin viață și bărbaţii în general moștenesc un nivel 
specific de estrogen, iar unii bărbaţi care îmbracă haina 
negociatorului au nivelul de estrogen identic cu nivelul 
testosteronului. Scriitoarea Susan Sontag spunea: „Ceva 
feminin este cel mai atrăgător aspect într-un bărbat viril”. 
Această categorie este condusă de femei cu un procent de 
35,8 % faţă de bărbaţi care au adunat un procent de 29.1%. 

Ei visează mult cu ochii deschişi şi le trebuie ceva timp 
să revină cu picioarele pe pământ. Şi asta deoarece 
estrogenul este responsabil cu imaginaţia individului. 

Sunt intuitivi precum Sherlock Holmes și rareori fac 
apel la logică deoarece cred prea mult în al șaselea simț 
care-i conduce mereu la destinaţia stabilită în minte acum 
ceva vreme. Ai încredere în percepțiile și intuiţiile tale mai 
mult decât în logica minţii? 

Înseamnă că eşti un negociator care stăpâneşte bine 
orice situație ambivalenţă. Te descurci excelent și cu două 
idei care par să se bată cap în cap. Intuiţia te salvează până la 
urmă din braţele îndoielii. Ai capacitatea să-ți schimbi 
fiziologia şi psihologia ușor față de alte tipologii care 
investesc tot ce au într-o idee de care se ţin cu dinții. 

Şi uite cum am ajuns în fața bărbatului pe care îl iubesc 
și acum. Mă îndrăgostesc de persoanele care își petrec 


timpul înțelegând şi acceptând oamenii aşa cum sunt. Nu-mi 
plac specimenele care etichetează fiindcă le este lene să 
gândească. Mă ataşez repede de cei care simt cu inima și nu 
cu mintea. E ușor să spui despre cineva că este egoist şi rău, 
dar e mai greu să înţelegi de ce este egoist şi rău uneori. Toţi 
critică, puțin gândesc. 

Gânditul e scump și mai ales gânditul cu inima este rar 
întâlnit într-o minte analitică şi critică. Paul lucrează cu 
oamenii şi pentru oameni. Le simte bătăile inimii și este 
interesat de ceea ce gândesc şi simt cu adevărat. Noi știm cât 
de superficiale sunt relaţiile între oameni și în acelaşi timp 
ne dorim cât mai multe relaţii intime și profunde. Eu asta 
cred că vrem când facem cunoștință cu o femeie sau cu un 
bărbat. Ne place să fim înconjurați de oameni frumoși, buni 
şi generoşi. Şi mai presus de toate ne dorim un partener care 
să ne adore, să ne ghicească gândurile, să simtă ca noi, să 
zâmbească lumii când ne ține de mână. 

E grozav să călătoreşti prin viaţa asta cu mâna cuiva pe 
umărul tău. Şi ne rugăm în fiecare zi ca asta să fie ultima 
seară când vom adormi singure, nimic nu ne dorim mai tare 
decât să ne oprim din căutat la un moment dat. Să ne trezim 
în braţele unui bărbat potrivit sufletului nostru flămând de 
iubire şi îmbrățişări. Eşti și tu la fel ca mine? Eşti tu o femeie 
care visează mult cu ochii deschiși şi care întocmeşte profilul 
sufletului-pereche înainte de culcare? 

Este potrivită această tehnică contemplativă și 
proiectivă, ea te ajută să-ți conturezi imaginea bărbatului 
potrivit tipului tău de personalitate. Eu recomand femeilor 
care vin la „Atelierul de stil” să-și construiască profilul 
bărbatului înainte de-a ieşi la „vânătoare”. E important să 
știm ce căutăm înainte să găsim ceea ce ni se potriveşte. 

Relaţii am avut şi eu şi tu, dar noi vrem să avem o 


poveste de spus copiilor şi nepoților noştri, despre două 
suflete gemene care s-au iubit la prima vedere. Și dacă am 
ajuns în acest punct să abordăm puterea atracției sexuale, 
care ne răpeşte logica simţurilor. 

Un bărbat îl descoperi cu adevărat de-abia după ce 
chimia dintre voi se consumă. E prematur să vorbim de 
sufletul-pereche după câteva luni de îndrăgosteală și 
dragoste romantică și pasională. În această perioadă noi nu 
vedem lucrurile așa cum sunt, ci aşa cum le-am proiectat în 
jurnalul intim unde am aşezat gânduri despre 
sufletul-pereche. 

Încă nu te-ai dus la caiet să confrunţi realitatea cu 
imaginația? Eu de fiecare dată când întâlneam un mascul alfa 
îl verificăm după notițele schiţate în profilul bărbatului 
potrivit pentru mine. Știi că noi ne-am fabricat în mintea 
noastră deja această întâlnire karmică? 

Eu, o exploratoare convinsă și grăbită în viață, aşezam 
pe chipul bărbatului din fața mea această listă-hartă cu 
trăsături pozitive pe care am construit-o, memorat-o și 
revizuit-o poate de sute de ori înainte de marea întâlnire. El 
se potrivea perfect schemei mele mentale: „El trebuie să fie 
sufletul-meu pereche!” Mă grăbeam să-mi împlinesc dorința 
şi flămânzeala de iubire. Mă săturasem să adorm singură și 
să visez cu ochii deschişi. 

El trebuie să fie, are ochii verzi, cum i-am descris, 
zâmbetul perfect, e bun şi atent, e spiritual și bine îmbrăcat. 
Miroase bine pentru gustul meu fin. E un amant grozav şi-mi 
doresc prea tare o relație ca să țin cu dinţii de restul 
trăsăturilor de personalitate pe care nu le îmbracă acest 
model masculin ce se află deja în așternuturile mele. El este 
bărbatul potrivit pentru mine. Şi după câteva luni de amor 
nebun şi de vise împletite alături de acest cavaler mă 


trezeam brusc singură şi dezamăgită, înlăcrimată şi furioasă 
pe timpul irosit în braţele bărbatului nepotrivit. De ce este 
atât de greu să întâlnim persoana potrivită? 

Şi-n timp şi după prea multe experienţe nefericite am 
aflat că obiceiurile noastre proaste ne răpesc fericirea de zi 
cu zi şi obsesia de-a căuta acel model, unicul, 
sufletul-pereche este o capcană pentru femeile care resping 
tot ce le intră în viață pe principiul că nu reflectă modelul 
ce-l avem închis în mintea și jurnalul nostru intim. 

lar reversul acestei situații îl întâlnim în femeia care se 
aruncă în braţele primului venit. Și nu după mult timp acest 
zeu se transformă în zmeu și zboară spre alte ținuturi cu 
visele ei spulberate în mână. 


In dragoste, inima ţi-o ia de obicei cine nu are nevoie de 


ea. (Nicolae Iorga) 


Dar de unde să ştii că cel care ţi-a jurat dragostea 
eternă peste un timp nu se va răzgândi? 

E dreptul lui să spună „nu” peste un timp la fel cum şi 
ție poate ţi s-a întâmplat în viaţă. Și eu m-am răzgândit, și eu 
am rănit, şi eu am făcut ce-am simțit fără să mă gândesc la 
rănile din inima celui care mă aștepta să îmbrac o rochie 
lungă și albă. Ne rugăm să nu fim rănite din iubire şi să nu 
moară niciodată pasiunea dintre noi, ori să alunecăm în 
trădări și infidelități. Vrem o iubire ca-n filme și am sacrifica 
orice pentru acest vis. Tu şi el, mereu. 

Mi-e şi teamă să-ți spun cum stau lucrurile cu tine și 
sufletul-pereche care întârzie să apară. Nu mă simt nici eu 
100% convinsă că el nu există, de asta încă întârzii această 
discuţie între noi. Dar nu-i așa că putem să deschidem acest 
subiect şi să-l întoarcem pe toate părțile până ce ne dăm 


seama ce avem de făcut ca să-l întâlnim? Și eu îmi doresc 
pentru tine cel mai bun bărbat. Nu te văd la braţul primului 
venit dacă nu el sortitul. Meriţi ce e mai bun. 

Acum, te-aș întreba cum s-au încheiat relaţiile în care 
ai crezut că celălalt îți poate oferi iubirea și fericirea de care 
aveai nevoie? 

Eu am suferit cel mai mult de pe urma acestei credinţe 
infantile, în care îl aşezăm pe un cal alb pe acest bărbat care 
nu putea călări nici măcar un ponei. Eu m-am înșelat singură 
de fiecare dată, n-aş putea spune astăzi că am suferit 
vreodată din vina altuia când știu foarte bine că-l priveam ca 
pe-un salvator, nu ca pe-un bărbat cu emoţii şi nevoi. În 
viziunea mea, bărbatul trebuia să ducă greul în viaţă, nu eu, 
care suferisem destul până la vârsta de treizeci de ani. 

Și uite aşa, mă așezam singură în fața suferinţei şi mai 
luam câte-un pumn în față de la viață când eram mai sigură 
pe el şi pe relaţie. Și după ce făcusem totul ca la carte... și nu 
orice carte ci „Din Pat la Altar”, chiar este un manuscris care 
conţine toate experienţele și strategiile mele de seducătoare: 
http://dinpatlaaltar. ro/programul-din-pat-la-altar. 

Nimic nu-i de zis şi făcut când avem nevoie de iubirea 
unui bărbat ca să ne simțim vii. Eu nu m-am iubit în viața 
mea. Îmi explic de ce am ajuns în braţele unor bărbaţi care 
n-aveau nevoie de mine. Dacă n-ai iubire de oferit, ci numai 
de luat, niciun bărbat nu va rămâne lângă tine. 

Când îţi pui dorinţele, nevoile şi viaţa în slujba unui 
bărbat, vei suferi mereu în iubire și nu te vei simţi niciodată 
prinţesa pe care ai văzut-o în filme. 

După multe căzături am ajuns la concluzia că hărţile 
din mintea mea conduc pe cărări greşite şi am lăsat deoparte 
aceste schițe dragi şi-am pășit pe drumul personal să mă 
întâlnesc cu mine. Îţi vine să crezi ce puţin atenţi suntem cu 


noi înşine? De abia târziu, sub presiunea acestor nefericite 
întâlniri, am descoperit cât de puţin mă cunosc și mă iubesc. 

Nimeni n-are capacitatea să te iubească mai mult decât 
te iubeşti pe tine însuţi. Degeaba îi dai totul unui bărbat, 
dacă el este obişnuit să primească puţin. De asta unii şi-o iau 
în cap, pentru că femeile nu îi citesc cât de masochiști sunt. 
Binele nu-l salvează dacă el a primit la meniul zilei doar 
respingere şi umilinţe. Niciodată să nu dai unui om mai mult 
decât poate duce sau mai mult decât crede el că merită. Nu 
te grăbi să salvezi vieți până ce nu te salvezi pe tine de lipsa 
de iubire și preţuire. Te rog să încerci această rețetă. Pune-te 
în slujba ta pentru o perioadă. 

Ce-ți place să faci cu timpul tău liber? Desenează, 
pictează, valsează, scrie, recită, mimează fericirea, aleargă de 
dimineața până seara pe străzi și-n parcuri și întoarce-te 
acasă doar când eşti epuizată, ca ultimul lucru ce-ţi rămâne 
de făcut să fie somnul. Și-a doua zi ia-o te rog de la capăt. Nu 
te aștepta să se întâmple ceva deosebit în această perioadă. 
Preocupă-te doar de bunăstarea ta. Fă sport, ieși în lume, 
fă-ți noi cunoştinţe, intră în noi anturaje şi descoperă cât 
sunt oamenii de frumoși. 

Să ai grijă de tine este singura ta responsabilitate în 
această perioadă specială. Această revelație mi-a căzut ca un 
fruct copt în mână. Este cea mai importantă regulă ce-am 
învățat-o şi este urmată de ceea ce-ţi doreşti tu cel mai mult 
în viață, iubirea adevărată, pasională şi matură. După 
această reţetă întâlneşti iubirea. 

Osho spune că viața nu înseamnă efort, ea înseamnă 
pur şi simplu bucurie. Bucură-te de orice reușită în zilele ce 
urmează, bucură-te de tine, de ce faci și spui, de ceea ce 
realizezi cu tine. Este vorba doar despre tine în această 
perioadă. Şi dacă nu ştii de unde să apuci călătoria spre tine, 


priveşte un copil care râde, aleargă și se joacă. El n-are altă 
preocupare decât să se simtă bine. Poţi face asta? Excelent! 

Cunosc multe femei nefericite şi îmi doresc să fac ceva 
pentru fiecare. De asta m-a pus Dumnezeu în lume. Să ajut 
femeile să accepte lucrurile pe care nu le pot schimba. Și să 
le ghidez spre ceea ce contează cu adevărat. lubirea și 
bucuria din noi așteaptă să fie trezite la viață. Tu ești 
arhitectul fericirii tale! 

Dar întrebarea care ne macină, stă pe buzele noastre în 
fiecare seară şi dimineaţă: când o să-mi întâlnesc 
sufletul-pereche lângă care să-mi întemeiez o familie? 

Aşa sună mesajele care îmi aterizează în căsuţa de 
inbox, aşa arată miile de răspunsuri obținute în urma 
chestionarului aplicat pe Stilul Tău. Degeaba scriu soluții pe 
blog la singurătatea femeilor că nimeni nu vrea să trăiască 
singură. 

Aş vrea să mă crezi pe cuvânt că revelaţia primită şi 
expusă mai sus te ajută să atragi în viaţa ta un bărbat bun, 
frumos, spiritual şi drăgăstos. Un bărbat care să te iubească 
atât de mult pe cât te iubeşti pe tine. Nu te sperie gândul că 
ar putea să apară în viaţa ta un bărbat care nu te iubește 
deoarece nici tu n-o faci? 

Asta se va întâmpla dacă nu te pui în slujba ta și vei 
alerga după orice bărbat care pare să fie interesat de chipul 
tău gingaş şi disponibil. Fii o femeie care sfidează canoanele 
clasice ale femeii pasive, care aşteaptă cuminte să fie aleasă 
şi invitată la masă, în dormitor şi la altar. la iniţiativa și 
devino femeia pe care orice bărbat o visează. 

Nu ai nevoie de pregătire pentru asta, doar de 
atitudine, îmbracă cele mai bune haine și ieși în lume. 
Zâmbeşte-le bărbaţilor care-ţi plac și care te atrag. Joacă-te 
ca o fetiță curajoasă și inocentă și vei savura zilele care se 


consumă din prea plinul vieţii. Nu te mai lăsa sedusă de 
mesajele toxice din jurul tău. Comportă-te ca şi cum ceva 
grozav te-așteaptă să trăieşti dar fără să aştepţi. E uşor și 
prin practică vei ajunge să dansezi şi să-ți cânți viaţa fără să 
te mai temi că vei rămâne singură şi nemăritată. 

Şi eu sunt o consumatoare de romane şi în acest spațiu 
aşez câteva vorbe ce le-am descoperit în „Memoriile unei 
fete cuminţi” semnată Simone de Beauvoir, în care ea, sau un 
autor pe care-l cita, spunea atât de frumos că „o iubire 
adevărată transformă îmbrăţișarea fizică în ceva înălțător şi, 
în braţele alesului, fata neprihănită se transformă cu bucurie 
într-o femeie luminoasa. 

Răsfață-ți simţurile cu lecturi plăcute și inspiraţionale 
fără dorinţa de-a le aplica cu punct și virgulă în viaţa reală. 
Să lăsăm în lumea cărţilor, a filmelor şi-a viselor ce e poezie 
şi să ne bucurăm de proza de toate zilele. Să fim cinstite cu 
cine suntem și ce avem fără să visăm compulsiv la prinți 
înaripați smulşi din peisaje romantice şi feerice. Eu cred în 
întâlniri frumoase şi dacă vrei şi în sufletul-pereche care e 
lângă mine în timp ce-ţi scriu aceste gânduri sincere. Îl 
privesc pe Paul într-un nou fel de când am înţeles că 
bărbatul ce-l ai în viață în acest moment este sufletul tău 
pereche. 

Nu are sens să anulezi personalități și vieţi cu gândul la 
întâlniri perfect regizate de o ființă superioară. Te rog să 
primeşti în viaţa ta cu seninătate și acceptare ceea ce are 
bărbatul să-ți ofere. De acord că-l vei invita să iasă pe ușă 
dacă este un om agresiv verbal sau fizic sau un consumator 
de substanţe halucinogene. 

Am încredere că faci cu uşurinţă diferenţa dintre o 
relaţie toxică şi una sănătoasă. Cea de care ai tu nevoie nu-ţi 
dă bătăi de cap, nu-ţi fură energia şi nici nu te îmbolnăvește. 


Iubirea te înfrumuseţează şi te luminează. Dacă arăţi mai rău 
şi te simţi şi mai rău alături de alesul tău, înseamnă că 
trebuie să traversezi o terapie de conștientizare ca să afli ce 
te face să te simți mai rău decât înainte de marea întâlnire cu 
iubirea. 

Despre nefericirea în doi ştim câte ceva, nu-i aşa? Ni 
s-a întâmplat să nu ne putem smulge din braţele unui bărbat 
nepotrivit? Eu am trăit câteva episoade alături de bărbaţi are 
n-aveau nicio legătură cu mine și pot să-ți spun că e o 
tragedie. 

Anima îl întâlneşte pe Animus. Fac dragoste. Ea se 
îndrăgosteşte fără să completeze vreun test de 
compatibilitate. Dopamina, estrogenul și testosteronul sunt 
responsabile de această pasiune nebună care-i susținută 
de-o dispoziție mentală agitată și motivată de a-l urmări pe 
acest partener zi şi noapte. „Dragostea romantică reprezintă 
o doză naturală de ecstasy”, ne spune Louann Brizendine, 
neuropsihiatru la Universitatea San Francisco. 

Nu ţi s-a întâmplat să te îndrăgosteşti de-un bărbat 
după ce ai experimentat o relație sexuală grozavă? Și după 
șase, chiar opt luni de relaţie să te trezești lângă un străin? 

Eu aşa am pățit cu un partener care era mic de 
înălțime, slab, ciudăţel și chiar urâţel și pe deasupra era şi un 
mincinos grosolan care mai întreținea câteva relaţii pe lângă 
mine. 

Prietenele mele credeau c-am înnebunit complet şi 
cum nu reușeam nicicum să văd diferențele ce ne 
despărţeau, încercau să-l saboteze, să-l deconspire cu fiecare 
ocazie. Nimic n-a funcţionat. Eu l-am purtat în minte și-n 
inimă până ce chimia dintre noi s-a consumat definitiv. De 
abia atunci m-am trezit la realitate şi m-am speriat pentru 
prima oară de fenomenul îndrăgostirii și-am început să 


studiez ce se întâmplă în creierul nostru îndrăgostit de 
facem alegeri atât de proaste. 

Am aflat că îndrăgostirea este o stare de sevraj care se 
manifestă şi la consumatorii de narcotice. Acum am înţeles 
de ce ne purtăm atât de irațional și greşit în aceste luni de 
nebunie temporară vindecabilă prin partide de sex pasionale 
și întâlniri sub clar de lună. N-avem ce face decât să trăim 
intens și absurd în aceste opt luni de viață, însă, fără să ne 
oficializăm relaţia cu acest străin. 

Studiile făcute pe subiecți îndrăgostiți ne confirmă 
afirmaţiile de mai sus şi ne relatează cazuri de căsătorii 
nefericite unde despărțirea din motive profesionale sau 
familiale intervine. Dacă cei doi îndrăgostiţi, din diferite 
motive sufereau, despărţirile fizice intrau în sevraj, în pragul 
nebuniei şi al agoniei. Şi doar reîntâlnirea, prin declanșarea 
dopaminei şi oxitocinei îi putea linişti pe cei doi 
protagonişti. 

„Mângâierile, sărutul, privirile, îmbrăţișările, orgasmul 
şi inhalările de oxitocină pot restabili legătura chimică a 
dragostei şi încrederii de la nivelul dragostei”, ne spune 
Louann Brizendine, în cartea sa „Creierul Femeii”. 

Amândoi ne căutăm cu sete. Ne iubim cu disperare. Ne 
imaginăm cum ar fi o viață împreună. Ne trimitem versuri 
fierbinţi. Ne scriem poezii. Ne facem cadouri. Ne ascultăm și 
ne privim ore în șir. Şi visăm cu ochii deschişi la cum va 
arăta viața noastră împreună. Și în acest timp în care nu 
ne-am bucurat de mângâieri şi atingeri am descoperit că el 
pare să semene cu arhetipul masculin ce-l port în mine de 
atâta vreme. El mă completează ca femeie. El mă stimulează 
să scriu, să trăiesc, să visez, să iubesc, să mă trezesc în 
fiecare zi la fel sau mai îndrăgostită decât ieri. Cuplul 
Anima-Animus trăiesc o frumoasă poveste de iubire și de 


amor nebun. El trezeşte femeia în mine! Ți-e cunoscut 
scenariul de mai sus? 

Și nu peste mult timp, când ne reîntâlnim și ca să nu 
mai suferim încă o despărțire, luăm decizia să ne căsătorim 
cu cel de care suntem îndrăgostite nebunește după celebra 
maximă „dragostea e oarbă” sau, „dragostea este o formă de 
boală temporară care se vindecă numai prin căsătorie”. Osho 
sfătuia fiecare femeie să nu riște prin căsătorie în perioada 
de îndrăgostire și din experiența personală pot susține 
alături de el şi de alți specialişti această formă de 
cunoaștere. De ce să forțăm mâna destinului? Unde ne 
grăbim? Hai să vedem dacă ne potrivim şi peste un an, doi. 
Un an nu-ți ajunge să-ți dai seama cu cine dormi în pat. Să 
faci sex senzațional nu ajunge, sau să te uiţi la aceleași filme 
ori să împarți aceleaşi gusturi muzicale şi culinare. Ai nevoie 
şi de-o bună comunicare și mai presus de toate, ai nevoie 
să-i cunoşti și latura întunecată a firii sale. 

Te  îndrăgosteşti des de bărbaţi nepotriviți și 
indisponibili emoţional? 

Ne întrebăm des de ce ne îndrăgostim de el şi nu de 
altul, de ce credem că există un singur bărbat care ne poate 
face fericite şi de ce ne punem toate ouăle într-un singur coș. 
Și eu am suferit ca îndrăgostită. Și-ţi spun şi de ce că să afli 
ce forţă te așază în braţele bărbatului nepotrivit. 

Balzac spunea că femeile văd totul său nu văd nimic și 
responsabilă de această stare de cunoaștere sau de lipsa de 
cunoaștere este dispoziția sufletească a femeii. lar iubirea 
este singura lor lumină. Eu aș completa puțin această 
formulă, şi aş spune că lipsa iubirii de sine este sursa 
nefericirii în relaţiile tale de iubire. 

Eu n-am avut niciodată încredere în bărbaţi și în iubire 
fiindcă n-am avut parte de iubire în scurta copilărie. N-ai 


cum să dăruieşti și să primeşti iubire când eşti stăpânită de 
anxietate şi neîncredere. Nu este nimic greşit să te temi de 
suferință dacă ai experimentat-o în relaţiile tale trecute. Eşti 
predispusă să te oferi cu jumătăți de măsură când 
confirmările şi mângâierile au lipsit în cea mai importantă 
perioadă a vieţii tale. Se zice că dragostea îi face pe oameni 
să se simtă egali. Nu prea cred. 

Aşază o femeie sigură şi stăpână pe ea lângă una 
anxioasă şi evitantă. Care crezi că are succes la bărbaţi? Cea 
care ştie că e demnă de iubire și care a fost bine hrănită de 
părinți şi iubiţi sau cea care se teme că ar putea fi rănită și 
părăsită de partener? Din păcate, dragostea nu ne face să ne 
simţim egali. În faţa unui partener frumos, deștept şi 
încrezător ne putem simţi în pericol și îl alegem pe cel mai 
puţin configurat din credinţa că nu suntem destul de bune 
pentru primul mascul dotat. 

Se explică de ce ajungem în pat și-n suflet cu un bărbat 
care e stăpânit de vicii şi lipsuri. Ne simţim poate mai bune 
față de cel care are nevoie de ajutor specializat. 

Degeaba lecturezi materiale motivaționale dacă în 
adâncul sufletului tău încă simţi că nu meriţi o iubire 
profundă, că nu ești demnă de-un bărbat frumos și sigur pe 
el. 

Odată cu creşterea încrederii în sine îţi cresc şi 
aşteptările cu privire la bărbatul pe care-l vrei în viața ta 
amoroasă. Expectaţiile și standardele înalte aparţin femeilor 
care ştiu că merită şi decid să obțină rezultate formidabile în 
iubire și în carieră. 

Cu cât eşti mai nesigură și mai lipsită de stimă şi de 
iubire de sine, vei alege mai prost şi te vei îndrepta spre 
bărbații cu probleme emoţionale, financiare și psihologice. 

Deși nu-ţi dau veşti bune, îți aduc la cunoștință ce ai de 


făcut ca să faci un salt calitativ în viața ta emoțională. Când 
descoperi ce şi unde-ai greşit, poţi să schimbi datele cu care 
ai venit pe lume. Viaţa nu ni se întâmplă, pentru că aşa a fost 
scris undeva. Dacă aşa stăteau lucrurile, astăzi aș fi fost 
terapeuta vreunui alcoolic. 

Cine-i flămând mănâncă şi de pe jos, iar cine e bine 
hrănit mănâncă numai specialități. Această metaforă ar 
trebui să te ghideze în alegerile tale. Nu aştepta să mori de 
foame, fiindcă vei ajunge să te hrăneşti cu firimiturile și 
resturile celorlalți. 

De ce să nu umblu la brațul unui doctor sau avocat sau 
a unui artist celebru? Păi, fiindcă nu îndrăznesc să zâmbesc 
decât băieţilor de cartier care n-au multe pretenții. 

Îmi aduc aminte c-am ajuns să vorbesc cu Tudor 
Chirilă pe o reţea de socializare, într-o perioadă în care nu 
eram atât de sigură pe mine și nu după mult timp am ajuns 
să fiu jignită de marele artist. M-am înfuriat cumplit şi l-am 
jignit înapoi. După ceva ani de la „celebrul moment” am 
realizat că lipsa de încredere în mine l-a stimulat să mă 
rănească exact acolo unde mă doare. Ştii bine că omul e 
cântăreț şi actor, nicidecum clarvăzător. Bărbaţii simt 
slăbiciunea şi profită de ea. E ca o invitație. Atunci am 
suferit, acum zâmbesc şi de abia aştept să-l reîntâlnesc. 

Să ţii minte un aspect vital în relaţia cu sexul opus. 
Bărbatul te tratează aşa cum îl inviţi să te trateze şi dacă n-ai 
o părere prea bună despre tine, el îți va demonstra devreme 
că nu valorezi mai mult decât crezi. Așadar, crește-ţi 
încrederea dacă vrei să nu mai legi relații de iubire cu 
bărbaţi indisponibili emoţional. 


ladul este incapacitatea omului de a mai iubi. 
(Dostoievski) 


Iubirea înspăimântă. În relația mea actuală de iubire 
ce-i în plină desfășurare am suferit din pricina acestei iubiri 
profunde și pasionale. Te întrebi cum se poate ca iubirea să 
te înspăimânte? Simplu. Când eşti o ființă speriată şi rănită 
te întrebi dacă nu vei suferi de pe urma acestei iubiri care 
are capacităţi extraordinare şi nemaiîntâlnite până acum. Eu, 
până nu demult, am fost o persoană narcisică care făcea 
dragostea cu propria persoană, fără să simtă nevoia de-a 
dărui iubire. 

Bărbaţii din viața mea erau îndrăgostiți până peste cap 
de mine. Erau aleși după criterii precise și aveau roluri bine 
definite în relația cu mine și unul care reprezintă cel mai 
bine personalitatea narcisică era gradul de admiraţie şi 
idolatrizare ce-l nutreau față de mine, femeia fatală ce se 
hrănea din disperarea pacienţilor-bărbaţi. 

Al doilea comportament deviant care mă împiedica să 
am o relaţie sănătoasă și să ating intimitatea cu un bărbat 
era promiscuitatea sexuală, care îmi accentua imaturitatea 
emoțională. Un om care întreține mai multe relaţii este 
înspăimântat. 

Al treilea comportament patologic este dependența 
infantilă care mă împiedică să mă comport ca un adult și mă 
lega de un bărbat puternic cu dorința de-a mă întreţine și 
răsfăța. Căutam un bărbat cu o grijă exagerată față de 
nevoile mele. 

Și toate aceste comportamente nepotrivite ce le 
întrețineam atrăgeau bărbați nepotriviţi și îndepărtau de 
mine intimitatea și împlinirea pe care mi-o doream. 

Ca să înţelegi bărbatul, trebuie să te înţelegi pe tine. De 
asta nicio strategie de seducţie nu funcționează pe termen 
lung. Aș putea scrie cărţi întregi despre jocul seducţiei și 
manipularea bărbatului pentru a obţine ce-ţi doreşti dar nu 


te ajută să creşti și să te desăvârşeşti acest comportament 
superficial şi infantil. Nu te vei maturiza dacă vei rămâne o 
seducătoare și nici nu vei avea o relație împlinită și 
sănătoasă dacă rămâi unde eşti. 

Candidaţii nepotriviţi îşi fac simțită prezenţa în viața 
femeilor nesigure pe ele, înspăimântate, rănite şi lipsite de 
iubire de sine. Nu vreau să-ți repet cât este de importantă 
intimitatea cu tine ca să ajungi să trăiești raiul pe pământ 
alături de el. 

Ce am făcut ca să mă scap de relaţiile nepotrivite din 
viața mea? Anii de căutare neproductivă mi-au scos la 
suprafață vulnerabilitățile şi-am ajuns în fața unui bărbat 
care a avut mai multă răbdare decât oricare alt bărbat din 
viața mea. 

Înainte de-al întâlni pe Paul, mi-am îngropat trecutul 
într-o pădure. Am făcut o groapă şi-am așezat acolo toate 
gândurile, promisiunile, amăgirile şi obiceiurile mele 
infantile. Mi-am jurat în aceea noapte că n-o să mă mai 
trăiesc pe mine și iubirea pe jumătate. Mă săturasem de 
disonanța identitară şi de ambivalenţa cu care trăiam zilele 
şi ceasurile ce se consumau fără să-mi aducă împliniri şi 
satisfacţii. Ştiam şi simțeam că pentru a ne alege un bărbat 
potrivit trebuie să trecem printr-un proces de renunțare și 
purificare. Nu poţi să creşti plante într-un sol neroditor. lar 
dacă istoricul tău conține mai multe relații nesatisfăcătoare, 
te invit să împrumuțţi această strategie și să îngropi şi arzi 
tot ceea ce crezi că te menține într-o stare infantilă și 
divizată. De ce? Pentru că rişti să foloseşti bărbatul ca leac 
pentru durerea din copilărie și asta înseamnă că nu te vei 
vindeca niciodată și vei trăi mereu în teamă. 


Trăim într-o casă a cărei pereţi sunt oglinzi și credem că 


vedem în exterior. (Perls) 


Ceea ce trăim în relaţia, casă, intimitatea și căsnicia 
noastră nu este altceva decât propria realitate interioară. 
Aşa cum este relaţia, așa suntem şi noi. Greu de crezut? 

ladul este o atitudine, nu un loc, după cum zicea 
Dostoievski şi asta înseamnă că noi putem crea raiul sau 
iadul în relaţiile noastre. Și dacă mergem pe aceeași linie 
dăm şi de ce ne-a spus lisus: „lubeşte-l pe celălalt ca pe tine 
însuți”. 

Cum crezi că vor arată relațiile tale de iubire dacă nu te 
iubeşti pe tine? 

Dacă te simți slăbită şi dezamăgită, obosită psihic şi 
emoțional şi îl găseşti şi pe el în dormitor într-o stare 
nepotrivită, ce e de făcut? Cauți o cameră mai optimistă? Sau 
intri ca să suferiți în doi? „M-am săturat!”, „Nu mai suport!”, 
„Vreau să înaintez divorțul!” 

E greu să respiri aerul unei persoane triste şi 
provocarea mai mare este să găseşti în patul conjugal un alt 
suflet care suferă în tăcere. Nu spune ce simte dar îi poţi citi 
pe buze ce ţi-ar spune dacă ar avea curajul să-şi exprime 
sentimentele. Cum crezi că vei ieşi dimineaţa din dormitor? 
Mai bine? La fel? Mai rău? 

Căile iubirii sunt tare alambicate pentru femeile care 
se limitează la o existenţă nefericită în doi. N-am încurajat 
nicio femeie să înghită anxiolitice și antidepresive ca să 
reziste în căsnicie. Nici măcar în cazul în care împărțeau doi 
îngeri de copii. Nu cred în relaţiile nefericite. Și nu sunt un 
mediu de dezvoltare sănătos pentru niciun copil care vine pe 
lume. Divorțul, în schimb poate salva vieţi. Epuizarea în 
căsnicie nu produce armonie. 

Mai bine ne despărțim pentru o perioadă ca să 


înțelegem ce putem face separat și poate avem șanse să fim 
din nou împreună. E greu să continui o relaţie în care nu mai 
crezi. 

Și nu cred că merită să-ţi sacrifici ani, viaţa, talentele şi 
bucuriile doar ca să mențţii o relație moartă emoțional și 
spiritual. Cunosc multe „cupluri de succes” care păstrează 
aparențele în societate și acasă își sparg capetele. O relaţie 
toxică trebuie ruptă când nu-ți mai satisface nevoile și 
dorinţele. Nu te declară nimeni erou într-o lume în care nu 
prea sunt eroi naționali. Nu te mai sacrifica de dragul relației 
sau al căsniciei. „Încerc să-mi salvez relația printr-o 
aventură”, „Xanaxul îmi salvează relația”, „Vinul alungă 
depresia şi insomniile”. 

Eu sunt partizana schimbării și-a vindecării, dar nu a 
sacrificiului. Nu cred că renunțând la tine îți poţi salva 
relația sau căsnicia. Cred că poţi salva orice relaţie 
participând activ și egal în reconstrucția fundaţiei. Cred în 
sinceritate, în adevărul dureros, în exprimarea temerilor și 
vulnerabilităților, în declararea infidelităţilor, în exprimarea 
gândurilor intime. 

Pot oricând s-o iau de la capăt cu partenerul meu dacă 
sunt sinceră cu ceea ce gândesc şi simt. Dar, dacă încep să-mi 
ascund adevărata față de cel pe care susțin că-l iubesc, 
înseamnă că „noi” nu mai existăm de ceva vreme... îmi asum 
și infidelitatea, declar şi-o pun pe masă la cină. Nu mi-e frică 
că partenerul mar putea judeca și părăsi pentru ceea ce 
gândesc şi nutresc. În schimb mi-e silă de minciună şi 
falsitate. Aleg să plec dacă greşesc față de-un om care mă 
iubeşte. Nu-mi place să-mi fie ruşine de mine, asta îmi spune 
că n-am sentimente bune față de mine și sunt lipsită de 
iubire de sine. Să crezi că eşti rea pe interior şi să-ţi fie 
rușine cu o parte din tine îți ucide autenticitatea și 


personalitatea, viața din tine și vei trăi iadul pe pământ, cum 
zicea Dostoievski. 

Eu am vorbit despre ce cred că înseamnă 
transformarea şi salvarea unei relaţii prin autenticitate. Din 
păcate, marea majoritate a relaţiilor de cuplu sunt dominate 
de teamă, de acest iad interior, de această stare de frică de 
singurătate și abandon și pe un astfel de fond, crezi că poţi 
construi o relaţie fericită şi împlinită? 

Iubirea are nevoie de curaj și definiția curajului este să 
te exprimi din toată inima și cu inima deschisă. Asta 
înseamnă că vei deveni vulnerabilă, sinceră și transparentă 
cu emoțiile tale. Nu e asta periculos? Să te lași văzută în 
întregime de iubitul tău care s-ar putea juca cu mintea și 
inima ta? Sigur că e periculos, dar iubirea are nevoie de curaj 
și îndrăzneală. 

O relaţie toxică este încărcată de emoții negative, de 
gânduri negre şi stăpânită de depresie, care „este o păpușă 
rusească şi, în ultima păpușă, se găsesc un cuţit, o lamă de 
ras, o otravă, o apă adâncă şi o săritură într-o prăpastie”. 

Multe femei îmi scriu despre disperarea și 
deșertăciunea ce-o trăiesc în relaţiile lor. Eu mă străduiesc 
să le luminez cum ştiu şi pot şi de cele mai multe ori le 
ghidez spre resorturile lor. 

Nu le place forma asta de terapie. Ele eu nevoie de 
miracole, de strategii care să-l aducă pe soț mai aproape de 
ce-și doresc ele. Lucrurile nu se întâmplă cum vrem noi 
pentru că vrem lucruri nenaturale. Un bărbat nu este o geacă 
ce-o cumperi din magazin pe măsura ta. Întotdeauna 
necesită ajustări ca o haină făcută la croitorie. De câte ori 
mergi la probă până să-ţi vină perfect? Şi ca să-ţi fie bună și 
peste câțiva ani, tu trebuie să îmbraci aceleași kilograme. 
Dacă te îngrașşi, ea nu te mai încape. Dacă slăbeşti, îţi va fi 


mare. 

Nimeni nu este făcut la comandă pentru altcineva. 

Nimeni n-are obligaţia să-ţi livreze fericirea pe tavă! 

Nimeni nu este sclavul nevoilor și dorințelor tale! 

Nimeni nu este responsabil de nefericirea ta! 

Nici mie nu-mi place ce-am scris mai sus dar cam aşa 
arată persoanele fericite. Ele trăiesc împlinite și-n lipsa unui 
partener, se bucură de solitudine şi de timp liber. 

Când legăm relații fiindcă suntem înspăimântați de 
singurătate, sărăcie şi mai știu ce nevoi particulare are 
fiecare, nu atingem măreţia iubirii şi nici siguranța 
psihologică pe care o căutam cu toții în fiecare privire și 
întâlnire. Nu există garanţii exterioare. Pe planeta noastră 
trăiesc milioane de persoane nefericite pentru că nevoile lor 
interioare rămân nesatisfăcute. Cea mai răspândită strategie 
este de-a căuta un partener care să ne satisfacă nevoile și 
dorințele mărunte și măreţe. 

lisus a spus: „Căutaţi mai întâi împărăţia lui Dumnezeu, 
şi tot restul va veni de la sine”. Ce crezi că voia să spună? 
Agaţă-te de gâtul primul venit sau de piciorul lui Dumnezeu? 
Nicidecum. El şi-a sfătuit creaţiile divine să se împlinească 
pe sine înainte de-a intra într-o relaţie cu un alt suflet care și 
el are nevoile sale particulare. 

Mai întâi există prin tine şi tot restul va veni de la sine, 
nu crezi? Şi acum vreau să te chestionez puţin să văd ce faci 
în fiecare zi ca să te împlineşti şi să creşti spiritual. 

Gât de mult trăieşti prin tine în fiecare zi? 

Gât de mult trăieşti prin partenerul tău? 

Cu sinceritate și cu inimă deschisă îți spun că tu 
singură creezi fericire sau nefericire în viață, tu singură alegi 
să trăieşti raiul sau iadul pe pământ, legi o relaţie de cuplu 
sau o relație de iubire sau de suflet, cum zicea un mare 


înțelept. 

Mi se întâmplă des să mă opresc și să schimb două 
vorbe calde și autentice cu o persoană necunoscută care stă 
la raionul de fructe şi legume. Îmi plac zâmbetele oamenilor, 
îmi place să-i fac să se simtă văzuți și auziţi. Îmi plac oamenii 
fericiţi. 

Și muncesc cu oamenii nefericiți păstrând în inimă 
speranţa că şi ei vor fi fericiţi într-o zi și prin ce scriu sper că 
te aduc mai aproape de încredere, speranţă și iubire de sine. 

Nu e grozav ca cineva să te privească fără să te 
înghesuie într-o categorie? Când o să înțelegem că ființa 
umană este unică, specială şi importantă? Hai să încercăm 
pentru o perioadă să nu mai căutam consolare, acceptare și 
confirmare în braţele partenerului. 

Și ca o temă pentru tine, îți recomand ca timp de trei 
luni să eviți orice cerere, ceartă și pretenţie. Poţi să fii trei 
luni din viaţa ta altfel decât ai fost şi te-ai comportat până 
acum? 

Eu zic că merită să încerci să-ți pui toate așteptările și 
nevoile în coșul resurselor tale. 

Vrei să ieşi în oraş, fă-o, fără să-l aştepţi pe iubitul tău 
să te scoată la restaurant. 

Vrei să îți faci un cadou, ieși și cumpără-ți ceva frumos, 
fără să aștepți darurile lui. 

Cumpără-ți flori, mergi în vacanţă cu prietenele, fă 
sport, găteşte-ți specialităţi, răsfață-te! 

Femeile greşesc des şi mult. Ele nu se duc singure la 
scăldat deoarece le este frică că la ieșirea din apă n-o să-și 
mai găsească hainele acolo. Metafora se aplică în viaţa reală. 

Femeile stau acasă ca să stea și bărbaţii lor acasă și să 
nu prindă gustul ieşitului cu băieţii aiurea prin oraş. Ei se 
controlează și se manipulează unul pe celălalt până ce ajung 


să nu se mai suporte. „Dacă plec în vacanţă cu prietenele 
mele, va pleca şi el şi n-am încredere în prietenii lui”. Înţelegi 
despre ce-i vorba? Teama creşte, nu scade dacă renunți la 
plăcerile tale. 

Femeia simte că este neiubită şi această frică de-a nu 
primi iubire atrage umilinţe şi jumătăți de măsură. O femeie 
care aşteaptă ca bărbatul ei să-i declare iubirea ajunge să se 
îmbolnăvească fizic şi emoțional până ce acesta îi declară 
iubirea în gesturi și-n cuvinte. 


Cum să-ți construieşti profilul bărbatului ca să 
alegi potrivit în iubire şi în căsnicie 


Vorbesc des cu femei inteligente, frumoase, burgheze, 
înconjurate de bărbați atrăgători și disponibili emoţional 
pentru ele. Care dintre ei crezi că se plictisesc mai repede? 
Ele. 

Femeile se plâng că bărbatul se schimbă după ce 
devine mai sigur pe femeie şi pe relație. Așa-i. Vasopresina, 
hormonul stabilităţii este responsabil de această relaxare a 
bărbatului şi numai o femeie idioată se poate plânge ca 
bărbatul ei este prea relaxat în relaţie. Cum ai vrea să arate 
el după ce a ajuns să-şi cunoască femeia mai de-aproape? 
Pesemne că aceste femei nu ştiu ce vor. Dacă ţi s-a întâmplat 
mai mult de două ori să te înșeli asupra bărbatului ales, îți 
sugerez să-ți întocmeşti un profil al bărbatului cu care te 
vezi şi peste 10 ani de la prima întâlnire. 

Pe lângă că-i vei schița trăsăturile fizice şi de 
personalitate te invit să-ți rezervi un caiet mare și gros în 
care să notezi comportamentele acestui mascul feroce care 
te va excita și peste ani. 

Sex sălbatic? Pelerinaje pe munţi sfinţi? Călătorii 


picante pe insule virgine? 

Dacă nu-ţi ajunge spaţiul dedicat de mine, poți chiar 
acum deschide jurnalul relaţiei tale şi să proiectezi în el 
toate dorinţele tale fierbinți. De ce să nu profiţi de tot ce-ţi 
doreşti să trăieşti? 

Nu e nevoie să pășești în cabinetul unui terapeut de 
cuplu ca să descoperi cum îi place iubitului tău să fie iubit 
sau cum să-l stimulezi, să-ți răsfeţe simţurile. Poţi şi singură 
să construieşti o relație împlinită, extatică. De multe ori, e 
nevoie de foarte puţin ca să reaprinzi flacăra pasiunii în 
iubire... o coafură nouă, o rochie decoltată, o iniţiativă în 
miezul nopţii şi omul de lângă tine înfloreşte ca o floare. Dar 
dacă aştepţi ca timpul să-ți rezolve dilemele o să ocupi des 
fotoliul terapeutic ca să-ți resuscitezi relația aflată în moarte 
clinică. 

Din păcate, majoritatea cuplurilor cred despre ei că le 
ştiu pe toate și asta-i costă foarte multe nopţi nedormite și 
zile nefericite; ei gândesc că-n povestea următoare: 

Un cuplu mai în vârstă și-a sărbătorit nunta de aur, 
după ani lungi de căsnicie. În timp ce luau micul dejun 
împreună, femeia se gândi: „De cinzeci de ani, întotdeauna 
am avut grijă de soțul meu și i-am dat partea crocantă din 
chifla de la micul dejun. Astăzi, în sfârșit, vreau să mă bucur 
de această delicatesă cu însămi. 

„A întins unt peste jumătatea crocantă de sus și i-a dat 
soțu” lui cealaltă jumătate. În ciuda aşteptărilor ei, el a fost 
foarte mulțumit, i-a sărutat mâna şi i-a spus: „Draga mea, 
tocmai mi-ai dăruit cea mai frumoasă bucurie a zilei. De 
peste cinzeci de ani n-am mai mâncat partea de jos a chiflei, 
care-mi place cel mai mult. Întotdeauna m-am gândit că tu ar 
trebui să o mănânci, fiindcă-ţi place atât de mult”. 

Încă o dovadă vie că nu ştim nimic despre ceea ce vrea 


cel de lângă noi şi ghicitul în cafeaua bărbatului tău nu te 
ajută să-l împlineşti nici după cincizeci de ani de căsnicie. 

Vrei să trăiești cincizeci de ani de fericire sau cincizeci 
de ani de politețe? 

Care-i viziunea ta asupra relaţiei de iubire? 

Timp de câteva minute, închide ochii, inspirând şi 
expirând profund de câteva ori. Imaginează-ţi că intri în 
ascensorul tău interior şi cobori șapte etaje. Când se 
deschide ușa intri în căminul conjugal pe care l-ai visat de 
mică şi pe care ai reuşit să-l construieşti într-o lume nebună. 

Îndreaptă-te spre bărbatul de care te-ai îndrăgostit şi 
pe care îl iubeşti cu aceeași pasiune și după zece ani de 
conviețuit și împărțit responsabilități. Cum e relația voastră 
de iubire? 

După ce aduni destule dovezi ale iubirii voastre, intră 
din nou în ascensorul tău interior și urcă şapte etaje ca să 
revii aici, lângă mine și notează detaliile pentru care ai ales 
să-ți construieşti o viață alături de acest bărbat. Pe ce criterii 
l-ai ales de bărbat? De ce ţi-ai dorit relaţia ce-o ai? 

Cum vrei să fii în relaţia de iubire? 

Mulțumită, în siguranţă, iubită, veselă, sexi, iertătoare, 
vie, împlinită, înţeleaptă, care-l încurajează pe cel de lângă 
ea, curajoasă, calmă, fără griji, foarte elegantă, grijulie, 
bogată, pe care te poți baza, sofisticată, tandră, pasională, 
irezistibilă? 

Continuă tu descrierea şi trăirea deoarece chiar în 
acest moment îţi construieşti relația de iubire. 

Cum vrei să fie partenerul în relaţie cu tine? 

Hotărât, plin de căldură, plin de resurse, îndrăzneţ, 
bogat, superstar, campion, curajos, sensibil, pe care te poţi 
baza, deschis, înțelept, tandru, pasional, creativ, disciplinat, 
nostim, cu capul pe umeri, spiritual? 


Ştii ce ai de făcut în continuare? 

Devino tot ce ai scris mai sus și îți garantez că vei 
întâlni un bărbat la fel de prezent și pregătit ca tine, la fel de 
iubitor şi capabil, spontan şi pasional, curajos şi valoros. Eşti 
pregătită de marea aventură? 

la jurnalul relaţiei de iubire aproape de tine şi dacă îţi 
doreşti să trăieşti raiul pe pământ, scrie în el, în fiecare seară 
tot ceai vizualizat în căminul conjugal, repetând exercițiul de 
fiecare dată când vrei să te apropii de vizualizarea ta. Prin 
repetiție, vei da putere imaginilor ce le construieşti cu 
ajutorul imaginaţiei și în scurt timp visele tale se vor trezi la 
o viaţă împlinită, extatică. 


Descoperă tipul tău de personalitate şi al 
partenerului 


Acest test comprimă o serie de declaraţii. Citeşte 
fiecare declaraţie și bifează (încercuieşte) răspunsul care ţi 
se potrivește cel mai bine: DT (dezaprobi total), D 
(dezaprobi), A (aprobi) sau AT (aprobi în totalitate). 

(Scara 1) 

Găsesc situaţiile neprevăzute amuzante 

Fac lucruri sub impulsul momentului 

Mă plictisesc când trebuie să fac aceleași lucruri 
familiare 

Am o gamă largă de interese 

Sunt mult mai optimist decât majoritatea persoanelor 

Sunt mult mai creativ decât majoritatea persoanelor 

Sunt întotdeauna în căutare de noi experiențe 

DT DAAT 

Sunt mult mai entuziast decât majoritatea oamenilor 
DT DAAT 


Sunt gata să-mi asum riscul pentru a face ceea ce vreau 
să fac DT D A AT 

Devin agitat dacă trebuie să stau acasă pentru o 
perioadă mai lungă de timp 

DT DAAT 

Prietenii mei ar putea spune că sunt foarte curios din 
fire DT DA AT 

Am mai multă energie decât restul oamenilor DT D A 
AT 

În timpul meu liber, îmi place să fiu liber să fac orice 
pare să fie distractiv 

DT DAAT 

Total 

(Scara 2) 

Consider că rutina constantă menține viața ordonată și 
relaxantă 

DT DAAT 

Consider (şi reconsider) fiecare opțiune (variantă) 
înainte de a face un plan 

DT DAAT 

Oamenii ar trebui să se comporte conform unor 
standarde ale conduitei potrivite DT D A AT 

Îmi place să planific cu mult timp înainte DT D A AT 

În general, cred că este important să urmez reguli DT D 
AAT 

Să am grijă de posesiunile mele reprezintă o prioritate 
majoră pentru mine 

DT DA AT 

Prietenii şi familia mea ar putea spune că am valori 
tradiționale DT D A AT 

Am tendinţa să fiu meticulos în atribuţiile mele DT D A 
AT 


Oamenii ar trebui să se comporte în moduri care sunt 
corecte moral 

DT DAAT 

Este important să respecţi autoritatea DT D A AT 

Prefer mai degrabă să am prieteni loiali decât prieteni 
interesanţi 

DT DA AT 

Obiceiurile demult stabilite sunt necesare a fi 
respectate şi conservate 

DT DAAT 

Îmi place să lucrez urmând o cale simplă pentru a 
finaliza o sarcină 

DT DAAT 

Total 

(Scara 3) 

Înţeleg cu uşurinţă mecanismele complexe DT D A AT 

Îmi plac discuţiile antrenante și competitive DT D A AT 

O. 

Sunt intrigat de reguli și tipare care construiesc 
sistemele DT D A AT 

Sunt mult mai analitic şi logic față de majoritatea 
oamenilor DT D A AT 

Urmăresc subiecte intelectuale în mod regulat DT D A 
AT 

Sunt capabil să rezolv probleme fără a lăsa emoţiile 
să-mi stea în cale 

DT DAAT 

Îmi place să descopăr cum funcționează lucrurile DT D 
AAT 

Sunt greu de cap DTD A AT 

Dezbaterea este o modalitate bună să-mi potrivesc 
inteligența cu ceilalți 


DT DA AT 

Nu găsesc dificultăţi în a face o alegere chiar şi atunci 
când există mai multe alternative care par să fie la fel de 
bune ca decizia (prima decizie) 

DT DA AT 

Atunci când cumpăr un aparat nou (cameră foto, 
computer sau mașină) vreau să știu (cunosc) toate aspectele 
tehnice DT D A AT 

Îmi place să spun lucrurilor pe nume, nu să vorbesc pe 
ocolite DT D A AT 

Consider că este important să fii direct DT D A AT 

Când iau o decizie, îmi place să iau în considerare 
faptele mai mult decât să mă las influențat de sentimentele 
oamenilor 

DT DA AT 

Total 

Scale 4 (scara 4) 

Îmi place să ajung să cunosc cele mai adânci nevoi şi 
sentimente ale prietenilor SD D A SA 

Apreciez extrem intimitatea profundă în relaţiile mele 
SD D A SA 

Indiferent dacă este logic sau nu, în general îmi ascult 
inima când iau decizii importante SD D A SA 

Frecvent, mă surprind visând cu ochii deschişi SD D A 
SA 

Pot să mă răzgândesc cu ușurință SD D A SA 

După vizionarea unui film emoţional, adesea rămân 
influenţat câteva ore după SD D A SA 

Îmi imaginez atât lucruri minunate cât şi oribile care 
mi se întâmplă 


Sunt foarte sensibil la emoţiile şi nevoile oamenilor. 


SD D ASA 

Adesea mă surprind pierdut în gândurile mele în 
timpul zilei SD D A SA 

Simt emoţiile mai profund decât majoritatea oamenilor 
SD DA SA 

Am o imaginaţie bogată 

SD D ASA 

Când mă trezesc dintr-un vis lucid îmi ia câteva 
secunde să revin la realitate SD D A SA 

Când citesc, îmi place când autorul (scriitorul) alege 
alte alternative pentru a spune lucruri frumoase sau 
semnificative SD D A SA 

Empatizez puternic SD D A SA 

Total 


Analiza rezultatelor 


Pentru a afla rezultatele testului, acordă o puncte 
pentru fiecare răspuns SD, 1 punct pentru fiecare D, 2 
puncte pentru fiecare A şi 3 puncte pentru fiecare SA. După 
care, adună numărul de puncte din cele patru scale; dar nu 
aduna toate punctele tuturor scalelor: 

scala 1 măsoară gradul în care eşti ca Explorator. 

scala 2 măsoară gradul în care eşti ca Constructor scala 
3 măsoară gradul în care eşti ca Director scala 4 măsoară 
gradul în care eşti ca Negociator 

Scalele cu cele mai mari punctaje definesc tipul de 
personalitate primară şi secundară. De exemplu, dacă ai 32 
de puncte pentru Scala 1, 20 de puncte (punctaj) pentru 
Scala 2, 27 de puncte pentru Scala 3 și 19 puncte pentru 
Scala 4, eşti un EXPLORATOR (personalitate primară) / 
DIRECTOR (personalitate secundară). 


In călătoria vieţii tale îţi doresc succese şi multă iubire! 


CAPITOLUL XIV 
DESPĂRȚIRE, DOLIU ȘI INFIDELITATE 


Trăim alături de partenerul nostru cu gândul că o să-l 
iubim și o să ne iubească intens și pasional tot restul vieții. 
Suntem naiv de încrezătoare în relația divină ce-o păstrăm 
în mintea și sufletul nostru. Nici măcar nu îndrăznim să ne 
gândim cum ar fi viața „fără el”. 

Și fără să vrem ne trezim într-un haos emoțional fără 
precedent după ani de zile de iubire, dăruire, descoperire și 
devenire împreună, inimile noastre nu mai bat la fel. 

Și despărțirea se pune pentru prima oară în discuţie cu 
durere în inimă şi lacrimi în ochi. 

Fractura emoţională s-a produs sigur ceva mai 
devreme, dar noi nu i-am dat atenţie și am refuzat să ne 
oprim ca să discutăm despre ignorarea nevoilor noastre sau 
înstrăinarea unuia dintre parteneri. lubirea, acest mister al 
vieții, nu stă pe loc, se pune în mişcare odată cu noi şi dacă 
unul dintre noi rămâne în urmă, în timp ce celălalt merge 
înainte, inevitabil că vom da peste rupturi și fracturi 
spirituale și psihologice. 

Un jucător profesionist în marea creație universală nu 
se sperie când bătăile inimii o iau razna, sau când inima 
partenerului nostru bate puternic pentru o altă femeie. Sau 
chiar a noastră. Nici femeia, nici bărbatul nu sunt scutiți de 
pasiuni şi cutremure fiziologice. 

O profesionistă a vieţii ştie că sexul în mâna oricui este 
o forță uriașă care nu respectă reguli impuse sau demult 
apuse. Aşa se întâmplă în dragoste. Unii ştiu ce să facă ca să 
se reîndrăgostească după o escapadă, alții se despart când se 
dezîndrăgostesc de partener şi avem și pacienţi care se 
împart între două îndrăgosteli. Fiecare își ascultă instinctele. 


În orice caz, când conflictul intră pe scena conjugală şi 
țipete iau locul comunicării înseamnă că rănile sunt adânci și 
merită să ne îngrijim cât de bine putem de durerile și 
suferinţele ieşite la iveală. Recomand orice fel de terapie 
(plânsul în braţele unei prietene înțelepte, verbalizarea pe 
canapeaua unui terapeut, meditaţia pe vârful unui munte, 
orice intuieşti că-ţi face bine.) Corpul tău, mintea şi inima ta 
vorbesc cu tine și la bucurii şi la tristeţi. Ascultă-le mereu și 
vei şti care e cea mai înţeleaptă alegere ce-o poți face într-o 
situație de criză în relația ta. Nu lăsa tăcerea, certurile, 
reproşurile, jignirile, ţipetele să se instaleze între voi, când 
puteţi folosi instrumente inteligente de negociere și 
înţelegere. 

Eu cred că fiecare femeie deține cheile paradisului și 
are obligația să deschidă ușile potrivite anotimpurilor 
schimbătoare. Câteodată plouă, viscoleşte, şi de obicei e 
soare. 

Și o vorbă care-mi place mult spune așa: „când totul se 
transformă în cenuşă, ceva mai rămâne întreg”. Asta simte 
femeia când armonia și împlinirea îi este ameninţată sau 
asta simt eu chiar acum. E miezul nopții și e o noapte 
importantă pentru mine. Mă gândesc la ce mă desparte să 
trăiesc o poveste de iubire de-o viață cu bărbatul pe care 
l-am ales. 

Peste câteva săptămâni împlinesc treizeci de ani şi 
aproape de ziua mea de naştere obișnuiesc să mă iau la 
întrebări şi să mă scanez din cap până-n picioare. Nu ştiu 
ce-i cu obsesia asta a mea de-a mă verifica chiar de ziua în 
care am venit pe lume. 

Poate pentru că odată cu nașterea noastră începem să 
murim câte puţin cu fiecare zi care trece și în subteranele 
minţii mele trăiește un bătrân înţelept ce veghează la faptele 


şi alegerile ce le-am săvârşit până în zilele și nopţile de 
aprilie care vestesc încă un an de maturizare și realizare 
prin talentele unice ce-au fost puse în mine înainte de marea 
mea naștere. 

lubesc un om frumos. Nu e doar un bărbat. E şi un 
prieten bun și sincer, un înţelept, un copil sălbatic și 
capricios, un amant pasional, un vrăjitor care intuieşte mai 
bine ca o femeie, un povestitor talentat, un creator de sens, 
un partener de viață devotat și multe altele pe care nu le-am 
descoperit încă. Ştiu cine este şi cine nu este, știu ce poate și 
ce nu poate, ce poate accepta şi ce nu poate accepta, ce poate 
ierta și ce nu poate ierta și cred că îmi ajunge ce știu ca să 
pot trăi o viață împlinită alături de el. 

Și-atunci de ce n-am somn de câteva nopţi? Pentru că 
ştiu că nu pot schimba ce nu poate fi schimbat și încă nu 
m-am vindecat de gândurile care anunţă tragedii și rupturi 
bruşte. Dar mă rog și îți dau şi ţie rugăciunea seninătățţii să 
te ajute în nopţile întunecate. 

Cred că ţi-am mai spus şi-n alte rânduri că relația de 
iubire este șansa care ți se arată ca să te maturizezi și 
desăvârşeşti pe tine însuţi. Prin dinamica relațională ce-o ai 
cu bărbatul tău iubit sau detestat tu iei sau pici examenul de 
maturizare şi devenire de sine. 

E important să ţii minte treaba asta. Ea te va ajuta să-l 
priveşti pe iubitul tău (şomer, beat, supraponderal, falit și 
frustrat) cu alți ochi. Am avut destui parteneri pe care i-am 
părăsit fără să-i înțeleg cu adevărat pentru că şi-au 
manifestat slăbiciunile și dependenţele sub nasul meu. 
Prietenii mei pot spune cel mai bine că n-am nevoie mai 
mult de trei zile să-mi revin după o despărțire. Sunt o 
mașinărie ciudată care taie răul de la rădăcină peste noapte 
fără să se mai uite vreodată în urmă dacă bărbatul ales îmi 


ignoră nevoile. 

Vorbesc despre Andreea Amazoana, care şi-a mai 
pierdut din „putere” cu trecerea anilor. Astăzi, Andreea a 
înţeles că viaţa este o şcoală care ne predă lecţii importante 
și binecuvântează bărbaţii care îi intră şi ies din viaţă fără să 
mai judece și condamne. 

După multe greşeli săvârşite am învăţat şi câteva lecţii 
prețioase pe care ţi le dăruiesc ţie, prietena mea dragă. Fii 
deşteaptă şi înţeleaptă și învaţă din greșelile altora. Nu are 
sens să treci şi tu pe unde au mai trecut atâtea femei. Alege 
drumul corect de la început. 

Iubirea trebuie învățată. Cel puţin eu așa am invitat-o 
să rămână în viața mea, după ce am experimentat-o de 
câteva ori. Nu ajunge să fii atinsă o dată de iubire ca să spui 
că ştii să iubeşti. Când ajungi să nu te mai temi de suferință 
vei trăi şi marea iubire. 

Nu vei mai fi niciodată același om după ce îmbrăţișezi 
şi suferința din relaţia ta. Nu bat câmpii, nu te înspăimânta. 
Nu e de ajuns să înţelegi ce spun, trebuie să practici ce spun. 

Dacă astăzi plângi după fostul tău iubit, sau în brațele 
prietenei tale că iubitul ţi-a înşelat așteptările înseamnă că 
n-ai învăţat lecţia iubirii. Aşteptările au rolul de-a fi înșelate. 

Hai să te testez puţin înainte de-a te trata de 
suferinţele în dragoste: 

Ţi-e teamă să-ţi deschizi sufletul pentru că ştii că vei fi 
rănită? 

Consideri că ești doar o pradă bună de vânat pentru 
bărbaţi? 

Vezi bărbatul ca pe un colac de salvare din marea 
singurătate? 

Crezi că ai avut avut parte doar de întâlniri 
„ghinioniste”? 


Relaţiile de iubire s-au consumat ca un foc de paie? 

Ai tendința să-l schimbi pe bărbatul care-ţi intră în 
viaţă? 

Ti s-a întâmplat să renunțţi la prieteni, job, pasiuni 
pentru un anumit bărbat? 

Te grăbești să intri în relație de teamă că bărbatul s-ar 
putea răzgândi? 

Ţi-e teamă că bărbatul pe care l-ai ales de iubit te va 
înșela și părăsi? 

Dacă majoritatea răspunsurilor tale conțin o afirmaţie 
înseamnă că nu eşti prea departe de următoarea ta 
dezamăgire și suferință prelungită în dragoste. 


Toate schimbările, chiar și cele mai dorite, conţin 
melancolia lor, fiindcă ceea ce lăsăm în urmă este o parte din 
noi înșine, trebuie să abandonăm o viaţă pentru a putea 
începe alta. (Anatole France) 


E cumplit de greu să renunți la o parte din tine, poate 
la fel de greu precum despărțirea de omul pe care l-ai iubit 
atât de mult și profund. Schimbarea aduce nesiguranța și 
teama de nou. Ne-am obișnuit să trăim într-un fel anume și 
am dezvoltat o serie de obiceiuri care ne-au oferit siguranță 
şi linişte sufletească. Şi acum? Pământul ne-a fugit de sub 
picioare. 

Cine părăseşte cuplul o face pentru că viaţa a devenit 
grea şi insuportabilă. Nu putem condamna pe nimeni că nu 
mai poate rezista lângă ceea ce-i oferim. Ştiu că e dureros 
dar omul încă n-a găsit altă cale de vindecare decât 
despărțirea. E drumul cel mai ușor. Plecăm de lângă cei care 
nu ne mai oferă ceea ce așteptăm: căldură, înțelegere, 
acceptare necondiționată. E grea maturizarea în doi şi de 


abia când o luăm de la capăt în acelaşi fel cu altcineva 
înțelegem că amândoi am fost vinovaţi c-am produs ruptura 
emoțională. 

Și acum hai să-ți răspund la suferinţa ce-o trăieşti în 
urma despărțirii de persoana pe care ai iubit-o și lângă care 
ai încercat să devii mai bună. 

Simptomele unei suferințe în dragoste seamănă cu 
simptomele sevrajului care se observă într-o cură de 
dezintoxicare. Ai traversat o astfel de experienţă până acum? 

Toate crizele, inclusiv criza despărțirii sunt un prilej de 
evoluție pentru ambii parteneri. Poate alegi să te desparți 
temporar sau definitiv de omul lângă care nu mai poți 
continua să trăieşti. Depinde de cât de puternică eşti și de 
cât de grav este motivul despărțirii. În cazul unei 
dependențe cronice, cum ar fi alcoolul, violența conjugală 
sau infidelitatea cronică nu recomand nimănui să rămână 
chinuit în acea relaţie. 

Ori divorțăm ori căutăm satisfacerea propriilor nevoi 
în alte cuiburi (investirea în muncă, îngrijirea copiilor sau 
relaţiile extraconjugale). Este destul de cunoscut până aici 
scenariul conjugal, așa-i? Eu aleg despărţirea definitivă, în 
cazul dependenţelor cronice. 

Relația de cuplu este un vehicul pentru evoluţia 
ambilor parteneri. Fiecare partener este o individualitate și 
în relație ne putem amplifica puterea unul altuia sau ne 
putem sabota. Dacă relaţia nu te ajută să creşti, să devii mai 
bună și mai iubitoare e cazul să o iei din loc chiar dacă între 
voi se află averi de împărțit şi îngeri de copii. 

În Germania s-a votat un proiect de lege inteligent, ca 
după șapte ani de căsnicie cuplul să se despartă, tocmai ca să 
înțeleagă dacă mai pot rămâne împreună (din iubire). 
Votezi? 


Societatea devine conştientă că o legătură socială și 
religioasă nu ne mai ţine împreună, doar legăturile din 
iubire rezistă, în rest ajungem să ne trăim despărțirea la 
tribunal. 

Drumurile noastre se pot despărți dacă lecţiile noastre 
de viață s-au încheiat împreună. Fără dramă, ţipete și 
suferinţă. Votezi? 

Se mai zice că există o singură iubire în viață pe care 
n-o s-o uităm niciodată. Eu cred că această afirmaţie este 
falsă, o găsim funcțională doar în filmele romantice, în rest 
se poartă noile iubiri, care vin şi ele să ne înveţe cât de 
frumos se poate iubi încă o dată. 

Ce ne doare când ne despărțim? Inima? Sufletul? 
Trupul? Egoul suferă întotdeauna: „Unde-i jucăria mea? Cine 
se va juca acum încolo cu ea?” 

Cum să treci peste infidelitatea partenerului? 

Cum să procedezi când afli că partenerul te înșală? 

Instrucţiuni de reclădire a relației infectate de 
adulter/infidelitate: în momentul despărțirii ne este 
dărâmată stima de sine și acesta este momentul în care 
femeia se simte urâtă, proastă, slabă, fără valoare personală. 
Majoritatea femeilor sunt foarte critice cu corpul lor și în 
relație, de asta calea regală spre vindecare, după o 
despărţire, este sportul şi îngrijirea trupului prin masaj, 
yoga şi alte activități care te ajută să depășești travaliul 
doliului despre care o să vorbim puţin mai târziu în detaliu. 

Experții ne spun că doar 5% dintre femei se cred cu 
adevărat frumoase, inteligente şi grozave. Și restul de 95% 
se simt prost în trupul lor? Se mustră și pentru cele 2 
kilograme în plus şi gramele de celulită care le acoperă 
coapsele. Procentul e enorm şi ne înspăimântă. Cum să fii 
atrăgătoare, cum să transmiţi siguranță când tu te simți atât 


de prost în propria-ți piele? 

Sportul te ajută să-ţi stabilizezi stima de sine și să te 
recuperezi după suferința provocată de despărțire. la-ţi un 
instructor şi apucă-te urgent de treabă dacă vrei să uiţi de 
suferință. 

Se spune că motivul cel mai frecvent al despărțirii este 
infidelitatea. Biologii, prin explicaţiile lor, nu ne ajută să 
scăpăm de aceasta mare suferință ce-o traversăm când aflăm 
că persoana pe care am ales-o s-a dăruit cu pasiune unei alte 
figuri feminine. 

Din punct de vedere biologic masculul are tendinţa de 
aşi planta sămânţa în cât mai multe locuri ca să se asigure că 
nu va rămâne fără urmași, mai ales dacă acasă îl așteaptă o 
femeie care e preocupată de carieră și independenţă 
financiară. 

Bărbatul caută sexul, nu intimitatea într-o aventură. 
Femeia, ca să ajungă să facă sex cu un bărbat, trebuie să 
treacă prin momente de afecțiune și intimitate. A cui trădare 
ți se pare mai periculoasă? Bărbatul se descarcă, se ușurează 
fizic şi se întoarce acasă la tine. În schimb, tu ai nevoie de 
apropiere, de poezie, de îmbrăţişare tandră ca să faci sex cu 
un alt bărbat. 

Reacţia ta isterică şi crizele de gelozie se explică prin 
faptul că-ți simţi căminul ameninţat de-o altă femeie care ar 
putea să-ţi răpească genele bune și situația financiară ca 
să-şi construiască propriul ei cuib de regină. 

Care-i reacția ta atunci când eşti geloasă și bănuieşti că 
iubitul tău are o aventură? 

Faci o criză de gelozie? 

Începi să plângi fără să-i spui ce simţi cu adevărat? 

Îl ameninţi cu despărțirea? 

Vorbeşti deschis cu el despre bănuielile tale? 


Îl faci să înțeleagă că suferi din cauza 
comportamentului său rece şi distant? 

Pleci la mama fără să-i dai nicio explicaţie? 

Sau încerci să ignori ce se întâmplă și aștepți să-i 
treacă nebunia temporară? 

Încerci să-l aduci înapoi prin strategii de seducţie ce 
funcționează cu orice bărbat? 

Dezamăgirea, durerea, depresia şi îndoielile îți 
întunecă privirea și după câteva izbucniri violente şi 
reproşuri aspre femeia se retrage în ea însăși pentru a-și 
pune câteva întrebări fundamentale: „Oare o iubește? Mă va 
părăsi ca să înceapă o relaţie cu ea? Oare e mai tânără şi mai 
slabă decât mine? E atrăgătoare sexual? S-a îndrăgostit 
nebunește de ea?” 

Din punct de vedere evoluționist suntem programațţi 
să ne investim energia feminină și masculină pentru a 
construi cuiburi şi-a naşte progenituri, sau îngeri de copii. 
Sună mai bine. 

Infidelitatea sexuală este mai puţin periculoasă decât 
infidelitatea emoţională şi orice femeie cu scaun la cap nu se 
grăbeşte să se despartă de bărbatul cu care şi-a construit un 
cămin dacă acesta a alunecat într-o noapte în așternuturile 
unei femei oarecare. 

În schimb, unde bărbatul investeşte afecțiune, dăruire, 
iubire și finanţele familiei gluma se îngroaşă serios și femeia 
îşi scoate armele de luptă ca să-şi aducă acasă soţul rătăcit şi 
vrăjit. 

Când ajungi în această fază, şi în viaţa asta nimeni nu-i 
scutit de experienţe, roagă-te să fi devenit deja o femeie 
independentă social și financiar ca să poți să-ți permiţi să-ți 
„pedepseşti” bărbatul ce tocmai a comis adulter, altfel vei fi 
nevoită să închizi ochii și să te rogi lui Dumnezeu să-ți aducă 


soțul înapoi din braţele curtezanei roşcate şi focoase. 

Dependenţa de bărbat și de susținerea lui financiară 
nu te ajută să faci gălăgie prea mare în casă sau să îl 
ameninţi cu despărțirea şi mutarea ta din reședința familială 
pentru că el ştie că n-ai să te întorci în blocul cu 10 etaje fără 
aer condiționat unde ai stat înainte de a trage marele bilet la 
loterie. 

Reacţiile tale feminine (plâns, isterie, gelozie, 
implorare, încercare de ai stârni gelozia) nu-l vor întoarce 
din drum dacă tu nu deții puterea să o iei din loc fără să mai 
priveşti înapoi. 

Partenerul cel mai puternic în relaţie face regulile și își 
permite cel mai des să greşească. 

Câte femei disperate și depresive cunoşti? Multe, şi 
majoritatea n-au putere în relaţia lor deoarece au renunţat 
la tot ce însemnă viaţa lor până în acel moment: carieră, 
viața socială, petreceri, afacere personală, călătorii 
spirituale, seminare de creştere personală și aşa mai 
departe. 

Ai renunțat la viaţa ta ca să-ţi sprijini soțul în carieră 
sa. Bună alegere... Și acum ce faci? 

Hai că la 30, 40 de ani nu e aşa de greu să o iei de la 
capăt, dar la 50 de ani, după ce o viaţă ai slujit un bărbat și 
doi copii, cum ieși pe stradă, după ce bărbatul a plecat cu o 
jună de 20 de ani? 

Aşa cum bine ştim amândouă, banii şi puterea îl fac pe 
bărbat atractiv, chiar dacă el circulă prin viața cu gabarit 
depăşit. Nu trebuie să te lămuresc eu că așa stau lucrurile în 
viață, deschide televizorul. 

Când toate speranţele și investiţiile tale sunt 
direcționate spre căsnicie te-ai ars rău, draga mea. Vei trăi o 
viață prin mandat. Dacă soţul tău semnează excursia la Băile 


Herculane poţi să te refaci emoţional cu aromaterapie și 
vinoterapie după ultima sa escapadă. 

Dacă nu-ți permiţi să faci scandal în căminul conjugal 
înseamnă că te-ai măritat ca să-ţi „asiguri” viața şi doar 
timpul îți demonstrează că ai făcut cea mai proastă alegere. 

O femeie vulnerabilă și slabă va accepta infidelitățile 
bărbatului pentru că n-are alternative. O femeie puternică și 
independentă îşi permite să-şi pedepsească soţul cum ştie ea 
mai bine, printr-o despărțire temporară sau definitivă. 

Oare de ce stărui asupra aceluiași subiect, 
construieşte-ți o viață a ta profesională, socializează, 
plimbă-te prin lume, trăieşte-te pe tine separat de relaţie și 
nu prin infidelitate. 

Căsnicia cred că este o artă. lar în prezența minciunii şi 
sub imperiul fricii că bărbatul te poate înşela și abandona 
pentru o altă femeie nu se poate vorbi despre artă și 
împlinire. 

Există parteneri care merită părăsiţi şi alții care merită 
iertați. Dar încă o dată totul depinde de puterea ta 
interioară. Fără să crezi că meriţi şi să ai rezultate în viaţa ta 
profesională și personală nu vei putea discerne bine, 
deoarece teama te va forţa să alegi greșit. 

Adrian Nuță spunea că nu iubim niciodată un bărbat 
pentru calitățile lui, noi iubim Principiul Masculin pe care 
acest bărbat îl îmbracă ca veşmânt în timp ce ne vizitează. 

De fapt ce căutăm noi? Căutăm partea noastră 
complementară, acel bărbat care să manifeste latura noastră 
latentă. Eşti o femeie puternică şi stăpână pe viaţă? 
înseamnă că vei fi atrasă de-un suflet sensibil, pasional şi 
curat care să te iubească. Eşti sensibilă şi dai peste bărbați 
stăpâni şi siguri pe viața şi emoţiile lor? înseamnă că trebuie 
să-ți crești puterea personală dacă nu vrei să ajungi o 


victimă a acestui călău stăpân pe viaţa lui şi în curând a ta. 

Cam aşa arată coregrafia iubirii noastre, căutăm ceea 
ce ne lipsește fără să ne dăm seama că omul din fața noastră 
încearcă să ne definească prin comportamentul său potrivit 
sau nepotrivit. Degeaba faci crize de gelozie şi spargi pahare. 
Bărbatul vine să-ți arate care sunt vulnerabilitățile tale pe 
care trebuie să le prelucrezi în relaţie cu el. 

Şi culmea ironiei este că peste un timp, în general după 
7, 8 luni, maxim până la doi ani, te confrunţi cu primele crize 
în relația de iubire, în care te uiţi la celălalt și te întrebi dacă 
el este omul lângă care vrei să îmbătrâneşti. De ce se 
întâmplă să ne răzgândim pe drum? 

Iubirea dintre oameni pare să moară şi asta o poți 
observa cu ușurință în lumea contemporană care e populată 
de divorţuri şi despărțiri fără preaviz. Și urmărind cu tristețe 
acest trist peisaj şi trăindu-l pe propria piele am ajuns să 
cred că nu știm să iubim cu adevărat. Nici eu nu mă pot 
lăuda c-am iubit necondiţionat, nonposesiv ori dezinteresat 
până la frumoasa vârstă de 30 de ani. 

De curând, de când iubitul meu mi-a zis că pleacă 
departe să-şi descopere vocaţia, am simţit o durere 
puternică în suflet, dar nici acum nu pot fi sigură, deoarece e 
prea timpuriu de la vestea primită să-nțeleg dacă mă doare 
sufletul sau ego-ul. Totuşi am încredere că pot face diferența 
şi voi înțelege dacă este prima mea iubire adevărată. Și tu vei 
fi prima care vei afla din fericirea şi durerea mea, draga mea 
prietenă. 

Am nevoie de tine la fel cum și tu ai nevoie de mine și 
asta face legătura noastră să fie atât de specială. Experienţa, 
ca de obicei, vine şi calcă toată teoria în picioare. Şi iarăşi 
ne-a adus împreună, ca să deslușim experiență cu 
experienţă, filă cu filă, întâlnire cu întâlnire. Am mare 


încredere în tine la fel cum cred în mine. Chiar dacă nu ne 
cunoaștem personal, nimic nu ne împiedică să ne întâlnim 
de fiecare dată aici, pe Stilul Tău, când avem nevoie să fim 
ascultate şi să vorbim despre durerile noastre amoroase. 

Ceea ce eu înțeleg, cunosc, trăiesc, iubesc va ajunge la 
tine şi îmi doresc să primeşti cu inima deschisă fiecare 
provocare a vieţii şi asta ca să putem călători împreună mult 
timp de acum încolo... Viaţa e plină de surprize, de încercări 
şi provocări şi n-ai cum să te pregătești să faci față acestor 
teste decât dacă eşti conștientă de ceea ce eşti şi ceea ce poți. 

Și eu aveam tendinţa să mă opun în faţa nedreptăţilor, 
a răutăţii lumii până-n ziua în care am înţeles că ceilalți n-au 
puterea să-mi facă niciun rău şi singura responsabilă de 
suferinţa ce-o trăiesc, sunt chiar eu, autoarea vieții mele. 

Eu îmi scriu povestea personală cu fiecare alegere 
conştientă ce-o fac. Sunt responsabilă chiar şi de ce zace în 
inconştientul meu și tot eu am puterea să scot afară mizeria 
adunată în timp şi crede-mă că asta e locul potrivit ca tu să 
te dezbraci de măşti şi mecanisme de apărare. 

Poţi să spui adio unui trecut dureros, unei iubiri 
pierdute și unei experienţe încă ascunse de lume fără să fii 
judecată sau analizată. Toată viața ta stă în puterea ta 
personală. Şi această putere se dezlănţuie când ai curajul să 
te arăţi așa cum ești. 

Știu că este o invitaţie îndrăzneață și poate tu încă vrei 
să aştepţi să mă cunoşti mai bine ca să te deschizi în fața 
mea, însă eu nu sunt eu, sunt o oglindă în care te poți privi şi 
în care poți descoperi cine eşti şi care e misiunea ta în 
această călătorie personală, numită atât de frumos, viaţă. 
Viaţa ta are valoare pe care tu i-o dai. Ce dai mai departe? 
Reproșuri, acuze, suferințe, posesivitate, control, 
manipulare, şantaj emoţional? 


Aceste stări sufleteşti vin întotdeauna la pachet, nu 
poţi alege doar iubirea din coşul cu sentimente, lăsând ura la 
distanță de ființa ta. Le iei pe amândouă fără să 
conştientizezi la momentul achiziţionării. Mai târziu, când 
partenerul se îndepărtează simţi puterea întunericului, care 
te îmbrățișează cu aceeaşi forța cu care te-a îmbrățișat 
iubirea acum ceva vreme... Şi e firesc să simţi durere, 
confuzie, nesiguranță, teamă pentru o perioadă. 

Poţi foarte ușor să oferi libertate, încredere, iubire 
nonposesivă, încurajare şi fidelitate. 

La un moment dat, printr-un anume eveniment, 
ajungem să înțelegem că toate măștile şi strategiile noastre 
de manipulare nu fac decât să îndepărteze iubirea din viața 
noastră și noi nu ne dorim asta, noi vrem ca ea să intre şi să 
rămână în casa noastră. 

Hai să nu ne mai ascundem de noi, de dorinţele noastre 
adevărate, hai să alegem iubirea ca stil de viaţă și să oferim 
cu riscul de a-l face pe cel de lângă noi să zboare încrezător 
mai departe în viață. Și cum cineva zicea foarte inteligent, 
nimeni nu pleacă de lângă omul care-ţi oferă toată libertatea 
şi încrederea din lume. Cine-i nebun să renunţe la aşa un 
cuib? Nu prea mulţi refuză așa o ofertă, în care să fii lăsat să 
fii tu însuți, liber şi fericit. 

Dar acum hai să ne ocupăm de durerea ce-o ai în suflet 
şi să-ți prescriem câteva comportamente care te vor ajuta să 
zbori şi tu, mai aproape de viaţa ta... Şi aşa cum îmi place 
mie să spun, suferința poate fi și ea programată. Eu, după 
fiecare despărţire, reușesc să mă refac repede şi astăzi am de 
gând să-ți ofer şi ţie câteva din secretele vindecării după o 
despărțire dureroasă. 


5 paşi care-ţi vor reda pofta de viaţă pierdută 


odată cu marea despărţire 


Primul pas este să te ţii la distanţă de muzica pe care o 
ascultai împreună cu el şi să stai departe de locurile în care 
petreceați timp împreună, unul în braţele altuia. Ba mai 
mult, taie contactul cu anturajul de cupluri care îţi vor aduce 
aminte în fiecare secundă de el și de greșelile comise în 
relație, sau şi mai rău, de momentele frumoase petrecute 
împreună, la mare şi la munte. 

Pasul doi este să-ți îngropi telefonul dacă-ţi trece prin 
cap să ieşi la un drink cu fetele. Asigură-te că n-ai cum să te 
faci de râs dacă te îmbeţi şi-l suni compulsiv astfel încât să-i 
confirmi că a procedat excelent să deschidă uşa dormitorului 
şi să nu se mai întoarcă niciodată în patul conjugal. 

Pasul trei este unul care te ajută să vezi că viața merită 
trăită. leşi în oraș forțat şi de dată asta cu oameni noi, pe 
care i-ai întâlnit pe o rețea de socializare, gen facebook, că 
doar la asta ne folosește. Acceptă invitația unui coleg de 
serviciu, a unui bărbat de pe stradă. Fă ceva ce n-ai mai făcut 
până acum, îndrăzneşte să priveşti oameni noi în ochi. 

Pasul patru te pregăteşte de o nouă etapă în care o iei 
de la capăt într-un nou trup, cu o nouă atitudine şi gânduri 
curate. Înscrie-te la o sală de sport şi du-te de patru ori pe 
săptămână să te antrenezi ca un sportiv de performanţă. 

Citește cărți motivaţionale şi inspiraţionale, uită-te la 
comedii, fă meditaţie și dacă încă simți că gândurile tale 
aleargă tot după el, du-te la un terapeut care te va ajuta să 
închei travaliul doliului cât mai repede și mai eficient. Dacă 
nici aşa nu te descurci, scrie-mi! 

Şi pasul cinci e cam îndrăzneţ însă te şi scoate la o 
cafea cu un alt bărbat (fără să faci sex), doar să auzi cât de 
bine arăţi, ce deşteaptă eşti, ce dorită eşti de alți bărbaţi. De 


asta ai nevoie ca să-ți recapeţi stima de sine ce ţi-a fost 
distrusă în clipa în care el a ales un alt drum. Te vei reface 
repede dacă respecţi aceste reguli de aur. 

Cum să treci rapid peste-o despărțire este o întrebare 
care bântuie mintea fiecărei femei inteligente care ştie că ea 
trebuie să inițieze despărțirea dacă partenerul nu răspunde 
eforturilor pe care tu le depui zilnic în relaţie. Și asta se 
poate verifica printr-un scurt sondaj ce ţi-l pun la îndemână 
chiar aici. 

Eşti mai mult părinte decât partener? 

Faci mai multe pentru partenerul tău decât face el 
însuși? 

Nimic din ceea ce inițiază partenerul tău nu duce la 
bun sfârşit? 

Consideră societatea, situația economică, părinţii sau 
că tu eşti vinovată de eşecul lui personal? 

Îşi anesteziază realitatea cu alcool, tutun, mâncare în 
exces, locuri pe internet? 

Este incapabil să recunoască că are o dependenţă care 
îi sabotează procesul de schimbare? 

Vă certați adesea din cauza viciilor sale? 

Nu suportă suferința și îndoielile tale? 

Are conflicte cu persoanele din anturajul său care-i 
contestă credinţele? 

N-a ştiut niciodată să-şi păstreze un loc de muncă? 

Este în război cu foştii prieteni şi membri ai familiei? 

Și-a pierdut toţi prietenii intimi? 

Este frustrat din cauză că n-are o viziune a viitorului 
său? 

Relaţia cu propriul copil este inexistentă? 

Relaţiile lui anterioare s-au încheiat fără să fie 
lămurite? 


Îți promite că o să se schimbe, însă nu face nimic în 
privinţa asta? 

Încearcă să câştige timp prin promisiuni și cuceriri 
sentimentale şi materiale? 

Schimbările lui nu durează mai mult de-o săptămână, 
lună? 

Prin manipulările și promisiunile repetate te face pe 
tine să te schimbi? 

Îţi sugerează să faci terapie și să-ți tratezi tensiunile 
interioare? 

Îți spune că nu ești niciodată mulțumită de nimic din 
viața voastră? 

Te impresionează prin mărturiile celor din jur care vă 
admiră necontenit? 

Ai ajuns deja să crezi că tu eşti problema? înseamnă că 
pot să-ți dau dezlegare pentru despărțire. Dacă partenerul 
tău corespunde profilului de mai sus, şterge-ţi lacrimile, 
scutură-te de sentimentele de vinovăţie și încheie relația ce 
te ucide lent. 

Fericirea nu este permanentă. Dorinţa nu e 
permanentă. lubirea se reinventează mereu și când ne-am 
consumat energia în loc să ne-o amplificăm e timpul să 
zburăm mai departe în viață. 

Experienţa relaţiilor m-a învăţat că există un început, o 
desfăşurare şi-o încheiere. Și cu cât suntem mai conștienți de 
aceste realități amoroase acceptăm și despărțirea mai uşor. 

Fii atentă să nu ajungi să suferi după un bărbat pe care 
nu-l iubești. Mie mi s-a întâmplat să ignor semne evidente 
care ne despărțeau și să intru conștientă de aceste diferenţe 
în relație. Nu te amăgi că omul se va schimba în bine peste 
un timp de iubire şi pasiune dacă prezintă următoarele 
simptome evidente. 


6 semnale evidente care nu trebuie ignorate dacă 
nu vrei să suferi în relaţie 


(1) Căsătorit, workaholic, eşecuri amoroase pe bandă? 

Nu ești Maica Tereza! Rupe relația dacă celălalt nu-ți 
îndeplineşte nevoile de iubire sănătoasă. Nu te hrăni cu 
suferinţe şi lipsuri. O relație are menirea să te facă mai bună 
şi mai pozitivă. Dacă bărbatul pe care îl iubeşti și l-ai ales de 
soţ se luptă cu niște dependențe puternice și cronice mai 
bine îl laşi să-și trăiască marea iubire: alcoolul, drogul, 
jocurile online sau de noroc. 


(2) Aveţi doar o compatibilitate sexuală extraordinară? 

Rupe relaţia dacă nu exista compatibilitate pe toate 
nivelurile (iubire, comunicare, căldură umană, înţelegere, 
împărțire, complicitate, libertate). Sexul se consumă şi luna 
de miere se încheie până în doi ani de zile. Sexul nu creşte 
copii şi nici nu plăteşte rate ipotecare. 

Când îți dai seama că magia s-a consumat şi nu există 
nicio altă compatibilitate, e timpul să stai serios de vorbă cu 
felul tău iresponsabil de-a alege o relaţie. Criteriile de 
selecție a partenerului trebuie să conțină mai multe afinități 
decât compatibilitatea sexuală. 

(3) L-ai prins de nenumărate ori în braţele altei femei 
(online și offline)? 

Rupe relația dacă partenerul suferă de infidelitate 
cronică şi nu se angajează emoţional și responsabil în relația 
cu tine. Verifică ce înseamnă relația pentru partener înainte 
de-a iniția o relație sexuală și romantică cu acesta. S-ar putea 
ca el să nu știe că o relaţie înseamnă implicare şi dăruire 
emoțională, stabilitate, intimitate şi fidelitate. Nu te grăbi să 


faci casă cu un om pe care încă nu-l cunoşti. Nu ajunge să fie 
bine îmbrăcat și manierat. 

(4) lubitul tău nu face nimic să se întrețină? 

Rupe relația dacă partenerul trăieşte ca un parazit, pe 
spatele părinţilor sau pe spatele tău. El nu va dobândi bani, 
prestigiu social, putere și notorietate peste noapte. Dacă nu 
prezintă de la începutul relației aceste semnale va fi foarte 
greu să întreții un copil-bărbat care refuză să se maturizeze 
şi responsabilizeze. Priveşte puţin la felul lui de-a fi înainte 
de a-i spune „da' și-a porni într-o călătorie lungă și agitată în 
viaţă. 

(5) Partenerul tău te jignește verbal şi fizic? 

Părăseşte cuplul care nu este decât un câmp de luptă 
plin de ură şi insulte. Nimeni nu se schimbă pentru nimeni și 
dacă el te tratează mai des cu insulte decât cu cuvinte blânde 
e destul de limpede cum va arăta viaţa ta peste câţiva ani de 
conviețuit împreună. 

(6) Ai un partener extrem de gelos care te manipulează 
şi te ameninţă? 

Rupe relația dacă există manipulare (gelozie, 
slăbiciune, putere, servitudine, vinovăţie, ameninţare, 
amabilitate mascată). Gelosul se teme de propria-i 
infidelitate. Să nu uiţi treaba asta! Cine este obsedat că 
celălalt îl înșală este el incapabil să fie fidel și matur 
emoțional. 

Relaţiile de cuplu ori te cresc, ori te sărăcesc. Şi cred că 
ştii care-i direcția evolutivă. Corect? 

Relaţiile sunt o invitaţie la evoluţie, la maturizare și 
creştere spirituală. De ce am refuza despărțirea care ne 
anunţă că o nouă lecţie de viață ne aşteaptă s-o trăim? 

Hai să ne îmbrăţișăm şi să ne luăm rămas bun și să 
rămânem curioși la ce ne pregătește viața şi sigur cadoul pe 


care ni-l face este un nou partener, mai bun, mai frumos, mai 
spiritual. Asta dacă ne-am învăţat lecţia în cuplu şi-am 
acceptat despărțirea cu maturitate şi detaşare emoțională. 

Cei care nu și-au învăţat lecţia, sunt precum copiii care 
ţipă după mamele lor când sunt lăsaţi la grădiniţă. Le este 
teamă că pierd iubirea şi ei nu ştiu cum să se iubească în 
lipsa obiectului iubirii care este mama, în cazul copilului, și 
iubita în cazul bărbatului-copil. Femeia și bărbatul nu mai 
este în pântecul mamei, relația fuzională cu mama trebuie să 
înceteze, nu mai ești copil, trezeşte-te! 

Renunţă la teama că vei fi abandonată, părăsită, 
descalificată în favoarea altcuiva. Suntem paralizați de 
această comparaţie negativă, că un altul mai bun ne va fura 
partenerul și de aici se nasc o grămadă de comportamente 
disperate şi umilitoare care ne îndepărtează de marea iubire 
și călătorie a sufletului tău. 

Preferăm să ne irosim în braţele bărbatului nepotrivit 
decât să zburăm spre un partener care ne poate face să 
trăim raiul pe pământ. Teama ucide unicitatea și noutatea. 
Eşti sigură că doar atâta meriți? 

Pretindem de la partener ceea ce noi înşine nu ne 
oferim şi anume: îl invităm, rugăm și în final îi cerșşim să ne 
iubească fiindcă noi nu ştim să ne iubim. Obstacolul în calea 
iubirii şi-a evoluţiei eşti chiar tu dacă te agăţi de gâtul și 
piciorul partenerului care te folosește ca pe-o mamă sau 
asistentă medicală. 

Dacă te iubeşti o să ştii ce să faci ca să te eliberezi de 
suferința ce-o trăieşti alături de un partener imatur 
emoțional care te amăgește ca să-l mai ţii puţin la pieptul tău 
de mamă bună. 


Lecţiile despărțirii suferite de Novacovici după ce 


iubita l-a părăsit 


Prima săptămână a fost grozavă, a doua a început să se 
transforme într-o dramă și-o disperare care s-a 
metamorfozat în faza de negare (prima etapă a despărțirii) 
în care te gândeşti că totul e o glumă proastă. 

Și după șapte zile de sală, scris, citit, viaţă normală, a 
intrat cu pași grăbiţi în a doua fază a despărțirii, etapa furiei, 
în care s-a comportat precum tatăl său când se certa cu 
mama. Şi această imagine l-a înspăimântat. Atenţie la 
modelul tău parental. 

Psihologii spun că vindecarea după o despărțire 
durează până la şase luni, el s-a vindecat în trei luni şi avem 
mărturiile unor oameni care s-au vindecat în trei zile. 

Depinde de tine! 

Despărțirea este o ocazie extraordinară de 
autocunoaștere şi am înţeles că înainte de relație eram un 
om fericit, bucuros, activ, viu şi asta m-a ajutat să înţeleg că 
toate calitățile umane sunt în mine, nu în partenerul care a 
plecat din relație. 

Abundenţa, iubirea, talentul se găseşte în lumea de 
afară. Doar e nevoie să ieşi din casă ca să guşti din bogăţia 
Universului. Dar dacă decizi să rămâi în casă și să plângi în 
pernă îți vei aminti doar de scenariile trăite alături de 
partener şi recuperarea va fi mult mai nasoală. 

Dacă şi reușeşti să te porți civilizat cu fostul partener, 
să te înţelegi cu el, chiar să-i înţelegi motivele pentru care a 
ieşit din relaţie şi să i le respecţi, înseamnă că nivelul tău 
spiritual este înalt şi ești foarte inteligent emoțional, ceea ce 
te ajută să rămâi prieten cu fostul iubit. 


Fazele doliului ce urmează după o ruptură 


temporară sau despărţire definitivă 


(1) Negarea sau refuzarea realităţii 

Procesul durează luni chiar și ani. „Nu-i adevărat. 
Glumeşti. N-ai dreptul să mă abandonezi”. Asta-i faza în care 
nu-ți vine să crezi ca omul care ţi-a pus lumea la picioare se 
pregăteşte să te părăsească pentru o altă femeie. 

Realitatea pierderii se instalează. Urmează momente 
de paralizie, de pierdere a echilibrului, a sensului în viață. 
„Eu ce mă fac fără tine? Cum mai trăiesc?” 

Încetează să te lupţi cu negarea şi acceptă că relaţiile 
au un sfârşit şi fiecare are dreptul să plece oricând, chiar și 
fără să-ţi ofere vreo explicaţie. Doare dar trece. 


(2) Furia şi vinovăția 

Omul care părăsește și care-i părăsit traversează o 
perioadă de revoltă, furie, ameninţări și pică la fel de ușor în 
cealaltă extremă (exprimă iubirea şi consideraţia dorindu-și 
din nou relaţia cu partenerul). 

Se simte vinovată c-a greşit, că l-a îndepărtat, că l-a 
pierdut. Se poate ajunge până la șantaj, crimă, tentative de 
suicid. Ai mai citit şi tu prin ziare despre dramele ce se nasc 
în urma imposibilității de-a accepta că partenerul s-a decis 
să facă altceva cu viaţa şi mai ales alături de altcineva. 


(3) Depresia 

Omul rănit simte disperare, anxietate, angoasă şi o 
mare tristețe. Plânge în singurătate, își pierde apetitul, îi 
scade libidoul, suferă insomnii, are dificultăți de 
concentrare, o atitudine morocănoasă, îi scade randamentul 
la muncă şi visează cu ochii deschiși. 

Stima de sine şi încrederea în propria persoană 


primesc o lovitură dureroasă. 

Relaţiile sociale sunt afectate inevitabil. Energia îi este 
devorată şi starea depresivă cu greu este îndepărtată fără 
susținere şi ajutor specializat. Recunoașşte că și o femeie 
puternică ca tine se poate simți copleșită de durere și 
ajutorul specializat poate fi o poartă de ieşire din această 
depresie care îți anulează orice alt motiv de continuare a 
vieţii. 


(4) Acceptarea 

E mai uşoară dacă noi am inițiat despărțirea, în schimb 
dacă te afli în barca abandonaţilor va fi cumplit de greu să te 
refaci mai ales dacă eşti dependentă afectiv și asta fiindcă 
respectul pentru propria persoană se bazează pe privirea şi 
iubirea celuilalt. 

„Într-o zi se va întoarce la mine” spun aproape toate 
femeile care au trăit abandonul. 

Este o iluzie pozitivă care nu face bine, el fiind deja 
însurat şi cu doi copii. Unele persoane își revin rapid după o 
dezamăgire amoroasă (profită rapid de libertatea regăsită) 
şi altele sunt destul de nebune pentru a prefera suferința vie 
prin fiecare aducere aminte și contemplare la iubirea avută 
şi apusă. 

Simptome fizice: 

senzaţia de pierdere a echilibrului, crampe intestinale, 
greață și diaree, dureri de cap și spate dureri musculare, 
indigestii, insomnii, oboseală intensă, pierdere în greutate, 
pierderea libidoului, pierderea, apetitului, agitație, 
hipertensiune, tulburări cardiac 

Simptome psihologice, anxietate, tristețe, angoasă, 
supărare, furie depresie, decompensare, descurajare 
închidere în sine, asociabilitate, reacții paranoice pierderea 


stimei de sine, pierderea încrederii în sine devalorizare, 
nostalgie, idei obsedante, mutism sau volubilitate, tulburări 
de comportament comportamente riscante, proteste, 
dificultăți de atenţie şi de concentrare, 

cugetări intense, sinucidere precedată sau nu de crimă 

Doliul devine o ocazie de-o nouă viață pentru o femeie 
matură și responsabilă. 

Descoperă comoara din fiecare criză dacă vrei să-ți 
desăvârşeşti potenţialul uman. 

Cum să-ți umpli rapid rezervorul de iubire care tocmai 

când v-aţi despărțit? 

Există mai multe rezervoare care îţi încarcă rezervorul 

iubirii (muzică, dans, natură, relaţiile cu prietenii etc.) 


Trăieşte-le în fiecare clipă în care te simți 
deznădăjduită și pierdută. Muzica pentru mine este o formă 
de terapie, la fel și ieșirile în natură îmi umplu sufletul de 
iubire necondiționată. Natura oferă fără pretenţii frumuseţe, 
iubire, căldură, sens şi inspiraţie. Omul pune condiţii, 
șantajează, manipulează, ameninţă aşa cum ai descoperit și 
tu până acum. leși pe stradă, priveşte oamenii, fără să le 
lipeşti etichete pe frunte, „fericiți”, „nefericiţi”, „singuri” sau 
„în cuplu”. Bucură-te că eşti vie şi tânără, că poți vedea 
frumusețea oamenilor şi a lumii, alții îşi imaginează cum 
arată soarele, viața, bărbatul, hainele ce le poartă. Fii 
recunoscătoare că ai două mâini și două picioare, că nu 
suferi de nicio boală incurabilă. Priveşte la cei care o duc rău, 
la cei orbi, la cei handicapaţi şi fără adăpost. Oare merită să 
renunțţi la bucuriile vieţii doar fiindcă relaţia ta s-a încheiat? 
înțelege că în curând va începe altă relaţie, la fel de frumoasă 
și dacă-mi permiţi, mai frumoasă și mai conștientă, deoarece 
nu trecem prin viață fără să se lipsească ceva de noi. 


Evoluăm permanent şi data viitoare vom şti să alegem mai 
bine. Mie așa mi s-a întâmplat de fiecare dată când am plecat 
mai departe. Descoperă singură ce-ţi umple rezervoarele de 
energie. Cum să te recuperezi după o despărțire? 


Abordarea  alcoolicilor anonimi: strategii de 
supravieţuire și vindecare rapidă 


(1) Dacă nu vrei să aluneci, nu frecventa locuri 
alunecoase: stai la distanță de locurile unde ieșeaţi (parc, 
cafenele, restaurante, cluburi). 

Dă împrumut toată muzica ce-o ascultai împreună cu 
partenerul tău şi ia alta la schimb. Evită persoanele cu care 
făceați echipă, anunţă-i că eşti plecat într-o vacanţă. 

(2) Prima băutură îmbată 

Dacă ieşi în oraş lasă-ţi telefonul acasă sau mai bine 
încuie-l într-un seif la care n-ai acces şi asta fiindcă după 
prima băutură va urma a doua până ce te vei îmbăta. Şi aici 
intervine pericolul de a cădea în penibil sunând un partener 
care nu-ți răspunde, după care îi vei da un mesaj și de aici nu 
mai e mult până îţi va fi ruşine cu tine. 

Nu încerca niciodată s-o cauţi pe fosta iubită sau să-l 
cauţi pe fostul iubit după ce-ai dat pe gât prima băutură. 
Ne-am înțeles? Ţine-te departe de telefoane până te vindeci. 

(3) Evită invitaţiile la logodne şi nunţi 

Nu accepta nicio invitație la vreo nuntă în această 
perioadă fiindcă s-ar putea ca amintirile siropoase să ţi se 
reactiveze și vei fi tentat să-i dau un mesaj cu primul vostru 
sărut sau prima întâlnire sub clar de lună. Poţi să trimiţi 
cadoul /banii fără să participi, corect? 

(4) Construiește-ţi obiceiuri noi 

Zilnic fă lucrurile altfel decât le făceai până acum. Dacă 


dimineaţa fostul partener te aştepta cu cafea pregătită, tu 
acum pune-te să meditezi, să citeşti câteva pasaje 
motivaționale înainte de a te ridica din pat. Procedează la fel 
cu toate obiceiurile vechi, înlocuiește-le cu altele noi ca să te 
vindeci cât mai repede de suferinţă și amintiri. 

(5)  Cunoaşte oameni noi care îți livrează 
comportamente și atitudini noi 

Nu ai voie să ieşi cu gaşca veche care-ţi amintește ce 
pereche frumoasă formai cu fosta/fostul. Corect? Vrei să te 
vindeci cât mai repede? Urmează-mă în această operaţie fără 
anestezie. Ştiu ce vorbesc. Şi eu am trecut pe aici și 
alternativă unor oameni noi de descoperit te reface mai 
repede decât crezi. Nu ai cui să te plângi și n-ai niciun motiv 
să te mai vezi cu foştii prieteni care n-ar şti cu ce să te ajute 
ca să te vindeci mai repede. Trust me. 

(6) Dezvoltă-ţi talente noi 

Ce făceai foarte bine înainte de-a intra în relaţie? 
Dăruieşte lumii talentul tău unic, te vei simți importantă și 
vei fi aplaudată. Cântai la pian? Dansai? Pictai? Asta-i calea 
vindecării. 

(7) Plângi 

Plângi o săptămână, chiar două, cât ai nevoie, după 
care promite-ţi că îţi vei schimba starea sufletească într-una 
senină şi optimistă şi pentru asta îţi vei face un plan de viaţă 
nou, proaspăt care-ţi redă pofta de viață. Ce ai amânat să 
implementezi? Poate îți deschizi propria afacere sau începi 
să scrii pe un blog de dezvoltare personală dedicat femeii. 

(8) înscrie-te la un curs de dezvoltare personală îţi 
recomand să stai față în față cu tine și sentimentele tale 
reprimate. Vorbeşte despre experienţa trăită cu detaşare și 
înţelepciune. Înţelege că a fost o lecţie de viață care te-a lăsat 
mai bun decât te-a găsit şi împărtășește cu alți oameni 


lecţiile de viață învăţate. 

Autodezvăluirea într-un grup de oameni care simt şi 
gândesc ca tine te eliberează de traume. Încrede-te în ce-ţi 
spun şi vino la un Atelier de Stil ca să-ţi vindeci inima rănită. 

(9) Pleacă într-o vacanță 

Un loc cu soare te ajută să-ți încarci bateriile și să-ți 
împrospătezi memoria cu lucruri frumoase. Savurează noua 
viață! Gustă din experienţele ce ţi le oferă o vacanţă și 
întoarce-te de acolo motivată s-o iei de la capăt! 

(10) Apelează la un terapeut 

Du-te cu încredere la câteva şedinţe de terapie dacă 
simţi că travaliul doliului nu s-a încheiat încă. Vorbeşte cu 
îndrăzneală despre suferința ce-o traversezi cu un specialist. 

(11) Creşte-ți nivelul de dopamină cu o nouă iubire 

leşi la o cafea, un pahar de vin cu un bărbat ce te 
curtează (fără să faci sex). E cea mai bună strategie care-l 
scoate pe fostul iubit din inima ta! Permite-ți să simţi din 
nou. 

(12) Fă o listă cu defectele fostului partener 

Și dacă totuși simţi că fostul iubit încă locuieşte în 
mintea ta, te invit să faci o listă cu toate defectele lui. Și mai 
fă o altă listă cu toate momentele groaznice din relaţie. Cred 
că asta te va elibera definitiv... Ce zici? 

(13) Lipeşte listele pe frigider sau poart-o în poşetă 

Ca să-ți aduci aminte ce ai de făcut de azi înainte 
lipeşte lista cu defectele partenerului la vedere, acolo unde 
știi că dai cu privirea de ea de cât mai multe ori pe zi. 

Această strategie provoacă creierul să producă toxine 
(amintiri dureroase) mai degrabă decât dopamina (evocarea 
amintirilor de iubire). Înţelegi de ce e o strategie inteligentă? 

În încheiere, îți sugerez să te foloseşti de faza 
depresivă a doliului ca să-ţi reevaluezi criteriile de selecție a 


partenerului. Cum o să-ţi alegi partenerul de acum încolo? 

Pe baza experienţei dobândite în fostele relații sau vei 
continua să trăieşti într-o lume a fanteziei? întoarce-te în 
urmă la ce-ai suferit și la paginile anterioare care descriu 
coşmarul ce-l traversează o femeie înșelată, părăsită și 
abandonată de bărbatul „vieţii ei”. 

Cea mai bună strategie pentru a-ți găsi un partener 
potrivit este să fii fericită singură. 

Nu mai trăi viața privind în oglinda retrovizoare. 
Priveşte în parbriz dacă vrei să ajungi la destinaţie şi nu în 
oglinda retrovizoare dacă nu vrei să dai în stâlp. 

Poți să priveşti din când în când în oglinda 
retrovizoare, dar ca să vezi cât de mult te-ai îndepărtat de 
fostul partener, de suferinţe, dependențe, alegeri proaste și 
de văicăreli. 

Meriţi tot ce-i mai bun și frumos în viața asta şi 
puterea stă doar în mâinile tale! 


CAPITOLUL XV 
CASĂ, CĂMIN, COPIL, FAMILIE 


Eu pot să-ți spun câte ceva despre experiența mea 
personală şi tu vei alege citatul lui Papp sau al lui 
Rouchefoucauld... ce-mi place să mă duelez cu nume atât de 
mari! 

Am pregătit pentru tine câteva dezvăluiri importante, 
înainte şi după căsătoria mea. Sper să le primeşti cu 
deschiderea şi sinceritatea cu care au fost scrise pentru tine. 

Iubirea din comerț nu este pentru mine. Chiar dacă am 
fost partizană a iubirii-comerț mult timp. M-am tăvălit prin 
blănuri şi bijuterii după ce am semnat contracte de fidelitate 
cu grozavii mei iubiți de-o noapte. Exagerez puţin dar nu 
sunt departe de realitate... poate romanța noastră dura 
câteva luni cu iubire cumpărată de la cele mai scumpe 
bijuterii și case de modă. 

Simt nevoia să-ţi spun câte ceva despre felurile de a 
iubi un bărbat și viața din noi ce le-am descoperit în timpul 
în care rămâneam să mă acopăr cu cadourile scumpe și 
strălucitoare. Se poartă și azi iubirea-comerţ, e răspândită și 
încă practicată. 

O caracteristică a bărbaţilor generoşi de luat în seamă 
este lipsa timpului. Ceea ce poate fi chiar o binecuvântare 
dacă ai un cerc social bogat și-un suflet sărac. 

Pe mine nu prea m-a deranjat că bărbaţii mei erau 
plecaţi în interes de afaceri sau pe la soţii pe-acasă. Nu 
sufeream, aveam ce face şi atracţia noului îmi umplea golul 
din suflet. 

Eu, fetiţa răsfăţată de bărbaţi și niciodată de părinți, 
am crescut cu ideea greşită că iubirea e scumpă și se plătește 
în poşete şi diamante. Și de aici am dezvoltat o serie de 


credințe cum că, iubirea trece prin buzunarul unui bărbat, 
iubirea nu ţine de foame, iubirea plătește impozit, și aşa mai 
departe. N-am glumit niciodată cu aceste cuvinte şi am iubit 
cu pasiune de fiecare dată când conturile îmi erau umplute. 

Ţi-ai făcut deja o părere proastă despre mine? Te rog, 
nu te opri din citit, mai urmează dezvăluiri picante înainte 
de căsătoria din iubire ce va avea loc mâine... 

Da! Pe această cale, obișnuită și familiară amândurora, 
te anunț că mă mărit din iubire. Fără diamante și poşete 
scumpe. lubirea noastră este bogată în suflet și săracă în 
cifre... încă. 

lubirea-interes nu m-a cerut de nevastă. Îţi vine să 
crezi? Am rămas săracă în haine și poşete scumpe și m-am 
îmbogăţit în suflet. Nu ştiu cine a regizat acest eveniment în 
viața mea... Cum am ajuns chiar eu să iubesc fără certificate 
de garanţie? 

Sper că o să te lămuresc până la sfârșitul acestui 
capitol din viața mea și asta fiindcă îmi doresc să-ți vorbesc 
şi după căsătorie despre iubirea împlinită și fericită ce-o 
trăiesc şi la care veghez în fiecare dimineaţă și seară. Ea 
creşte dar poate să şi moară dacă n-am grijă de ea. Cineva 
zicea că iubirea e veșnică atâta timp cât durează. Și veşnicia 
depinde de noi. 


Înainte şi după căsătorie 

Ceea ce mă doare cel mai tare când privesc în urma 
mea este că am pierdut atâţia ani de tinereţe și frumuseţe în 
braţele unor iluzii și a unor bărbaţi care n-aveau nevoie de 
mine și de sufletul meu bolnav. Da, m-am îmbolnăvit de mică 
şi-am suferit de mare. 

Boala mea a fost ca o tumoare care s-a instalat în inimă 
şi în timp s-a răspândit în trup, minte şi în jurul meu. l-am 


îmbolnăvit şi pe cei dragi. Aşa se întâmplă când porți cu tine 
boala trecutului tău, a unei copilării triste și nefericite. Așa 
îmi aduc aminte despre mine. 

Cu tristeţe și cu lacrimi în ochi îţi spun că am fost un 
copil tare nefericit, trist şi tăcut. N-am amintiri cu mine și 
despre mine râzând, fiind mândră sau încrezătoare în mine 
și viață. M-am temut mereu. De nou, de întuneric, de apă, de 
orice și în special de iubire. 

lubirea primită de la mama m-a înspăimântat și 
iubirea primită de la tata m-a anesteziat. Am trăit o iubire 
nefericită în familia mea şi am purtat-o cu mine și după mine 
ca pe un bagaj cu lucruri nefolositoare, fără să ştiu că acest 
balast avea să-mi saboteze șansa la fericire, la împlinire 
alături de-un bărbat. Chiar dacă mai nimeream în braţele 
unui bărbat care avea o inimă curată şi deschisă, în scurt 
timp îl făceam să renunţe la sinceritatea şi deschiderea 
emoţională cu care a crescut și să îmbrace zdrenţele mele, 
prăfuite, groteşti. 

E groaznic să nu știi cum arată iubirea, ce muzică 
interpretează ea, cum se instalează mirosul iubirii în casă 
şi-n inimă. Nu e ușor să te uiţi în fiecare dimineaţă în oglindă 
şi să te minţi că îţi place ce vezi. 

E foarte greu. Atât de greu încât ajungi să schimbi 
multe oglinzi și case... şi această metaforă atât de frumoasă a 
devenit realitate în scurt timp. Şi am ajuns să-mi mut casa o 
dată la doi ani... sfârşesc mereu prin a refuza să mai privesc 
în oglinzile crăpate și prăfuite ce reflect, în final, aceeași 
privire tristă, furioasă şi înspăimântată. Ăsta e momentul 
care anunţă schimbarea, noul şi relația. Când nu-ți place ce 
vezi în oglindă, nu-ţi place nici ce ai lângă tine, în tine, pe 
tine. 

Ăsta-i monstrul care stăpâneşte totul. Lipsa iubirii de 


sine îți răpește şansa la iubire. 

Și tare cred că asta li se întâmplă deseori copiilor care 
nu au trăit experiența căminului la timp. Se zice că există un 
timp pentru toate. Dar din păcate nu există călătorii în 
trecut... 

Nu putem schimba trecutul. Nu ne putem întoarce la 
vârsta de patru ani și să ne agățăm de piciorul tatălui sau să 
ne cuibărim la sânul mamei. Sau să-i rugăm să ne servească 
iubire la cină, nu prăjituri şi jucării. Mie mi-ar plăcea să mă 
întorc acolo unde am suferit. 

Dar aş face-o doar ca s-o iau pe un alt drum, nicidecum 
să le reproşez ceva părinţilor mei. Dragii de ei, au făcut ce-au 
ştiut mai bine. Nimeni nu s-ar fi descurcat mai bine ca ei, nici 
măcar eu. E tare greu să fii părinte. Şi e tare dureros să-ți 
vezi copilul la maturitate nefericit. Văd asta de fiecare dată 
când mama mă priveşte în ochi. Şi ea ar vrea să dea timpul 
înapoi şi să mă ia în braţe cu iubire. Ar da totul pentru un alt 
început... şi eu la fel. 

Acum câteva zile am vorbit cu mama mea, care e la 
mare distanță de mine şi mi-a zis la un moment dat, „draga 
mea, sper din tot sufletul să reuşești fiindcă ai trecut prin 
prea multe”. Cred că a fost prima oară când m-a atins ce-a 
spus și am simţit cum suferă în tăcere. Aceste vorbe de 
mamă chiar au fost ca o călătorie în timp, în trecut... 

Simt că, pe zi ce trece, devin tot mai întreagă, şi aceste 
călătorii în timp, prin vorbe, îmbrăţișări și priviri îmi 
vindecă inima de copil rănită. Rănile chiar se vindecă. Toate! 

Asta e o veste grozavă, draga mea. Și tu îți poți ierta 
părinții. Şi tu poți să-ți vindeci inima. 

Poţi chiar de azi, alături de mine să pășeşti pe un nou 
drum, să deschizi un nou capitol şi să arzi paginile unui 
trecut dureros deschizându-ţi inima spre o lume nouă. Ce 


zici de invitația mea? Am construit acest blog pentru femeia 
care merită. La vremea când m-am apucat de scris nu ştiam 
ce ascundea acest slogan sau ce avea să se întâmple în viaţa 
mea și a ta. Nu ştiam în ce mă bag. 

Sunt momente în viață când noi suntem spectatori în 
propria existență şi altcineva ne regizează viața. Cineva 
foarte generos ne invită la dans şi noi învăţăm pașii atunci, 
pe scenă, în fața mulțimii care ne aplaudă. Coregrafia vieţii 
şi-a iubirii e fabuloasă. Merită să trăieşti doar pentru a te 
uita în urmă și aplauda... 

Și eu, şi tu am făcut cele mai bune alegeri până acum. 
Nu merită să fii furioasă pe tine. 

Chiar dacă ţi s-ar da şansa unei alte vieţi, crede-mă că 
n-ai şterge niciun eveniment, nicio persoană de pe lista vieţii 
tale. Avem atâta înțelepciune în noi încât am lua-o de la 
capăt, pe același drum, de fiecare dată. De câte ori s-ar putea. 
Viaţa merită trăită mereu şi mereu. Tu meriţi tot ce-i mai 
bun și prezentul tău merită onorat. Te rog să nu mai priveşti 
în trecut. Eşti aici acum, în prezent și tot ce ai de făcut este să 
fii conştientă de ce simţi. E tot ce ai. Viitorul nu există. 
Trecutul s-a consumat. 

Aceste experiențe nu-mi sunt străine, eu am fost 
pentru prea mult timp propriul meu dușman. Am avut inima 
plină de judecată, critică, ură, culpabilitate, furie. Nu mi-am 
dat voie să iubesc. Pentru că atunci când am făcut-o cu 
puritate, viața mi-a arătat c-am iubit cu naivitate. Dar ce 
poate fi rău în onestitate și puritate? Din păcate, am ascultat 
de glasul unei societăți bolnave care promovează modele 
feminine dezbrăcate și împopoţonate cu farduri și diamante. 
Aici e păcatul. Nu în noi, copii eterni. Dar, aşa cum am zis, am 
făcut ce-am ştiut mai bine la acel moment. 

Eu am ales de prea multe ori un drum care n-are o 


inimă. Eu am preferat mirosul parfumurilor în locul iubirii. 
Eu am ales ținute de firmă şi destinaţii luxuriante. Și tot eu, 
ajunsă la destinaţia aleasă, am plâns după mirosul unei 
iubiri profunde şi împlinite. 

Mirosul iubirii era prea tare pentru mine atunci. Și 
astăzi mai încearcă să mă alunge dar mă ţin cu dinţii de ea și 
mi-am jurat să nu-i mai dau drumul. Nu-mi mai permit să mă 
joc. 

Viaţa m-a invitat la dans acum, iubirea mi-a făcut o 
ofertă de nerefuzat și eu am zis „da”. Am acceptat să dansez 
la nunta mea împreună cu un suflet curat şi nobil. Am dansat 
la multe nunți şi am râs de multe neveste și le-am invidiat pe 
cele care dormeau cu iubiții mei în pat. Şi nu credeam 
vreodată că o să ocup acest post. Poate fiindcă era mereu 
ocupat? 

Alegeam inconştient acei bărbaţi care îmi întăreau şi 
confirmau profeția cum că nu există iubire, relaţii împlinite, 
o poveste sinceră între doi oameni. Și aici, încă o dată pot 
ridica degetul spre mass-media care are grijă să ne livreze la 
prânz şi la cină toate rahaturile, divorțurile și crimele comise 
în numele iubirii. De unde să știu eu că se poate trăi frumos 
în doi? 

Eu am crescut alături de-o mamă singură. Şi-am aflat 
că femeia care mi-a dat viaţă a fost chinuită de cei mai 
importanţi bărbaţi din viața ei. Și ea, și eu, am învăţat să 
urâm bărbații. Și cu vocaţia nefericirii conjugale în sânge 
cum crezi c-ai putea să trăieşti o relaţie împlinită şi fericită? 
Te mai întrebi de ce încă n-ai experimentat iubirea profundă 
și curată? 

Sper că pot să-ţi răspund eu la durerile sufletului tău și 
dacă îmi permiţi, o să încerc să te ajut să te întorci în trecut 
şi să-ți vindeci inima rănită. Eu tare aș vrea să-ţi fiu ghid în 


această călătorie. Asta e misiune mea. Să mă vindec prin 
cuvinte, prin tine, suflet perfect, care m-ai ascultat și 
îmbrățișat cu toată sinceritatea şi iubirea. Eu acum, îţi 
promit, că te voi ţine de mână până ce vei putea dansa la 
nunta ta și după... mereu, asta e vocaţia mea. 

Astăzi sunt foarte fericită şi asta fiindcă am învăţat 
să-mi deschid inima în faţa iubirii. 

lubirea vindecă şi eliberează. Pe mine m-a dezlegat 
de-un trecut dureros și m-a pus pe un drum frumos. Eu am 
misiunea asta acum şi te voi conduce pe drumul împlinirii 
şi-al fericirii. 

Îmi pare rău că n-am avut aceasta revelație mai 
devreme, îmi pare rău că n-am fost alături de tine când aveai 
nevoie, îmi pare rău că n-am fost ghidul care-ţi luminează 
calea, îmi pare rău că nu ţi-am vorbit cu inima deschisă mai 
devreme, îmi pare rău și te rog să mă ierți că n-am scris 
această carte mai devreme, dar aşa cum noi, doar timpul 
este unicul magician în lume şi sper ca miracolele să se 
întâmple curând în viața ta şi a mea și să ne putem bucura 
una de cealaltă în continuare, pentru mult timp, atât cât ne-a 
rămas să trăim. 

Urmează să-ți prezint viața mea şi ce-am învăţat din 
ea. Cum am învăţat să folosesc dramele ca pe o oportunitate 
de creştere şi dezvoltare personală. Şi la fel, viziunea despre 
iubire, și relaţie, şi căsătorie. Am multe în minte şi în suflet 
care de abia așteaptă să ajungă la tine. 

Aceste rânduri fac parte din sufletul meu rănit şi 
vindecat și le-am postat pe www.stilultau.com/blog cu o zi 
înainte de căsătoria mea în fața sufletelor dragi mie. 

Acum ţi le dăruiesc ţie şi sper să îţi aducă aminte că 
orice inimă rănită se vindecă cu iubire și credinţă. O iubire 
adevărată transformă o fetiță speriată într-o femeie 


profundă. 

Meriţi o viaţă, o casă, un suflet frumos care să poarte 
numele de soț şi un copil care să reflecte divinul din tine 
chiar dacă eşti acum singură, părăsită, divorțată sau înșelată. 

Toţi suferim de dorinţa chinuitoare de-a fi iubite aşa 
cum suntem. Şi suferim deoarece suntem mereu iubite pe 
jumătate. Se găseşte câte-un Făt-Frumos să renunţe la o 
parte importantă din noi pentru că se gândește că nu-l 
completează perfect. El greșeşte. Tu suferi. La fel ai păţit și 
când erai micuță. N-ai fost iubită pe de-a întregul. Doar când 
ai luat nota 10 la școală şi ai respectat normele sociale ai fost 
iubită şi recompensată. În rest, ai fost acuzată că nu te-ai 
ridicat la nivelul așteptărilor părinţilor şi profesorilor tăi. Și 
mai târziu a iubiţilor tăi. 

Din toate aceste întâlniri predestinate ai învăţat un 
lucru deosebit de greşit în viaţă: „Nu sunt demnă de iubire! 
Nu merit iubirea nimănui dacă sunt imperfectă!” 

Toţi suntem flămânzi de atenţie și apreciere și ne 
aşezăm în acele situaţii şi lângă acele persoane care ne 
permit să ne simțim „cineva'. Nevoia de-a fi important este o 
nevoie fundamentală a condiției umane. N-am putea trăi fără 
să fim băgațţi în seamă, fără să ne fie recunoscute meritele și 
fără să fim iubiţi de cei pe care îi iubim. 


Cum să ai o casă frumoasă, un înger de copil, un soţ 
grozav chiar dacă provii dintr-o familie destrămată 


Până nu demult aveam alergie la căsătorie, la legături 
forțate de societate să păşească în această instituție impusă 
de vocile celor care știu mai bine cum se trăieşte viaţa. 

Mă înfuriam instant când auzeam discuţii răsuflate de 
grija şi ghidare morală şi spirituală. 


Se mai găsea câte-o cunoştinţă să-mi zică „o să te saturi 
de stilul tău de viaţă și-o să cauţi și tu să faci un copil, să te 
aşezi la casa ta, aşa cum e și normal”. 

Ai zis ceva de STILUL MEU? De normalitate? Ordinea 
firească a lucrurilor? 

Și am mers mai departe pe drumul meu, în stilul meu, 
fără să iau în seamă alternative la viața mea. Gândeam că 
aceşti oameni sunt tare nesăbuiţi, să te joci cu sfaturile fără 
să ştii ce nevoi are omul din fața ta, mi se pare o mare 
aroganță „ştim noi mai bine decât tine”. 

Ce caută aceşti oameni de fapt? Unii caută intimitate, 
alții doar sex, unii îndrăgosteală și alții siguranţă. Şi în final 
fiecare ajunge să caute ce caută și primul și ultimul după ce 
obține ceea ce caută în prima fază. Ne dăm seama repede că 
nu ne ajunge ce ne-am dorit. Vrem mai multă iubire, 
stabilitate, pasiune, mister, fidelitate, sex, respect, atingeri. 

Atingerile sunt tămăduitoare şi de curând le-am 
descoperit şi eu. Credeam că-s bine hrănită de apropierile 
mele emoționale. Și când l-am cunoscut pe el, mi-am dat 
seama că n-am simţit niciodată plăcerea epidermică, 
niciodată nu mi-au plăcut mângâierile de fapt. 

Când eram mică, eram hrănită cu sfaturi, direcţii 
comportamentale potrivite şi acceptate şi alte forme de 
atingere verbală şi fizică care nu intrau în registrul 
mângâierilor. 

Și am avut o mare revelație care a deschis o rană 
adâncă şi de aici au început să curgă în șiroaie amintiri 
despre atingeri şi mângâieri trăite doar de câteva ori 
profund... în rest, am avut impresia c-am trăit mari pasiuni și 
poveşti de iubire. Şi-am căutat în amintirile mele fragmente 
de fericire și-am găsit multe notițe, multe poze, multe 
versuri, melodii şi foarte puţine amintiri despre atingeri şi 


profunzime. M-am speriat. 

Unde-i intimitatea pe care o căutam cu toţii ca nişte 
drogaţi? De ce nu întâlnim bărbatul potrivit sufletului 
nostru? 

Îți vine să crezi că am învăţat limbajul iubirii la 30 de 
ani şi nu în copilărie? Și am îndrăznit să spun pentru prima 
oară „te iubesc” cu inima deschisă? 

Noi căutăm bărbaţi  potriviți, iubiri perfecte, 
compatibilităţi şi afinități şi nu găsim ceea ce ne dorim atât 
de puternic pentru că în noi înşine nu privim mai deloc. 

„Afară trebuie să fie ceea ce caut, el să facă, el să vină 
spre mine, el să sacrifice părți din sine ca să ajungă la mine”. 
Dar cine eşti tu? Femeia care riscă să-şi deschidă sufletul? 

Eu n-am fost femeia care a iubit cu inima deschisă de 
teama posibilelor răni și lovituri. 

Am avut întotdeauna grijă să nu rămân dezvelită şi să 
fiu rănită din iubire. 

Am sedus, am obţinut tot ce mi-am dorit dar nu mă pot 
lăuda c-am iubit cu adevărat. 

Și-acum, de curând am învăţat să fiu vulnerabilă, 
deschisă, să mă dăruiesc în totalitate. 

Te-ai întrebat vreodată de ce atragi în intimitatea ta 
iubirea nepotrivită? 

Nu există bărbați potriviți sau nepotriviți. Există 
momente potrivite şi momente nepotrivite. Însă trebuie să 
fii pregătită de-o mare iubire, de intimitatea profundă pe 
care o vezi doar în filme și-n căminul unor cupluri pe care le 
admiri. De ce sunt atât de rare aceste întâlniri perfecte? 

Suntem îngroziți de singurătate, de infidelitate, de 
gelozie, manipulare, control încât ajungi să-l priveşti pe 
celălalt ca pe-un adversar în ringul de box: „Trebuie să câştig 
acest meci! Să-l lovesc şi să-l îngenunchez, să știe cine-i 


liderul în această relație”. 

Se poate să nu fii potrivită pentru o astfel de iubire pe 
care susții că ţi-o doreşti? 

Știu că te poate înfuria ce-ţi spun dar îmi asum acest 
risc pentru că te poate ajuta să conştientizezi că poți fi mai 
mult decât eşti în relaţia cu tine și-n iubire. Caută mai 
adânc... 

Intimitatea vindecă răni adânci, crede-mă pe cuvânt, o 
trăiesc chiar acum. Intimitatea îți dăruieşte ceea ce ţi-a lipsit 
cu durere când erai mică. Intimitatea e tămăduitoare. 

Dar ca să trăieşti marea pasiune şi iubire ai nevoie 
de-o nouă abordare și de-un angajament riscant: Eşti 
pregătită să-ți deschizi inima, să fii vulnerabilă și dezbrăcată 
de orice scut şi mecanism de apărare? Rişti să-i spui unui 
bărbat tot ce simţi pentru el? 

Îndrăzneşti să-i spui că-ţi doreşti o viaţă alături de el? 
La bine şi la rău? 

Noi ne definim prin angajamentele noastre. Cât de 
departe eşti în stare să mergi în numele iubirii voastre? 
Vorbesc de-o iubire împărtășită, nu de-o pasiune sezonieră 
sau de-o pasiune vanitoasă. Vorbesc de el, cel pe care îl vrei 
dar ţi-e frică să-i spui ce simți. 

Nu ne dăm seama că până la urmă noi suntem cele care 
pierdem șansa de a trăi iubirea profundă alături de-un suflet 
curat. Dacă tu eşti pregătită îl vei întâlni pe cel potrivit ţie. 

Vrei să găseşti o variantă mai bună a ta? Mai 
nonconformistă? Mai încrezătoare, mai curajoasă, ţi-ar 
plăcea să nu mai fi atât de calculată? Ai vrea să calci viața în 
picioare aşa cum calci nisipul fierbinte sub tălpi? E dureros 
să te uiţi la tine cum n-ai tupeu să-ţi iei viața în mâini. Să riști 
totul, să pariezi pe tine, pe iubire şi dăruire... 

Nu mai lăsa să treacă nici măcar o zi fără să te 


întâlneşti cu cea mai bună varianta a ta. 

Ne învârtim în cerc, în propria colivie fără să vedem că 
uşa e în fața noastră şi e deschisă. 

Ne place să credem despre noi foarte multe lucruri 
frumoase și îndrăznețe dar când vine timpul să acționăm 
mai stăm puțin să ne întrebăm dacă acum e timpul potrivit 
să păşim afară din propria realitate şi să simțim ce simt și 
alții când escaladează munţii? 

Ce calităţi ai închis în sertarul din dormitor unde-i 
aşezi în fiecare seară visurile şi aspiraţiile? Curajul, Voința, 
Ambiţia, Nebunia? Erotismul? Personalitatea? Farmecul 
personal? De ce te-ai făcut atât de mică? Cu tine vorbesc. 
Ridică-te la oglindă. Cine eşti? Descrie-te în câteva cuvinte. 
Cine știi că ești? Răspunde mai jos ce crezi despre tine: 

Eu sunt ceea ce sunt şi caut tot mai profund să-mi 
întâlnesc părţi ale personalității în contactul cu ceilalți, cu 
lumea și iubirea. Mulțumită oamenilor care ne intră în viață 
devenim mai buni, mai întregi, mai desăvârşiți. Ei ne întind o 
mână şi de noi depinde evoluţia noastră. Îl iei de mâna cu 
inima deschisă sau îndoită? 

În doi, călătoria e mai frumoasă și evoluţia mai 
rapidă... apasă accelerația, draga mea, dacă vrei să trăieşti o 
viață ca-n filme. Se poate... tot mai des întâlnesc cupluri 
căsătorite din iubire și nu din nevoie sau calcule financiare. 
Din iubire sinceră și curată. 

Credeam și eu, la fel ca tine, că lumea e pătată de păcat, 
infidelități, falsitate, minciună, compromisuri, lașitate şi 
m-am înșelat profund. 

Am început să cred că orice e posibil și oamenii sunt 
buni și frumoşi, iubirea este perfectă. 

Noi nu suntem greșiți, doar gândurile noastre sunt 
murdare, sentimentele ambivalenţe, poate chiar noi suntem 


piedica ce stă în calea fericirii conjugale și asta deoarece nu 
reușim să fim intimi cu iubitul, cu prietenii, cu toate lucrurile 
din viața noastră. 

Ne ascundem ca să nu fim răniți şi ne irosim an după 
an, relație după relaţie, fără să trăim cu adevărat iubirea 
elevată alături de cel pe care l-am ales de iubit și soţ. 

Întrebarea miracol care-ţi rezolvă orice problemă: 
Ce-ţi lipseşte acum ca să fii fericită cu adevărat în căsnicia 
ta? 

Acum, imaginează-ţi că într-o noapte, în timp ce dormi, 
se întâmplă un miracol și problema cu care te confrunţi 
dispare. Deoarece erai adormită, nu ai cum să știi ca 
miracolul a avut loc. Când te vei trezi, care vor fi pentru tine 
primele semne că miracolul s-a întâmplat? Ce anume va fi 
diferit? 

Care crezi că va fi prima persoană din familie care va 
sesiza că s-a întâmplat miracolul? 

Cum vei şti că cei din jurul tău au observat schimbările 
produse de miracol? 

Cum anume se va comporta partenerul tău? 

Cum te vei simţi când vei face toate astea? 

Acum hai să ne veselim puţin cu o poveste haioasă şi 
relevantă pentru fiecare femeie care se hotărăște să-și 
construiască un cămin alături de bărbatul viselor ei care încă 
n-a divorţat de propria mamă, sau care întârzie să devină 
bărbatul unei singure femei. 

O grădină și două lumi într-o noapte de vară, o familie 
decide să doarmă în grădina din fața casei lor din pricina 
căldurii toride. Nu cu prea multă plăcere, mama a văzut că 
fiul şi soția acestuia (pe care n-o suporta) s-au cuibărit unul 
în braţele celuilalt. Incapabilă să-i privească, i-a trezit şi le-a 
reproşat: „Cum puteţi dormi unul lângă altul pe căldura 


asta? Este nesănătos şi periculos”. 

În alt colț al grădinii, dormea fiica şi ginerele său, pe 
care îl adora. Dormeau departe unul de celălalt. Mama i-a 
trezit uşor spunându-le: „Dragii mei, cum puteţi dormi atât 
de departe unul de celălalt, când este un frig ca ăsta? De ce 
nu vă încălziți unul pe altul?” 

Întâmplarea a făcut ca nora să audă cele zise de soacră 
şi se ridică în capul oaselor și cu voce tare pronunţă 
următoarele cuvinte: „Ce milostiv este Dumnezeul nostru: o 
singură grădină și o vreme atât de schimbătoare!" 

O femeie înțeleaptă şi care ştie ce vrea va câștiga orice 
bătălie, chiar și cu cea mai nesuferită soacră din lume. De 
acord cu mine? 

Iubirea nu are duşmani în carne și oase. Iubirea nu 
apare şi nu dispare. Aia-i îndrăgostirea și e singura care se 
joacă cu minţile și sentimentele noastre. Iubirea rămâne 
alături de noi până la capătul călătoriei noastre. Ea nu se 
supără şi nu dispare ca un adolescent înfierbântat și 
orgolios. Iubirea are răbdare cu tine și cu bărbatul pe care 
l-ai ales. Iubirea vindecă orice rană şi îndoială. 


Fiţi ca doi piloni care susţin același acoperiș; dar nu 
începeți să-l posedaţi pe celălalt, lăsaţi-l să-și păstreze 
independenţa. 

Susțineţi însă același acoperiș, căci acoperișul este 
dragostea. (Kahlil Gibran) 


Hai să vedem unde greşesc femeile de nu reușesc să-și 
întemeieze o familie. 

Maria se întreabă: „Oare voi avea vreodată o familie cu 
soț și copii?” Stau de vorbă cu ea. Despre bărbaţi, normal. 
Îmi povesteşte despre candidați  nepotriviţi şi 


imposibilitatea de-a avea o relație cu un bărbat puternic. O 
întreb ce înseamnă puternic pentru ea? 

Îmi spune că banii îl fac puternic pe-un bărbat şi că ea 
asta caută să găsească în viitorul ei soț. Nu poate lega o 
relaţie cu un bărbat care n-are bani şi statut social. În spatele 
acestei femei frumoase, tinere, atrăgătoare şi stilate se află 
un cont cu multe zerouri şi o familie în care toată lumea se 
iubeşte. Sau cel puţin așa pare. 

De aici, se înțelege că nici măcar prietena mea 
frumoasă și bogată nu e scutită de obstacole în calea 
întâlnirii sufletului pereche. Bogat sau sărac, deştept sau mai 
mult prost, slab sau gras, oricum te-ai vedea și simțţii în 
trupul tău, la un moment dat pornești în căutarea lui, unicul 
bărbat care te-ar putea face să te simți cu adevărat femeie. 

De ce este atât de dificilă această căutare? De ce 
întâlnim atâtea provocări şi obstacole în calea iubirii? 


Greşelile săvârşite de femeile singure 


Ştiai că obstacolele intensifică iubirea şi stimulează 
atracția dintre bărbat şi femeie? 


Cu cât speranța mi-e mai puţină, iubirea mi-e mai 
fierbinte. (Terenţiu) 


Efectul „greu de prins” datează dinaintea erei noastre. 
Este posibil să urmărim și azi suferinţa și complicaţia în 
iubire. Ți se întâmplă și ţie să devii interesată de-un bărbat 
în clipa în care el nu mai e interesat de tine? 

Oricare ar fi elixirul iubirii, el trebuie neapărat să 
conţină adrenalină în combinaţia alchimică, altfel riscăm să 
nu ne dorim prea mult un singur bărbat în viața noastră. 


Ştiai că şi femeile se plictisesc de bărbați? Şi ele 
părăsesc bărbații fără preaviz? 

Dacă până nu demult studiile demonstrau că „toate 
fetele sunt mai drăguțe când vine ora închiderii”, acum stăm 
de vorbă cu femei care ne spun că „niciun bărbat nu mă mai 
atrage”. 

Autorii studiului arată că atractivitatea oamenilor 
liberi din apropiere creşte în orele târzii ale nopții. Cu cât se 
face mai târziu femeile disponibile din jur devin mai 
atrăgătoare. Şi bărbații? Bineînțeles. Vânătoarea din cluburi 
a devenit un peisaj trist pentru ambele sexe. 

Toți aleargă fără să ştie ceea ce caută şi fără să 
găsească ceea ce caută. Doar alcoolul îți mai releva trăsături 
hipnotice într-un potențial amant și viitor partener de-o 
noapte, două? 

Mă întristează ce găsesc în viața de noapte și găsesc că 
femeia şi-a coborât mult standardele de selecție a 
partenerului de viață. Luăm ce găsim fără să cântărim dacă a 
doua zi ne va mai atrage ce-avem în braţele amorţite și 
obosite după alergătura de azi-noapte. Credeam că doar 
bărbaţii aleargă disperaţi prin noapte... credeam că femeia 
pictează profile de bărbaţi perfecţi şi compatibili cu nevoile 
noastre profunde. Am greşit. 

Deşi refuz să cred că femeia care ştie ce vrea se va 
încurca la nesfârșit cu bărbaţi nepotriviţi. Până la urmă, ne 
dorim iubire profundă și nu rezistăm mult timp în braţele 
unui bărbat nepotrivit, aşa cum îmi relatează prietena mea 
frumoasă și bogată: „nu mai există bărbaţi”. Următoarea 
întrebare care ne sună în mintea noastră strălucită este: 

Unde ieşim ca să întâlnim bărbatul potrivit? Unde se 
ascund bărbaţii puternici şi atractivi? 

Dacă unei femei frumoase îi este refuzată întâlnirea cu 


un bărbat puternic, cum îşi va găsi jumătatea o femeie 
modestă şi mai puţin atractivă? în mintea noastră răsar tot 
felul de întrebări la care vrem să obținem răspunsuri 
imediate. 

lată ce zice un bărbat îndrăgostit la prima vedere: 

Era foarte atrăgătoare. E seducătoare și ştie asta. Nu e 
o femeie de-o noapte, de-un flirt. E plină de viaţă și 
amuzantă. E sigură de ea şi asta mă atrage puternic s-o 
cuceresc. Inteligentă și irezistibilă. E foarte frumoasă, cu păr 
negru şi lung”. 

Ştiai că 56% din populaţie crede în dragoste la prima 
vedere? Și doar 11% au trăit-o cu adevărat? 

Se pare că frumuseţea fizică e puternic corelată cu 
îndrăgostirea și dragostea romantică. Adrenalina ne inundă 
trupul la vederea unui partener atrăgător fizic. Doar de un 
trup bine făcut avem nevoie ca să sucim minţile unui bărbat 
şi-a unei femei? Se pare că bărbatul intervievat şi-a descris 
iubita în caracteristici fizice: atrăgătoare, frumoasă, ochi 
albaştri, păr lung, trup armonios, irezistibilă, sexy, 
fermecătoare, amuzantă şi seducătoare. 

Inteligența, sufletul și bunătatea ocupă un loc secundar 
în selecția partenerului de viaţă. Cel puţin în prima fază, 
care-i dominată de dopamină și de atracția sexuală. 
Atractivitatea partenerului este primul semn ce ne atrage 
atenţia așa cum ne zice o tânără îndrăgostită: 

„Primul lucru care m-a atras la el a fost zâmbetul pe 
care-l avea pe față. Părea atât de fericit. Pur şi simplu îmi 
zâmbea. E plăcut să fii în preajma cuiva care e aşa. Uiţi de tot 
ce te supără. El e foarte diferit de toți ceilalți. E foarte 
amuzant și calm. Face ce vrea. E şi independent, cum sunt eu, 
iar asta mă face fericită”. 

Când te gândești la cea mai importantă relaţie 


romantică pe care ai avut-o, care este lucrul ce te-a atras cel 
mai mult? 

Dispoziţia şi iubirea? Frumusețea și iubirea? 
Personalitatea şi iubirea? 

Ele se influențează una pe cealaltă astfel încât un 
partener atrăgător fizic devine bun, sigur de el, sensibil şi cu 
simțul umorului. Efectul de halo este întâlnit cel mai des la 
persoanele îndrăgostite, ele nu văd caracteristicile de 
personalitate ce-i despart. 

Frumuseţea şi caracterul se influențează reciproc şi 
ambele ne influențează pe noi. 

Înfățişarea declanşează atracţia sexuală la fel de 
puternic ca şi personalitatea. 

Sau, aşa cum zicea Aristotel, frumuseţea personală este 
mult mai mare decât orice recomandare. Lăsând gluma la o 
parte, prea puţini ne dorim în pat şi la altar un partener gras, 
falit, frustrat, bolnav, obosit, serios, previzibil şi leneș. Sau 
mă înşel eu singură? 

Sigur că răspunsul la întrebarea unde îţi vei găsi 
jumătatea se află în esenţa şi personalitatea ta. În viață vei 
atrage un partener cu un grad similar de atractivitate şi 
personalitate. Când se va întâmpla asta ţine doar de tine și 
felul în care evoluezi ca specie. 

Am o singur anunț pentru tine care este demn de luat 
în seamă. Bărbatul frumos, deștept, puternic, cu poziţie 
socială şi atractiv din cale afară caută o femeie la fel de 
dotată ca el. 

Bărbatul puternic este atent la vârstă, aspect fizic, 
trăsături de personalitate, succes profesional, inteligenţă, 
atitudine, abilități verbale, educaţie, clasă socială și 
economică, mediul familial, sănătate fizică şi emoţională, 
dispoziţie, tendințe depresive, tendințe de-a fi „lupul 


singuratic” sau „animalul social”, tendința de-a minţi și-a fi 
inconsecvent, obiceiuri referitoare la fumat, consum de 
alcool şi droguri și mă opresc aici că nu vreau să te tulbur. 

E destul de greu să-ți găsești sufletul-pereche într-un 
club de noapte sau în același anturaj pe care-l frecventezi de 
când te ştii. Și dacă puterea înseamnă inteligență şi bani, 
atractivitate şi prestigiu social, se poate să descoperi că nu 
cauţi unde trebuie ceea ce vrei să găseşti. 

Chiar și în alte secole oamenii se căsătoreau cu indivizi 
care aveau trăsături similare şi după sute de ani de evoluţie 
continuăm să ne comportăm la fel de pretenţios când vine 
vorba de alegerea partenerului de viață şi asta pentru că 
asemănările aduc satisfacție şi recompense. 

De ce să-mi bat capul cu un om care nu vrea să citească 
sau să participe la întâlniri spirituale? De ce să-l conving pe 
amantul meu grozav să se lase de băut și fumat jointuri? De 
ce să-l rog pe iubitul meu să-şi construiască propria afacere 
dacă lui îi place să fie angajat cu normă întreagă? De ce să 
mă frustrez lângă un partener care se mulțumește cu cine 
este şi ce are? 

Cu trecerea timpului va fi doar mai rău și eu vreau ce-i 
mai bine pentru mine. Înseamnă că alegerile ce le voi face de 
azi înainte vor cuprinde următoarea listă de trăsături pe 
care o voi lua în seamă când am chef să mă îndrăgostesc şi 
să-mi construiesc o relație matură. 

Venus în căutarea lui Marte Ce are de făcut femeia ca 
să-şi întâlnească jumătatea? 

Întocmeşte profilul bărbatului tău potrivit răspunzând 
la aceste întrebări inteligente: 

Vârsta: 20, 30, 40 de ani? Depinde cât de bine vrei să te 
înţelegi cu el. 

Trăsături de personalitate: explorator, conştiincios, 


introvertit, extravertit, rezervat? 

Aspect fizic: înalt, slab, bine făcut, ochi verzi, zâmbet de 
vedetă? 

Temperament: sangvinic, melancolic, coleric, isteric? 

Succes profesional: ambițios, muncitor, inteligent 
emoțional, o cu viziune? 

Inteligență: să îţi ţină prelegeri de dimineață până 
seara sau să ştie ce are de făcut? 

Abilităţi verbale: să vorbească mult sau doar când ai 
nevoie să te inspire? 

Educaţia: să fie școlit şi specializat, rafinat, studiat 
peste mări și ţări? 

Clasa socială și economică: putere şi influență socială? 
Venit, avere, prestigiu? 

Mediul familial: sănătos şi echilibrat? Bine hrănit 
afectiv? 

Numărul fraților: şapte sau singur la părinţi? 

Sentimente față de familia de origine: rebel sau 
recunoscător? lubire sau dispreţ? 

Calitatea mariajului părinţilor: căsnicie împlinită şi 
autentică? Dramă și minciună? 

Mediul religios: credincios, catolic, ortodox, budist? 

Sănătate fizică şi emoţională: bipolar şi constipat 
emoțional? Schizoid şi ipohondru? 

Acceptarea stereotipurilor referitoare la rolul sexelor: 
femeia la cratiţă, bărbatul în lume? 

Dispoziţia: calm și înţelegător, hazliu și spontan, 
spiritual şi înţelept? 

Libido şi viață sexuală: romantic? pasional? 
explorator? 

Obiective şi interese comune: slujiți un vis comun? 
înțelegeți importanța vocației? 


Activităţi de petrecere a timpului liber: timp liber 
petrecut împreună, aventuri pe alte continente? 

Tendinţe depresive: indispus? cefalee? irascibil, 
nervos? 

Tendința de-a fi „lupul singuratic” sau „animalul 
social”? 

Tendința de-a minţi și-a fi inconsecvent: nu te poți 
baza niciodată pe el? 

Obiceiuri referitoare la fumat, consum de alcool și 
droguri: nu e nimic de adăugat. 

Ştiu ca întocmirea profilului bărbatului potrivit nu este 
o activitate romantică dar te scutește de multe dezamăgiri și 
deziluzii în iubire. E grozav să fii îndrăgostită dar e la fel de 
atractiv să fii şi inteligentă și să ştii ce poți şi ce nu poți 
accepta la un bărbat, ce poţi şi ce nu poţi tolera într-o relaţie, 
fără să-ţi furi singură căciula roz cu decoraţiuni florale. 

De cauţi un partener visător, creativ și nonconformist e 
important să ştii că nu vei trăi o viaţă liniştită alături de el 
deoarece e partizanul aventurii şi al acţiunii. Înţelegi de ce te 
ajută să-ţi întocmeşti profilul bărbatului cu care vrei să legi o 
relaţie de iubire? 

Dacă eşti o persoană conformistă, pragmatică, care 
preferă valorile tradiționale şi conservatoare nu vei face 
casă cu-n explorator, extravertit și îndrăgostit de aventură. 

După numeroase relații eşuate m-am decis să-mi 
pictez profilul bărbatului cu care urma să am o relaţie de 
iubire profundă şi matură și m-am folosit de informaţiile din 
psihologia succesului pe care orice sportiv de performanţă le 
aplică în viaţa profesională și personală. 

Țelul pe care voiam să-l ating era simplu: „Să întâlnesc 
un bărbat potrivit mie cu care să-mi construiesc o relație de 
iubire pasională şi longevivă!” 


Am ales obiective precise, explicite, bine ierarhizate 
care m-au dus mai aproape de potenţiali parteneri (ieşitul în 
cercuri noi, frecventarea de locuri noi, prietenii noi). 

Mi-am întocmit un profil al bărbatului potrivit tipului 
meu de personalitate (puternic, frumos, atrăgător, creativ, 
înalt, un bun amant etc.), aşa cum l-am vrut eu, chiar dacă 
părea greu de întâlnit în această viață de om simplu şi fără 
prea mult succes. Am crezut în creația mea cu nebunie şi nu 
m-am neliniștit e.md.1 întârziat să apară sau când m-am 
înșelat încă o dată. Prin perseverenţă am reuşit să activez un 
nou sistem cerebral orientat către îndeplinirea ţelurilor 
mele ambiţioase. Dacă nu visezi, nimic bun nu-ţi intră în 
viaţă. 

Mi-am stabilit obiective pe termen scurt şi lung ca să 
nu ies şifonată şi dezamăgită încă o dată din braţele 
bărbatului nepotrivit. Dar nici nu m-am amăgit să cred că-mi 
voi întâlni jumătatea chiar de la prima întâlnire cu un bărbat. 
Am mai sărutat câţiva broscoi până ce mi-am sărutat prinţul, 
sufletul-pereche. Și o să-ți dezvălui câteva informații mai jos 
despre ceea ce cred eu că înseamnă suflet-pereche, care-i 
bărbatul ce-l ai în viaţa chiar acum. 

O să-mi spui că a fost o alegere grăbită, negândită şi 
greşită. lar eu o să-ți spun că ceea ce ai atras în viața ta 
reflectă gradul tău de maturizare. Nouă femeilor ne place să 
credem că suntem mai bune şi mai evoluate decât partenerii 
noştri dar întâlnirea ne confirmă gradul de atracţie și 
similitudine. 

De ce te-ai oprit la el dacă te considerai mai bună şi 
mai deşteaptă? De ce n-ai mers mai departe spre cel care te 
„merită cu adevărat”? 

Poţi să evoluezi lângă el sau să-l acuzi de imaturitate 
emoțională. Ce alegi depinde de cât de evoluată emoţional și 


spiritual eşti. Cunosc prea multe femei care se plâng și 
care-şi ratează șansa la creşterea spirituală. De ce să nu 
profiți de şansa care ţi s-a arătat? 

Dacă sari peste el vei da peste altul la fel, poate mai 
înalt şi mai slab, dar caracterial va îmbrăca aceleaşi trăsături 
de personalitate. Știu fiindcă şi eu am cules... Degeaba. 

Am continuat să-mi notez în jurnalul intim gândurile şi 
intuiţiile ce le aveam referitoare la bărbatul cu care aveam 
să-mi petrec restul vieţii după principiul proiectării imaginii 
ideale pe cel care avea să-mi fie iubit, soț, prieten, tată și 
amant. Freud ar zice că această tehnică este imatură, eu cred 
în puterea iluziilor pozitive şi te sfătuiesc să mă urmezi în 
această acțiune ambițioasă și îți vei confirma profeția 
construită cu grijă în mintea ta. 

Lucrurile pe care ni le dorim, există în minte înainte 
de-a ieşi în arena vieţii. Creaţiile minţii tale sunt proiectate 
în viața reală și te rog să iei în considerare puterea creaţiei 
şi-a imaginaţiei. Imaginaţia n-are vârstă și limite. Poţi 
oricând să trăieşti senzaţionalul în viața ta. Doar că depinde 
de cât de des visezi cu ochii deschiși și cât de mult te pui în 
discuție. Eu mereu am căutat să scot ce-i mai bun din mine și 
din experienţele ce-mi intrau în viață. N-am lăsat timpul să 
mă târască după el și să-mi anuleze identitatea și 
personalitatea. Întotdeauna am ştiut ce vreau să obţin din 
orice întâlnire. 

Nu-ţi spun să te laşi pradă instinctelor oarbe dar nici 
să te închizi în turnul unui castel așteptându-ţi prinţul pe cal 
alb. După mulţi ani de experiență am ajuns să înțeleg că și 
cantitatea produce calitate. Dacă intri într-o relaţie fără să 
ştii ce vrei să obţii, te vei înstrăina de tine și de felul tău de-a 
fi. Până la urmă, relaţiile ne oferă şansa de-a ne cunoaște mai 
bine şi bărbatul ce poartă numele de iubit sau soț este omul 


care îți va dezvălui ce ai mai bun sau mai urât în tine. 
Depinde ce ascunzi sub masca bunătăţii. 

Trebuie să cunoşti nefericirea alături de bărbați 
nepotriviți ca să poți alege dintre toţi bărbaţii acestei 
planete, unicul, sufletul-pereche care te poate crește pe toate 
planurile. 

De când mă știu mi-am dorit un coechipier cu care să 
împart bucuriile şi tristeţile vieţii, succesele și pierderile, 
lângă care să pot construi deopotrivă aventura și căminul și 
care să cunoască principiile jocului şi ale responsabilităţii. 
Bărbatul care ţi-a intrat în viaţă are ceva de adăugat la cine 
eşti tu azi. Trăieşte tot ce ţi se oferă și vei da de ceea ce-ţi 
doreşti. 

Noaptea, așezată pe pernele întunericului dezvoltă 
scenarii luminoase ale viitorului tău. Fanteziile copilăriei și 
adolescenţei tale se pot trezi la viață prin puterea 
imaginaţiei. 

Dacă ascultăm doar de vocile părinţilor şi-a societăţii 
sfârşim prin a alege mereu prost. Viitorul prinde culoare pe 
care tu i-o dai. Fii generoasă cu tine şi crede mai mult în ceea 
ce poți trăi alături de-un bărbat. El chiar poate să-ți facă 
inima să bată altfel decât a bătut până acum... 

Descoperă ce tip de personalitate ai şi vezi cu cine te-ai 
potrivi cel mai bine. 

Testul Big Five de personalitate are cel mai ridicat 
nivel de validare științifică la nivel mondial şi eu îl consider 
cel mai potrivit instrument de măsurare a personalităţii: 

Răspunde la următoarele 45 de întrebări şi vei afla ce 
tip de personalitate eşti: 
http://www.outofservice.com/bigfive/ 

Eu ţi le-am și tradus în cazul în care nu stăpânești 
limba engleză dar interpretarea o vei afla apăsând link-ul de 


mai sus şi completând online testul Big Five. 


Mă văd pe mine ca cineva care... 


1. este vorbăreț 


(dezacord total) 1.2.3.4.5 (acord total) 


2. tinde să găsească vina în alții 


ANDREEA PAPP 
(dezacord total) 12.3 


3. face o muncă 
temeinică 
(dezacord total) 12.3 


4. este depresiv, trist 
(dezacord total) 12.3 


5. este original, vine cu 
idei noi 
(dezacord total) 1.2.3 


6. este rezervat 
(dezacord total) 1.2.3 


7. este de ajutor și 
altruist cu ceilalți 
(dezacord total) 1.2.3 


8. poate fi oarecum 
lipsit de griji 
(dezacord total) 12.3 


9. este relaxat, fără 
stres 


4 


5 
(acord total) 


5 
(acord total) 


5 
(acord total) 


5 
(acord total) 
5 


(acord total) 


5 
(acord total) 


5 
(acord total) 


(dezacord total) 1.2.3 4 5 


(acord total) 
10. este curios de 
multe lucruri diferite 
(dezacord total) 12.3 4 5 
(acord total) 
11. este plin de 
energie 
(dezacord total) 1.2.3 4 5 
(acord total) 
12. Începe certuri cu 
alții 
(dezacord total) 12.3 4 5 
(acord total) 


13. este un muncitor (angajat) 
de încredere 


(dezacord total) 1.2.3 4 5 
(acord total) 

14. poate fi tensionat 

(dezacord total) 12.3 4 5 
(acord total) 


15. este ingenios, un 
gânditor adânc 
(dezacord total) 1.2.3 4 5 
(acord total) 
16. generează foarte 
mult entuziasm 
(dezacord total) 12.3 4 5 
(acord total) 
17. are o natură 
iertătoare 
(dezacord total) 12.3 4 5 


(acord total) 
18. tinde să fie 


dezorganizat 
(dezacord total) 12.3 4 5 
(acord total) 
19. se îngrijorează 
foarte mult 
(dezacord total) 12.3 4 5 
T- (acord total) 


437 

20. are o imaginație activă 

(dezacord total) 12.3.4 

21. tinde să fie tăcut 

(dezacord total) 12.3.4 

22. este în general de încredere (dezacord total) 12.3.4 
23. tinde să fie leneş 

(dezacord total) 12.3.4 

24. este stabil emoțional, nu se supără uşor (dezacord 


total) 12.3.4 


25. este inventiv 

(dezacord total) 12.3.4 

26. are o personalitate asertivă (dezacord total) 12.3.4 
27. poate fi rece şi distant 

(dezacord total) 12.3.4 

28. perseverează până își îndeplinește sarcina 


(dezacord total) 12.3.4 


29. poate fi indispus 
(dezacord total) 12.3.4 
30. apreciază experienţele artistice estetice (dezacord 


total) 12.3.4 


31. este uneori timid, inhibat (dezacord total) 12.3.4 
32. este grijuliu şi atent cu toată lumea (dezacord 


total) 12.3.4 

33. face lucrurile într-un mod eficient (dezacord total) 
12.3.4 

34. rămâne calm în situaţii tensionate (dezacord total) 
12.3.4 

35. care preferă munca de rutină (dezacord total) 
12.3.4 

36. care iese în societate, sociabil (dezacord total) 
12.3.4 

37. este uneori nepoliticos cu alții 

5 (acord toată 5 (acord total 5 (acord total 5 (acord 
total 5 (acord toată 5 (acord total 5 (acord toată 5 (acord 
toată 5 (acord toată 5 (acord toată 5 (acord total 5 (acord 
toată 5 (acord total 5 (acord toată 5 (acord total 5 (acord 
total 5 (acord total 

(dezacord total) 12.3 4 5 

(acord 
total 

38. Își face planuri şi le urmează până la 

îndeplinire 


(dezacord total) 12.3 4 5 
(acord 
total 

39. se enervează 

Uşor 

(dezacord total) 12.3 4 5 
(acord 
total 


40. Îi place să reflecte, să se 
joace cu ideile 
(dezacord total) 12.3 4 5 
(acord 


total 


41. are puține 
interese artistice 
(dezacord total) 12.3 4 5 
(acord 
total 
42. Îi place să 
coopereze cu ceilalți 
(dezacord total) 12.3 4 5 
(acord 
total 
43. este uşor de 
distras 
(dezacord total) 12.3 4 5 
(acord 
total 
44, este sofisticat în artă, 
muzică sau literatură 
(dezacord total) 12.3 4 5 
(acord 
total 
45. este liberal în 
politică 
(dezacord total) 12.3 4 5 
(acord 
total 


Evaluare: Unde te situezi în cadrul 
fiecărei dimensiuni? 

Deschidere 

—  Imaginativă, preferi varietatea şi noutatea, 
deschidere către valorile celorlalți? 


— Centrată pe prezent, preferi rutina, domenii de 
interes mai puţin numeroase, conservatorism? 

Control 

— Competentă, conştiincioasă, centrată pe rezultate, 
reflexivă? 

— Deseori nepregătită, prea puţin interesată de 
rezultat, ușor de distras, spontană? 

Extraversie 

— Prietenoasă, sociabilă, stăpână pe sine, adoră 
agitația, entuziastă? 

— Formalistă, preferă singurătatea, ştearsă, lentă, 
ocoleşte agitația. 

Altruism încrezătoare, deschisă, amabilă, conciliantă, 
modestă, impresionabilă. 

Neîncrezătoare, rezervată, își oferă cu dificultate 
ajutorul, se simte superioară celorlalți, rece. 

Stabilitate emoțională Relaxată, răbdătoare, greu de 
descurajat, rareori timorată, îşi controlează bine nivelul de 
stres. 

Neliniștită, nervoasă, se descurajează uşor, defensivă, 
stresată. 

Fiecare individ se situează între cele două extreme ale 
unei dimensiuni, cea de sus (săgeata sus) și cea de jos 
(săgeata jos) în funcţie de calificativele obținute în urma 
testului. 

Eu sunt extravertită și ador agitația din viața mea. Am 
un grad de deschidere înalt şi asta îmi oferă bucuria de-a 
descoperi mereu noi provocări. Identifică unde te situezi și 
îți va fi mult mai ușor să faci față provocărilor vieţii. 
Stăpâneşte-te pe tine şi vei conduce lumea. 

Nevrotismul partenerului mă înfurie și mă 
îndepărtează, deoarece acesta fuge de asumarea 


responsabilităţii propriei vieţi. Mulţi sunt alcoolici fiindcă e 
mai uşor să-ți anesteziezi emoţiile negative decât să le faci 
față prin creşterea inteligenței emoţionale. E foarte 
important să te cunoşti şi să-i cunoşti pe ceilalți ca să poţi 
menține relaţii sănătoase şi longevive. 

Maria Callas a crezut toată viaţa ei într-o definiție care 
n-a ajutat-o deloc să se împlinească: „Există oameni născuți 
pentru fericire și alții născuţi pentru nefericire. Eu pur și 
simplu n-am avut noroc”. 

Eu cred că toți ne-am născut ca să experimentăm 
fericirea şi nefericirea în viața asta. Nu cred într-o singură 
cale și asta deoarece experienţa şi alți cunoscători trecuţi 
prin viață n-au avut parte doar de clipe minunate și 
extraordinare, deși au căutat endorfinele în fiecare invitaţie 
la vals şi la braţ. Există doar clipe de fericire care-s repede 
uitate și înghesuite într-un colț al inimii tale naive care speră 
că fericirea alături de-un partener poate dura o viață 
întreagă. 

A fost făcut un studiu care demonstrează că înainte cu 
un an de-a te căsători nivelul tău de fericire, măsurat pe o 
scală de la 0 la 100, este 65 și după ce te măriţi creşte la 75. 
lar după exact doi ani revine la 65. Cine măsoară atât de bine 
nivelul iubirii şi-al fericirii? Statistica și dovezile nu întârzie 
să apară în sălile aglomerate de tribunal. 

Deși dovada statistică de mai sus încearcă să ne 
lămurească că n-o să fim niciodată fericite în relaţiile și 
căsătoriile noastre, eu cunosc multe familii care s-au 
vindecat de singurătate şi de spaime după ce şi-au întemeiat 
o familie. Și cred că relaţiile mature şi profunde în care 
exista implicare şi autenticitate sunt mai fericite decât 
celibatarii care se încăpățânează să creadă că nu s-au născut 
pentru căsnicie. 


Eu de mică mi-am jurat să nu mă las păcălită de vreun 
familist cu mască de Don Juan, sau invers? Nu mai știu ce-mi 
jurasem, dar evitam cu orice preț angajamentul. leșeam din 
relație când începeau să bată clopotele de nuntă fără să 
privesc în urmă. 

Asta până la marea maturizare când mi-am dat seama 
că-mi irosesc anii iubirii. Și am îndrăznit să-mi deschid inima 
în fața primului străin ce m-a invitat la o cafea. De atunci a 
trecut ceva vreme și cred că l-aş putea iubi toată viața pe 
Animus-ul meu. 

Deși traversez zile în care mă despart de 20 de ori în 
minte, seara mă prinde în braţele lui calde şi protectoare. Eu 
totuşi adorm cu gândul că nu mă pot încrede într-o iubire 
curată, pură ca-n filme. (Experiențele trecute încă își 
exercită puterea, inconştient, asupra mea.) 

A doua zi de dimineaţă o iau de la capăt, îi caut nod în 
papură, îi pun piedici, îl testez ca să-mi demonstrez că nu 
există iubire adevărată. Așa se comportă ăştia prost iubiţi. 

Parcă mă simt vinovată față de mama mea care a 
rămas singură după doar câţiva ani de căsnicie chinuită. Şi 
față de restul femeilor rănite și părăsite mă simt 
responsabilă să le ajut să-şi construiască o viață împlinită 
şi-n lipsa unui partener. Asta-i ambiția mea. 

Dar împreună vom învinge orice experiență trecută 
traumatizantă şi vom învăţa să ne simțim sigure şi stăpâne 
pe propria viaţă în relaţie şi în lipsa unui partener. 

Ani la rând am presărat pe www.sstilultau.com/blog 
articole pentru femeia descurajată și dezamăgită de bărbaţi 
și de viaţă. Şi în continuare o să fiu un umăr pe care să plângi 
şi să te odihnești când îţi lipseşte curajul şi încrederea 
într-un viitor luminos... sunt aici pentru tine! 

Dar, mai presus de toate, vreau să te lămuresc că există 


iubiri care transcend numerele statistice. Vreau să afli de la 
mine că iubirea nu moare niciodată în relaţiile mature și 
pasionale unde ambii parteneri veghează unul la celălalt 
după ce-şi încheie  responsabilităţile personale și 
profesionale. 

Rezistă cei care sunt mulțumiți cu cine sunt ei, cu ceea 
ce fac şi cum își investesc energia și talentele în misiunea 
personală. Dacă ai o carieră de care îți pasă, un domeniu care 
te pasionează, o viaţă socială activă şi multe alte pasiuni care 
te țin în viață, nu-ți ajunge o viață să te plictiseşti de 
partenerul tău. Mai ales dacă te deschizi complet în faţa 
experienţelor vieţii. De ce n-am întreține iubirea romantică 
prin experienţe neobişnuite? 

Majoritatea cuplurilor se aruncă în braţele rutinei şi 
ale monotoniei. E ca şi cum, în fiecare seară ai citi aceeași 
carte. Cât crezi că vei rezista să citeşti şi reciteşti aceleași 
pagini? Până le vei memora. Și-apoi? Ne vom îndrepta spre 
bibliotecă şi vom pune mâna pe-o nouă carte. 

Atunci de ce consideri că partenerul tău n-ar trebui să 
se plictisească de aceleași ţoale, aceeași dispoziţie tristă și 
aceleaşi reproşuri matinale. Dacă alegi să fii altfel decât 
majoritatea femeilor ai toate șansele să trăieşti o poveste de 
iubire ca în filme. 

Ovidiu spunea că există o singură cale de-a fi iubit: 

Pentru a fi iubit, fă-te bun să fii iubit. 

Ut ameris, amabilis esto. 

Traducere: Fii amabil, de vrei să fii iubit. 


Înainte de-a porni în călătoria întâlnirii 
sufletului-pereche stimulează-ți singură simțurile prin sport, 
artă, dans, experiențe incitante şi aşa mai departe. Dacă vrei 
să atragi un partener atractiv și să devii atrăgătoare în ochii 


bărbaților trebuie să-ți construieşti un nou stil de viață care 
să-ți permită să faci cele mai bune alegeri în iubire. 

Ce trebuie să faci ca să ai parte de-o căsnicie fericită? 

„Nu am familia mea. Mai exact nu sunt soţia cuiva, nu 
am copilul meu, nu am casa mea. Mi-e teamă că aș putea 
pierde şi ceea ce am şi să rămân singură”. 

Aceasta este declaraţia unei femei singure, fără casă, 
fără copil şi fără prea multă speranţă într-o căsnicie fericită. 
Lucrurile nu se vor schimba în bine până ce credinţele și 
vocile interioare nu vor prinde altă culoare. Credinţele 
negative în iubire te împiedică să obţii ceea ce-ţi doreşti. Toţi 
știm cât este de importantă starea noastră psihologică dar 
puțini suntem aceia care și muncesc să-şi schimbe sistemul 
de credinţe și valori. 

Foloseşte-te de întrebări potrivite ca să-ți stimulezi 
dialogul interior pozitiv. 

Cum va fi când o să fiu măritată? 

Cum va fi când o să rămân însărcinată? 

Cum va fi când iubitul meu o să mă ceară de nevastă? 

Cum va fi când 

Cum ar trebui să arate femeie pe care orice bărbat o 
visează să-i fie iubită şi soție? 

Oare câte iubite îşi doreşte un bărbat? Dar amante? Și 
soţii? Stă cineva la coadă pentru a cuceri o soție? Pentru 
amante oare transpiră mai mult? lubitele sunt mai ușor de 
cucerit? 

Cred că ne întrebăm constant cum gândesc bărbaţii şi 
ce-și doresc să trăiască alături de noi. Eu gândesc cu capul 
meu și întâlnesc femei care gândesc la fel, ele sunt curioase 
şi îndrăznețe. Nu perpetuează un model predat în sânul 
familiei. Ele ies pe ușă şi uită ce le-a fost predat, de mama și 
tata. Ele spun, „această alegere îmi aparţine!” 


Chiar acum stau de vorbă cu o astfel de femeie şi mă 
bucur nespus că împreună o să rescriem istoria femeii din 
România și-o să construim un profil care seduce un bărbat 
cu gene bune, cu statut social înalt, cu suflet bogat şi cum ne 
mai dorim noi. 

De ce să nu te opreşti la primul bărbat pe care-l 
întâlneşti? Pentru că există un bărbat mai bun decât cel pe 
care l-ai întâlnit într-o zi când toate ţi-au mers prost. Asta-i 
ca şi altă regulă de aur care spune că e interzis să te măriţi 
când eşti vulnerabilă (ai ieșit şifonată dintr-o relaţie, ai fost 
grav bolnavă și era să mori, ţi-a murit cineva drag, sau când 
eşti îndrăgostită lulea de noul intrat în viaţa ta). 

Oamenii vulnerabili sunt periculoși, înghit orice ofertă 
promoțională le propui în acel moment. Așteaptă să te 
vindeci. Asta-i cea mai bună garanție că vei alege cea mai 
bună partidă în viață. Cum să-l aleg pe cel mai potrivit 
bărbat din mulțimea de bărbaţi, numiţi mârlani de unele 
femei. 

O întrebare frecvent întâlnită la femeile în căutarea 
unui soț: Pe unde umblă el ca să ştiu unde să ies frumos 
machiată și parfumată?” 

Aceste femei așteaptă ca „Mirele' să bată la ușă în 
fiecare seară sau să-l întâlnească într-un loc anume, populat 
de gene bune. Lucrurile încep să ţi se întâmple când faci ceva 
pentru a întâlni un bărbat potrivit ţie. Poate îţi faci loc în 
suflet. Scoţi afară fantasmele fostelor iubiri pe care încă le 
hrăneşti din lipsa a ceva mai bun. Ştiai că şi în mintea și 
inima noastră se pune praful şi se adună păianjenii în jurul 
amintirilor trecute și dureroase? 

Eu am aflat că nu există o stare mai tâmpită decât acea 
de a crede că există un singur bărbat care te poate face 
fericită şi care merită așteptat o viață întreagă. Te-ai întrebat 


de ce eşti singură acum sau de ce ești nesatisfăcută de relaţia 
ta actuală? Aş vrea să faci acest exercițiu de introspecție 
chiar acum ca să descoperim împreună ce te ține legată de 
frustrare şi nefericire. 

De ce crezi că eşti singură acum? 

De ce crezi că relaţia ta de iubire nu funcționează? 

De ce ești nefericită alături de bărbatul pe care l-ai ales 

De ce n-ai avut până la vârsta ta o relaţie de iubire 
profundă și matură? 

Vei descoperi că obiceiurile tale în iubire sunt atitudini 
învățate acum ceva vreme, chiar din copilărie. Tu nu faci 
altceva decât să te opui schimbării tale aşteptându-te ca 
viața ta să arate altfel printr-o minune. 

Singura minune eşti tu și ştiu cât de tare te frustrează 
afirmația mea. Nu e prima oară când dau peste rezistența 
cuiva când îi spun că singurul obstacol din calea iubirii 
împărtășite şi profunde este tocmai teama de schimbare. 
Starea de vegetare nu te ajută să slăbeşti, să te 
înfrumuseţezi, să atragi bărbaţi cu gene bune, să obţii o 
independenţă financiară. 

Ştiai că aşteptarea sufletului-pereche te urâțește şi te 
îmbătrânește?! 

Nu e ușor să trăieşti fără aşteptări într-o lume care te-a 
învățat cum să gândești, ce să îmbraci şi cum să te comporți 
în societate. 

Uită-te la filmele ce rulează sub nasul nostru, cum să 
n-ajungi să-ți dorești şi tu o iubire ca la Hollywood? De ce să 
nu-l aștepți pe cel mai potrivit bărbat pentru tine? Pentru că 
aşteptarea nu-i atractivă, pentru că experimentarea te ajută 
să înţelegi ce-i potrivit pentru tine. Și pentru că mailurile ce 
le primesc îmi vorbesc despre izolare, singurătate și 
aşteptare. 


De ce eşti singură? De ce ești nefericită în relaţia ta 
proastă? De ce nu ceri mai mult? 

Pentru că ai ales această formă de existență poate în 
urma unei experienţe traumatizante. Orice se poate. Mintea 
ta inconștientă a înregistrat durerea, abandonul, critica, 
suferinţa, abuzul şi ultima despărţire sângeroasă. Înţelegi că 
nu există evoluţie în stația de autobuz? 

Urcă-te în primul vehicul și călătorește la clasa a doua 
până îţi permiţi o călătorie la clasa întâi. Bărbatul potrivit 
pentru tine chiar există, e acolo afară și așteaptă ca tu să 
devii pregătită de-o mare iubire care se întemeiază pe 
încredere și libertate, nu pe teamă. 

Până să-ți dai seama ce ţi se potriveşte mă aştept de la 
tine să experimentezi. Asta presupune că vei ieși din casă, 
acceptă invitaţii la masă, te vei lăsa sedusă și vei merge mai 
departe încrezătoare prin viață fără să mai intri în panică 
când celălalt dispare. 

Mergi mai departe, ştiind că bărbatul ce urmează să 
intre în viața ta va semăna şi mai mult cu ceea ce cauţi să 
trăieşti alături de un bărbat. Lumea ideală e lumea de-afară 
şi bărbatul ce intră în viaţa ta acum e chiar sufletul-pereche 
pe care l-ai chemat, pe care îl meriți. 

Bărbaţi frumoşi, buni și inteligenţi există. Tu ești 
înzestrată cu ceea ce cauţi în acest bărbat? 

Tot ce ai nevoie ca să-l întâlneşti este să te trezeşti din 
acest somn în care te-ai adâncit şi care ţi-a amorțţit pasiunile, 
voința și ambiția de-a ieşi în lume şi a arăta cine eşti cu 
adevărat. Ți-e teamă că vei fi rănită? Atunci stai acasă și 
plânge-ţi de milă. Ce va urma? 

Nimic bun pentru o femeie care consideră că nu merită 
ceva mai bun decât a trăit sau întâlnit până acum. Dacă vrei 
să ştii, există doar limitări interioare, nu exterioare. Asta 


spune că tu ești singura responsabilă de ceea ce atragi viața 
ta. 

Singurătate? întâlniri superficiale? Despărţiri fără 
preaviz? Relaţii sexuale lipsite de afecțiune și implicare? Nu 
te-ai întrebat cum de ai ajuns în pat cu-n Don Juan 
superficial? 

Te interesează cum să faci să nu mai iubeşti un bărbat 
care te ignoră? 

Poate prima regula în iubire este să pui preţ de tine şi 
să descoperi că valorezi mai mult decât o invitație amoroasă 
în miez de noapte sau o cafea servită o dată la trei zile. 

Și învăţarea unui lucru atât de simplu și adevărat, care 
sună cam aşa: Un bărbat care nu te vrea acum, nu este un 
bărbat care te vrea pe termen lung. 

De unde ştiu toate astea? Pentru că mă întorc în timp şi 
actualizez acele informaţii de care ai tu nevoie ca să-ţi 
construieşti un profil cu care să cucerești mintea și inima 
unui bărbat. 

Și nu orice fel de bărbat, unul potrivit ţie. Și cum arată 
bărbatul cu care vei construi o viaţă, o familie, o casă, o mare 
iubire? 

Aştept să-mi spui tu mie, după ce afli cum vrei să arate 
el în profilul ce urmează să-l întocmești. Nu obţii în viaţă și 
în relație decât ceea ce pui în viaţă și-n relație. Eu n-am 
câştigat niciun bărbat la loterie. Am atras exact acel bărbat 
care reflectă starea mea interioară în acel moment. 
Superficialitate? Sărăcie? Teamă? Infidelitate? Ambiţie? 

Ce găsești în brațele unui bărbat este exact ceea ce se 
găseşte în tine în acel moment. 

Auu, în ce m-am băgat... cum ies eu teafără şi 
neşifonată de aici? Sper să mă urmezi nu să arunci 
materialul la gunoi. Crede-mă că acest adevăr incomod te va 


ajuta să-ți construieşti o relație adevărată şi profundă. Şi eu 
am luat-o tot pe aici... şi am ajuns unde mi-am dorit. 

Dacă te uiţi acasă, la modelul de mama și tata ce l-ai 
avut o să înţelegi de ce alegi atât de prost în viaţa ta 
amoroasă. Nu este uşor să pleci la drum cu un model atât de 
sărăcăcios. Ce alegeri măreţe poţi face când tu ai văzut-o pe 
maică-ta trudind de dimineața până seara fără să i se 
mulțumească măcar o dată pentru asta? Greu! La tine a fost 
mai rău? 

Aproape imposibil! Nu ne-a ajutat nimeni în 
dezvoltarea noastră personală. Nici în şcoală, nici acasă. Cum 
vrei să te formezi ca femeie cu personalitate fără o mișcare 
în spate? Din câte am înţeles eu, doar 5% din modelele din 
România pot fi urmate. 

Îți dai seama ce înseamnă asta? 95% dintre modelele 
familiale sunt disfuncţionale, greșite sau cum vrei să le spui 
ca să nu te ia instant cu dureri de cap, că pe mine m-a 
înspăimântat această ştire care îmi spune că viaţa ta este în 
pericol dacă nu iei măsuri chiar acum, împreună cu mine. 

Suntem analfabeți în iubire, fiindcă plecăm de acasă 
fără licenţă luată. Şi intrăm în viață fără un model în minte 
sau vreo conduită potrivită pentru a cuceri inima unui 
bărbat sensibil şi atent la nevoile tale. Ceri prea mult de la 
un milionar? Așa era o vorbă. 

Găseşti ceea ce cauţi, de aceea căutarea ta trebuie să fie 
conştientă și inteligentă. 

Am pretenţia ca în momentul în care te întreb care-i 
profilul bărbatului tău potrivit să-mi răspunzi elaborat, în 
detaliu. Şi asta fiindcă nimic nu-i la întâmplare în viaţa asta. 

Eu am scris... şi-am găsit. Acum e rândul tău să-ţi pui 
nevoile pe listă şi să identifici ce tip de personalitate ţi se 
potriveşte. Să fie el docil, activ, vizionar, pasional, idealist, 


rebel? 

Ţi-ai întocmit profilul bărbatului potrivit pentru tine? 

Cum arată şi cum se comportă acest bărbat cu mine 
şi-n viaţă? 

Scrie în detaliu caracteristicile şi trăsăturile de 
personalitate pe care vrei să le îmbrace bărbatul ce îl doreşti 
de iubit, soţ și tată al viitorilor tăi copii: 

Caracteristici fizice: înalt, zâmbet perfect, ochi albaștri, 
păr negru, degete lungi etc. 

Caracteristici comportamentale: iubitor,  glumeț, 
spontan, disponibil, plăcut, proactiv. 

Caracteristici profesionale: inteligent, descurcărețţ, 
vizionar, inovator, om de succes. 

Caracteristici spirituale: fidelitate față de propria 
persoană, are credință în Dumnezeu. 

Momentul întâlnirii şi al îndrăgostirii: descrie 
scenariul în care tu îl vei întâlni pe el, jumătatea care te 
completează. 

Ce vreme va fi afară? Cum vei fi îmbrăcată? Cum îi vei 
răspunde la invitaţie? 

El cum va fi îmbrăcat? Ce replica va folosi? Ce veţi servi 
la restaurant? Când te va suna? Ce mesaje îți va scrie? Când 
te va săruta prima oară? Când veţi face dragoste? Cum se va 
comporta a doua zi? Când te va invita într-o vacanţă? Şi când 
îți va prezenta familia şi prietenii apropiaţi? De aici mergi 
singură mai departe, da? continuă descrierea în detaliu. 

Viziunea asupra relaţiei: cum vrei să se desfăşoare şi 
împlinească relația voastră de iubire? 

Fă o listă cu afirmaţii pozitive care încep cu cuvântul 
NOI şi care să descrie ce fel de relație ți-ar plăcea să ai tu și 
partenerul tău. 

Ne place să fim unul în compania celuilalt. 


Avem stabilitatea financiară pe care ne-am dorit-o 
dintotdeauna. 

Facem împreună lucruri care ne plac amândurora. 

Ne  respectăm libertatea individuală şi visurile 
personale. 

Avem încredere unul în celălalt. 

Citește zilnic lista de afirmaţii pozitive construită de 
tine la timpul prezent (viitorul e aici) şi repetiţia acestei 
viziuni a relației va deveni curând parte din inconştientul 
tău. 

Când te oprești din căutare şi-ţi iei timp din viață 
pentru transformarea ta interioară te apropii de visul tău 
măreț, acela de-a trăi o mare iubire, profundă și divină, aici 
pe pământ. 

Îți doresc multă iubire de sine și de altul! Iubirea 
adevărată ţi se arată după ce te iubeşti mult o perioadă pe 
tine însăţi! 


ÎNCHEIERE 


Ca să obţii mult în viaţă trebuie să faci mult! Nu există 
scurtături pentru o viață împlinită. 

Îți doresc un drum plin de reuşite și cuceriri 
grandioase! Te îmbrățișez cu iubire şi te aştept să-mi 
povestești despre tine și succesele tale! 

Și să nu uiţi niciodată că singura salvare, singura carte 
pe care trebuie să pariezi în momente de răscruce este 
iubirea din tine. Dacă nu te iubeşti nu vei putea reţine niciun 
bărbat, nu vei avea acces la niciun succes, fie el personal, 
social, profesional. 

Când îți propui să reuşești chiar reuşești! Adu-ţi amine 
că mintea este atotputernică, ea transformă iadul în rai și 
raiul în iad. Tu alegi! Alegerile sunt totul în viaţa ta. 

Viaţa poate să devină un paradis, niciodată nu e prea 
târziu dacă acționezi acum! 

Tu ești femeia care știe ce vrea, femeia care merită mai 
mult și care obţine rezultate! 

Tu eşti viitorul bărbatului, al acestei lumi! 

Eu asta cred despre tine! 

Tu eşti femeia stilul tău! 

Și eu sunt onorată să te conduc acolo unde îți dorești 
să ajungi și trăieşti! 

Te iubesc, suflet frumos! 

Acum, zboară... în STILUL TĂU! 

Succese şi multă iubire! 


